
ПРЕДГОВОР  КЪМ  ВТОРОТО  ИЗДАНИЕ

Първото издание на учебника по "Анатомия и физиология на човека", което бе отпечатано през 1994 г. получи добра оценка и вече е изчерпано. Това наложи след две години да пристъпим към настоящето второ издание. В него анатомичните и физиологични разработки са допълнени с основни понятия от хигиената на човека по съответните раздели. Ние счетохме, че това е необходима добавка за медико-биологичната подготовка на студентите от немедицински специалности и оформя в по-завършен вид техните познания върху морфофункционалните особености на човешкия организъм.

Август, 1996 г.

ПРЕДГОВОР КЪМ ПЪРВОТО ИЗДАНИЕ

Настоящият учебник по анатомия и физиология на човека е предназначен за студенти по педагогика, дефектология и психология. Това обуславя някои особености на неговото структуриране. Преди всичко ние имахме за цел да обхванем цялостно основните, важни и необходими страни на разглежданата материя, като същевременно се вместим в максимално кратък и сбит обем. От друга страна ние се стремяхме изложението да бъде опростено и ясно, като се избягват доколкото е възможно чуждоезиковите термини и усложнени обяснения. Независимо от това учебникът представя най-съвременните познания в съответните области, съобразени с динамичното развитие на медико-биологичните науки. Подчертаваме този факт, защото често в педагогическата литература се включват твърде старомодни и отживели за модерните невронауки схващания и концепции, очевидно заимствувани от доста остарели източници.

Друга съществена особеност на учебника е сравнително по-значителния обем на раздела за нервната система и сетивните органи. Това е разбираемо, тъй като за бъдещите специалисти педагози, дефектолози и психолози строежът и функционирането на човешкия мозък, на които се базират познавателната дейност, формирането на умения и регулаторните механизми на организма, представляват крайъгълен камък на научното и творческото им мислене.

Наред с това е отделено място и на възрастовите особености при анатомофизиопогичното развитие на детския организъм, което също е от значение за професионалната дейност на педагога и дефектолога. Отделно са разгледани и промените, които настъпват в старческата възраст.

Накрая, учебникът се отличава и със значителното си илюстративно онагледяване, което заема съществена част от страниците му и по наша преценка е абсолютно необходимо за изграждане на анатомичните познания. Ще бъдем доволни ако представения учебник изпълни успешно своето предназначение и със задоволство ще приемем бележки и препоръки, които биха подобрили негови бъдещи издания.

ПРЕДМЕТ И ЗНАЧЕНИЕ НА АНАТОМИЯТА И фИЗИОЛОГИЯТА НА ЧОВЕКА

АНАТОМИЯТА КАТО НАУКА

Анатомията на човека е фундаментална биологическа наука, чийто обект на проучване са формите и строежът на човешкия организъм. В зависимост от целта при изучаване на структурата на тялото и с оглед задоволяване потребностите на приложните науки, с които е свързана, анатомията бива:

- сравнителна анатомия - междинна дисциплина между зооанатомията и анатомията на човека, изучаваща еволюцията в развитието на отделните органи и системи у животните и човека;

- систематична анатомия - разглежда устройството на органите и системите в тялото по определен ред, Служи за основа на частните медицински науки;

- топографска анатомия - описва формата и строежа на тялото по области, като основно внимание се отделя на взаимното пространствено разположение на отделните органи, тяхното отношение към кръвоносни съдове и нерви. Служи за основа на частните хирургически науки;

- динамична анатомия - изучава промените в тялото на човека при физическо натоварване. Основна дисциплина във висшите учебни заведения за физическа култура и спорт;

- пластична анатомия - разглежда статиката и динамиката на външните форми на тялото. Изучава се от скулптори, художници и др.;

- патологична анатомия - изучава промените в морфологията на отделните органи при различни заболявания;

- възрастова анатомия - изучава структурните особености на човешкия организъм в различните възрастови периоди от развитието му. Обект на тази дисциплина са промените при постепенния растеж и изменение в кърмаческа, предучилищна, училищна, юношеска възраст, както и проявите на атрофия и изхабяване в късните фази на онтогенезата. Възрастовата анатомия е тясно свързана с възрастовата физиология , педагогиката, възрастовата психология, дефектологията, педиатрията, геронтологията и други приложни науки.

МЕТОДИ НА АНАТОМИЧНО ИЗСЛЕДВАНЕ

Както всяка самостоятелна наука, така и анатомията има свои методи на изследване. Наименованието произлиза от старогръцката дума "anatemnein", което значи, дисецирам. Това е и основният, най-стар метод на изследване при тази наука. Чрез него се разкриват характерни морфологични признаци на органите и системите, които са трудно достъпни за наблюдение с просто око. Наред с дисекцията се използуват методите на отпрепариране на определена структура за по-детайлно и цялостно изследване, методът на инжектиране с багрилни вещества (китайски туш и др.) и корозия, правене на отливки предимно от кухите органи, просветляване чрез химически средства, Ro лъчи (рентгенография, томография, компютърна томография и др.) и радиоавтография посредством т.нар. белязани атоми. Широко използувани методи във възрастовата анатомия са измерване на външната форма и големина на човешкото тяло и последваща статистическа обработка на получените данни от голяма популация индивиди на определена възраст и пол.

ФИЗИОЛОГИЯТА КАТО; НАУКА

физиологията на човека е фундаментална биологическа наука, която изучава процесите в човешкия организъм, както и функциите на отделните органи и системи. В зависимост от необходимостта за теоретична база на редица приложни науки в практическата дейност на човека се проявяват и развиват следните нейни разновидности:

- обща физиология - изучава общите закономерности в дейността на отделната човешка клетка и в цялото тяло, при непрекъснатото взаимодействие и адаптиране към измененията в околната среда;

- специална физиология - изучава особеностите на основните жизнени процеси в отделните органи и системи. Неврофизиологията е важен клон на специалната физиология, утвърждаващ се като самостоятелна научна дисциплина;

- трудова физиология - изучава динамиката на жизнените функции при различните видове трудова дейност. Служи като научна база за правилното дозиране на физическите и психическите натоварвания по време на работа и за регулиране режима на труд и почивка;

- спортна физиология занимава се с проучване измененията в процесите на човешкия организъм по време на спортни занимания;

- авиационна и космическа физиология- изучава промените в жизнените функции при големи височини и в космическото пространство, тъй като условията на живот там се различават от земните;

- психофизиология - изучава физиологическите основи на психическата дейност у човека. Нова дисциплина, възникнала на границата между две науки;

- сравнителна физиология - разглежда особеностите на жизнените функции при организми, стоящи на различни стадии в еволюционното развитие;

- възрастова физиология - изучава динамиката на жизнените процеси в отделните възрастови периоди от хода на онтогенетичното развитие. Това е интензивно развиващ се клон на физиологията в последните няколко десетилетия.

Основни задачи на възрастовата физиология са: всестранно и систематично изследване закономерностите в развитието на функциите на организма с оглед създаване функционална характеристика на всеки възрастов период; откриване факторите, определящи възрастовите изменения и създаване теория за развитието (теория за онтогенезата); създаване на методи за оптимално избирателно и специфично въздействие върху развитието на всеки възрастов етап. По този начин възрастовата физиология е естествено научна основа на педиатрията, педагогиката, дефектологията, психологията, геронтологията и др.

МЕТОДИ НА ФИЗИОЛОГИЧНО ИЗСЛЕДВАНЕ

Основни методи на физиологическото изследване са наблюдението и експериментът. Наблюдението има сравнително широко разпространение, защото е лесен източник на информация за характера на един или друг вид човешка дейност. Понякога този метод е единствено достъпен за изследване особено в областта на възрастовата физиология. Експериментът бива остър и хроничен. Острият експеримент се извършва върху животни (много рядко върху хора) под наркоза, при което се предизвиква дразнене, отделяне, изолиране и т.н. на отделните органи и системи. Хроничният експеримент придобива все по-широка популярност и приложение във физиологическата наука. Благодарение на големите постижения в техниката днес вече е възможно изучаването на жизнените функции в динамика, без организмът да се откъсва от естествената му среда и

дейност. Освен това модерната наука разполага със средства за телеметрично наблюдение и регистриране промените на жизнените параметри. Благодарение на развитието на микроелектродната техника могат да се изучават и най-дискретните процеси в отделните клетки, включително и нервните. Важно предимство на хроничния експеримент е запазването целостта на организма и неговите регулаторни механизми.

КЛЕТКА И ТЪКАНИ

УСТРОЙСТВО НА КЛЕТКАТА

Клетката е основна структурна и функционална единица на живия организъм. Независимо от голямото разнообразие във формата, големината и др. всички клетки имат три задължителни компонента: мембрана (клетъчна обвивка), цитоплазма и ядро (фиг.1).

Клетъчната обвивка има сложен строеж и функции. Изградена е от три слоя - два белтъчни - вътрешен и външен, и междинен липиден

слой. Установено е, че белтъчните молекули от външния слой не покриват плътно  липидите,   а  са  пръснати мозаечно, като някои от молекулите прорязват цялата мембрана и така осъществяват     връзката     между извънклетъчната (екстрацелуларна) и вътреклетъчната (интрацелуларна) среда.  Мембраната е   динамично образувание, което може да променя своята ултраструктура в зависимост от "рецептори", които реагират на определени влияния и по този начин регулират клетъчната полупропускливост. Клетъчната мембрана има пори и каналчета, чрез които се осъществява преминаването на йоните и комуникацията на ядрото с външната среда.

Освен че ограничава клетъчното съдържание, клетъчната обвивка има още две функции - да възприема информация за измененията в околната среда и да осигурява активно, избирателно пропускане на определени вещества във и извън клетъчното пространство. Активното пренасяне на органични молекули, йони и др. се обезпечава чрез специфични преносители, като по този начин се осъществя-

фиг.1: Ултраструктура на животинската клетка

1. Микровласинки

2. Пиноцитозни мехурчета

3. Митохондрии

4. Ендоплазматична мрежа

5. Рибозоми

6. Комплзкс на Голджи

7. Лизозом

8. Секреторни мехурчета

9. Клетъчен център

10. Ядрена обвивка

11. Ядърце

12. Пора на ядрената обвивка

ва транспорт и срещу концентрационния градиент, т.е, от място с по-ниска към място с по-висока концентрация.

Клетъчната цитоплазма е изградена от колоидна пихтиеста безструктурна маса, наречена хиалоплазма; задължителни клетъчни органели; клетъчни включвания.

Основните органели в състава на цитоплазмата са ендоплазма-тичният ретикулум (мрежа), комплексът на Голджи, митохондрии, лизозоми, клетъчен център.

Ендоплазмената мрежа представлява система от мембрани и тръбички. Върху някои мембрани има полепени многобройни малки гранули - рибозоми, богати на РНК. Негранулираната част от мрежата играе важна роля в съкратителните процеси, а гранулираната - в синтеза на белтъчните структури.

Комплексът на Голджи наподобява устройството на ендоплазме-ния ретикулум, но има друга функция. Това е мястото, където става синтез и складиране на ензими, секрети, хормони и други високо молекулни продукти от клетъчната функция.

Митохондрият е клетъчен енергетичен център. Изграден е от две мембрани - външна и неколкократно нагъната вътрешна, по чиято повърхност има голямо количество АТф. При разграждането на АТф до АДф и фосфатен остатък се отделя така нужната за жизнените функции енергия. В митохондриите се извършват крайните етапи от дисимилацията (разграждането) на хранителните вещества, при което се получава CO2 и H2O. Отделената при този процес енергия се използува за възстановяване на АТф, откъдето идва и основната характеристика на митохондрия като енергетичен комплекс.

Лизозомите са малки сферични телца с много здрава мембрана, пълни с всички ензими за осъществяване и катализиране процесите на вътреклетъчното смилане.

Клетъчният център (центрозомът) е разположен в близост до ядрото, изграден е от два перпендикулярно разположени цилиндъра (центриоли) и взема активно участие при процесите на клетъчното деление. Всички клетки в човешкия организъм имат задължително изброените по-горе органели, Освен това, в зависимост от функциите, някои клетки имат допълнителни образувания и включвания. Най-често това са гранули, изпълнени със секрет (жлезист епител), пигмент (кожни клетки) и др. Понякога като временна съставка на цитоплазмата се включват вакуоли, изпълнени с определени биохимични вещества. Нервните клетки имат израстъци, мускулните - малки нишки и т.н. (фиг. 2).

Клетъчното ядро е задължителен структурен елемент на всички делящи се клетки. В човешкия организъм има клетки без ядра - еритроцити (червени кръвни клетки). Има клетки със сложно начупено ядро - някои левкоцити (бели кръвни клетки), но общото правило е, че ядрото обикновено е едно и има овална или елипсовидна форма, като има сложно устройство. Изградено е от ядрена мембрана, ядрен сок, ядърца.

Ядрената    мембрана    е двойна, но има голям пермеаби-литет, тъй като по нейната повърхност има множество пори. През нея могат да преминават молекули като тази на РНК. Ядреният сок (ядрено съдържимо) е хомогенна материя, сред която се намират хромозомите. Всяка хромозома е изградена от молекула протеин (белтък), която има транспортна функция и ДНК - носител на закодирана наследствена информация. Ядрата на човешките клетки имат 46 хромозоми и при клетъчното деление тази бройка се запазва. Единствено при размножаване на половите клетки - сперматозоиди и яйцеклетка, броят на хромозомите намалява наполовина, така че бъдещият организъм, появил се след сливането им, да има набор от 46 хромозоми - половината от майката и половината от бащата. В клетъчното ядро може да има 1-2 ядърца. Те са кълбовидни, богати на РНК и протеини структури, които участвуват в синтеза на белтъци.

РАЗМНОЖАВАНЕ НА КЛЕТКАТА

Всяка клетка произхожда от клетка и това става чрез процесите на делене. Деленето на клетката може да се извърши директно (просто)

фиг. 2: Видове клетки

1. Жлезист епител

2. Неврон

3. Мастна клетка

4. Мускулна клетка

5. Моноцит

6. Епителна клетка

7. Еритроцит

8. Левкоцит

Всяка клетка произхожда от клетка и това става чрез процесите на делене. Деленето на клетката може да се извърши директно (просто) - делене, наречено амитоза, характерно за растителните клетки и индиректно (сложно) - митоза, характерно за животинските клетки. Митозата е процес, който има 4 фази:

1. Подготвителна фаза - профаза, при която хромозомите набъбват и се разполагат по средата на клетката около делителното вретено. То се образува от двете центриоли, които в тази фаза се ориентират към два полюса на клетката, но остават свързани с нишките на вретеното. Ядрената мембрана се стопява.

2. фаза на "майчина звезда" - метафаза - около централната част на делителното вретено се залавят хромозомите, подредени в перпендикулярна равнина и образуващи екваториална плоча. При разцепването на всички хромозоми по дължина се оформя втора такава плоча.

3. фаза на "дъщерни звезди" - анафаза през която чрез притегателните нишки

вече   оформените   два набора от хромозоми се придвижват към обособе-ните   от   центрозомата полюси, където се оформя дъщерно ядро, в което има равностоен           набор хромозоми.

4. Възстановителна фаза, през която делител-ното вретено изчезва,  хромозомите изтъняват, появяват се нови ядрени мембрани. Появяват се две   нови,   абсолютно еднакви дъщерни клетки.

ТЪКАНИ

След оплождането на яйцеклетката започва период на бурно делене,

фиг. 3: Клетъчни обединения (силно увеличение). Полусхематично

А. Синцитиум

Б. Междуклетъчни мостчета, които съединяват

клетките (многослоен плосък епител) В. Свързване на клетки чрез израстъци

(клетки на съединителната тъкан)

Еднореден плосък епител

Еднореден кубичен епител

Многослоен ресничест цилиндричен епител

Многореден плосък вроговяващ епител

като постепенно се оформят 3 зародишеви листа: външен (ектодерма), среден (мезодерма) и вътрешен (ендодерма). От тях след това се оформят четири вида тъкани - епителна, съединителна, мускулна и нервна.

Определение за тъкан - комплекс от клетки със сходна структура и функция, еднакъв зародишен произход и свързани
с междуклетъчно вещество, (фиг. 3)

Епителната тъкан покрива повърхността на т я л о т о, тапицира кухините на някои вътрешни органи
и образува същинската

част на някои жлези. Епителната тъкан в зависимост от функцията бива покривна и жле-

зиста, в зависимост от формата на клетките -цилиндрична, плоска и кубична . и в зависимост
от слоевете клетки -многослойна в р о г о в я в а щ а, многослойна невроговяваща, едно-

Преходен епител

Многореден плосък невроговяващ епител

слойна. (фиг. 4.)

Епителните клетки обикновено са плътно една до друга със сравнително

малко междуклетъчно вещество. Наредени в един или няколко слоя, те стоят върху основна мембрана, под която се намира съединителна

фиг.4: Видове епителна тъкан

АНАТОМИЯ И ФИЗИОЛОГИЯ НА ЧОВЕКА

Рехава съединителна тъкан

тъкан. Тези три части са функционално свързани, като промяна в

свойствата на единия компонент води до изменение в структурата и

функцията на останалите.

Важна функция на епителната тъкан е защитата на подлежащите

структури. Освен това чрез епителните клетки се осъществява обмен

на вещества между организма и окръжаващата среда. Някои епителни клетки произвеждат вещества ( секрети), необходими за дейността на организма.

Разпространението
на епителната тъкан в организма е много голямо. Така например от еднослоен плосък епител (клетките са плоски и всички се допират до основната мембрана) са изградени структури, изискващи голяма прспускливост и обмен на веществата - апвеолите. С еднослоен цилиндричен епител (тук клетките са високи с ядра в основата им) е тапицирана вътрешната повърхност на бронхите, чревните власинки и др. Разновидност на този вид тъкан е еднослоен цилиндричен ресничест епител, с който е покрит луменът (отворът) на дихателната тръба. С многослоен плосък невроговяващ епител (клетките, лежащи върху основната мембрана, са по-едри и кубични, а тези към повърхността - по-плоски и безформени) са покрити роговицата на окото, устната кухина и др. Многослоен плосък вроговяващ епител (последният слой клетки след отмирането се вроговяват и образуват дебел защитен пласт) е характерен за кожата и др.

Влакнест хрущял

Мрежеста съединителна тъкан

фиг. 5: Видове съединителна тъкан

Съединителната тъкан представлява около 58% от теглото на тялото. Тя образува опорните структури, участва в състава на всички органи, тъкани и системи и формира вътрешната среда на организма, като взема активно участие в обмяната на веществата. Съединителната тъкан в зависимост от вида на клетките, междуклетъчното вещество и влакнестите формации се дели на: рехава съединителна тъкан, мрежеста съединителна тъкан, мастна тъкан, плътна влакнеста, хрущялна, костна, кръвна тъкан. (фиг. 5.)

Общата структура на съединителната тъкан, независимо от цялото многообразие на функциите и формите, се характеризира с голямо количество междуклетъчно вещество, разнообразни по големина, форма и брой клетки и голямо количество междуклетъчни влакна. Междуклетъчното вещество има аморфна, хомогенна отруктура на макромолекулни белтъчини, полизахариди и други комплексни съединения. Важна негова задача е обезпечаване дифузията на кислорода и хранителните вещества, Междуклетъчните влакна биват различно подредени в пространството, групирани или самостоятелни колагенни, ретикуларни и еластични влакна. В зависимост от тяхното местоположение се диференцират отделните видове тъкани.

Съединителната тъкан се изгражда от три вида клетки -фибробласти (синтезиращи колагена), макрофаги (изпълняващи защитна, фагоцитарна функция) и мастни, пигментни, плазмоцити и др.

Функциите на съединителната тъкан са твърде важни и разнообразни. Тя има опорно-механична роля за организма (костна, хрущялна, плътновлакнеста). Освен това изпълнява важни трофични (хранещи, веществообменни) дейности чрез кръвта, лимфата, рехавата тъкан. Съединителната тъкан играе още и защитна и възстановителна роля. Разпространението й в организма е изключително голямо. Рехавата съединителна тъкан е разпространена в кожата и обвива органите и кръвоносните съдове. Мастна тъкан има в подкожието, около вътрешните органи, в жълтия костен мозък. Мрежестата съединителна тъкан е характерна за кръвотворните органи - костен мозък, слезка. Костната и хрущялната тъкан изграждат скелета, ушната мида, част от дихателната система. Плътната влакнеста тъкан образува обвивките на мускулите, ставните капсули и др. Кръвта изпълва кръвоносната система и осъществява важни транспортни и терморегулационни функции.

Мускулната тъкан има способността да се съкращава и по този

АНАТОМИЯ И ФИЗИОЛОГИЯ НА ЧОВЕКА

начин обезпечава най-характерната за живота функция - движението. В зависимост от особеностите в устройството и функцията бива напречно набраздена мускулна тъкан, гладка мускулна тъкан и сърцева мускулатура.

По отношение на своята структура мускулната тъкан се отличава с по-големите размери на клетките, както и с тяхната форма - удължена или вретеновидна. Свойството съкратимост мускулната клетка дължи на малки нишки -миофибрили.

Напречно набраздената мускулна тъкан е изградена от гигантски многоядрени клетки - мускулни влакна. Те са успоредно разположени помежду си и групирани в мускулни снопчета. По хода на мускулното влакно има бели и тъмни напречно вървящи ивици, изградени от актин и миозин. Тбзи тип мускулна тъкан изгражда скелетната мускулатура и осъществява волевите двигателни процеси.

Сърцевата мускулатура има същата клетъчна характеристика -мускулните клетки са напречно набраздени. Те обаче имат важна особеност на подреждането си - не са успоредни, а образуват-ретикулум, изграждащ сърдечния мускул, който е с неволева регулация.

Гладката   мускулна   тъкан   е   изградена   от   по-малки,

фиг. 6: Мускулна тъкан

А. Напречно набраздена мускулатура

1. Напречно сечение на една миофибрила

2. Актинови нишки

3. Миозинови нишки

4. Митохондрии

Б. Гладка мускулатура

1. Ядра на гладки мускулни клетки

2. Съединителна тъкан между отделните клетки

вретенообразни мускулни клетки, разположени мрежообразно Вътрешната им структура е характерна с наличието на малки фини нишки на миофибрилите, които обаче не са разположени напречно, а

по дължината на мускулното влакно. Гладката мускулатура е неволева
и изгражда стените на органите от храносмилателната система, малките мускули в кръвоносните съдове, бронхите и др. (фиг. 6.)

Нервната фиг. 7: Невроглия
тъкан изгражда

нервната система.

Изградена е от два основни вида клетки - същински нервни клетки (неврони) и невроглия. (фиг. 7.)

За нервните клетки са характерни няколко допълнителни образувания и структури като къси израстъци (дендрити) и дълъг израстък (аксон). Контактите между два неврона се осъществяват чрез специално образувание - синапс (вж.Нервна система).

ОПОРНО-ДВИГАТЕЛЕН АПАРАТ

Опорно-двигателният апарат реализира най-характерната за човешкия живот дейност - движението. Освен това той изпълнява известна защитна роля - в черепната кухина, гръдния кош и таза са разположени важни за организма органи.

Опорно-двигателният апарат е структурно и функционално разделен на две части: пасивна - изградена от кости, хрущяли, стави и връзки, и активна -изградена от напречно набраздена мускулатура.

УСТРОЙСТВО НА КОСТИ, ХРУЩЯЛИ И СТАВИ

По своята форма костите биват дълги (костите на крайниците), къси (прешлени, дребни кости на китката и стъпалото), плоски (черепните, тазовите кости, плешката) и смесени (слепоочната кост). Всяка дълга кост има три части -две крайни (епифизи) и една средна (диафиза), (фиг. 8). Върху епифизите са разположени ставните повърхности.

Костите имат следната обща структура: в центъра на диа-физата се намира костномозъчен канал, около който е разположено плътното костно вещество. В двете епифизи има гъбесто костно вещество, над което се намират

1. Гъбесто костно вещество

2. Плътно костно вещество

3. Костномозъчен канал

4. Надкостница

5. Ставна повърхност, покрита с хрущял

фиг. 8: Устройство на дълга кост

ставните повърх-     I

ности, тапицирани с хиалинен хрущял. Цялата останала част на костта е обвита с влакнеста съединителна тъкан - надкостница, плътно срастнала с подлежащите структури. Костномозъчният канал е изпълнен е червен костен мозък или мастна тъкан в зависимост от възрастта на индивида.

1. Пластинка от костно вещество

2. Костни клетки

3. Израстъци на костни клетки

4. Канал на кръвоносен съд

5. Устия на хаверсов канал

фиг. 9: Костна тъкан -микроскопски препарат

Микроскопското устройство на

костта се характеризира с някои

особености. Основното междуклетъч-

но    вещество образува    тънки

пластинки,       разположени       в

концентрични кръгове, между които

се   оформят малки кухинки за

остеоцитите (костните клетки). Те са

сравнително малко и имат тънки

израстъци,       разположени       в

каналчетата на кухинките. Костните

пластинки    и    остеоцитите    се

организират около малък съдов канал

(хаверсов канал) и по този начин

образуват основната структурна

единица   на   коста   -   остеон.   В

гъбестата костна тъкан пластинките

образуват малки гредички, които

оформят многобройни кухинки (фиг. 9).

Костното вещество е изградено от органични и неорганични

вещества. Най-важната неорганична съставка е калциевият фосфат,

който й придава твърдост и здравина. Основното органично вещество

е изградено от колагенни влакна и осигурява известна гъвкавост и

пластичност.

В пасивната част на опорно-двигателния апарат важни функции изпълнява хрущялната тъкан. Всички ставни повърхнини са покрити с гладък хиалинен хрущял. Между прешлените на гръбначния стълб има малки хрущялни дискчета, които осигуряват голямата му подвижност. Хрущяли има в края на ребрата, на мястото на залавянето им с гръдната кост, Зрялата хрущялна тъкан е

фиг. 10:. Неподвижно свързване
изградена от основно вещество на костите                                                                              

1

и групирани хрущялни клетки (хондроцити).

Свързването на костите бива неподвижно, полуподвижно и подвижно. Неподвижното свързване се осъществява чрез шев (костите на черепа) или чрез срастване (костите на таза) (фиг. 10). Полу-подвижното свързване дава известна възможност за слабо

разместване на костите една спрямо друга (фиг. 11). Така са свързани прешлените и двете срамни кости. Подвижното свързване на костите осигурява повече свобода на движенията и се осъществява чрез стави.

Всяка става е изградена от ставна цепка, ставни повърхности и много здра-а съединително тъканна капсула. (фиг. 12)

Ставните повърхности имат различна форма - изпъкнала, вдлъбната, обикновено са взаим-нодопълващи се и са

разположени плътно една до друга. Понякога между тях се намират допълнителни образувания като хрущялни пластинки и др. Ставните повърхности са покрити с блестящ, идеално гладък хиалинен хрущял. Ставната капсула е изградена от много плътна тъкан, здраво захва-

1. Хрущялна плочка

2. Напречен разрез на срамната кост

3. Лигамент

фиг. 11: Полуподвижно свързване на костите

ната за подлежащите кости

фиг. 12: Устройство на става

1. Ставна капсула

2. Ставни повърхности

3. Вътреставни връзки

и заобиколена от снопчета влакнести ленти, наречени ставни връзки (лигаменти). В някои стави, при които натоварванията са значителни, има ставни лигаменти и в самата кухина (колянна става). Ставната капсула затваря ставната кухина херметически. Вътрешността е

изпълнена с малко слузна течност, която улеснява движението между костите. В зависимост от формата на ставните повърхности и осите на въртене ставите се делят на:

сферични - с най-голяма подвижност (например раменната става);

- елипсовидни - с намалена подвижност ' (например   ставата между черепа и първия шиен прешлен);

- шарнирни - с ограничена подвижност (между фалангите на пръстите) Костите, ставите, хрущялите и лигаментите изграждат пасивната част на опорно-дви-гателния апарат -

фиг. 13: Скелет

1. Черепна кутия

2..Лицев череп

3. Прешлени

4. Раменен пояс

5. Гръден кош

6. Горни крайници

7. Таз

8. Долни крайници

скелета, (фиг. 13) Скелетът е изграден от 206 кости групирани в череп, гръбначен стълб, гръден кош, горен и долен крайник. Най-сложно устроената част на скелета е черепът. Той включва лицева и мозъчна част. Лицевият череп е изграден от чифтни (горночелюстни, носни, небцови, яблъчни)и нечифтни (долночелюстна, ралник, подезична)

кости. (фиг. 14)

Тези кости образуват редица важни кухини. Така например в горночелюст-ните кости се намират околоносни синуси, свързани посредством отвори с носната кухина. Устната кухина е изградена от горната челюст, небцовата кост, долната челюст и подезичната кост. Таванът на устната кухина е под на носната кухина и се нарича твърдо небце. (фиг. 15)

Твърде много кости участвуват в изграждането на очницата (очната кухина). Нейната долна повърхност се

фиг. 15: Външна повърхност на черепната основа

1. Горночелюстна кост

2. Яблъчна кост

3. Клиновидна кост

4. Слепоочна кост

5. Теменна кост

6. Тилна кост

7. Решетъчна кост

фиг. 14: Предна повърхност на черепа

1. Челна кост

2. Слепоочна кост

3. Яблъчна кост

4. Горночелюстна кост

5. Долночелюстна кост

оформя от кости на мозъчния череп - челната и клиновидната кост. Страничната (латерална) стена се изгражда от клиновидната и яблъчната кост, а вътрешната (медиална) стена - от слъзната, решетъчната и клиновидната кост. Костите на лицевия череп са свързани чрез шевове, с изключение на долната челюст, която има стави с долната повърхност на слепоочните кости (фиг. 16)

Мозъчният череп е изграден от 4 единични (клиновидна, решетъчна, челна и тилна) и 2

фиг. 16: Странична повърхност на черепа (дясна страна)

1. Теменна кост

2. Челна кост

3. Клиновидна кост

4. Решетъчна кост

5. Яблъчна кост

6. Горночелюстна кост 7. Долночелюстна кост

8. Слепоочна кост

9. Тилна кост

двойни кости (слепоочна и теменна). Те образуват кухина, наречена черепномозъчна. Основата на черепномозъчната кухина е изградена от клиновидната кост, намираща се в средата. Тя има шест повърхности и в горната си част малка седловидна ямка, наречена турско седло в което е разположена хипофизата (жлеза с вътрешна секреция). В клиновидната кост има множество отвори, през които преминават важни нерви и кръвоносни съдове. (фиг. 17)

Малко напред и нагоре е разположена решетъчната кост, която

фиг. 17: Вътрешна повърхност на основата на черепа

1. Челна кост

2. Клиновидна кост

3. Клиновидна кост

4. Слепоочна кост

5. Тилна кост

6. Теменна кост

фиг.18: Устройство на прешлен

1. Тяло

2. Гръбначномозъчен отвор

3. Израстъци

изгражда горните задни стени на носната кухина. Челната кост образува предната част на свода на черепа. В своя скелет тя има две кухини - челни (фронтални) си-нуси, които чрез специални отвори се съобщават с носната кухина. Тилната кост образува задния отдел на черепа. В нея има голямо

отвърствие - отвор, чрез който черепната кухина се свързва с гръбначномозъчния канал. Двете слепоочни (темпорални) кости са характерни с това, че в тяхната база се намират органите на слуха и равновесието. Освен това, чрез подвижно свързване с долната челюст, слепоочната кост е опора за дъвкателните и артику-латорните движения. В нея има множество отвори, чрез които излизат от черепа черепномозъчни нерви. Теменните кости образуват горно страничните повърхности на черепа.

Черепът е свързан с гръбначния стълб посредством специален прешлен (атлас). Гръбначният стълб е изграден от 24 прешлена (7 шийни, 12 гръдни, 5

фиг. 19: Устройство на гръбначен стълб

1. Шийни прешлени

2. Гръдни прешлени

3. Поясни прешлени

4. Кръстна кост

5. Опашна кост

поясни), кръстцова и опашна кост. Всеки прешлен е изграден от тяло, дъга и израстъци, (фиг. 18)

Прешленните отвори са разположени един над друг и образуват гръбначномозъчен канал, в който е разположен гръбначният мозък. Между отделните прешлени има отвори, през които излизат гръбначномозъчните периферни нерви. Прешлените са свързани помежду си полуподвижно с хрущялни дискчета и лигаменти. Това осигурява сравнително голяма гъвкавост и подвижност при движенията на гръбначния стълб. (фиг. 19)

Гръдният кош е изграден от ребра (12 двойки) и единична гръдна кост. Има форма на обърнат пресечен конус. Всяко ребро е изградено от костна и хрущялна част, като със задната си част се залавя за съответен прешлен, а предната продължава в хрущял. Седем двойки ребра се залавят за гръдната кост, 8-то, 9-. то и 10-то ребро образуват дъга, заловена за седмото ребро, а последните две ребра (безхру-щялни) са свободни и се наричат плаващи, (фиг. 20)

Костите на крайниците са еднакви по схема, но имат различни наименования за ръката и крака. Така например горният крайник включва в структурата си широка, плоска кост, - лопатка, която съответства на плоската тазова кост. Ръката има раменна кост (на мишницата), кракът - бедрена. Предмишницата е изградена от лъчева и пакетна кост, подбедрицата -от голям и малък пищял. Китката на ръката е оформена от 8 къси костици с различни наименования. В основата на ходилото има 7 кубовидни кости, осигуряващи голямата издръжливост на долния крайник. Дланта е изградена от 19 дълги костици, ходилото също има 19 дълги тръбообразни кости. Обикновено костите на горния и долния крайник са свързани помежду си със стави, които им осигуряват голяма подвижност, (фиг. 21)

фиг. 20: Гръден кош

1. Гръдна кост

2. Ребра

3. Хрущялна част на ребрата

ВЪЗРАСТОВИ ОСОБЕНОСТИ НА КОСТИТЕ И СКЕЛЕТА

В пренаталния период скелетът на децата е изграден от хрущялна тъкан. Костните ядки се появяват на 7-8-та седмица от вътреутробното развитие (фиг.22).

След раждането процесът на замяна на хрущялната с костна тъкан продължава. Вкостяването бива първично и вторично. При първичното вкостяване сред съединителната хрущялна тъкан се появяват остеоци-ти и влакънца с калциеви соли, които постепенно се превръщат в костни пластинки. Вторичното вкостяване означава подмяна на хрущялната тъкан с костна.

Този процес може да стане отвън и отвътре на костта. Вкостяването отвън и увеличаване дебелината й се извършва от специални клетки на надкостницата. Вкостяването отвътре и нарастване на дължина се осъществява чрез т.нар, хрущяли на нарастването, намиращи се между диафизата и двете епифизи.

V децата костите съдържат повече органични вещества в сравнение с възрастните. Това обяснява по-голямата еластичност и нечупливост на костите при малките, но пък предполага по-лесно деформиране и изкривяване под влияние на     хронични статични натоварвания. Натрупването на минерални соли - най-вече калциеви, е свързано с промяна на структурата на плътното и гъбестото костно вещество. Постепенно по посоката на най-големия натиск се подреждат и структурират в определен ред костните пластинки, с което се увеличава тяхната здравина. Възрастта

фиг. 21:

А.Горен крайник

1. Ключица

2. Лопатка

3. Раменна кост

4. Лъчева кост

5. Лакетна кост 6; Кости на китката 7. Кости на пръстите

Б. Долен крайник

1. Тазова кост

2. Бедрена кост

3. Малък пищял

4. Голям пищял

5. Кости на ходилото

6. Кости на пръстите

фиг. 22: Скелет у плод на 4-месечна възраст

за поява ядки на вкостяване и окончателното завършване на този процес е различна за всяка кост, но твърде постоянна като срок. Ето защо това се използува като показател за биологическа зрелост на организма. Процесът на вкостяване завършва малко след половото съзряване - при жените той е на 17-21 годишна възраст, а при мъжете на 19-24 години.

Черепът на децата се различава от този на възрастните. При новороденото относителната величина на черепната кутия е по-голяма, а лицевата му част преобладава над мозъчната. Той расте неравномерно от раждането до 20-25 годишна възраст. Развитието на гръбначния стълб е характерно с постепенното образуване на физиологичните кривини. Шийната лордоза (изпъкване напред) се оформя на 2-3 месечна възраст като резултат от волевото повдигане и задържане на главата. След 6-7 месечна възраст сядането провокира поява на кифоза в гръдната област (изпъкване на гръбначния стълб назад). Около едногодишна възраст се появява поясната лордоза, която се оформя окончателно в периода на половата зрялост.

Възрастова динамика в пасивната част на опорно-двигателния апарат има и след 60-та година от живота на индивида. Започват процесите на стареене и инволуция на всички тъкани и органи. В костната тъкан настъпва остеопороза (разреждане на костта), по-силно изразено при жените. Една от основните причини за инвалидизирането на възрастните жени е този процес, който предизвиква лесно счупване на костите. След 60 години гръбначният стълб се скъсява, ъгълът на долночелюстната кост се увеличава и тялото й остава по-ниско.

Променят се и ставите. Тук процесът на стареене е много индивидуален и зависи както от наследствените качества на човека, така и от начина на живот, професия и др. Обикновено в ставните капсули се появяват калциеви отлагания и меките тъкани се втвърдяват (лигаменти, вътреставни образувания). Хиалинният ставен хрущял

потъмнява. Разрастват се остеофитите, които представляват дребни натрупвания на костна тъкан. Появяват се дребни склеротични изменения. Всичко това затруднява движенията, намалява техния обем и ги прави болезнени.

СКЕЛЕТНИ МУСКУЛИ

Активната част на опорно-двигателния апарат на човека е изградена от напречно набраздени мускули, които представляват 40%

от тялото. По своята макроструктура скелетните мускули се различават както по големина, така и по форма. Всеки мускул има тяло (активно съкращаваща се част) и сухожилия. Най-често те са разположени в двата края, но понякога могат да бъдат по средата, само от едната страна и т.н.

Скелетните мускули са изградени от мускулни влакна, обвити в тънка ципа - сарколема. Всяко мускулно влакно е самостоятелна клетка, чиято цитоплазма се нарича саркоплазма. Важна структурна особеност на сарко-плазмата са миофибрилите -тънки нишки, изградени от белтъчините актин, миозин и тропо-миотин, наредени в тъмни и светли напречно вървящи дискове. Няколко мускулни влакна, обединени в комплекс чрез фина съеди-нително-тъканна ципа, образуват мускулно снопче, а няколко мускулни снопчета, обвити в обща обвивка (фасция), образуват мускул. Сухожилията се залавят за специални грапавини върху надкостни-

фиг. 23: Видове мускули

1. Класическа вретеновидна форма

2. Двуглав мускул

3. Широк мускул

4. Мускул с междинни сухожилия

5. Двукоремчест мускул

28

АНАТОМИЯ И ФИЗИОЛОГИЯ НА  ЧОВЕКА

цата или за кожата. (фиг. 23)

До всеки мускул достигат нервни разклонения и кръвоносни съдове. Нервните влакна биват двигателни (по които върви команден моторен импулс за привеждане мускула в действие) и сетивни (по които към централната нервна система отива информация за това как е извършено действието). По този начин всеки момент двигателните морфофункционални звена от нервната система получават обратна информация за начина на извършване на определен двигателен акт. Кръвоносните съдове донасят до мускулните клетки така необходимия кислород и хранителни вещества (глюкоза), а изнасят натрупания там вследствие тъканното дишане въглероден двуокис и отпадни продукти. В зависимост от своята функция мускулите биват флексори ' (сгъвачи), екстензори (разгъвачи) и ротатори (реализиращи въртеливите движения). Мускули с еднакво, едновременно действие се наричат синергисти, а тези с противоположно -антагонисти.

Микроструктурата на напречно набраздената мускулатура предизвиква оправдан интерес от страна на физиолозите, тъй като движението е основна жизнена функция. Особеностите в устройството на мускулната клетка са тясно свързани с физиологията на мускулното съкращение. Както бе казано, по хода на мускулното влакно вървят напречно разположени светли и тъмни ивици от белтъчни молекули - актин и миозин. Миозинът има характерно образувание в двата си края - глава. Тя е в близост до съответни активни центрове на актина, който в неактивно състояние е покрит от трети вид белтък - тропомиозин. Взаимодействието между главите на миозиновата молекула и активните центрове довежда до плъзгане на двата вида нишковидни молекули едни между други. (фиг. 24)

Този по същество биохимичен процес стои

в основата на мускулното съкращение. Сумиране на взаимодействието между голямо количество активни молекули води до появата на съкращение в отделното мускулно влакно. Обикновено това става

фиг. 24: Микроструктура на скелетен мускул

1. Мускул

2. Мускулно влакно

3. Монофибрила

4. Монофибрила с тъмни и светли напречни ивици

5. Миозин

6. Актин

синхронизирано в група от мускулни влакна, образуващи т.нар. двигателна единица, а синхронизирането се осъществява от нервната система по следния начин: По двигателните нервни влакна до мускулните клетки достига възбуден импулс, който чрез медиатора (посредника) ацетилхолин взаимодейства с постсинаптичната мембрана. В резултат мембраните на мускулните влакна започват да пропускат голямо количество калциеви йони. Когато концентрацията им в саркоплазмата достигне определено ниво, започва активното взаимодействие между актина и мнозина. Следователно връзката между процесите на възбуждане и съкращаване се осъществява чрез промяна пермеабилитета на клетъчната мембрана за калциевите йони.

Енергетичните нужди за осъществяване съкращаването на мускулното влакно се задоволяват от вътреклетъчни процеси на

взаимодействие между АТф и мйозиновата молекула. Механизмът, по който отделената от това съединение складирана енергия се използува, е все още неясен. Поради това, че всеки мускул е изграден от голям брой мускулни влакна, неговото съкращаване е сумарен резултат от свиването на отделните мускулни влакна. Известно е, че освен по време на действие скелетните мускули са в постоянно, макар и незначително напрежение дори в покой. Това е т.нар. мускулен тонус и представлява потенциалната готовност за бързо отреагиране на двигателните импулси от нервната система. Мускулите са в известно

1. Напречно набраздени мускулни влакна

2. Мускулно вретено

3. Аферентни проприоцептивни пътища

4. Спинален възел

5. Алфа мотоневрон

6. Гама неврон

7. Пирамиден път

8. Екстрапирамидни пътища

фиг. 25: Инервация на скелетните мускули

напрежение, за да може по-лесно и ефективно да се моделира сложна двигателна реакция. (фиг. 25)

Основна роля за поддържане на мускулния Тонус имат т.н. "мускул-

ни вретена", в които са разположени специфични сетивни клетки (проприорецептори, наречени още кинестезични). Тези вретена са разположени между напречно набраздените мускулни влакна -екстрафузални, които фактически изграждат мускула. До тези екстрафузални мускулни влакна достига команден импулс от алфа мотоневроните на предните рога в гръбначния мозък. Той моделира двигателния акт. В мускулното вретено обаче има друга категория малки мускулни влакна - интрафузални. До тях достига нервен импулс от гама невроните на предните рога в гръбначния мозък. Той няма двигателен ефект, а разтяга мускулното вретено и предизвиква възбуждане на проприорецептора, разположен в центъра на мускулното вретено. Появилият се сетивен импулс се изпраща в задното рогче на гръбначния мозък. Това от своя страна засилва активността на алфа мотоневроните и води до съкращаване на екстрафузалните влакна. Съкращаването от своя страна намалява дразненето на проприорецепторите. По този начин (но не единствен) се поддържа мускулният тонус чрез принципа на "обратна връзка".

1. Мимически мускули

2. Дъвкателни мускули

3. Гръдноключичносисовиден  мускул

4. Голям гръден мускул

5. Преден зъбчат мускул

6. Прав коремен мускул

7. Външен кос коремен мускул

8. Делтовиден мускул

9. Двуглав мишничен мускул

10. Предна група мускули на предмишницата

11. Мускули на ръката

12. Четириглав бедрен мускул

13. Шивашки мускул

14. Мускули привеждачи на бедрото

15. Предна група мускули на подбедрицата

16. Трапецовиден мускул

17. Широк гръбен мускул

18. Триглав мишничен мускул

19. Задна група мускули на предмишницата

20. Голям седалищен мускул

21. Задна група мускули на бедрото

22. Триглав мускул на прасеца

фиг. 26: Мускули на човешкото тяло

В зависимост от начина на съкращаване мускулните влакна биват: бавно съкращаващи се, устойчиви на умора, бързо съкращаващи се, неустойчиви на умора. Всяка двигателна единица (група от мускулни клетки, инервирани от едно нервно разклонение) включва влакна само от един тип. Като цяло мускулът обаче е изграден от двете групи влакна.

Според своята форма мускулите биват едноглави, двуглави, триглави, плоски, перести и т.н. Според месторазположението си те се делят на мускули на главата, на шията, на трупа и на крайниците (фиг.) 26).

Мускулите на главата са дъвкателни, гълтачни, гръклянни, езични и мимически. Дъвкателните се захващат за слепоочната кост и долната челюст и биват -дъвкателен, слепоо-чен и по два крило-видни мускули, които изпълняват дъвкател-на и артикулаторна функция. Мимичес-ките мускули имат една особеност - с единия си край те се залавят за подлежащите кости, а с другия - за кожата на лицето. При тяхното съкращаване се променя мимиката, посредством която се проявява богата гама от емоции - радост, смях, гордост, болка и т н. Освен това те също вземат участие в оформяне на звуко-произношението при говорната дейност у човека. (фиг. 27)

Мимически мускули са: кръгов очен

фиг. 27: Мускули на главата

1. Челен мускул

2. Слепоочен мускул

3. Дъвкателен мускул (напречен разрез)

4. Гръдноключичносисовиден мускул

5. Кръгов околоочен мускул

6. Мускул теглещ надолу устния ъгъл

7. Бузест мускул

фиг. 28: Мимически мускули

1. Челна част на тилно-челен мускул

2. Околоочен кръгов мускул

3. Околоустен кръгов мускул

4. Дъвкателен  мускул

и кръгов устен мускул, голям тилов челен мускул, мускул повдигач на устния ъгъл, повдигач на горната устна и ноздрите, скулев мускул - голям и малък, бузев мускул и др. (фиг. 28)

Мускулите на шията имат основна задача да осигуряват подвижността на главата. Освен това изпълняват защитна функция по отношение на важни транспортни структури - артерии, вени, дихателна тръба и др., чрез които се поддържат основни жизнени процеси. Мускулите на трупа биват гръбни, гръдни и коремни. Гръбните мускули са с голяма маса и повърхност. Те държат изправен гръбначния стълб и осигуряват движенията в раменния пояс. Това са трапецовидният, широкият гръбен, ромбовиден, зъбчат и др. мускули. Гръдните

мускули движат раменния пояс, мишницата и гръдния кош при дишане. Важни представители на тази група са големият и малкият гръден, предният зъбчат, подключичният мускул. Междуребрените мускули (външни и вътрешни) заедно с диафрагмата обезпечават дихателните движения на гръдната клетка, поради което се наричат дихателни мускули. В изграждането на коремната стена участват плоски мускули, разположени в няколко слоя. Те имат известна защитна функция по отношение на вътрешните органи и таза. Към тази група се отнасят външният и вътрешният кос мускул, големият прав мускул и др. Характерна особеност на тези мускули са плътните съединително тъканни обвивки (фасции), които засилват здравината им. Мускулите на крайниците образуват две подгрупи - на горния и долния крайник. Ръката извършва сложни и разнообразни движения, характерни само за човека. Делтовидният мускул я повдига до хоризонтално положение, двуглавият и триглавият съответно сгъват и разгъват лакетната става. Многобройните мускули на предмишницата осигуряват подвижността

на китката и пръстите на ръцете. Тяхната функция е най-съвършена у човека. Долният крайник поема тежестта на тялото, поради което мускулите са масивни и силни. Седалищните мускули разгъват бедрото в тазобедрената става, а големия четириглав бедрен мускул разгъва подбедрицата. Най-характерен за подбедрицата е триглавият мускул, който осигурява подвижността на стъпалото. Неговото сухожилие (известно като Ахилесово) се залавя за петната кост, като по този начин съкращението на мускула разгъва ходилото в глезенната става.

ВЪЗРАСТОВИ ОСОБЕНОСТИ НА СКЕЛЕТНИТЕ МУСКУЛИ И ОБЩАТА МОТОРИКА

Във вътреутробния живот се развиват интензивно онези мускули, които осигуряват основните жизнени функции - участвуват в дишането, сученето, т.е. диафрагмата, междуребрените мускули, мускулите на езика и др. Мускулната маса при новороденото е съвсем слабо изразена. Недостатъчно развити са гръбните мускули, което е причина за честите деформации на гръбначния стълб и гръдния кош у децата. Постепенно с възрастта мускулите се уголемяват значително. Увеличаването на мускулната маса се дължи както на увеличаване обема на мускулните влакна, така и на нарастване на техния брой. Този процес се съпътствува и от повишаване на мускулната сила. Растежът на мускулатурата е най-интензивен през пубертета, като при момчетата е по-силно изразен в сравнение с момичетата.

Характерна за активната част на опорно-двигателния апарат е непрекъснатата относителна вътрешна промяна на мускулите. Така например при новороденото те оформят едва 20'% от общото тегло, на 6 години - 22%, а при възрастните - 35%. Интересна е и една друга закономерност - с възрастта се увеличава относителният дял на мускулите на долните крайници. У новородените те са само 35% от общото мускулно тегло, а у възрастните - 54%.

С възрастта се изменя химическият състав на саркоплазмата -намалява количеството вода и се увеличава плътното вещество. Намалява и броят на ядрата в една мускулна клетка.

В хода на онтогенезата търпи промяна и скоростта на реагиране на отделните мускули - тя се увеличава, двигателните реакции стават по-бързи и точни. Развиват се двигателните качества сила, бързина, издръжливост, ловкост, координация на движенията. Тяхното усъвършенствуване корелира с възрастта до периода на зрелост, като

процесът е хетерохронен - в едни периоди се развива предимно силата (11-13 години), в други координацията (15-20 години) и т.н. Възрастови изменения се наблюдават в мускулния тонус - до 1-годишна възраст преобладава тонусът на флексорната мускулатура, от 1-3 години -екстензорната, като по време на пубертета се счита, че общо мускулният тонус се засилва.

При индивиди над 60 години инволутивните промени в мускулатурата водят до намаляване напречния диаметър на мускулните влакна, увеличаване на колагенните и еластични влакна, разрастване на мастна тъкан. Намалява скоростта на двигателните реакции. Появява се тремор. След 75 години се установява атрофия на мускулните влакна и деструктивни изменения в нервните структури, осигуряващи тяхната инервация.

ХИГИЕНА НА ОПОРНО - ДВИГАТЕЛНАТА СИСТЕМА

Оценка на развитието на костната и мускулна системи се прави чрез измерване на някои телесни показатели - морфологични (ръст, тегло, обиколка на главата, гръдна обиколка и др.) и функционални (мускулна сила, отскок от място, скок на дължина от място, бягане за бързина, бягане за издръжливост, подвижност на гръдния кош и др.). Чрез сравняване с изработените нормативи за всеки от тези показатели може да се установи нивото на развитие или съществуващи отклонения за определена възраст и пол.

Хигиенната оценка на тези показатели се извършва в училище всяка година два пъти - през м. септември и през м. май. Твърде важно е измерването и анализът да се правят съгласно физиологичните изисквания - сутрин, във времето от 8°° - 12°°часа, тъй като дори такъв консервативен показател като ръста търпи денонощна динамика. Така например човек сутрин е с 1.5 - 2 см по-висок, отколкото вечер. Това се дължи на полуподвижното свързване на прешлените посредством хрущялни дискчета, които след обяд изтъняват под тежестта на теглото и така намаляват стойностите на ръста.

Важна диагностична стойност има оценката на показателя "Обиколка на главата". При намалени стойности, под нормативите за съответния пол и възраст, трябва да се подозира увреждане на главния мозък и много често такива лица имат съпътстващи нарушения на умственото развитие. Увеличени над нормативите размери показват, макроцефалия, която най-често е свързана с проблеми в ранното

развитие на главния мозък и умствени нарушения.

Гръдната обиколка е важен показател, както за хармоничното развитие на опорно-двигателния апарат, така и за функционалните възможности на белите дробове. Измерват се три стойности - обиколка в спокойно състояние, при дълбоко вдишване и при максимално издишване. В зависимост от формата на горния отвор, долния отвор и посоката на ребрата се различават три типа гръден кош:

- нормотоничен - с еднакви размери на двата отвора на гръдния кош;

- астеничен - удължен с разширяване в горната част; •

- пикничен - разширен, квадратен, с почти еднакви размери на горната и долната част, като долната основа е по-голяма по размери.

Комплексен показател за хигиенна оценка на опорно-двигателния апарат е т. н. "осанка". Това е привичната поза на спокойно стоящ човек и бива 4 степени:

А - много добра;

Б - добра;

В - средна;

Г - лоша.

Табл. 1. Критерии за определяне на типа осанка

части на тялото
А
Б
В
Г

глава
изправена
леко наведена
хлътнала между
силно



напред
раменете
наведена напред

гърди
издигнати
леко снижени
плоски и снижени
хлътнали

корем
прибран
прибран,
отпуснат
издаден



но не плосък

напред

водеща точка
гърдите
гърдите
коремът
коремът

шиина лордоза
норма
леко увеличена
увеличена
силно увеличена

поясна лордоза
норма
норма
увеличена
силно увеличена

Хигиената на опорно-двигателната система започва от най-ранна детска възраст. Тя включва наблюдение на няколко основни фактора: - хранене. Изключително важно за малкото кърмаче е консумирането на достатъчно калций, витамин D. витамин A и белтъчини от животински произход. При липсата на vit.D, например се появява рахит, който се отразява върху растежа, здравината и правилното развитие на костите и мускулите. Появяват се изкривявания, забавя се растежа, деформират се черепните и гръдната кост. Пълноценните

животински белтъчини осигуряват материал за растежа на детето чрез нормален белтъчен синтез. Установено е, че липсата на белтъчини в най-ранните етапи на онтогенезата се отразява неблагоприятно не само върху темповете на растежа, но и върху интелектуалното развитие на детето. Колкото в по-ранен етап е белтъчното гладуване, толкова по-силно е влиянието му върху цялостното развитие

- Физически натоварвания. Известно е благоприятното и стимулиращо влияние на системните занимания със спорт върху организма. Активните физически упражнения стимулират кръвоснабдяването на костите и мускулите, стимулират хормоналната секреция, усъвършенстват моториката и др. Заниманията могат да започнат от кърмаческа възраст чрез стимулиране на някои основни движения: пълзене, преобръщане и др.

В предучилищна, начална и средна училищна възраст спортът е неизменна част от учебните планове. Доказана е необходимостта от системно спортуване през целия зрял, активен живот на човека, но особено важни са ежедневните занимания с физически натоварвания след 45-годишна възраст. Под влияние на нормалната концентрация на естрогените, например при жените настъпва остеопороза, в резултат, на което костите изтъняват и се чупят лесно. Един от начините за забавяне на този процес е системното физическо натоварване и ранна калциева диета с поддържаща хормонална терапия.

Заниманията със спорт обаче трябва да бъдат внимателно дозирани, защото прекомерните натоварвания (както е при някои елитни състезатели, започващи много рано активен състезателен живот; при ранно започване на тежък физически труд и др.) спират растежа и се отразяват негативно върху развитието на опорно-двигателната система.

СЪРДЕЧНОСЪДОВА СИСТЕМА

УСТРОЙСТВО и ФУНКЦИОНИРАНЕ

НА СЪРЦЕТО И КРЪВОНОСНИТЕ СЪДОВЕ

Сърцето и кръвоносните съдове образуват затворена система, чиято основна функция е осигуряване транспорта на кислорода, хранителните вещества и хормоните до тъканите и на въглеродния двуокис и отпадните продукти на обмяната до белите дробове и бъбреците.

В структурата на сърдечносъдовата система се включват сърце, артерии, артериоли, капиляри, венули, вени, лимфни съдове и възли. Сърцето е кух мускулен орган, който е изграден от 4 кухини - две предсърдия и две камери. Дясната половина на сърцето е изградена от предсърдие (в което се вливат горната и долната куха вена) и камера (от която излиза голяма белодробна артерия). Между кухините има трикрила клапа, регулираща пропускането на кръвта от предсърдието към камерата. Дясното сърце е изпълнено с кръв, в която концентрацията на CO2 надвишава тази на O2. Стената на тази сърцева половина е значително по-тънка в сравнение с лявата. Лявата половина на сърцето има също предсърдие (в което се вливат 4 белодробни вени) и камера (от която излиза най-големият кръвоносен съд - аортата). Между кухините се намира двукрила клапа, наречена още митрална. Лявата сърцева

половина е пълна с кръв, наситена с O2, и има почти

фиг. 29: Сърце

А. Общ вид

1. Аорта

2. Горна куха вена

3. Белодробна артерия

4. Белодробни вени

5. Дясно предсърдие

6. Дясна камера

7. Лява камера

8. Ляво предсърдие

9. Двукрила предсърдно-камерна клана

10. Трикрила клапа

Б. Вътрешно устройство

В. Полулунна клапа

два пъти по-дебел мускулен слой. (фиг. 29)

Устията на артериалните съдове (аорта и белодробна артерия) се затварят от клапи с 3 полулунни платна. При отпускане (диастола) на сърцето тези джобовидни платна се пълнят с кръв, притискат се плътно едно до друго и не позволяват на кръвта да се връща обратно в камерите. Между лявата и дясната сърцева половина има плътна преграда, която не позволява смесване на кръвта. Сърцевата стена е изградена от три слоя - перикард (сърцева торбичка), миокард (сърцев мускул), ендокард (вътрешен слой). Перикардът има два листа - единият плътно сраснал с подлежащата мускулна тъкан, а другият образуваш дупликатура (удвояваща гънка), чрез която се оформя херметически затворено пространство. То е изпълнено с малко серозна течност. Миокардът е изграден от специфична сърцева мускулатура. Неговата дебелина и мощност на съкращаване в лявото сърце е почти два пъти по-голяма в сравнение с дясното. Сърцевият мускул е напречно набразден, но мускулните влакна имат особено спираловидно разположение, И още нещо характерно за дейността му: сред мускулните влакна има т.нар. възбуднопроводна система, изградена от специфична тъкан и осигуряваща сърцевия автоматизъм. Тази система включва синусов възел (намира се в дясното предсърдие), предсърдно-камерен възел, снопче на Хис и влакна на Пуркиние и е място на зараждане на ефекторните импулси за съкращаване на сърдечния мускул. (фиг. 30)

фиг. 30: Схема на устройството на сърдечния мускул и проводна система на сърцевия автоматизъм

1. Горна куха вена

2. Долна куха вена

3. Дясно предсърдие

4. Синусов възел

5. Предсърднокамерен възел 6. Снопче на Хис

7. Ляво предсърдие

Ендокардът тапицира вътрешните страни на кухините и образува клапните платна. Основата на всяко клапно платно е прикрепена за здрави фиброзни (сьединително-тъканни) пръстени, а посредством малки мускулчета на свободната си повърхност те се залавят за вътрешната част на кухината. Тези мускулчета, наречени папиларни, имат важно значение за затварянето на клапите, тъй като се съкращават малко преди камерната мускулатура. Още една структурна подробност в устройството на сърцето - мускулните клетки се снабдяват с O2 и хранителни вещества посредством собствени венечни артерии, които се отделят от аортата малко след нейното излизане от лявата камера. Дясната и лявата венечна артерия, както и сърцевата вена вървят по съответни бразди в сърцевата стена и са обгърнати от мастна тъкан, разположена под перикарда. Сърцевият мускул е 0,5% от теглото на човека, но през него за 1 минута тече 10% от кръвта, която изтласква лявата камера. Този факт показва интензитета на метаболитните процеси и голямата нужда от O2 при работата му. (виж фиг. 29)

В артериите кръвта тече от сърцето към органите. Артериите от големия кръг на кръвообращението носят богата на O2 кръв към органите, тъканите, клетките и задоволяват потребностите от O2 при извършване на един от основните жизнени биохимични процеси -окислителното разграждане на хранителните вещества. Артериите от малкия кръг на кръвообръщението носят кръв, богата на CO2 към белите дробове, където ще се извърши газообменът - организмът ще отдаде ненужното му съединение CO2 и ще го замести с определено количество кислород. Артериите са изградени от три слоя: външен - съединително-тъканен, среден - мускулен, добре изразен слой, и вътрешен - епителен слой. Те са еластични и гъвкави. Най-голямата артерия се нарича аорта, а от нея се разклоняват множество кръвоносни съдове. Разпределението на артериите съответства на двустранната симетрия на тялото, като най-малките артериални съдове - артериолите, постепенно преминават в капиляри. Стените на капилярите са много тънки, диаметърът на лумена е много малък. Всичко това забавя скоростта на кръвния поток и позволява лесно обмяна на газовете. Тук се извършва обратният процес - кръвта отдава O2 на клетките, а поема натрупания в резултат от тъканното дишане CO2. Капилярите се сливат в много малки венули, които постепенно се уголемяват и образуват вените.

Структурата на вените се отличава с две особености - по-слаб и

тънък слой мускулатура в стената на съда и наличие на венозни клапи.

фиг. 31: Вена

1. Стена на вената

2. Джобчета на венозна клапа

Последните имат джобовидна форма и пречат на движението на кръвта в обратна посока. Обикновено вените са по-широки от артериите, (фиг. 31)

Сърдечната дейност се извършва в три фази - съкращение (систола) на предсърдията, систола на камерите и отпускане (диастола). През систолата на предсърдията кръвта от предсърдията се изтласква в отпуснатите камери и ги донапълва. В следващата фаза предсърдията се отпускат, а камерната мускулатура се свива, в резултат на което кръвта се изтласква съответно от лявата камера по аортата и от дясната по белодробната артерия. В третата фаза камерната мускулатура се отпуска, намиращата се в големите артерии кръв прави опит да се върне назад (поради намаленото налягане), но полулунните клапи пречат. В това време в отпуснатите предсърдия от вените приижда кръв и ги изпълва. Отново започва сърдечният цикъл - под влияние на систола на предсърдията и собственото си тегло кръвта преминава в камерите и т.н. (фиг. 32)

Свиването на предсърдията и на камерите става почти едновременно, така че може да се говори за систола и диастола на сърцето. Важно условие за правилната дейност на сърцето е еднопосочното движение на кръвта. То се осигурява от клапния апарат и от последователното свиване и отпускане на мускулите на сърцевите кухини. При обикновени условия за всяка систола в белодробната артерия и аортата се изтласкват по 70 мл кръв, това е т.нар. ударен обем Броят на сърдечните съкращения за 1 минута е около 72 (от 60 до 90). Количеството кръв за 1 минута, изтласкано от сърцето, образува

фиг. 32: Сърдечен цикъл

1. Предсърдна систола

2. Предсърдна диастола

3. Камерна систола

4. Камерна диастола

втория функционален показател за сърдечната дейност - минутен обем. Регулацията на сърдечната дейност се осъществява по два механизма - интракардиален и екстракардиален. Сърцето има собствена система за автоматично регулиране на сърдечните съкращения. Това означава, че има генетично обусловени механизми на зареждане и разпространение на ефекторни възбудни импулси. Сложната човешка дейност обаче изисква бърза адаптация към променящите се условия на средата. Ето защо върху сърцевия мускул оказват влияние и други фактори. Интракардиалните са все още недостатъчно изучени. Счита се, че колкото е по-голямо диастоличното пълнене, толкова по-голям е и ударният обем. Разбира се, този приспособителен механизъм се осъществява в определени граници. Екстракардиалната регулация бива нервна и хуморална. Сърцето е богато инервирано с вегетативни нервни влакна. Върху неговия ритъм оказва влияние симпатикусът (при възбуждане ускорява честотата на сърдечните съкращения) и парасимпатикусът (при възбуждане ги забавя). Освен върху честотата, ВНС влияе и върху силата на мускулните съкращения, възбудимостта, скоростта на провеждане на импулсите. Хуморалната регулация на сърдечната дейност се осъществява от медиаторите -ацетилхолин, адреналин и норадреналин, имащи ефекта на нервните окончания, от

които се отделят. Хуморален регулаторен ефект върху сърцето имат К+, Са+ йони, гпюкагонът и др. Незначително увеличаване на К+ води до учестяване на сърдечната дейност.

Увеличаването на Са+ предизви к в а противоположни ефекти. Глю-кагонът (хормон

А. Разпространение на биотоковете на сърцето по тялото Б. Схема на стандартните отвеждания за ЕКГ

от задстомашната жлеза) засилва интензитета на мускулните съкращения чрез регулация на вътреклетъчния матаболизъм.

Възбуждането на сърцевия мускул е процес, свързан с биолектрични явления, които могат да се регистрират и представят графично. За целта се използува специален уред, а получената крива се нарича електрокардиограма (ЕКГ). Тя се характеризира с някои типични за всички хора елементи и се използва за оценка на функционалното състояние на сърцето. ЕКГ показва появата на предсърдната систола, камерния блок и честотата на сърдечните съкращения. Тя е важен показател за диагноза на редица болестни състояния, (фиг. 33)

КРЪВООБРАЩЕНИЕ

Кръвта в човешкия организъм се движи в затворена система, изградена от два кръга на кръвообращение - малък или още белодробен и голям или системен кръг (фиг. 34)

Малкият кръг на кръвообращението започва с белодробната артерия, преминава през белите дробове (където става оксидирането на карбхемоглобина на кръвта в оксихемоглобин) и завършва чрез белодробни вени в лявото предсърдие.

Големият кръг на кръвообращение започва в лявата камера с аортата. Постепенно тя се разклонява на многобройни малки артерии, артериоли, капиляри (където се извършва тъканното дишане), венули, вени и завършва чрез големите горна и долна кухи вени в дясното предсърдие. Важна част от големия кръг е т. нар. чернодробно кръвообращение. Венозната кръв от единичните коремни органи (стомах, черва, слезка), преди да се влее в долната куха вена, преминава през

фиг. 34: Кръвообращение

А. Малък кръг

(белодробно кръвообращение)

Б. Голям кръг

(телесно кръвообращение)

черния дроб. В него се обработват всмуканите хранителни вещества, обезвреждат се някои отрови, разграждат се хормони, (фиг. 35)

Движението в съдовата система зависи от разликата в налягането в отделните й структури. Кръвта тече от място с по-високо към място с по-ниско налягане. Най високо е налягането в началото на аортата, а най-ниско в дясното и лявото предсърдие. Кръвното налягане зависи от обема на сърдечните съкращения и съпротивлението на кръвоносните съдове спрямо движещата се кръв. Измерва се със специален уред и стойностите се отчитат в Тогг.

Кръвното налягане показва колебания, синхронни с дейността на сърцето - при систола на камерите то има максимални стойности - (систолно налягане), а при диастола - минимални (диастолно налягане). У здрави възрастни хора максималното налягане се движи в границите между 100 - 140 Тогг, а минималното - 60-90 Тогг.

Кръвта се движи с различна скорост през различните кръвоносни съдове и намалява с отдалечаване от сърцето. Ритмичните съкращения на сърцето се

предават на еластичната стена на аортата и оттам до останалите артерии. Това ритмично колебание на стените на артериите синхронно със сърдечните свивания и разпускания се нарича пулс.

Пулсът и кръвното налягане са най-често и лесно измерваните показатели за дейността на сърдечносъдовата система. Стойностите им зависят от: възрастта, здравословното състояние, физическото натоварване, емоционалното напрежение и др. Регулацията им се осъществява по нервен и хуморален път. Симпатикусът ускорява сърдечната дейност, свива кръвоносните съдове и повишава кръвното налягане. Аналогично действие имат адреналинът, ренинът,

фиг. 35: Кръвообращение

1. Глава

2. Горни крайници

3. Бели дробове

4. Черен дроб

5. Стомах

6. Тънки черва

7. Долни крайници

вазопресинът. Парасимпатикусът забавя сърдечната дейност, разширява кръвоносните съдове и намалява кръвното налягане. Аналогично действие имат ацетилхолинът, хистаминът, брадикининът и др.

ВЪЗРАСТОВИ ОСОБЕНОСТИ

НА СЪРДЕЧНОСЪДОВАТА СИСТЕМА

В онтогенетичното развитие сърцето променя както своето тегло, така и формата, разположението, хистологичния строеж, инервацията си и т.н. В абсолютни стойности теглото на сърцевия мускул се увеличава от 60 гр. при новороденото до 250 гр. при възрастния човек, но относително, спрямо теглото на тялото, неговият дял намалява. Променя се формата за сметка на увеличаване напречния диаметър, тъй като с възрастта става значително удебеляване на лявата камера. Този процес е по-интензивен при момчетата в сравнение с момичетата. Увеличава се дебелината на отделните мускулни влакна на сърцевия мускул, постепенно съзряват нервните структури за регулация на сърдечната дейност, Сърцето на малкото дете е много по-богато кръвоснабдено, кръвоносните съдове са по-еластични и гъвкави.

Важни възрастови промени има в честотата на сърдечните съкращения. Така например новороденото има 120-140 удара за минута, на 2 години - 110, на 5 години - 95, на 14 години - 75, у възрастен - 72 удара. Успоредно с това се променят ударният и минутен обем - в посока на увеличаване на абсолютните стойности. Относително обаче спрямо теглото минутният обем намалява. Кръвното налягане се променя - с възрастта непрекъснато се покачва. При новороденото максималното налягане е 60 Тогг, в края на първата година около 95 Тогг, у възрастен около 120 Torr. Момчетата имат по-високи стойности на систоличното налягане в сравнение с момичетата.

Характерна особеност на пулса и кръвното налягане в детска възраст е тяхната лабилност. Тя се дължи на все още нестабилната неврохуморална регулация. Към 7-8 годишна възраст те стават по-устойчиви, но в пубертета се появяват някои изменения. След 18 години сърдечносъдовата система вече функционира както при възрастните.

Сърцето и кръвоносните съдове еа органи търпящи големи изменения с възрастта. Промените в структурата и функциите им са много индивидуални и зависят както от наследствения материал, така и от начина на живот, занимания със спорт, двигателна активност, начин на хранене и др. Инволутивните промени при стареенето засягат не

само сърцето и кръвоносните съдове. Намаляването на кислородоснабдяването и притока на хранителни вещества се отразяват неблагоприятно на всички органи и системи. С възрастта се снижават регенеративните възможности на организма, намалява интензивността на обменните процеси, а това води до рязка промяна в адаптационните възможности на сърцето към натоварвания. В резултат на отлагане на атеросклеротични плаки в стените на кръвоносните съдове се увеличава тяхната ригидност (т. е. намалява тяхната еластичност). Това обременява сърцевия мускул и постепенно намалява неговата сила. В общ план тези промени водят до снижаване интензивността на кръвоснабдяването на тъканите и хипоксия. Намалява скоростта на кръвотока, нараства кръвното налягане. Като краен резултат у възрастния човек клетките и тъканите получават по-малко кислород и хранителни вещества, и задържат по-продължително непотребните токсични продукти на обмяна. Намалява влиянието на рефлекторната регулация на дейността на вегетативната нервна система и се засилва ролята на хуморалните фактори, които действуват по-бавно и намаляват скоростта на адаптационните реакции.

ХИГИЕНА НА СЪРДЕЧНО - СЪДОВАТА СИСТЕМА

Хигиенната оценка на функционалното състояние на сърдечносъдовата система се извършва чрез проследяване на показателите пулсова честота и нейната вариативност, ЕКГ, кръвно налягане и т. нар. функционални проби. Измененията на пулсовата честото и основните параметри на ЕКГ в течение на работния ден, както и под влияние на екстремни въздействия от физиологичен, емоционален и друг характер са надеждна информация за способността на сърдечно-съдовата система да отреагира адекватно на изискванията при различните видове дейности. Функционалните проби биват с умерено физическо натоварване и със субмаксимално и максимално натоварване.

Измерването на пулса е най-достъпен и информативен показател за хигиенна оценка на сърдечно-съдовата система. Може да се измерва чрез притискане на артерия радиалис и изброяване на пулсациите за 1 min, а може да се регистрира телеметрично със специален уред. Важни критерии за оценка на състоянието на сърдечно-съдовата система са вариативността на пулса при различни състояния на организма, както и бързината на възстановяване в изходното положение при различни натоварвания. В състояние на пбкой вариациите на пулса са от порядъка

на 5-9%.

Друг показател за хигиенна оценка на сърдечно-съдовата система е ЕКГ. Измененията в нейната структура са надеждна информация за болестни състояния и динамика на работоспособността. ЕКГ е абсолютно необходима при продължителни натоварвания, при хронични заболявания и др. Изследването се извършва и интерпретира от лекари - специалисти.

Показател за хигиенна оценка на сърдечно-съдовата система са т. нар. биометрични тестове и функционални проби. Биометричните тестове са изработени на основата на мащабни статистически проучвания и включват отделни биометрични данни - ръст, тегло и т. н. Например Индекс на Брока е равен на ръста минус 100. Така полученото число показва нормалната телесна маса. Индекс на Пине е равен на ръста (в см) минус теглото (кг) плюс гръдна обиколка (в см). Добро развитие на организма изисква този индекс да бъде около 10 - 15 ед.

Функционалните проби са добър показател за хигиенна оценка на сърдечно-съдовата система. Някои от тях, които ще представим тук, са лесни за извършване и за експресна интерпретация и оценка.

Проба за дозирано физическо натоварване (на Летунов -Мотилянская). На изследваното лице се измерва пулсовата честота (за всеки 10 сек. на 1 мин.) и кръвното налягане. Данните се нанасят на следната таблица:

Пулс /RR преди натоварването
Резултати

I мин. пулс /RR
II мин. пулс/RR
II мин. пулс/RR

I - 10 сек.

Натоварване - 30 клякания за 40 сек.




ІІ - 10 сек.






III-






IV -






V-






След това се правят 30 клякания за 40 сек. и при сядане веднага се мери отново пулса и кръвното налягане, като пулсовата честота се фиксира на всеки 10 сек. При добре развита и здрава сърдечно-съдовата система възстановяването на изходните стойности трябва да стане не по-късно от третата минута. В противен случай изследваното лице трябва да направи обстоен медицински преглед и освен това не бива да се натоварва физически и емоционално.

Хигиената на сърдечно-съдовата система изисква грижи от най-ранна възраст. Това включва следните основни компоненти - рационално

хранене, здравословен начин на живот, своевременно саниране на инфекциозни огнища в тялото.

За рационалния хранителен режим се пише и знае много; Понякога възгледите на различните изследователи и школи са диаметрално противоположни, препоръчват се какви ли не диети, гладувания и т. н. Основните хигиенни хранителни принципи популяризирани от официалната медицина са:

- хранене в рамките на необходимото за поддържане на нормално тегло (индекс на Брока). По наши данни в България 6 % от децата още в предучилищна възраст имат затлъстяване;

- рязко намаляване на солта, захарта и брашното (тестейи изделия) в различните видове храни. Установено е голяма зависимост между солената кухня и съдовите заболявания. Посочените три продукта са едни от източниците за склерозиране на кръвоносните съдове;

- разнообразие в хранителното меню. Само така ще се осигурят всички необходими хранителни вещества, витамини и микроелементи;

- увеличаване на пресните плодове, зеленчуци, месо и др. Консервираните храни са източник на вредни за сърдечно-съдовата система вещества.

Вторият компонент за хигиена на сърдечно-съдовата система е здравословния начин на живот. Това е комплекс от фактори, които подобряват устойчивостта на организма срещу различни вредни токсини от средата. Този комплекс включва дозирани съобразно възрастта и физическото състояние занимания със спорт, правилно хранене, отказ от алкохол, тютюнопушене и други вредни за организма навици. Установено е, че особено опасна за състоянието на кръвоносните съдове е комбинацията на поемане на никотин и концентриран алкохол.

Опасни за сърцето са възпалителните фокуси в организма -например хронично възпален зъб, сливици и др. Тяхното поддържане води до тежко увреждане на ендокарда и оттам нарушава целия механизъм на движение на кръвта в двата кръга на кръвообращение. Постепенно се развива сърдечна недостатъчност, която намалява жизнените възможности на организма.

ТЕЛЕСНИ  ТЕЧНОСТИ

Вътрешната течна среда на организма се образува от кръвната плазма, лимфата и тъканната течност. Те са непрекъснато в движение, помежду им се осъществява непрекъсната обмяна и имат почти еднакъв състав. Вътрешната течна среда е разпределена в клетките (вътреклетъчна течност) и навън от клетките (извънклетъчна Течност). Извънклетъчната течност поддържа постоянство на обема си, състава на солите, органичните вещества, температурата, хормоналното съдържание и др. Това постоянство е необходимо условие за живота и се означава с терминахомеостаза. Най-силно изразена хомеостатична функция има кръвта.

КРЪВ Кръвта е течна

фиг. 36: Устройство на кръвта

1. Еозинофили

2. Лимфоцити

3. Моноцит

4. Неутрофилни клетки

5. Сбръчкан еритроцит

6. Тромбоцити

7. Еритроцити

тъканна разновидност, намираща се в руслото на сърдечно съдовата система. У възрастен човек с тегло 70 кг. кръвта е около 5 литра.

Структурата на кръвната тъкан е сложна. Тя е изградена от кръвни клетки, наречени формени елементи, които заемат 44% от общата и маса, и кръвна плазма, заемаща останалите 56%. формените елементи включват червени клетки (еритроцити), бели клетки (левкоцити) и кръвни плочици (тромбоцити). (фиг. 36)

Еритроцитите са безядре-ни, съвсем малки по размери клетки. В 1 мм3 кръв се съдържат 4,5-5 милиона еритроцити (4,5-5,5. 1012/L). Основно вещество на тези клетки е хемоглобинът (НЬ), който е сложно белтъчно съединение на желязото и има червен цвят.

Хемоглобинът има свойството да взаимодейства с O2 като 1 молекула НЬ може да се свърже с 4 молекули кислород, Образуваното съединение - оксихемоглобин, има ясночервен цвят и е преносител на O2 до тъканите, където оксихемоглобинът лесно се освобождава и НЬ взаимодейства с CO2, при което се получава карбхемоглобин с тъмночервен цвят. Големият брой на еритроцитите и тяхната форма обуславят и голямата им активност.

Еритроцитите се образуват в червения костен мозък. В периферната кръв те живеят около 120 дни, след което се разрушават в черния дроб и някои други органи. Всяка минута в човешкия организъм се разрушават 3 милиона еритроцити, като в същото време се синтезират толкова. Количеството им е относително постоянна величина - зависи от възрастта, пола, надморската височина и др. У живеещи на места с голяма надморска височина (с по-малка концентрация на O2 от въздуха) се наблюдава компенсаторно увеличение броя на еритроцитите до 8 милиона в 1 ммЗ.

Левкоцитите са кръвни клетки с по-големи размери, с разнообразни по форма и големина ядра и някои особености на цитоплазмата. Те биват гранулоцити (65-70%), лимфоцити - 25%, моноцити - 5%.

В зависимост от вида на цитоплазмата биват гранулирани и негранулирани. Гранулираните имат малки гранули в своята цитоплазма, която се оцветява от хистологичните оцветители различно. В зависимост от цвета биват - неутрофилни, еозинофилни и базофилни. Негранулира-ните бели кръвни клетки са моно и лимфоцити.

Левкоцитите са средно по 7.109/L, но този брой варира много често и е в зависимост от редица фактори - възраст, пол, заболявания и т.н. Продължително увеличеният брой на левкоцитите се нарича левкоцитоза и е проява най-често на възпалителен процес. Белите кръвни клетки имат разнообразни функции. Така например неутрофилните гранулоцити изяждат попадналите в кръвта микроби и чужди частици - явление, наречено фагоцитоза. По този начин осъществяват един от механизмите на защита на организма. Еозинофилните клетки също фагоцитират, но при навлизане на паразити в организма. Базофилните левкоцити съдържат хистамин и чрез него участват в локални защитни реакции. Моноцитите имат подчертани фагоцитарни свойства. Освен това активират някои структури от имунната система - например т. нар. В-лимфоцити. Лимфоцитите са основните кръвни клетки, които осигуряват втория начин на защитата на организма - чрез създаване на имунитет. Установени са два вида лимфоцити - В-лимфоцити и Т-лимфоцити, Първата група участва в

образуването на специфични антитела, които инактивират активните центрове на токсичното вещество или болестотворен причинител. Т-лимфоцитите произвеждат лимфокинини, които активизират цял комплекс от елементи на имунната система на организма.

Белите кръвни клетки се синтезират от костния мозък и някои пимфопоетични органи (поеза - създаване, произвеждане) като лимфните възли, слезката, тимуса. Имат сравнително кратък живот - от няколко секунди (еозинофилите) - до няколко часа.

Тромбоцитите са най-малките формени елементи на кръвта. Те нямат ядро и са в количество 200-400.109/L. Основната им функция е да участвуват в съсирването на кръвта посредством веществото тромбопоетин. Кръвосъсирването е защитен механизъм на организма, част от веригата явления, осигуряващи кръвоспирането. По същество кръвосъсирването е поетапна ензимна реакция на сложни биохимични преобразувания, в които начален тласък се дава от тромбоцитните фактори. Важна роля в този процес имат фибриногенът, антихемофилните фактори, Са++ и мнсго други (общо 13). Като краен резултат се образува кръвен съсирек, който запушва увредения съд и по този начин спира кръвотечението. Кръвосъсирването се провокира само при увреда на стената на кръвоносния съд или нарушаване на хомеостазата.

Течната съставка на кръвта се нарича плазма. Кръвната плазма съдържа 90% вода, около 9% органични и 1% неорганични вещества. Тя е жълтеникаво оцветена течност, с постоянно осмотично (поради солите) и онкотично (поради белтъчините) налягане. Органичните вещества на плазмата са: плазмените белтъци - албумини, глобулини и фибриноген. фибриногенът взема участие в съсирването на кръвта, а глобулините - в процеса на антителообразуването. Ако от кръвната плазма премахнем фибриогена, се получава течност наречена кръвен серум. Образуването на плазмените белтъци става в черния дроб и концентрацията им в периферната кръв е постоянна/Освен белтъци в , плазмата има глюкоза, мастни киселини, холестерин и др. органични вещества.

От неорганичните плазмени съставки трябва да се отбележи Са++, без чието присъствие не би могъл да се осъществи процесът кръвосъ-сирване.

Освен това в плазмата има и други електролити - Na+, K+, Cl-, които имат решаващо значение за поддържане на мембранните потенциали и мембранната възбудимост. Кръвната плазма съдържа продукти от обмяната на белтъците -урея, пикочна киселина, креатинин,

аминокиселини, които образуват, т. нар. остатъчен азот. През бъбречните филтри тези вещества преминават в урината и там могат да бъдат количествено определени. По този начин сравнително лесно се изследва-азотния баланс в организма, чрез който може да се наблюдава обмяната на белтъците.

КРЪВНИ ГРУПИ

В еритроцитите на част от хората има специфично белтъчно вещество -аглутиноген; което може да бъде А и В тип. В плазмата са открити други белтъчни структури - аглутинини, които взаимодействат или не с аглутиногените чрез известната реакция на ключа и ключалката. Аглутинините биват ? и ?. Алфа аглутинини в плазмата аглутинират (слепват) еритроцитите с А аглутиноген, т. е. между тях има несъвместимост. В зависимост от вида на аглутиногените в еритроцитите и аглутинините в плазмата е установено, че съществуват следните кръвни групи;

А (?) - в еритроцитите има А аглутиноген, в плазмата има ? -аглутинин;

В (а) - в еритроцитите има В-аглутиноген, в плазмата има ? -аглутинин;

АВ (0) - има еритроцити и с А, и с В аглутиноген, поради което в плазмата няма аглутинини;

О (a, ?) - в еритроцитите няма аглугиноген, а в плазмата има ? и ? аглутинини.

Тъй като несъвместимите аглутиногени и аглутинини при взаимодействието си образуват големи конгломерати, които запушват кръвоносните съдове, то с несъвместими кръвни групи не бива да се прави кръвопреливане.

Хора с кръвна група 0 (a, ?) са универсални дарители. Те могат да дадат на всички други кръв, за предпочитане все пак в ограничени количества до 300 мл. Хора с група АВ (0) са универсални приематели (пак в ограничени количества). Основно правило при кръвопреливане остава: кръвопреливане в неограничени количества може да се прави само при едногрупова кръвна проба. (фиг. 37)

Освен кръвногруповата система АВО кръвта има още някои характерни специфични качества при някои индивиди. Така например в еритроцитите на 85% от хората е открито друго белтъчно вещество,

фиг. 37: Кръвопреливане

което е обозначено с Rh и се нарича резус фактор. Хората, които го имат, са Rh(+), а тези, които го нямат, са Rh(-). Ако на човек с Rh(-) кръв се прелее макар и едногрупова Rh(+), при повторно преливане могат да се получат усложнения от аглутинацията на еритроцитите. Подобна реакция се появява при Rh(-) бременни жени с плод, който е Rh(+). През плацентарната бариера имунната система на майката се информира за Rh(+) фактор у плода, който е чужд белтък за нейния организъм. Изработват се специфични антитела,

които навлизат в плода и предизвикват аглутинация. Това може да стане както преди, така и непосредствано след раждането. Клинично се проявява с различно изразена жълтеница на бебето, тежки мозъчни увреждания или смърт. Много често такива деца са обект на дефектологична корекция и въздействие.

основни ФУНКЦИОНАЛНИ ПОКАЗАТЕЛИ

НА КРЪВТА

Към функционалните показатели на кръвта, които дават информация за състоянието на целия организъм и са широко използвани, се включват брой еритроцити (4,5-5,5.1012/L), брой левкоцити (7.109/L), количество на хемоглобина 140-160 г/л, време на кървене, време на съсирване и др. Широко използвани са показателите на левкоцитарната формула - промяната в процентното съотношение между различните видове левкоцити е показател за състоянието на организма и поява на болестни процеси. Важно значение има и широко използуваната СУЕ (скорост на утаяване на еритроцитите). Ако към кръвта се прибави противосъсирващо вещество, след известно време еритроцитите под влияние на собственото си тегло се насочват към дъното на съда, т. е. утаяват се. Този процес протича с различна скорост в зависимост от състоянието на организма. Нормално СУЕ има стойността (по метода на Панченков) 12-15 мм/час. Увеличаване стойностите на СУЕ е показател за възпалителен процес и др.

ВЪЗРАСТОВИ ОСОБЕНОСТИ НА КРЪВТА

Количеството кръв у малкото дете е относително по-голямо в сравнение с възрастните. Така например на 1 кг. тегло у новороденото има 150 смЗ кръв, а у възрастния - 60 смЗ. Това, както и по-голямото количество еритроцити се дължи най-вероятно на по-интензивни метаболитни процеси. Възрастова динамика има и по отношение на формените елементи и тяхната функция и по отношение състава на кръвната плазма.

Еритроцитите при новороденото са значително повече в литър кръв и са с по-големи размери. Постепенно тяхното количество намалява дори под нормата (около 6-я месец), след което стига нивото на възрастните. Същите възрастови изменения се наблюдават и в количеството на хемоглобина. Към 1-годишна възраст то спада под нормалните стойности на възрастните, след което се покачва до 14-15 години. Хемоглобинът у новороденото се свьрзва по-интензивно с О2 т.

е. има по-голямо кислородно насищане.

Левкоцитите у новороденото са няколко пъти повече в сравнение с възрастните. Най-голямо количество бели кръвни клетки имат децата на 2-3 месеца, след което нивото им спада и към 10-11-годишна възраст достига количеството на възрастните. Промяна има и в съотношението на различните видове левкоцити. Броят на тромбоцитите след 4-годишна възраст не търпи никакви съществени изменения.

Кръвната плазма у новородените е относително по-малко поради големия брой на еритроцитите. Постепенно с възрастта нейният вискозитет намалява. В детска възраст концентрацията на Са++ в плазмата е по-висока в сравнение с възрастните. До 6

фиг. 38: Тъканна течност

1. Капиляр

2. Клетки

3. Тъканна течност

4. Лимфен съд

години тя варира, след което става сравнително постоянен показател. Количеството на кръвната захар (глюкозата) също има възрастови изменения. При децата са характерни колебания в нивото на кръвната захар. След значително вариране през пубертета, с половото съзряване нейната концентрация в плазмата се стабилизира.

ТЪКАННА ТЕЧНОСТ И ЛИМФА

Пространството между отделните клетки в човешкото тяло е изпълнено с жълтеникава течност, наречена тъканна течност. Тя

произхожда от кръвта и е посредник в обмяната между клетките и кръвта. Тъканната течност е непрекъснато в движение и така осигурява транспорта на хранителните вещества от капилярите до клетките и обратно, (фиг. 38)

Част от тъканната течност се прецежда в лимфните съдове и образува лимфата. Лимфната система у човек е образувана от два големи протока - десен лимфоносен проток и гръден проток, които вливат своето съдържимо във венозната система. Лимфната система е тясно свързана със сърдечносъдовата. Освен това в нея се включват лимфните възли, слезката, тимусът и др. Лимфната система има следните функции: участва в обмяната на веществата; защитна функция (чрез задържане на микроорганизми във възлите); кръвотворна функция (синтез на лимфоцити от възлите и Т-лимфоцити от тиму-са); резервоарна функция (слезката е голямо депо на кръв в организма) и др, (фиг, 39)

фиг. 39: Лимфна система

1. Лимфни възли

2. Гръден проток

3. Лимфни съдове

ХИГИЕНА НА ТЕЛЕСНИТЕ ТЕЧНОСТИ

Хигиенна оценка на телесните течности се прави чрез анализ на данните от изследване на кръвната картина, време на кървене, на съсирване, СУЕ и много други показатели.

Структурната характеристика на формените елементи, плазме-

ните глобулини и др. информират не само за състоянието на телесните течности, но и за целия организъм. Така например повишаване на количеството на левкоцитите е показател за възпалителен процес, намаляване на зрелите левкоцити - за кръвни злокачествени заболявания; намаление на еритроцитите - за анемия, промяна на количеството на хемоглобина - също. Въобще подробното измерване на различните компоненти на кръвта може да даде богата информация както за състоянието на организма, така и за естеството на болестните му отклонения. Това е доста сложен процес, поради което има развита цяла наука -хематология, изучаваща методите на изследване и оценка на промените в състава и свойствата на кръвта.

Хигиената на телесните течни тъкани отново (както всичко останало) започва с правилното хранене. Особено важно е още в ранна възраст захранването с богати на минерални вещества и витамини хранителни продукти - например такива, които съдържат достатъчно желязо, кобалт, витамин А, К, В, РР фактор и др. Някои видове млека (напр. козето) са бедни на желязо и кърмачетата развиват желязодефицитна анемия. Полезно е ранното захранване (от 4-5-месечна възраст) с добре сварен жълтък, размесен с мляко, както и пастьоризираните детски храни с месо (съдържащо достатъчно микро и макроелементи) необходими за правилната хемопоеза.

Освен това трябва да се отбележи и опасността от остри и хронични интоксикации с олово и оловни производни, живак, въглероден окис и др. химически вещества, които обикновено имат силно цитотоксично действие и увреждат способността на червения костен мозък за производство на кръвни елементи. Със същия ефект върху организма са и радиоактивните облъчвания, които водят често да рязко намаляване на имунните му защитни сили.

Кръвта е течна тъкан, за чието правилно развитие е особено важно доброто оксидиране, т. е. снабдяване на телесните клетки с достатъчно кислород. Това предполага по-често излизане сред природата, туризъм и всичко, което ще подобри този процес. Особено полезни са престояванията във високопланински курорти, където поради ниското съдържание на кислород в атмосферата се провокира компенсаторна реакция на активизиране на хемопоетични механизми, водещи до подобряване на структурата на кръвта.

ДИХАТЕЛНА СИСТЕМА

Дихателната система обезпечава една от основните жизнени дейности -дишането. Освен това има отделителна, терморегулационна и гласообразуваща функция. В структурата на дихателната система се включват следните органи - нос, носоглътка, гръклян, трахея бронхи и бели дробове (фиг. 40)

ВЪЗДУХОНОСНИ ПЪТИЩА

Обикновено здравият човек поема въздух през носа чрез две ноздри, а го отвежда със задни отвори (хоани) в носоглътката Носната кухина е разделена на две нееднакви половинки от хру-щялна преграда, като във всеки носов ход има три издатини (носни миди). Лигавицата на носа е богато кръвоснабдена, влажна, с многобройни жлези,    отделящи слузна материя. Преминаващият въздух се  затопля, овла-жнява, в известна степен пречиства, а освен това улеснява акта на вдишване. Около    носа    има няколко кухини, наречени синуси, тапицирани с епител и свързани с носа чрез специални каналче-та. Синусите са: два челни   (в   челната кост), два горно-

фиг. 40: Дихателна система

1. Гръклян

2. Щитовидна жлеза

3. Трахея

4. Бронхи

5. Ребра; междуребрени мускули 7. Изпъкналост на черния дроб 8. Диафрагма

9. Плеврална цепнатина

10. Сърце

челюстни (в едноименната кост) и няколко в решетъчната кост на черепа. Те имат резонаторна функция и оформят в известна степен тембъра на гласа. Носоглътката (фаринкс) е кух мускулест орган, богат на лимфни възли и съдове, имащ известна защитна функция за дихателната система. Чрез Евстахиевата тръба фаринксът се свързва със средното ухо. Лимфните възли образуват т. нар. сливици, които са 6 на брой и понякога при остро или хронично възпаление могат да набъбнат и стеснят просвета на дихателните пътища. Важна за дишането, а и за общото развитие на детето е третата сливица - лимфно образувание между носната кухина и носоглътката. При някои деца тя има склонност да хипертрофира (увеличава обема си) и по този начин да намали или напълно запуши просвета на дихателния път. Това невротизира детето, води до чести появи на възпалителни заболявания, промени в конфигурацията на черепа и други. Третата сливица се среща по-често при деца с речеви нарушения като заекване, ринолалия и др.

Носоглътката е важен орган на речевата дейност. С промяна на формата и конфигурацията си тя взема участие в модулирането на различните звукове. Освен това в долната си 1/3 тя е път на храната.

Гръклянът (ларинкс) е разположен на нивото на V-VІ шиен прешлен. Изграден е от хрущяли, лигаменти и мускули. Хрущялите биват нечифтни и чифтни.

I. Нечифтните хрущяли са: 1. пръстеновиден - изгражда основата на гръкляна и осигурява връзката с дихателната тръба. 2. щитовиден - най-голям,

фиг. 41: Устройство на гръклян

1. Подезична кост

2. Надгръклянник

3. Щитовиден хрущял

4. Пръстеновиден хрущял

5. Пирамиден хрущял

6. Роговиден хрущял

изграден от две плочки разположени под ъгъл. При мъжете е изпъкнал под формата на Адамова ябълка. Задните им части имат по едно изпъкнало възвишение с малки роговидни образувания. 3. надгръклянник (епиглотис) - има листовидна форма и запушва гръкляна при гълтане.

II. Чифтни хрущяли са: 1. Пирамидни хрущяли - лежат върху пръстеновидния хрущял. Ъглите им са заострени и за тях се залавят истинските гласни връзки. 2. Роговидни хрущяли, клиновидни хрущяли-нямат съществено значение за функциите на гръкляна. (фиг. 41)

В строежа на ларинкса участвуват две мембрани, мускули и много лигаменти. Мускулите биват две групи - външни и вътрешни. Външните мускули се залавят за гръдната кост, подезичната кост и някои хрущяли на гръкляна. Вътрешните мускули от своя страна се делят на абдуктори и аддуктори.

Абдуктор (разширител на гласната цепка) е мускул, който свързва пръстеновидния и пирамидни хрущяли. При съкращението си той завърта пирамидните хрущяли около своята ос, раздалечава вокалните израстъци и разширява гласната цепка. Аддукторите (затварящи гласна-га цепка) са: - чифтен кос мускул, който съединява задните повърхности ча пирамидните хрущяли; - страничен чифтен мускул, който започва от пръстеновидния хрущял и се залавя за израстъците на пирамидните <рущяли. При съкращение свива гласната цепка; -нечифтен мускул свързващ пръстеновидния и щитовидния хрущяли; - чифтен вътрешен мускул (вокален); - нечифтен мускул, който свързва епиглотиса и пирамидните хрущяли.

Гръклянната кухина се дели на три части - супраглотис, глотис и субглотис. Най-тясното място е глотиса. Тук се намират истинските гласни гънки (връзки), които затварят гласовата цепка. Лъжливите гласни гънки представляват дупликатура на лигавицата и се намират по-високо в долната част на супраглотиса. (фиг, 42) фиг. 42: Гръклян - фронтален срез

1. Надгръклянник

2. Щитовиден хрущял

3. Щитовидна жлеза

4. Трахея

5. Гласни връзки

6. Лъжливи гласни връзки

7. Вокален мускул (гласов)

8. Пръстеновиден хрущял

Инервацията на гръкляна се осъществява от блуждаещия нерв с неговите два клона - долен и горен гръклянен нерв. Горният гръклянен нерв има сетивни и моторни функции, а долният - само моторни и е част от т.н. възвратен нерв.

Естествено продължение на гръкляна е трахеята. Тя е изградена от 12 полупръстенни хрущяла, свързани помежду си със здрава съединителна тъкан. Вътрешността е покрита с еднореден ресничест епител и много слузни жлези. Трахеята се дели на два големи клона - бронхи - ляв (по-тесен и дълъг) и десен (сравнително по-широк). Те са изградени от пръстеновидни хрущяли и имат аналогична микро-структура с трахеята. Бронхите се разклоняват на все по-малки клончета и така се образува бронхиалното дърво. Най-крайните разклонения на това

дърво нямат хрущяли, изградени са от гладка мускулатура и се наричат бронхиоли. Всеки бронхиол се разклонява на още няколко, които от свои страна образуват гроздче от малки мехурчета с много тънки стени, наречени алвеоли. Общата им повърхност е около 100 м2. Основната структурна и функционална единица на белия дроб е ацинусът, който е образуван от бронхиол и прилежащите към неговия вход групи от алвеоли. (фиг. 43)

УСТРОЙСТВО И ФУНКЦИОНИРАНЕ НА БЕЛИЯ ДРОБ

Белият дроб е главният орган на дишането, Разположен е в гръдния кош и е изграден от две части - ляв и десен бял дроб, всеки от които се дели съответно на два и три големи дяла. Отвън е обвит с двойна съединително-тъканна обвивка, наречена плевра. Между двете стени на плеврата има малка празнина, изпълнена със серозна течност, която намалява триенето при дихателните движения. Вътрешните части на дясната и лявата плевра заедно с перикарда образуват пространство в

фиг. 43. Схема на алвеола

1. Капиляри с кръв богата на О2

2. Капиляри с кръв богата на CO2

3. Бронхи

фиг. 44: Дихателна система

1. Носна кухина

2. Гълтач

3. Език

4. Гръклян

5. Дихателна тръба

6. Бронх

7. Белодробна вена

8. Белодробна артерия

средата на гръдния кош -средостение, в което се намират важни органи. В белите дробове влизат два бронха (носещи въздух), двата клона на белодробната артерия (носещи кръв, богата на CO2) и малки собствени белодробни артерии (снабдяващи с О2 и хранителни вещества белодробната тъкан). От белите дробове излизат по 2 белодробни вени, носещи кръв, богата на О2 и вливащи се в лявото предсърдие. (фиг. 44)

Основна функция на дихателната система е обезпечаване на газовата обмяна в организма. Това се осъществява чрез т. нар. външно, белодробно дишане.

Вдишването е първата фаза от дихателния акт. В резултат от съкращаване на диафрагмата и междуребрените мускули гръдният кош се повдига, диафрагменият купол се смъква към коремната кухина, появява се феноменът на пасивно "всмукване" на белите дробове и атмосферният въздух, поради по-голямото налягане, нахлува в алвеолите. Вдишването е активен процес, тъй като се реализира от. съкращаването на мускулатурата, но раздуването на белите дробове става пасивно от навлезлия там въздух.

Издишването е втората фаза и започва непосредствено след спиране на вдишването. Гръдният кош се отпуска и с теглото си (около 1,5 - 2 кг маса) притиска белите дробове. Диафрагмата се отпуска, при което се повдига и също реализира определен натиск. Въздухът в дробовете се изтласква навън. След кратка пауза цикълът се повтаря отново и при спокойно състояние - ритмично. Издишването е пасивен процес. Само когато се налага волево усилено издишване, се включват дЬпълнително в действие експираторните (издишващите) мускули.

Регулацията на дишането се извършва по нервен и хуморален път. Нервната система регулира съкращенията на дихателната мускулатура посредством структури в продълговатия мозък. Всяко разтягане на алвеолите е дразнител за нервни окончания на блуждаещия нерв, чрез които информацията се отнася в т. нар. дихателен център. В резултат се потиска генерирането на ефекторни импулси към дихателните мускули, те се отпускат и следва актът на издишването. Това е т. нар. механизъм на рефлексна саморегулация. Счита се, че този механизъм е генетично обусловен и има известна възрастова динамика. Дихателният център е структуриран от инспираторен и експираторен кръг неврони. Две групи клетки се възбуждат последователно и по такъв начин регулират дишането. Нервната регулация на дишането се осъществява и по други пътища - чрез химиорецептори в сънната артерия, които също информират НС за промените в концентрацията на CO2 чрез проприоцептивните влияния при активна мускулна дейност, тактилни, болкови, термични въздействия и др. Дишането може да бъде повлияно и съзнателно, волево.

Хуморалната регулация на дихателните движения се осъществява чрез промяна в концентрацията на CO2. Увеличаването на CO2 в кръвта над допустими стойности води до ускоряване на вдишването. Намаляването на концентрацията на О2 също дразни дихателния център. Първото вдишване у новороденото се провокира от натрупания CO2 в кръвта му вследствие прекъсване връзката с майчиния организъм.

основни ФУНКЦИОНАЛНИ ПОКАЗАТЕЛИ

НА БЕЛИЯ ДРОБ

Основни показатели за функционалното състояние на белите дробове са белодробните обеми и капацитети и честотата на дишане. Обемът въздух, който преминава през белите дробове за едно спокойно вдишване и издишване, е около 500 мл (дихателен обем). При активно

волево максимално вдишване могат да се поемат още около 1500 мл въздух (резервен обем на вдишване). След спокойно издишване, чрез напрягане на мускулатурата могат да се издишат още 1500 мл. (резервен обем на издишване). Сборът от трите обема оформя т. нар. жизнена вместимост или витален капацитет - около 3500 мл. Жизнената вместимост зависи от възрастта, пола, физическата тренираност на организма, височината и др. Дори след максимално издишване в белите дробове остават около 1000 мл. въздух (остатъчен обем), (фиг. 45)

Количеството въздух, преминало през белите дробове за 1 минута, е т. нар. минутен дихателен обем. Той зависи от дихателния обем и от честотата на дихателните движения. За възрастен човек тази честота има средни стойности -12-15 дишания в минута, и зависи от пола, възрастта, тренираността, състоянието на организма (при някои заболявания се променя) и др.

фиг. 45: Белодробни обеми

1. ДО - Дихателен обем

2. РОВ - Резервен обем на вдишване

3. РОИ - Резервен обем на издишване

4. ОО - Остатъчен обем

ФОНАТОРНА, ТЕРМО- И ВОДНОРЕГУЛАЦИОННА

СИСТЕМА

фонаторната (гласопроизвеждаща) функция на дихателната система е тясно свързана с дишането и речеобразуването. Речевият звук се образува при издишване, чрез подаване на струя въздух от белите дробове под съответно налягане. При образуването на звука гласовата цепка е затворена. Въздушната маса се открива за кратко време, при което започва трептене на целите гласни връзки или техните свободни краища. Появява се звук с различна сила и височина. Неговата модулация в определен речев звук зависи от органите на целия речев апарат. Според привържениците на миоеластичната теория така се появява звук, който после се моделира от гълтача, устната кухина и др, Според нервно-хронаксичната теория трептенията на гласните връзки са активни движения под контрола на нервни импулси, а не в резултат на въздушната струя. Според нея въздухът излизащ под налягане от белите дробове не е двигател на трептенията, а материя от чието трептене се поражда звук. Този звук се характеризира с диапазон, сила и тембър.

Дихателната система участва в термо и воднорегулационните процеси на организма. Тази функция се осъществява посредством голямата дихателна повърхност на белите дробове, откъдето се изпарява около 20% от вддата, чрез която се отделя и известно количество топлина.

ОБМЯНА НА ГАЗОВЕТЕ

Газовата обмяна е основен за живота процес, чиято същност се състои в отдаване на CO2 през алвеоларната стена и поемане на О2 на нивото на белите дробове, както и отдаване на О2 през клетъчната мембрана и поемане на CO2 на нивото на тъканите. Дишането е двигател на този процес, а кръвоносната система и кръвта осигуряват транспорта.

В белите дробове до алвеолите достига кръв, богата на CO2. Това не означава, че няма О2, а че той е в много по-малки концентрации (респективно налягане). През алвеоларната стена карбхемоглобинът отдава молекулата CO2 и освободеният НЬ взаимодейства с О2. На нивото на тъканите оксихемоглобинът отдава своя О2 и взаимодейства с натрупалия се там CO2, като една част се свързва с хемоглобина, а друга под формата на съединения на въглената киселина се пренася до белите дробове, откъдето се отстранява с издишания въздух.

ВЪЗРАСТОВИ ОСОБЕНОСТИ НА ДИХАТЕЛНАТА СИСТЕМА И ДИШАНЕТО

Дихателните органи претърпяват изменения в онтогенезата. При децата носната кухина и носоглътката са по-тесни, а лигавицата им е богата на кръвоносни и лимфни съдове, поради което Лесно набъбва. Освен това тя е много уязвима на различни инфекциозни и химически нокси. Околоносните синуси се появяват след едногодишна възраст, като горночепюстните синуси достигат пълното си развитие през 7-9 година. Сливиците се развиват в първите години от живота и търпят обратно развитие след 18-годишна възраст.

Белите дробове се увеличават както но маса, така и по обем. Например обемът им при новороденото е 70 см3, а на 20 год. - 1500 см3. В детските бели дробове има по-малко еластична тъкан, повърхността на алвеолите е относително по-голяма от тази при възрастните. Дихателната повърхност нараства от 6 м2 при новороденото до 100 м2 при възрастните, като това става за сметка на увеличение броя на алвеолите и тяхната абсолютна големина.

Дишането у децата е с по-голяма честота и по-повърхностно. Новороденото прави 22 дихателни движения за мин., на 7 години те са 18 за мин. и у възрастния около 12. Заедно с намаляване на честотата и увеличаване на абсолютните стойности на дихателния обем (относителните намаляват) се променя и типът дишане. При децата той е гръден тип, докато при възрастните се проявява известен полов диморфизъм - мъжете дишат предимно диафрагмено, а жените - гръдно.

С възрастта се променят и показателите на функционална годност на дихателната система. Увеличава се минутният обем. Относително обаче (на кг. телесно тегло) се наблюдава намаляване на тези показатели, което показва снижаване интензитета на дишането. В детска възраст използваемостта на О2 от въздуха е по-малка, работата на дихателните органи по-неикономична, кислородното използуване -по-ниско. Установено е, че към 17-годишна възраст се повишава ефективността както на дихателните движения, така и на газообмена.

Възрастова динамика се наблюдава и по отношение фонаторната функция на дихателната система. Тя се обуславя от промяна в структурата на гръкляна и общите изменения в дихателния акт. Гръклянът расте интензивно през първата година и към 10-годишна възраст се появяват първите полови различия. У момичетата той е по-къс и закръглен, а у момчетата става по-голям и със заострена напред

форма. Растежът на гръкляна завършва на 20 годишна възраст. Гласните връзки започват интензивно развитие след 5 годишна възраст, а след 12 години у момичетата остават по-къси в сравнение с момчетата. Тази и някои други особености оформят различията в мъжките и женските гласове. В детска възраст регулаторните механизми на дишането и звукообразуването са все още лабилни, което обуславя някои особености - например почти липсва разлика в певческото и говорното дишане, често се нарушава дихателният ритъм под влияние на външни дразнители и др. У възрастните над 60 години дихателните функции се снижават в резултат на атрофия на белодробната тъкан. Намалява силата на дихателните мускули, намалява ефективността на белодробната вентилация, обема на белите дробове. Появява се учестено дишане. Има известна деформация на гръдния кош, намалява еластичността на хрущялите и лигаментите. С възрастта се появява частична атрофия на дихателната мускулатура.

ХИГИЕНА НА ДИХАТЕЛНАТА СИСТЕМА

Хигиенна оценка на състоянието на дихателната система се прави посредством разнообразни инструментални и измервателни методи.

Изследване на въздушната проходимост на носните кухини се извършва чрез малко фитилче от памук, поставено съответно пред едната и другата ноздра. Оценява се силата на издишваната струя. Обикновено изследването се извършва с ринопневмометър, като при нормалното носно дишане долната граница на вдишването съответства на 40 тт H2О над нулево равнище, а долната граница на издишване -на 110 - 120 мм H2О под нулево равнище. Трябва да се отбележи, че има специализирани методи за изследване на различните функции на лигавицата на горните дихателни пътища. Така например за отделителната й функция оценката се извършва чрез памучно тампонче от 0.5 см3 - което след 1 минута престой трябва да се овлажни леко.

Резорбтивната функция се изследва с памучно тампонче, напоено с 1 %-ов разтвор на атропин. След 20 мин. нормалната реакция е мидриаза (разширяване на зеницата).

Обонятелната функция на носната лигавица се изследва с олфактометър, като остротата на обонянието се представя графично за всеки вид мирис.

Хигиенната оценка на дихателната система задължително включва измервания на показатели за външното дишане. Това са витален

капацитет (ВК) и неговите компоненти - дихателен обем, резервен обем на вдишване и резервен обем на издишване. ВК зависи както от някои структурни особености на гръдния кош, така й от функционалната годност на белодробната тъкан, бронхите, подвижността на плеврите и др. Той дава представа за възможностите на дихателната система. При преценката му трябва да се знае, че са възможни отклонения (приети за нормални) до 20 % от предвидените нормативи за възрастта и пола. ВК намалява с възрастта, при някои професионални вредности и заболявания (туберкулоза, силикоза, емфизем и др.) Освен ВК се правят измервания на максимална минутна вентилация (ММВ), форсиран витален капацитет (ФВК) и др.

Това са динамични показатели за оценка на дихателната система и се използват при по-специални случаи (доказване на професионални заболявания и др.).

Хигиенна оценка на вътрешното дишане се извършва и чрез измерване на алкално-киселинното състояние на кръвта и количеството на кръвните газове - актуално рН; актуално рCО2 в кръвта; стандартен бикарбонат; намаляване на О2 в кръвта и др. Чрез тях много точно се изследват биоокислителните процеси в тъканите и степента на газообмен в белите дробове. По този начин може да се установят ранни прояви на дихателна недостатъчност и др. Методи на изследване и хигиенна оценка са рентгенографията и рентгеноскопията. Те се прилагат само в изключителни случаи на необходимост от установяване на болестен процес или хронично действаща нокса (напр. при силикоза).

Когато се прави хигиенна оценка на дихателната система винаги трябва да се направи обследване на околната среда - атмосферния въздух, замърсители, влажност и др., които се отразяват върху дишането. Профилактиката на уврежданията на дихателната система започва от въздуха, който човек диша. Основните патогенни фактори са прах, пари, газове и аерозоли. За тяхното откриване и проследяване има специално разработени уреди, които регистрират и определят количествено различните замърсители. Освен това има разработени стандарти (държавни и световни) за пределно допустими концентрации във въздушната среда. Така например за България такива ПДК са:

- азотен двуокис - 0.04 тд/м3

- азотен окис - 0.06 тд/м3

- бензин - 1.5 mg/м3

- въглероден окис - 3.0 тд/м3

- живак - 0.0003 mg/м3

- олово - 0.0003 тд/м3

- серен двуокис - 0.005 mg/м3

- хлор - 0.03 mg/м3

- нетоксичен прах - 0.15 mg/м3.

Контролът на атмосферния въздух е регламентиран със законови актове. Друг важен компонент на хигиената на дихателната система е ранното започване на закалителни процедури. Трябва да се отбележи, че заболяванията на дихателната система са едни от най-широко разпространените. Особено важно е това в детска възраст. По данни на СЗО от 1986 год. децата в България умират най-често именно от възпаления и заболявания на дихателната система. Това е още един сериозен аргумент за закаляването, като необходима база за ефективна профилактика.

Закаляване се нарича процесът на повишаване адаптационните механизми на организма към бързо променящите се фактори на средата. Този процес се извършва съобразно следните основни принципи:

- постепенност. Започва се от най-ранна детска възраст (2 месеца) и постепенно дразнителите на закалителните процедури се усилват. Започва се от най-слабия - въздуха и постепенно се преминава на вода, слънце;

- системност. Процедурите не бива да се прекъсват за продължителен период;

- индивидуализиран подход. Всеки индивид има свои характерни особености - както соматични, така и психически, и емоционални. Целият комплекс от закалителни процедури трябва да е съобразен с възможностите, желанията и здравословното състояние на всеки организъм.

Основните фактори на закаляване са въздухът, слънцето и водата. Методите, чрез които се използват тези фактори са разнообразни и тяхното приложение може да става самостоятелно или комплексно. Важно условие е нещата да бъдат добре дозирани. Може да се започне от двумесечна възраст, като малкото бебе се съблече частично и се остави така около 5 - 10 мин. при 18° температура. След известен период процедурите се удължават, към тях може да се прибави обтриване с влажна кърпа с подходяща температура на водата. Постепенно се включват и слънчеви бани, водни бани в басейн, море и т. н. Съществено е да се следи за субективното усещане на удоволствие от детето, както и някои обективни прояви за дискомфорт - посиняване на кожата, треперене, трайна поява на т. нар. гъша кожа. В такъв случай

процедурата трябва да се прекрати.

Закаляването е мощен фактор за профилактика на дихателните заболявания. За съжаление обаче, у нас все още няма достатъчна здравна култура на населението, то не се прилага в семейството, поради което може би децата ни боледуват и умират най-често от дихателни заболявания.

Хигиената на дихателната система в по-късна възраст предполага периодично изследване на лица, работещи в замърсена атмосфера -миньори, хлебари, селскостопански работници, стъклари и др. Първите прояви на намалени функционални възможности са повод за смяна на професията, трудоустрояване и др. Освен това е важно навременното лечение и особено поддържащата терапия и наблюдение при хроничните заболявания, засягащи дихателната система.

ХРАНЕНЕ

И ХРАНОСМИЛАТЕЛНА СИСТЕМА

ХРАНА И ХРАНЕНЕ

Храната е основна необходимост на човешкия организъм. Чрез нея се набавят енергия, градивни елементи и някои други вещества, които осигуряват непрекъснатия растеж и подмяна на остарелите вече структури. Тя е единствения източник на енергия, така необходима дори за най-елементарните човешки дейности.

Храната се състои от хранителни продукти - хляб, месо, яйца, варива, плодове и много други. Те са носители на хранителните вещества, витамините, минералните соли, водата и баластните вещества. Хранителните вещества са три вида - белтъчини, въглехидрати и мазнини.

Белтъците са сложни, полимерни съединения, изградени от 20 вида алфа аминокиселини, различно подредени в пространството. Важна особеност на тези органични съединения е наличието на N в молекулата им. Двадесетте аминокиселини биват заменими (които организмът може да изработи сам) и незаменими (които организмът трябва задължително да получи отвън, чрез храната). В зависимост от аминокиселинния си състав белтъчините биват пълноценни (с всички незаменими аминокиселини) и непълноценни (когато липсва някоя незаменима аминокиселина). Обикновено пълноценни са белтъчините от животински произход, а непълноценни - от растителен. Белтъчините са източник на пластичен, градивен материал за организма. Само в редки случаи на продължително гладуване организмът посяга на собствените си белтъци, като ги използува за енергетичен източник и при разграждането на 1 гр. белтък получава 4,1 ккал енергия. Богати на белтъчини са следните хранителни продукти - мляко и млечни произведения, месо и месни произведения, яйца, риба, бобови растения, орехи, лешници и др.

Въглехидратите биват монозахариди (глюкоза), дизахариди (захароза) и полизахариди (нишесте). В организма те се окисляват най-лесно и затова са - източник на енергия. Богати на въглехидрати са хлябът, сладкишите, картофите, царевицата, мед. плодове и др.

Мазнините са сложни органични съединения от растителен и

животински произход. Използуват се от организма като основен енергетичен резерв и градивен елемент. Богати на мазнини са животинските масла, семената и др.

Витамините са специфични, жизнено важни за организма вещества с голяма биологична активност. Те не са хранителни субстанции, но чрез участие най-вече като катализатори в основните жизнени процеси имат активна роля в поддържане на нормално физиологично състояние на организма. Липсата на някои витамини се означава с термина авитаминоза, а намаленото под необходимите концентрации количество - хиповитаминоза. Витамините биват мастноразтворими и водноразтворими.

Мастноразтворими витамини са A, D, E, K.и F.

Витамин А. Витамин на растежа, има няколко разновидности: А,, А2 и т.н. Дневната нужда от витамин А за възрастен човек е 2-3 мг. физиологичното му действие се свързва с участие в структурата на зрителния пигмент родопсин. Необходим е за нормалното епителизиране на корнеята, кожата и всички епителни тъкани, включително растежа на костите и зъбите. Намира се в рибните чернодробни масла, мляко, яйчен жълтък, моркови, спанак, домати, магданоз и др.

Витамин D. Антирахитичен витамин. Има няколко разновидности: D1, D2 и т.н. Дневните нужди са от 0,1 мг. физиологичното му действие се състои в повлияване метаболизма на костните клетки, като реализира отлагането на Са++ и Р+++ йони. Засилва резорбцията на Са и фосфатите в тънкото черво. За да действа витамин D, е абсолютно необходимо наличие на паратхормон. Може да се достави на организма с храната (рибни, чернодробни масла, животински мазнини, яйчев жълтък) или да се образува под въздействието на ултравиолетовия спектър на слънчевите лъчи в кожата.

Витамин Е. Антистерилитетен витамин. Има го в 7 разновидности. Дневните нужди са около 10-12 мг. физиологичното му действие е свързано с развитието на зародишевия епител и стимулиране отделянето на гонадотропни хормони. Разпространен е в семената, пшеничните и ръжени зародиши, фастъченото масло, черния дроб, плацентата и др.

Витамин К. Антихеморагичен (противокръвоизливен) витамин. Дневните нужди от него за възрастен човек са 2-4 мг. физиологичното му действие е свързано с обезпечаване активността на втория фактор на кръвосъсирването. Намира се в зелените листа на копривата, зелето,

доматите, яйцата, черния дроб и др.

Водоразтворими витамини са B1, B2, B3, B12, PP, C, пантотенова киселина, биотин, фолиева киселина и др.

Витамин В1, Антиневритен витамин. Дневната нужда - 2-3 мг. физиологично въздействие - участвува като съставка на фермент, разграждащ междинните продукти от обмяната на глюкозата , белтъчините и мазнините. Намира се в дрождите, пшеничните и оризовите трици, боба, граха, орехите, кравето мляко, черния дроб и др. Синтезира се от микроорганизми в дебелото черво

Витамин В2. Наречен още рибофлавин. Дневни нужди 1,5 до 2,5 мг. Участва в редица ферментни системи, осигуряващи клетъчното окисление. Повлиява растежа на организма. Намира се в дрождите, обвивките на ориза и житните растения, доматите, зелето, млякото, жълтъка на яйцето и др.

Витамин B12. Антианемичен витамин. Дневните нужди от този витамин са 0,001-0,002 мг. В12 участва в процесите на синтез и съзряване на еритроцитите. Намира се в черния дроб, бъбреците, мускулите, яйчения жълтък и др.

Витамин РР. Дневни нужди 15-25 мг. Структурен елемент на някои ферменти, които участват в обмяната на веществата. Широко разпространен в дрождите, пшеничените и оризови трици, овеса, спанака, гроздето и др.

Витамин С. Антискорбутен фактор. Дневни нужди 50-100 мг. Стимулира съзряването на еритроцитите, синтеза на фактор II от кръвосъсирващите компоненти, засилва фагоцитната активност и съпротивата на организма спрямо инфекции. Намира се в цитрусовите плодове, шипката, френското грозде, зелето, пиперките, спанака и др.

Минералните соли участвуват при изграждането на тялото. Те се делят на макроелементи и микроелементи. Към макроелементите се отнасят Na, Ca, K, P, Mg, Fe. Микроелементите обикновено влизат в състава на важни ферменти. Към тази група се отнасят J, Cu, Co, F, Zn, Mo и др.

Водата е важна съставна част на организма. Тя осигурява течна среда за оптималното протичане на всички основни жизнени процеси. Освен това е разтворител на редица биохимични вещества, играещи важна роля в клетъчния метаболизъм.

Баластните вещества в храната преминават непреработени през храносмилателния тракт. Те имат важна функция за провокиране и активизиране моторните функции на червата.

УСТРОЙСТВО и ФУНКЦИОНИРАНЕ НА

ХРАНОСМИЛАТЕЛНА СИСТЕМА

Чрез храната на организма се набавят необходимите вещества за растеж и развитие, задоволяват се енергетичните нужди. За да бъдат оползотворени хранителните продукти, те претърпяват механична и химична преработка, която се извършва от храносмилателната система. Тя представлява комплекс от органи с единна структура и моторна, секреторна, резорбтивна (всмукваща) и екскреторна (отделяща) функции. Храносмилателният тракт (път) включва устна кухина,

хранопровод, стомах, дванадесетопръстник, тънко черво, дебело черво, право черво, анус. Освен това към тази система действат няколко важни жлези -задсто-машната, черният дроб и слюнни-те жлези. (фиг. 46)

Устната кухина е изградена от две части - предверие (разположено между зъбите и бузите) и същинска устна кухина - пространството зад зъбите до небцовите дъги. Основата на същинската устна кухина е образувана от няколко слоя напречно набраздени мускули. Таванът в предните 2/3 е офор-

фиг. 46: Храносмилателна система

1. Устна кухина

2. Слюнни жлези

3. Хранопровод

4. Стомах

5. Дванадесетопръстник

6. Черен дроб

7. Жлъчен мехур

8. Задстомашна жлеза

9. Тънко черво

10. Дебело черво

11. Апендикс

12. Анус

мен от твърдото, а в задната 1/3 от мекото небце. Отпред и отстрани кухината е оградена от зъбите и венците. Устната кухина се отваря във фаринкса чрез фарингеален пръстен, който в горната си част има малко висящо мускулно образуване - мъждец, а в двете дупликатури на лигавицата отстрани - фарингеални сливици. В устната кухина има важни органи, които изпълняват храносмилателна, артикулаторна и сетивна функция. Езикът е мускулест орган, изграден от напречно набраздена мускулатура, с разнообразно разположение на хода на мускулните снопчета. Това обезпечава голямата му подвижност и гъвкавост. На горната повърхност, покрита с плътно сраснала лигавица, се намират вкусовите луковички, в които са разположени рецепторите на вкусовия анализатор. Езикът участва в механичното омесване на храната, гълтането, модулирането на редица звукове от членоразделната реч у човека и при възприемането на вкусовите усещания. Зъбите са закрепени в определени участъци на долната и горната челюст, които са покрити с лигавица - венци. Всеки зъб има коронка (над венеца), шийка и корeн (разположен в костното легло). Коронката е покрита със здрав зъбен емайл, под който се намира слой дентин. В кухината на зъбната пулпа се намират кръвоносни съдове и нервните окончания на сетивния троичен черепномозъчен нерв. Зъбите биват млечни (20 на брой) и постоянни (32). В зависимост от формата и функцията, която изпълняват, зъбите биват резци, кучешки, предкътници, кътници. Те участвуват пасивно в акта на дъвкането, при което става откъсването и механичното стриване на хранителния продукт. Освен това осигуряват артикулирането на някои съгласни звукове - с, ш и др, В устната кухина изливат своя секрет (слюнка) три чифтни слюнни жлези - околоушна, подезична и подчелюстна. Слюнката съдържа вода, минерални соли, органични вещества, амилаза (ензим за разграждането на въглехидратите), лизозим (вещество с антибактериално действие), муцин (белтъчно слузоподобно вещество за омекотяване и леко хлъзгане на хапката) и др. Количеството и съставът на слюнката варират в зависимост от естеството на приетата храна, състоянието на организма и др. Слюнката има механична функция, изразяваща се в слепване на хранителните частици и оформянето им в хапка. Храносмилателната й функция се проявява чрез разтваряне на хранителните частици и химическото смилане на полизахаридите до монозахаридите глюкоза и фруктоза. Слюнката има защитна функция - чрез бактерицидно действащия лизозим и чрез механичното "измиване" на устната кухина от попаднали хранителни отпадъци. Чрез слюнката се екскретират

(изхвърлят) натрупани в организма отпадни продукти - урея, пикочна киселина или попаднали вредни вещества - олово, живак и др. Слюнката има още известна терморегулационна функция, (отделя се известно количество топлина) и дентотрофна функция, тъй като служи за течна среда на обменните процеси в емайла на зъбите.

Регулацията на слюноотделянето се извършва по нервен път. В него участват парасимпатикови разклонения на черепномозъчни нерви

- езикогълтачният, лицевият и някои симпатикови нерви, идващи от Th

- Th2 - сегменти. При някои неврологични увреждания, съчетани най-често с изоставане в умственото развитие, характерна особеност, е съпътстваща повишена саливация (слюнкоотделяне). Много често при деца с дизартрия отделянето на слюнка пречи на работата на логопеда и довежда до разраняване на устните и кожата около тях.

Храносмилането в устната кухина е механично (раздробяване и сдъвкване), физично (разтваряне) и химично (разграждане на въглехидратите). Цялостният твърде сложен храносмилателен процес завършва с преглъщане на хранителната хапка.

Гълтането е сложен рефлексен акт на придвижване на хапката от устната кухина в стомаха. Важна особеност е затварянето на гръкляна по време на гълтане. Първата фаза от акта на гълтане е волеви процес, а втората - неволеви. Хранопроводът е тясна мускулна тръба, която навлиза в средостението, пробива диафрагмата и се отваря в стомаха. Той и всички други кухи органи от храносмилателната система имат следното еднакво принципно устройство: изградени са от три слоя -външна съединително-тъканна обвивка; среден - гладкомускулен слой, който има някои специфични особености за отделните органи; вътрешна лигавица, изградена от епителна тъкан с различна структура и функция в отделните части на храносмилателния тракт. През хранопровода храната не претърпява изменения.

Стомахът е най-широката част на храносмилателната система. Има входна част (кардия), фундус (дъно), малка извивка, голяма извивка и изходна (пилорна) част. Пилорът се отваря в дванадесетопръстника и е отделен от него чрез пръстеновиден гладък мускул - свивач (сфинктер). Характерни за структурата на стомаха са неговата мускулатура и лигавица. Средният слой на стомашната стена е изграден от мощна гладка мускулатура, изградена от надлъжно, напречно и косо вървящи мускули. Тя обезпечава голямата подвижност на стомаха и перисталтичните (бавни, кръгообразни) движения, които спомагат за храносмилателните процеси. Лигавицата на стомаха е със сложно

устройство. В нея има разнообразни по своята форма и функции жлези, които произвеждат солна киселина, ензими, муцин и др. Обикновено за 24 часа общото количество на стомашен сок у възрастните е 2-3 литра. Солната киселина на стомашния сок обуславя голямата му киселинност - pH = 1,5. Тя предизвиква набъбване на белтъците, поради което протеолитичните (разграждащи белтъците) ензими действат по-ефективно. Освен това солната киселина активизира тези ензими. Тя има и известна защитна роля - унищожава някои от попадналите в стомаха микроорганизми. Ензимите на стомашния сок са две групи -споменатите вече протеолитични - пепсин и др,. които смилат белтъците до по-малки белтъчни комплекси - пептони и др. Липолитичните ензими са тези, които участват в смилането на мазнините- например липази. В стомаха заедно с храната от устната кухина идват амилолитичните ензими амилаза и малтаза, които смилат въглехидратите. В стомашната лигавица се произвежда гастромукопротеин, който благоприятства всмукването на витамин B12.

Храносмилането в стомаха се извършва под въздействието на съдържимото на стомашния сок. Тук започва хидролизата (разграждането) на белтъчните вещества под въздействие на пепсините до междини по-нискомолекулни продукти - пептози, пептони и други. При по-продължително престояване на храната хидролизата може да продължи до алфа аминокиселини. Действието на пепсините спира след алкализиране на стомашното съдържание при преминаване в дванадесетопръстника (pH=4,7-6,5).

В стомаха продължава разграждането на въглехидратите, но поради силно киселата среда този процес не е така интензивен -амилазата е най-активна при рН на средата 6,5-7,4. Тук започва смилането на мазнините, но то е толкова малко, че е практически без особено значение за организма. През стомашната лигавица се всмукват и някои разтворени във водата вещества.

Напълването на стомаха с храна, размесването, придвижването към пилорната част и преминаването й в дванадесетопръстника се дължи на моториката на стомашната мускулатура. Престоят на храната зависи преди всичко от нейния състав - течните и въглехидратните храни преминават по-бързо в сравнение с мазнините, които могат да се задържат над 5 часа. Преминаването на стомашно съдържимо в дванадесетопръстника се дължи на силни перисталтични движения на стомашната мускулатура, в резултат на което се създава разлика в налягането от две страни на пилорния сфинктер. Този процес се регулира

по нервен и хуморален път. Нервен - чрез химиорецептори в стената на дуоденома, които информират нервната система за киселинността на съдържимото и в зависимост от това усилват или намаляват интензивността на перисталтиката. Хуморален - чрез веществото гастрин, което засилва тази перисталтика.

Смилането на отделните хранителни вещества не е строго ограничен процес в отделните етажи на храносмилателния тракт. В стомаха се разграждат белтъците, но тяхната хидролиза продължава и в тънкото черво. В своята структура то има следните особености:

- Изградено е от три части - начална (дванадесетопръстник), която има подковообразна форма и в която се изливат соковете на задстомашната жлеза и жлъчния мехур, празно и хълбочно черво. Общата дължина на тънкото черво у възрастен човек е 6-7 метра, а диаметърът е 2,5-3 см. Хълбочното черво се отваря в дебелото. Неговата лигавица има обща повърхност, достигаща до 55 м2 благодарение на огромното количество малки власинки. Всяка власинка е покрита с еднореден цилиндричен епител и има във вътрешността си артериално, венозно и лимфно съдче, посредством които всмуканите крайни продукти от храносмилането постъпват в кръвното русло. В епитела на лигавицата има жлезисти клетки, които отделят чревен сок. Под негово въздействие в тънките черва става доразграждане на хранителните вещества. Мускулатурата на червата е сравнително тънка, но извършва непрекъснати ритмични перисталтични движения, посредством които става по-пълноценно хидролизиране и всмукване на необходимите вещества. Най-интензивни процеси на храносмилане протичат в дванадесетопръстника. Тук храната се смила под въздействието на собствения чревен сок (слуз, ензими, соли, левкоцити и др.), панкреатичния сок(трипсиноген, рибо- и дезоксирибонуклеаза, липаза, амилаза, лактаза, натриев бикарбонат и др.) и жлъчка (жлъчни соли, жлъчни киселини и жлъчни пигменти). В дванадесетопръстника продължава смилането на белтъчините и междинните белтъчни продукти под влияние на трипсина. Като крайни, готови за всмукване вещества от тях се получават алфа-аминокиселини. Разграждането на въглехидратите се активизира, поради наличието на редица амилолитични ензими. Например лактазата, която разгражда млечната захар, има висока активност у децата. Някои видове въглехидрати продължават своя разпад дори в дебелото черво - например целулозата. Като краен продукт от храносмилането на въглехидратите се получава глюкоза. В дванадесетопръстника и в празното черво става най-

интензивното разграждане на мазнините. За активизиране на основния липолитичен ензим -липазата, е важно наличието на жлъчния сок. Под негово влияние мазнините се емулгират до финни малки капчици, като по този начин се увеличава общата им повърхност на взаимодействие с липазата. Освен това мазнините и жлъчните соли образуват мицели, чрез което се постига допълнително разтваряне на мастите. В резултат на храносмилането на мазнините се получават мастни киселини, глицерол и монозахариди. Чрез пасивна дифузия те навлизат в клетките на чревната лигавица и оттам направо в чернодробното кръвообръщение. Всмукването (резорбцията) на мастите продължава по цялата дължина на тънкото черво. (фиг. 47)

Получените алфа аминокиселини се всмукват чрез активен

транспорт. Този процес е по-интензивен в дванадесетопръстника и празното черво. Всмукването на алфа аминокиселините намалява при хипоксия и липса на витамините А и D. Глюко-зата се резорбира по два начина - чрез дифузия и чрез активен транспорт.

Дебелото черво започва със сляпо черво, в долния край на което има малък израстък - апендикс. Тъй като е образувание от лимфна тъкан, той се нарича още коремна сливица. Дебелото черво е по-широко и по-късо в сравнение с тънкото. По цялата му дължина се наблюдават З съединително-тъканни ленти, които нагъват стените му така, че се образуват дълбоки джобчета. Лигавицата на дебелото черво няма власинки, но има многобройни жлези, които секретират чревен сок с голяма концентрация на муцин. Съдържанието на тънкото черво, наречено химус, преминава в дебелото еднопосочно, като този процес се обезпечава от специална клапа и мускулен сфинктер, намиращ се

фиг. 47: Храносмилателна система - стомах, черен дроб и задстомашна жлеза

1. Черен дроб

2. Жлъчен мехур

3. Стомах

4. Задстомашна жлеза

5. Дванадесетопръстник

на мястото на отварянето на тънкото черво. Моториката на дебелото черво е перистаптична, но има и т.нар. масова перисталтика. Тя се появява често при децата след нахранване и е причина да появяване на позив за дефекация (ходене по голяма нужда).

В дебелото черво продължава разграждането на белтъците, полизахаридите (целулозата) и някои масти. Този процес се извършва под влияние на огромно количество микроорганизми, които се намират тук. Тези бактерии имат значение като витаминообразуващ фактор, -поради което тяхното потискане с антибиотици може да доведе до хиповитаминоза и мощното развитие на други болестотворни микроорганизми. В дебелото черво става оформяне на фекални маси и всмукването на вода, соли др. Съдържанието се придвижва към правото черво, където се събира и периодично изхвърля през ануса навън. Аналното отверстие има два пръстеновидни мускула - вътрешен (гладкомускулен, неволеви) и външен (волеви). Актът на дефекация се регулира от неврорефлекторни механизми.

Важна роля в храносмилателния процес играят задстомашната жлеза (панкреас) и чернят дроб.

Задстомашната жлеза е с двойна секреция. Тя произвежда основните храносмилателни ензими, които по специален канал се отвеждат в неактивна форма в дванадесетопръстника. Тук под влияние на други ензими те се активизират и осъществяват своята функция. Сред общата структура на жлезата има малки разхвърляни островчета от клетки, които се наричат лангерхансови острови и произвеждат хормона инсулин. Той се излива директно в кръвта и регулира нивото на кръвната захар.

Черният дроб е най-голямата жлеза в човешкия организъм. Сложното му устройство и големина съответства на сложните и разнообразни функции. Той участва в процесите на храносмилането чрез синтеза на жлъчката, която се складира в жлъчния мехур и при необходимост се излива в дванадесетопръстника. Черният дроб има основно значение за междинната обмяна на белтъците, въглехидратите, мазнините, нуклеопротеидите, витамините и минералните вещества. Освен това взема активно участие втерморегулацията, има хемопоетич-на функция в ембрионалния период. Той е кръвно депо и заедно със слезката основен резервоар на кръв в организма. Част от непълноценните и остарели еритроцити се разрушават от специални клетки на черния дроб. При този процес хемоглобинът претърпява сложни преобразувания, чрез които се създават някои важни за

организма багрила - билирубин, стеркобилиноген и др. В това се изразява неговата хемоклазична функция. Чрез жлъчката се екскретират пигменти, ненужни за организма. Черният дроб има и детоксична функция, която се изразява в обезвреждане или разграждане на токсични вещества.

ВЪЗРАСТОВИ ОСОБЕНОСТИ НА ХРАНОСМИЛАТЕЛНАТА СИСТЕМА И ХРАНОСМИЛАНЕТО

Възрастова динамика имат както храносмилателните органи, така и процесът храносмилане.

Лигавицата на устната кухина у малкото дете е по-нежна и лесно ранима. В ранна възраст тя е податлива на възпалителни заболявания. Зъбите започват своето развитие в 3-я месец от вътреугробното развитие. На 6-месечна възраст след раждането пробиват първите зъби - резци, а на 6 години започва подмяната на млечното съзъбие с постоянно. Млечни кътници няма. Те никйат около 5-6-та година като постоянни зъби. Ето защо във възрастта от 5 до 10 години в устата на детето има и млечни, и постоянни зъби, поради което е абсолютно необходимо профилактиране от стоматолог.

У новородените и кърмачетата слюнката е в малки количества. Постепенно с възрастта тя се увеличава, като се повишава и нейната концентрация. Обемът на стомаха също показва значителни възрастови изменения. У новороденото той има вместимост 50 см3, на 7 години -1000 см3, а на 12 години -1500 см3. Успоредно с това се променя и неговата секреция. Постепенно се увеличава количеството на солната киселина, рН на съдържанието намалява. Засилва се секрецията на протеолитичните ензими, увеличава се общото количество стомашен сок отделян за 1 денонощие.

През първата година от живота на детето има интензивно нарастване на червата на дължина. Благодарение на силното развитие на кръвоносни и лимфни съдове и повърхност на червените власинки, всмукването е по-интензивно при децата в сравнение с възрастните. Често обаче се всмукват неразградени белтъчни молекули, което води до алергични инциденти.

Задстомашната жлеза има по-активна секреция при малките деца, като най-вероятно този процес компенсира слабата стомашна секреция. С възрастта количеството, на панкреатичния сок се увеличава.

Черният дроб се увеличава на тегло и с възрастта усъвършенства

своята функция. Увеличава се и големината на жлъчния мехур.

ХИГИЕНА НА ХРАНЕНЕТО

Хигиена на храненето означава наблюдение и контрол върху храните и храненето. Той се осъществява в три основни направления:

А. Контрол върху храненето чрез изграждане на рационален хранителен режим, което означава достатъчно по количество и качество белтъчини, въглехидрати и мазнини; достатъчно вода, витамини и минерални вещества; достатъчно енергия и правилното й денонощно разпределяне.

Б. Контрол върху храните - качество на хранителните продукти, чистота от вредни за организма вещества, правилна обработка при приготвяне на ястията.

В. Контрол върху хранителните обекти и хората, приготвящи храната и хранителните продукти.

За да бъде хранителният режим рационален той трябва да отговаря на няколко изисквания:

- да осигури на организма достатъчно енергия, чрез която да задоволи както нуждите за така наречената основна обмяна, така и за различните видове труд, развлечения и друг вид човешки дейности. Основната обмяна е сравнително постоянна величина и зависи от пола, възрастта, телесния обем и др. На таблицата по-долу са представени нуждите от енергия за някои основни човешки дейности.

Видове дейност

енергоразход в kJ/h

Четене на художествена литература
335 -376

Учене
447 - 463

Четене на лекции
585 - 1128

Работа седнал
426 - 467

Работа на хирург
451 - 467

Сечене на дърва
1922 - 2040

Лична хигиена (обличане)
426 - 602

Почивка седнал
355 - 443

Почивка легнал
292 - 322

Бягане - много бързо
5016 - 5367

Плуване
1463 - 2090

АНАТОМИЯ И ФИЗИОЛОГИЯ НА  ЧОВЕКА

81

Енергийния внос чрез отделните хранителни вещества трябва да бъде добре балансиран, т. е. енергията, получена от белтъчините чрез храната трябва да е 14 % от общите енергийни нужди, от мазнините -около 30 % и цялата останала част до 100 % - да бъде набавена от въглехидрати.

На следната таблица са представени физиологично обоснованите норми на хранителните вещества и енергия (по Ръководство по хигиена и професионални болести, Мед. и физк., София, 1994).

Възраст
Двигателна активност
пол
kJ/24 h енергия
g/24h Белтъчини
g/24h Мазнини
g/24h Въглехидрати

18-25
ниска
м
11500
90
95
367

ГОД.

ж
9600
80
80
300


висока
м
14200
103
118
460



ж
11700
90
96
375

26 - 39
ниска
м
10858
86
86
354

год.

ж
9200
75
73
239


висока
м
13600
100
108
447



ж
11300
87
90
307

40 - 59
ниска
м
10450
82
81
344

год.

ж
8800
70
68
288


висока
м
12958
97
100
432



ж
10858
82
84
361

Важно обстоятелство, което трябва да се знае е, че белтъчините биват от животински и растителен произход. Обобщено може да се приеме, че при възрастните индивиди растителните белтъчини трябва да са не повече от 1/2 от животинските, докато за мазнините това съотношение е 1/3 растителни и 2/3 животински.

Поради интензивните процеси на растеж и развитие в детска възраст тези съотношения са други, като се спазва правилото колкото по-малко е детето, толкова по-голям е относителния дял на хранителните вещества от животински произход. Така например в кърмаческа възраст 90 % от белтъчините са от животински произход. Нормативите за белтъчното съдържание на храната на децата и подрастващите са следните:

Възраст (год)
Белтъчини д/кд тегло

0-2
3.5

3 - 5
3

6-10
3

11 - 14
2.5

15-17
2

над 18
1.5 - 2

Освен достатъчно енергия и хранителни вещества чрез рационалния хранителен режим трябва да се осигурят необходимите за правилното развитие витамини и минерални вещества. Дневните нужди от тях са представени на следната таблица (по Хигиена, Мед. и физк., С., 1991):

Витамини и минерални вещества

вит. А вит. D

вит. B (група) вит. E вит. B12 вит. C

готварска сол

калий

фосфор

калций

желязо

Денонощна нужда в mg

1.2

0.003

0.1 - B1

0.14 - B2

20

2.5 mg

8 д (което се набавя само от хляба)

3.5 - 4 g

24 g

1.5д

15-30

Рационалният хранителен режим трябва да отговаря и на изискването за правилно разпределяне на хранителните вещества и храненето в течение на денонощието. Счита се, че най-разумно и физиологически обосновано е четирикратното хранене на 24 часа. При закуска се поемат 25 % от цялото дневно меню, на обяд - около 35 %, на следобедна закуска - 15 % и вечер - 25 %.

Хигиенния контрол върху храните се осъществява от специализирани държавни структури на базата на съответни нормативни документи. В лабораториите на ХЕИ се изследва състава на хранителните продукти, количеството хранителни вещества и витамини, които съдържат те, както и вредните за организма вещества - тежки метали, цитотоксични химически елементи или съединения, нитратно

съдържание и др. Всяка цивилизована държава има изградени стандарти за пределно допустимите концентрации на тези нокси, както и контролни органи, които да наблюдават и санкционират продаването и използването на хранителни продукти с вредни вещества превишаващи нормативите. Този процес се нарича санитарна експертиза и контрол, и чрез него се определя годността им за консумация. Освен вредни химически вещества хранителните продукти се проверяват за болестотворни микроби, паразити и др., чрез които много често се появяват и разпространяват хранителни отравяния.

Обикновено експертизата се прави чрез вземане на двойни проби за химично и микробиологично изследване, след което, при отрицателен резултат се дава съответен сертификат за годност.

Компонент на хигиената на храненето е строгият контрол върху здравословното състояние на хората, които приготвят храната и имат достъп до хранителните продукти. Има изисквания за задължителна здравна книжка, в която да са регистрирани резултати от изследвания за определени инфекциозни заболявания, стомашно-чревни инфекции, хронични интоксикации и др. При неспазване на това изискване само един човек, работещ в кухня, може да доведе до взривно разпространение на опасни инфекциозни заболявания под формата на епидемия.

Когато става въпрос за хигиена на храненето и приготвяне на храна, компромиси с установените държавни стандарти и изисквания не бива да се правят, защото последствията понякога са тежки и с голям социален и здравен ефект.

ОБМЯНА НА ВЕЩЕСТВАТА И ЕНЕРГИЯТА

Обмяната на веществата е процес на усвояване, взаимно превръщане и изграждане на всмуканите в организма алфа-минокиселини, глюкоза, мастни киселини и глицерол. Обмяната на веществата се нарича още метаболизъм и включва два взаимосвързани процеса -асимилация (процес на синтез, анаболен по своя характер) и дисимилация(процес на разграждане, катаболен по своя характер),

Обмяната на веществата е продължение на храносмилането. Крайните вещества от храносмилателния процес се резорбират, попадат в кръвта и оттам започват процесите на обмяната.

Обмяна на белтъчините

След всмукването в тънките черва алфа аминокиселините попадат в чернодробното кръвообръщение и оттам в черния дроб. Една част от тези аминокиселини се използват за синтез на нуклеинови киселини, а друга част остават в плазмата. Попаднали в клетката, аминокиселините се залавят от системата РНК - ДНК и участвуват в синтеза на белтък. Организмът поема белтък с храната, разгражда го до съставните му части и отново синтезира белтък. Това обаче е специфичен, характерен само за него белтъчен субстрат, който е неповторим за всяко живо същество на планетата. Количеството на синтезирания белтък зависи от много фактори - хормонални, нервни, нужди на клетката и др. Излишният белтък не се натрупва, а се превръща в липиди (масти) и въглехидрати. Процесът на синтез на белтъчни структури (които изграждат в основни линии човешкото тяло) е асимилацията на белтъчните вещества. Остарелите структури след определен период от време се разграждат (дисимилация). Това разграждане се извършва също на нивото на клетката и с участието на 02 и дихателни ферменти. Белтъците се разграждат до крайните вещества: амоняк, урея, пикочна киселина и др, които чрез кръвта преминават през бъбречния филтър и се изхвърлят навън. При това окисляване се отделя и известно количество енергия. Азотът от крайните продукти на белтъчната дисимилация може да се улови с урината и количествено да се определи. Ако се знае количеството азот в постъпващите с храната белтъци и този от урината за 24 часа, може да се изчисли т.нар. азотен баланс.

Когато количеството на постъпилия азот (респективно белтъчини) е по-голямо от количеството на отделения, балансът е положителен, т.е. задържат се азотни деривати, организмът натрупва маса. Такъв е балансът при децата. При обратната ситуация балансът е отрицателен - дисимилацията на белтъците е по-силна в сравнение с асимилацията. Появява се при продължително гладуване, при много възрастни хора и

др.

Регулацията на белтъчната обмяна се извършва от нервни и хуморални фактори. Нервните фактори действат чрез хипоталамуса върху хипофизата, а оттам върху отделянето на хормони. Регулиращи белтъчната синтеза хормони са: растежният, тироксинът, естрогените (женските полови хормони) и др.

Обмяна на въглехидратите

След всмукването във власинките на тънките черва глюкозата навлиза в кръвообръщението, където нейната концентрация има сравнително постоянно ниво. Известно временно повишаване има непосредствено след нахранване. От кръвта глюкозата навлиза в клетките под активизиращото влияние на инсулина. Тук от нея чрез окисляване и преминаване през редица междинни звена се получава CО2, H2О и така необходимата за жизнените функции на клетката енергия. Чернодробните клетки се различават от останалите по отношение използуването на глюкозата. От една страна, за да се извърши процес на дисимилация на кръвната захар (глюкозата), е необходима много по-висока концентрация в сравнение с останалите клетки. От друга, излишното количество глюкоза се складира под формата на гликоген в черния дроб и мускулите. Този процес се нарича гликогеносинтеза и създава лесно и бързо използваем източник на енергия. Когато количеството въглехидрати надхвърли прекомерно енергетичните нужди на организма, излишната глкжоза се преобразува в мазнини и се натрупва като подкожна мастна тъкан. При недостатъчен внос на въглехидрати най-напред се изчерпва гликогенът, след това мазнините, а накрая аминокиселините и глицеролът.

Регулацията на въглехидратната обмяна става по класическия нервен и хуморален път. Основен регулатор е черният дроб. Освен това участвуват хормоните адреналин, глюкагон, растежен хормон, тироксин и глюкокортикоиди. Най-силно влияние върху въглехидратната обмяна обаче има инсулинът. Той ускорява и осигурява използването на глюкозата от клетката, като по този начин намалява нейната

концентрация в кръвта.

Обмяна на мазнините

Мастните киселини се всмукват през стената на тънкото черво и попадат в лимфните пътища. Те са организирани в малки мастни капчици, наречени хиломикрони. След вливането на лимфата във венозното кръвообръщение те попадат в черния дроб. Тук под влияние на специфични ферментни системи става ресинтеза на мазнините от мастните киселини и глицерола. Мазнините в организма участвуват като структурен елемент в клетъчните органели, мембрани и др. Освен това те са мощен енергетичен източник. При окисляването на 1 грам мазнини се получава два пъти повече енергия в сравнение с останалите хранителни вещества.

Регулацията на мастната обмяна се осъществява от адреналин, инсулин, половите хормони, глюкокортикоидите и др.

ОБМЯНА НА ЕНЕРГИЯТА

Обмяната на енергията е неделима от обмяната на веществата. Енергията за поддържане на основните жизнени процеси се получава от окислителното разграждане на хранителните вещества. Важна особеност на това разграждане е поетапното отделяне на определени количества енергия, при което известна част от нея се използува за образуване на макроергични фосфорни връзки в АТф съединенията. По този начин се складира енергия, която при нужда лесно и бързо се освобождава. Разграждането на хранителните вещества става чрез циклично преобразуване през няколко етапа и с няколко ферментни системи, които могат да отделят междинни продукти от обмяната на едно вещество за друго - например глицеролът.

Основната част от освободената химична енергия се отделя като топлина и се използува за поддържане на постоянната телесна температура - 37° С. Останалата част под формата на високоенергетични връзки от АТф се използва, когато е необходимо, за:

- мускулно съкращение (при целенасочена мускулна дейност и поддъръжане на мускулния тонус);

- биологична синтеза (от алфа аминокиселините се синтезира белтък при наличие на специфични ферментни системи, РНК, ДНК и енергетично обезпечаване);

- активен транспорт (през клетъчната мембрана, за поддържане

на йонната асиметрия, осигуряваща възбудимостта на клетките) и др. Хранителните вещества имат" различна енергетична стойност. Белтъците и въглехидратите при окислението на 1 гр. субстанция освобождават по 17,2 Ю, а мазнините - 39 Ю. При този процес се използува определено количество О2. При използуването на 1 л. количество кислород се получава определено количество енергия, която се нарича енергетичен еквивалент на кислорода. Така например за окислението на 1 д въглехидрати са необходими 0.75-1g О2. Интензивността на обмяната се влияе от нервни и хормонални фактори. При силни физически натоварвания, емоционални преживявания и др. енергоразходът се увеличава. Адреналинът, тироксинът и др. увеличават консумацията на О2 а това води до повишаване на телесната температура.

ВЪЗРАСТОВИ ОСОБЕНОСТИ НА ОБМЯНАТА

Важна особеност на обмяната в детска възраст е нейният относително по-голям интензитет. След раждането интензитетът на метаболитните процеси се увеличава и достига своя максимум на 4-годишна възраст, след което бавно и постепенно намалява. Около пубертета има отново леко засилване на кислородната консумация, а след 16 години тя достига нивото на възрастните. Децата растат, а това изисква енергия - 15% от денонощните енергетични нужди отиват за синтез и натрупване на маса.

Средните енергетични нужди за 24 часа в различните възрастови периоди са както следва (по Галперин):

1-3 год. - 4166 KJ 3-5 год. - 5000 KJ 5-7 год. - 6250 KJ 7-9 год. - 7500 Ю възрастен - 10416 KJ

Белтъчният синтез в детската възраст е интензивен анаболен процес. Особено важни за метаболизма и оттам за цялостното развитие са някои незаменими алфа аминокиселини - метионин, лизин и др. Понякога нарушения в белтъчната обмяна водят до нарушение в психичното развитие (фенилкетонурия - води до умствено изоставане, албинизъм, нарушение в кръвосъсирването). Около 75% от дневните

нужди при децата трябва да бъдат задоволявани от пълноценни, животински белтъчини. Относителните нужди от белтъчини с възрастта намаляват, абсолютните стойности се увеличават.

Въглехидратите са важна съставка на хранителния режим в детска възраст. От оптималното количество енергия, която трябва да получи едно дете до 9 години, 55% трябва да бъдат за сметка на въглехидратите. Децата понасят по-лесно претоварването с глюкоза, тъй като при тях естествено преобладава процесът на глюколиза (разграждане на глюкозата).

В детската възраст на 1 кг тегло има по-голяма нужда от Са, Р, Ре. През пубертета се засилват нуждите от Zn. Количеството на витамините А, D и C също е по-високо в сравнение с възрастните.

Детският организъм е по-чувствителен на недостига от вода. Колкото по-малко е детето толкова по-голяма относителна нужда има от вода. При момчетата това е по-силно изразено в сравнение с момичетата.

Първичните механизми на стареенето са свързани с белтъчния синтез. Намалява количеството на метаболитно активните белтъци, а това на инертните се увеличава. Намалява интензивността на обновяване на белтъците. Увеличават се глобулините и намаляват албумините, променя се съотношението на отделните видове белтъци.

Има специфични промени в обмяната на въглехидратите. Често се появява хипергликемия, намалява количеството на инсулина в кръвта. Намалява способността на тъканите да реагират на хормонално въздействие.

Обмяната на мазнините се променя в посока способствуваща развитие на атеросклерозата. С възрастта съдържанието на липиди нараства както в кръвта, така и в тъканите. Нараства количеството на холестерина, снижава се активността на някои ферментни системи.

Количествено стойността на основната обмяна непрекъснато намалява. Старческия организъм става по-чувствителен и по-слабо устойчив на липсата на О2. Намалява съдържанието на миоглобин. Снижава се интензивността на вътреклетъчното окисление и поради намаляване на митохондриите се ограничава възможността за образуване на високо енергетични съединения. Целият комплекс от старчески изменения в обмяната на веществата и енергията ограничава функционалните възможности на тъканите и органите, като способствува за по-трудното им приспособяване при повишение на натоварването.

КОЖА

Кожата образува външната обвивка на човешкото тяло. Има

разнообразни функции, които обуславят голямото й значение. Нейната обща повърхност е около 1,5-2 м2 при възрастен човек в зависимост от обема на индивида.

УСТРОЙСТВО НА КОЖАТА

Кожата е изградена от три слоя - епидермис(повърхностен слой), дерма (същинска кожа) и хиподерма (подкожие) (фиг. 48)

Епидермисът се състои от основна мембрана, върху която са разположени няколко слоя епителни клетки. Най-отдолу се намират клетки с кубовидна форма и голяма митотична активност. Те я подхранват останалата част от епидермиса и осигуряват непрекъсната подмяна на повърхностно разположения рогов слой, изграден от вече умъртвени клетки. Цветът на кожата зависи от няколко пигмента - оксихемогло-бин и редуциран хемоглобин, намиращи се в капилярната кръв и меланин, намиращ се в епителните клетки. Дебелината на епидермиса е различна по повърхността на човешкото тяло - най-дебел епидермис има на петата, а най-тънък - на клепачите.

Дермата (същинска кожа) е изградена от богата на еластични

фиг. 48: Устройство на кожата

1. Майснерови телца

2. Свободни нервни окончания

3. Телца на Фатер-Пачини

4. Космено стъбло

5. Епидермис

6. Генеративен слой

7. Папили

8. Мастна жлеза

9. Космена торбичка

10. Кожни кръвоносни съдове

11. Съединителна тъкан

12. Потна жлеза

13. Подкожна мастна тъкан

влакна съединителна тъкан, сред която са разположени следните образувания:

- косми - изградени от корен, който в долния си край се разширява в космена луковица, и стебло, излизащо на повърхността на кожата. Космената луковица се намира в космена торбичка. Цветът на космите зависи от количеството пигмент;

- мастните жлези - разположени са най-често около космената торбичка, където изливат своя секрет. Тяхната задача е да поддържат кожата мека, гъвкава и устойчива на изсъхване и напукване.

- вдермата, в близост до космите, се намира малко мускулче, което се залавя за долния край на косъма и при съкращение предизвиква неговото повдигане -"настръхване". Мускулната констрикция съдейства за изпразването на мастните жлези.

- потните жлези са друга важна структура на дермата. Пръснати са по цялата кожа, имат тръбовиден строеж и чрез малка пора се отварят на повърхността. Най-много потни жлези има по дланите, слабините, подмишниците. Потта съдържа вода, соли, малко урея, мастни киселини, лизозим и други вещества.

- кожата е богата на кръвоносни и лимфни капиляри. В нея има множество свободни нервни влакна и специални образувания за рецепторите на повърхностната сетивност. Част от свободните нервни окончания завършват около космите и реагират при промяна на тяхното положение. До всеки косъм достигат няколко окончания. Капсулираните рецепторни формации са телцата на Майснер, колбичките на Краузе и др., в които се намират специализирани рецептори за топло, студено, допир и др,

Хиподермата (подкожие) е изградена от рехава съединителна тъкан, сред която се намират известно количество мазнини и вода. Структурата й зависи от пола, възрастта, режима на хранене, здравословното състояние и др. Например жените имат по-добре оформен и по-дебел подкожен слой мазнини в сравнение с мъжете. В млада възраст хиподермата е по-еластична и гъвкава, богата на вода, като с възрастта нейната структура се променя.

ФУНКЦИИ НА КОЖАТА

Кожата има много и разнообразни функции - защитна, отделителна, обменна, терморегулационна, дихателна, резервоарна, сетивна и др. Защитната функция може да се разгледа в няколко аспекта:

АНАТОМИЯ И ФИЗИОЛОГИЯ НА ЧОВЕКА

91

механична защита от увреждащи агенти: дебелият рогов слой предпазва от загуба на вода и пречи на проникването в дълбоките слоеве на ултравиолетовите слънчеви лъчи; киселата реакция на повърхностния слой пречи на развитието на попаднали микроорганизми; кератинът от роговия слой и млечната киселина от потта неутрализират до известна степен действието на попаднали върху кожата киселинни и алкални агенти; участие в някои имунологични защитни реакции.

Отделителна функция. Чрез дейността на потните и мастните жлези се екскретират (отделят) от повърхността на тялото някои крайни продукти на обмяната - вода, минерални соли, урея, фосфати, ацетонови деривати и др: При обилно изпотяване този процес е толкова интензивен, че могат за 24 часа да се отделят 20 г Na+. Освен това при увреда на бъбреците и черния дроб кожата поема част от техните функции, като по този начин компенсира до известна степен бъбречната или чернодробна недостатъчност.

Обменна функция. Кожата участва в обмяната на веществата чрез способността да превръща провитамин D във витамин D3. Този процес е възможен само под влияние на УВ лъчи на слънцето, поради което е важно редовното и дозирано закаляване на малките деца чрез слънчевото въздействие. Това е важен компонент на профилактиката, тъй като липсата на витамин D води до появата на рахит, който от своя страна е предпоставка за поява на речеви нарушения и др.

През кожата могат да проникнат чрез втриване някои лекарствени и други вещества. Това се използва в медицината при лечението на редица заболявания, но трябва да се има предвид и като възможност за отравяния с вредни вещества.

Към обменните функции на кожата се отнася, макар и слабо изразено, участието в газовата обмяна - отдаване на CО2 и поемане на О2. Този процес става по-интензивен при физическо натоварване.

Терморегулационна функция. Човешкият организъм има постоянна телесна температура, която за отделните части на тялото варира в границите на 36-37°С. Постоянството на тази температура се поддържа от два взаимно свързани процеса - топлопродукция и топлоотдаване.

Производството на топлина става по два начина - чрез активиране на оксидационните процеси в клетките и чрез засилване на мускулните съкращения. Основните източници на топлинна енергия са процесите на окислително разграждане в чернодробните и мускулните клетки, а също и топлината, която отделят нормално живеещите в дебелото черво бактерии. Засилването на мускулните съкращения довежда до

увеличаване на мускулния тонус, което е мощен източник на топлинна енергия. Към това трябва да прибавим и волевата мускулна дейност, при която също се освобождава известно количество топлина. Посредством топлинно провеждане между клетките и заобикалящите ги течности и чрез циркулацията на кръвта натрупаната топлина се изнася в периферията.

Топлоотдаването се извършва посредством излъчване, провеждане, конвекция и изпотяване. Излъчването (радиация) става чрез електромагнитни вълни между организма и околната среда. Колкото по-голяма е температурната разлика, толкова по-интензивен е този начин на отделяне на топлина. Конвекцията се осъществява посредством дифузия на молекулите на въздуха, разположени непосредствено върху тялото, към по-студената околна въздушна маса. Около всяко живо тяло има макар и минимален собствен въздушен слой, който е добър термоизолатор. Когато скоростта на движение на въздуха се увеличи, този слой бързо се подменя и има опасност отбързо отдаване на топлина. Топлоотдаването чрез провеждане се наблюдава при непосредствен допир на повърхността на тялото с по-студени предмети или течности. Около 20% от денонощната топлопродукция се отделя в околната среда чрез изпарение. Този начин е характерен при температура на въздуха над 20°С, а след 34°С остава единствен за предпазване на организма от прегряване. При изпарението на капките пот от повърхността на тялото се отнема значително количество топлина. Ако този процес стане много бързо (както е при ветровито време), може да се получи бързо охлаждане, което е предпоставка за простудно заболяване;

Механизмите на терморегулацията биват централни и периферни. Централната терморегулационна система включва два вида терморецептори - по кожата и лигавиците, които носят информация за топло и студено в структурата на соматосензорния анализатор до централната нервна система, и рецептори в хипоталамичната област, които "усещат" промяна от 0,01°C в температурата на кръвта, миеща мозъчните клетки. Освен това към нея е структуриран интеграционен център и изпълнителни органи. Центърът се намира в хипоталамуса и анализира информацията от двата вида рецептори както за топло, така и за студено. Изпълнителните органи са: жлези с вътрешна секреция, мускулатура, периферни кръвоносни съдове и др.

Периферните механизми на терморегулация са кожни. При директно охлаждане на повърхностния кожен слой кръвоносните съдове

се свиват, кръвоснабдяването намалява и кожната температура намалява - това ограничава отдаването на топлина в околната среда. При повишаване на околната темепература се наблюдава обратен процес - засилва се изнасянето на кръв, респективно топлина от вътрешните органи, разширяват се повърхностните кожни кръвоносни съдове и се улеснява процесът на отдаване на топлина,

И така - при понижение на околната температура, за запазване на температурната хомеостаза, се включват в действие различни механизми. Най-напред кожните кръвоносни съдове се свиват, за да намалят топлоотдаването. Студовите рецептори изпращат съответната информация до хипоталамичните центрове. Те от своя страна засилват интензитета на обмяната, увеличава се топлопроизводството и се намалява изнасянето на топлина от вътрешността на тялото. Чрез засилване на топлопроизводството и ограничаване на топлоотдаването в организма се запазва постоянна температура. При повишаване на рколната температура процесите са обратни - понижава се обмяната, кожните кръвоносни съдове се разширяват - появява се изпотяване.

Резервоарната функция на кожата се дължи на богатата капилярна мрежа - при необходимост в кожните кръвоносни съдове може да се задържи до 1 литър кръв. Освен това в нея се намират голяма част от рецепторите на соматосензорния анализатор което обуславя сетивната й функция. Кожата има известна двигателна функция - нейната гъвкавост и еластичност позволяват осъществяването на най-сложните движения.

Кожата при малките деца има по-голяма относителна повърхност в сравнение с възрастните. Роговият слой на епидермиса е значително по-тънък и нежен, а това обуславя по-голяма вероятност от поява на инфекции. Освен това възможността за всмукване на лекарствени и други вещества е увеличена. С възрастта настъпват изменения в дейността на някои кожни структури - през пубертета се засилва активността на мастните жлези.

Терморегулационната кожна функция в детска възраст е несъвършена. Адаптацията към бързо променяща се температура на околната среда е сравнително бавна. Закаляването е процес на усъвършенствуване, трениране преди всичко на терморегулационните регулаторни механизми.

След 60 годишна възраст в кожата настъпват промени, които са

може би едни от най-очевидните в сравнение с другите органи и системи. Подкожната мастна тъкан намалява, кожата атрофира и естествените гънки се задълбочават под формата на бръчки. Намалява еластичността на кожните клетки, епидермисът става сух, отпуснат и чуплив. Увеличава се натрупването на пигмента липофусцин което води до поява на кафяви старчески петна. Космите побеляват и успоредно с това често оредяват.

ХИГИЕНА НА КОЖАТА

Хигиенна оценка на кожата се прави чрез оглед и опипване. Следи се за нейния цвят, тургур, еластичност и новообразувания. Тези качества зависят най-вече от възрастта, пола, климатичните условия на живеене и здравословните състояния на организма.

Нормално кожата у децата е бледо розова, с добър тургур и много еластична (т. е. бързо връщане в изходно положение при натиск, ощипване и др.). С възрастта тя повяхва, цвета потъмнява и еластичността й се загубва. Появяват се бръчки.

Хигиена на кожата означава редовни грижи за нейната чистота. Установено е, че натрупването на епидермални клетки, прах и др. вещества са идеално средство за развитие на микроорганизми и поява на възпалителни заболявания, краста и др. Добре е от най-ранна детска възраст да се култивират хигиенни навици за къпане всеки ден и поне веднъж седмично с пилинг (изтриване с грапава кърпа). Косите се мият два пъти седмично с някакъв мек алкален сапун, като се препоръчва ресане с мека четка. Другото разчесване с твърда четка дразни мастните жлези и така засилва мастната секреция. През пубертета, а и при някои болестни състояния, например себорея, по окосмената част на главата има засилена мастна секреция под формата на пърхот. Тя изисква продължително лечение и измиване с недразнещи сапуни.

Хигиената на кожата е тясно свързана с изграждане на елементарни и важни основни хигиенни навици - измиване на ръцете, изрязване на ноктите на ръцете и краката, грижи за удобни обувки, чорапи от естествена материя, редовно миене на краката и др.

Козметичната индустрия буквално залива пазара с различни вещества - шампоани, балсами, кремове и др., предназначени за поддържане на кожата и кожната хигиена. Важно обстоятелство е при покупката им да се съблюдават следните две неща:

- да се получи информация за състава на определения козметичен продукт, както и производителя и неговия авторитет;

- да се изпробват индивидуално всички продукти за евентуални алергични реакции преди да бъдат използвани.

Поддържането на кожната хигиена е тясно свързана с процеса на закаляване.

Един от факторите за закаляване, към който трябва да подходим внимателно са слънчевите лъчи. Макар, че действат благоприятно и укрепващо, предозирането им води до изгаряния и поява на злокачествени образувания. Внимателни към слънчевите бани трябва да бъдат хората с много светла кожа, хората с невуси и други кожни образувания, както и възрастните над 40-годишна възраст. Най-подходящи и безопасни са слънчевите лъчи до 10 часа сутрин и след 16 часа.

Важно е да се знае, че лицата, имащи някакви образувания по кожата - невуси, брадавици, хронични рани и др., трябва внимателно да се наблюдават и при всяка промяна в големината, цвета, консистенцията им, да се обръщат за консултация към лекар. Навременното започване на лечение може да предотврати неприятни заболявания, понякога със злокачествен характер, имащи тежки последици за човека.

ОТДЕЛИТЕЛНА   СИСТЕМА

Крайните продукти на обмяната на веществата се изхвърлят от организма чрез отделителните органи. Това са бъбреците, кожата, белите дробове и червата. През белите дробове се отделя вода и въглероден двуокис, през червата - вода, жлъчни пигменти и др., през кожата - вода, минерални вещества, урея. Основни отделителни органи са бъбреците. Те, заедно с пикочопроводите, пикочния мехур и пикочния канал, образуват отделителната система.

УСТРОЙСТВО и ФУНКЦИОНИРАНЕ НА БЪБРЕЦИТЕ

Бъбреците са чифтни органи, разположени в задната част на коремната кухина. Имат бобовидна форма и се проектират в поясната област около гръбначния стълб. Обвити са в мастна капсула, която освен защитна функция изпълнява и поддържаща роля. При стопяването й (бързо отслабване, заболяване) има опасност от спадане на бъбрека, задържане на урина и последваща инфекция.

При напречен разрез на бъбречния паренхим се наблюдават две части - външен коров слой и вътрешен медуларен по-тъмно оцветен пласт. Въз вгънатата част на бъбрека се намира бъбречното легенче, в което се вливат каналчетата на нефроните и от което води началото си пикочопроводът.

Основната структурна и функционална единица на бъбрека е нефронът. Той е изграден от малпигиево телце и каналчета. Малпигие-вото телце представлява малко клъбце от капиля-фиг. 49: Бъбреци

1. Корово вещество

2. Бъбречна медула

3. Бъбречно легенче

4. Бъбречна артерия

5. Бъбречна вена

6. Пикочопровод

ри, обвито в бауманова капсула, през която става първичното филтриране на преминаващата кръв. Каналчетата образуват система, включваща следните структури: каналче от I ред, низходящо и възходящо рамо на хенлевата бримка, каналче от II ред, събирателно каналче. Всяка структура има собствена функция, в резултат на която се оформя вторичната, крайната урина.(фиг. 49)

Бъбреците са богато кръвоснабдени. Кръвоносните съдове навлизат през хилуса и донасят кръв, която след филтриране се изнася чрез система от отводящи еферентни артериоли. При интензивни психически и физически натоварвания бъбречната функция се засилва. В гломерулите има структурно образувание - юкстагломеруларен апарат, чиито клетки секретират веществото ренин. Това обуславя и някои допълнителни функции на бъбрека, свързани с поддържането на общата хомеостаза.

Основна функция на бъбреците е образуването на урина и отстраняването чрез нея на някои крайни продукти на обмяната. Този процес се извършва в три етапа: филтрация, обратно всмукване и секреция.

филтрацията е пасивен процес на образуване на първична урина и е функция на гломерулите. За 24 часа се филтрират 170 л. първична урина, която се различава от кръвта само по липсата на кръвни клетки и някои високомолекулни белтъчни съединения.

Обратното всмукване е активен процес. Той се извършва от каналчета, най-вече в бримката на Хенле. Обратно се поемат и задържат за организма около 99% от водата на първичната урина, натриев хлорид, калциеви соли, витамини, глюкоза, аминокиселини и др.; като в резултат се оформя така наречената крайна урина, която е около 1,5 до 2 л дневно.

Секрецията е активен процес на каналчетата. Чрез секреция от организъма се изхвърлят в урината багрила, амоняк и други ненужни вещества.

Регулацията на бъбречната функция става по нервен и хуморален път. Счита се, че съществува първичен бъбречен регулаторен механизъм, който не е свързан с нервната система. Освен това в регулацията на образуване на урината участва мозъчната кора (формиране чувството за жажда), хипоталамуса и редица рецепторни апарати, намиращи се в долната куха вена, дясното предсърдие и сънната артерия.

Хуморалната регулация се осъществява от антидиуретичен хормон,

отделян от хипофизната жлеза. Чрез него се контролират процесите на обратно всмукване и по този начин количеството и концентрацията на крайната урина.

Освен отделителна, бъбреците имат и хормонообразуваща функция. Те произвеждат хормоните ренин, бъбречен еритропоетичен фактор и простагландини. Ренинът участва в регулацията на Na+ хомеостаза, а с това и всички процеси, свързани с нея. Бъбречният еритропоетичен фактор активизира основните клетки на костния мозък и образуването на млади еритроцити. Простагландините имат разнообразни бъбречни и извънбъбречни влияния. Така например те засилват диурезата (образуването на урина), противодействат на съсирването, потискат развитието на жълтото тяло на бременността и т.н.

УСТРОЙСТВО и ФУНКЦИОНИРАНЕ НА

ПИКОЧНИТЕ ПЪТИЩА

Двата пикочопровода се отварят в пикочния мехур. Това е кух мускулест орган с вместимост около 500 мл. В него се изливат малки порции крайна урина от двата бъбрека. В предно-долната му част започва уретрата (пикочния канал). При мъжете тя е около 20 см и преминава през мъжкия полов орган, а при жените е по-къса (около 5 см) и по-широка, което обуславя по-честата поява на инфекции.

Уринирането е процес на изпразване на пикочния мехур. Това става периодично и зависи от количеството урина. В началото на уретрата има два пръстеновидни мускула - вътрешен (неволеви) и външен (волеви). При напълване на пикочния мехур се възбуждат специални рецептори, намиращи се в неговата стена. Те изпращат информация до съответните сегменти в гръбначния мозък и мозъчната кора, сфинктерите се отпускат и пикочния мехур се изпразва.

ВЪЗРАСТОВИ ОСОБЕНОСТИ НА ОТДЕЛЛИТЕЛНАТА СИСТЕМА

След раждането бъбреците имат относително изоставане в развитието си в сравнение с другите вътрешни органи. Малпигиевите телца са още незрели, с по-малка филтрираща повърхност. Около 3-4 годишна възраст нарастват особено интензивно извитите каналчета от

I и II ред. Счита се, че на 12 години бъбреците имат окончателно оформено устройство. Урината при малките деца е относително повече, но по-малко концентрирана. Съставът на урината се различава от този на възрастните - има по-малко органични и минерални вещества, по-малко урея. Освен това в нея има известно количество креатин. До 1-годишна възраст няма волево задържане на урината. Постепенно до края на втората година започва съзряването на този процес. Незадържане на урината става при недостатъчна функция на сфинктерите на пикочния мехур. Това най-често се дължи на увреда на нервната система. Появява се т.нар. нощно напикаване (енурезис ноктурна), което се среща до 10% при децата до 15годишна възраст (главно при момчетата). При деца с речеви нарушения и олигофрения нощното напикаване е много често съпътстващ основното страдание симптом. В тази категория деца то се среща до 25-30% от случаите.

У възрастните хора бъбреците се променят в посока на общата тенденция за организма - атрофия на клетките, намаляване на течностите и еластичността на тъканите. Бъбречните артерии се втвърдяват, склерозират, а това намалява кръвоснабдяването и притока на кислород и хранителни вещества. Засилват се процесите на натрупване на оксалати, урати и други вредни за бъбречната функция вещества.

ЕНДОКРИННА   СИСТЕМА

Регулацията на жизнените процеси в човешкия организъм се извършва по нервен и хуморален път. Хуморалната регулация се осъществява посредством различни по строеж и състав химически вещества. Част от хуморалната регулация е хормоналната, която се реализира чрез комплекс от хормони, произвеждани от еднокринните жлези (жлези с вътрешна секреция).

Хормоните са сложни съединения с голяма биологична активност. Това означава, че сравнително малки количества от веществото оказват мощен регулаторен ефект. Друга важна особеност на хормоналната регулация е, че тя контролира главно метаболизма в организма. Хормоните се синтезират от специални жлези и се отделят директно в кръвта. Оттам посредством кръвоносната система се транспортират до всички органи и тъкани на тялото. Действието им се проявява само върху органите, чиито клетки имат специфични рецептори, взаимодействащи със строго определен хормон. Повишена активност на някоя ендокринна жлеза се нарича хиперфункция, а намалена -хипофункция.

Между нервната и хормоналната регулация има тясна връзка и взаимодействие, което най-добре се илюстрира от хипоталмо-хипофизарната система.

ЖЛЕЗИ С ВЪТРЕШНА СЕКРЕЦИЯ

Ендокринната система включва следните жлези: хипофиза, щитовидна жлеза, тимус, надбъбречни жлези, околощитовидни жлези, полови жлези, задстомашна жлеза, епифиза. (фиг. 50)

Хипофиза

Разположена е в турското седло на клиновидната кост и тежи около 0,5 мг. Изградена е от две различни в морфологично и функционално отношение части.

фиг. 50: Жлези с вътрешна секреция

1. Хипофиза

2. Щитовидна жлеза

3. Околощитовидни жлези

4. Надбъбречна жлеза

5. Полови жлези

6. Тимус

Предната (аденохипофиза) отделя шест хормона, които биват два вида: ефекторни -

действащи директно върху органите (растежен хормон, меланостимулиращ, пролактин), и гландотропни - действащи чрез контрола върху дейността на други жлези с вътрешна секреция (аденокортикотропен хормон, тиреотропен, фоликулостимулиращ, лутеинизиращ хормо'н).

Растежният хормон (соматотропен) играе централна роля в регулацията на белтъчната обмяна и чрез нея върху процесите на растежа в организма. Той засилва пропускливостта на клетъчните мембрани за алфа аминокиселините и стимулира синтеза на белтък. Освен това има известно влияние върху мастната и въглехидратната обмяна, като увеличава използването им за енергия. Растежният хормон се секретира не само в периодите на растеж, а през целия живот. Количеството му зависи от начина на живот - хранене, физическо натоварване, травми и др., т.е. съдържанието на белтък в клетките регулира синтеза на хормона.

Хиперпродукция на хормона в незавършил растежа си организъм води до неимоверно израстване на височина - гигантизъм. Хипопро-дукция на хормона води до хипофизарен нанизъм. И в двата случая интелектуалното развитие на индивидите не се засяга. Отклоненията в синтеза на растежния хормон у възрастните хора водят до по-друга патология. Хиперпродукцията предизвиква акромегалия (нарастване, задебеляване на късите кости, някои вътрешни органи и др.).

Меланостимулиращият хормон (меланин) регулира отлагането на пигмент в кожните клетки.

Адренокортикотропният (АКТХ) хормон активира дейността на наобъбречните жлези, повишава количеството на отделяните оттам гликокортикоиди и андрогени. Освен това се счита, че АКТХ е важен фактор за регулиране жизнените функции при адаптационния синдром.

Фоликулостимулиращият хормон стимулира процеса на съзряване на яйцеклетката в яйчника на жената и сперматозоида в тестисите на мъжа. Заедно с лутеинизиращия хормон осъществява контрол върху важни репродуктивни процеси в организма.

Тиреотропният хормон регулира дейността на щитовидната жлеза. Участва както в активното синтезиране и включване на йода в молекулата на тироксина, така и в неговото попадане в кръвта.

Задният дял на хипофизата се нарича неврохипофиза. Тя не секретира собствени хормони, а представлява структура, върху която се складират вещества, произведени в хипоталамуса. Тези вещества са антидиуретичният хормон и окситоцинът. Антидиуретичният (АДХ)

102
АНАТОМИЯ И ФИЗИОЛОГИЯ НА ЧОВЕКА

хормон регулира обратната резорбция на водата в бъбречните каналчета и по този начин участва в концентрацията на урината. Намалението или липсата на хормона води до т.нар. безвкусен (воден) диабет. Болният пикае по 20-30 литра на ден и в същото време пие по 20-30 литра вода. Окситоцинът има важно влияние върху маточната мускулатура. Той подобрява ритмичните контракции по време на родовия акт и улеснява раждането.

Щитовидна жлеза. Разположена е върху щитовидния хрущял на гръкляна. Има мека консистенция и тежи около 30 грама. Отделя хормоните тироксин, трийодтирозин и калцитонин. За синтез на нормално количество тироксин в организма е абсолютно необходим внос на определено количество йод в храната. Тиреоидните хормони имат активиращо обменните процеси действие. Те ускоряват клетъчния синтез на белтъците, засилват разграждането на глюкозата, мобилизират мазнините, отделят и ускоряват окислението им. В резултат от метабопитните ефекти на тироксина се повишава топлопродукцията, засилват се кислородните потребности, учестява се сърдечната дейност, засипва се скоростта на мускулните съкращения и други.

Хипофункция на жлезата в детска възраст води до изоставане както в растежа, така и в развитието. Интелектуалният дефицит е толкова по-голям, колкото по-силно изразена е хипопродукцията на хормони. V възрастните хора това състояние е известно като микседем и се характеризира със забавена мисловна дейност, апатия, сънливост и други.

Хиперпродукция на тироксина в детска възраст не е установена. През пубертета има леко физиологично засилване функциите на щитовидната жлеза, но след това всичко отзвучава. При възрастните хиперфункцията на жлезата воли до Базедова болест и е свързана с редица отклонения в общото състояние на организма - повишена възбудимост, сърцебиене и др.

Околощитовидните жлези са 4 на брой и отделят т.нар. паратхормон. Той регулира резорбацията на Са++ от стената на тънкото черво, задържа и отлагането на Са++ от бъбречните каналчета, т.е. паратхормонът регулира калциевата обмяна.

Тимус. Жлеза с лимфна консистенция, която е разположена зад гръдната кост. Открит е хормон - тимозин, който регулира съзряването на лимфоцитите от имунната система. Счита се, че освен това жлезата забавя половото развитие. След пубертета инволюира, но понякога функцията й продължава и довежда до мускулна слабост, склонност

към бурни реакции при незначителни въздействия и други. Това следпубертетно развитие на жлезата често пъти се счита причина за някои тежки и продължително протичащи заболявания.

Надбъбречни жлези. Намират се върху горните полюси на двата бъбрека и са изградени от две различни в морфофункционално отношение части - външна корова част (кортекс) и вътрешна (медула). Корова-та част отделя минералкортикоиди (апдостерон), глюкокортикоиди (кортизол) и андрогенни (хидроепиандростерон) хормони. Минерал-кортикоидите регулират количеството на електролитите в организма и алкално киселинното равновесие. Глюкортикоидите регулират въглехидратния, мастния и белтъчния метаболизъм. Имат изразен противовъзпалителен и противоалергичен ефект. Тяхното използване като лечебни препарати, т.е. изкуствено въвеждане в организма, обаче трябва да става крайно предпазливо. Големи дози от тази група хормони потискат образуването на антитела и инхибират действието на имунната система. Андрогенните хормони притежават биологичното действие на мъжки полови хормони. Те се отделят в известни количества както у момчетата, така и у момичетата. При хиперпродукция на тези хормони се появява преждевременен пубертет у момчетата и известна маскулинизация у момичетата. Надбъбречната жлеза отделя и известно количество естрогени (женски полови хормони), но тяхното количество е малко и няма физиологично значение.

Вътрешната част на надбъбречната жлеза синтезира адреналин и норадреналин. Това са неврохормони, които участват в предаването на нервния импулс от една нервна клетка на друга чрез структурното образувание на синапса.

Някои от жлезите с вътрешна секреция имат двойна функция. Те синтезират хормони, които се изливат направо в кръвта и чрез нея отиват до обектите на въздействие. Освен това тези жлези имат и външно-

фиг. 51: Мъжки полови органи

1. Пикочен мехур

2. Срамна кост

3. Простата

4. Право черво

5. Пенис

фиг. 52: Женски полови органи

1. Пикочен мехур

2. Срамна кост

3. Матка

4. Право черво

5. Влагалище

секреторна функция - произвеждат продукти, които чрез каналче-та се отнасят до мястото на физиологично действие.

Половите жлези са с двойна функция - от една страна, те имат герминативна, репродуктивна роля чрез производството на яйцеклетки и сперматозоиди, а от друга - хормонална, чрез синтез на женски и мъжки полови хормони, (фиг. 51; фиг. 52; фиг. 53)

Женски полови жлези са яйчниците. Те са чифтни органи, разположени симетрично в долната част на коремната кухина. В тях са заложени около 150 000 фоликула, от които съзряват само около 500. Процесът на узряване на яйцеклетката е цикличен и зависи от комплекс фактори - хормонални, биосоциални и др. На 4-я ден от началото на менструалния период започва активно развитие на една яйцеклетка от яйчевия резерв. Постепенно тя се придвижва до повърхността на яйчника и около 14-я ден се освобождава от съпътстващите я клетки

на фоликула и през коремната кухина навлиза в маточните тръби. Този процес се нарича овулация. Ако яйцеклетката не бъде оплодена, след 12-14 дни отново започва дест-рукция на маточната лигавица и повторение на цикъла. Този процес

е известен като менструация и продължава 3-5 дена. Целият цикъл на узряване на яйцеклетката, придвижва-

фиг. 53: Пикочополова система у мъжа

1. Бъбреци

2. Бъбречна артерия

3. Бъбречна вена

4. Пикочопроводи

5. Пикочен мехур

6. Семенни везикули

7. Простата

8. Семеотводи

9. Тестиси

10. Пикочен канал

11. Пенис

нето, менструацията и поява на новата яйцеклетка се нарича овариален цикъл. Той се появява около 11-13 годишна възраст, има средна продължителност 28 дни и изчезва след 45-50 годишна възраст. След това репродуктивната способност на жената изчезва, настъпва климактериум и менопауза.

Яйчникът отделя полови хормони (естрогени), под чието влияние се развиват първичните и се появяват вторичните полови белези у жената. Интимният механизъм на това действие е свързан с разнообразни (предимно анаболни) ефекти върху обмяната. Яйчниковата функция се регулира от хипофизата и нервните структури на хипоталамуса.

Освен яйчниците към женските полови органи се включват матката, маточните тръби, влагалище, големи и малки срамни устни, бартолинови жлези. Те са разположени в долната трета на коремната кухина.

Мъжките полови жлези са тестисите. Те са чифтни органи, разположени в специална торбичка - скротум. В специалните образувания на паренхима на жлезата се произвеждат сперматозоиди и по съответен канал се изхвърлят чрез мъжкия полов орган със спермалната течност навън. Броят на сперматозоидите е огромен, в тяхното устройство има една особеност - малка опашка, осигуряваща активното им придвижване.

Мъжки полови органи освен тестисите са мъжкият полов член (пенис), надсеменник, семеотвод, мъдница (скротална торбичка). В основата на пениса е разположен пикочния канал, около който в определена зона е разположена простатната жлеза. Половият член е изграден от три кавернозни тела, които по време на полов акт увеличават своя обем.

Сперматозоидите се изхвърлят по време на оргазъм (най-високият пункт на полово възбуждане) чрез течност, която е съставена от секретите на простатната жлеза и семенните мехурчета, Най-напред тази семенна течност попада в пикочния канал, а след това се изхвърля навън. Появата на мъжки полови хормони и първите еякулации (процес на образуване и изхвърляне на семенната течност) става през пубертета, който у момчетата е малко по-късно в сравнение с момичетата - 14-15 годишна възраст. Отделянето на сперматозоиди и тестостерон продължава до дълбока старост.

Тестисите отделят мъжки полови хормони - андрогени, като най-голямо значение има хормонът тестостерон. Под негово влияние се развиват първичните и се появяват вторичните полови белези. Хормонът

АНАТОМИЯ И ФИЗИОЛОГИЯ НА  ЧОВЕКА

стимулира смъкването на тестисите от коремната кухина (където се намират във вътреутробното развитие) в скроталната торбичка. Андрогенните хормони имат и силно изразен анаболен ефект. Той се проявява чрез стимулиране на синтеза на белтъчини предимно в опорно двигателния апарат. Под влияние на половите хормони спира нарастването на организма.

След 50 години у жената спира производството на яйцеклетки и женски полови хормони. Това става сравнително внезапно, рязко и се преживява от жената доста болезнено и с различни психо-соматични смущения и напрежение. При мъжете се наблюдава постепенно атрофиране на мъжките полови жлези и намаляване на количеството отделени сперматозоиди, като този процес е много индивидуален и вариативен. Намалява и концентрацията на мъжки полови хормони. Появява се хипертрофия на простатната жлеза, процес който все още се счита от някои автори за физиологичен.

ХИГИЕНА НА ЕНДОКРИННАТА СИСТЕМА

Хигиенната оценка на функциите на жлезите с вътрешна секреция е сложен експертен процес, който е свързан с наблюдение върху физическото и сексуално развитие на организма и специализирано изследване на хормоналните продукти в кръвта, урината и др. Всяка промяна в дейността на тези важни човешки структури се отразява веднага върху външния вид на индивида - ръст, тегло, окосмяване, вид на кожата, развитие на вторичните полови белези и др, поради което обикновено веднага се търси (или трябва да се търси) консултация с лекар ендокринолог.

Хигиената на жлезите с вътрешна секреция е свързана най-вече с проблемите на пубертета защото на практика те дирижират неговата поява и развитието на подрастващите в този период. Пубертетното развитие е продължителен процес, който започва от около 10-годишна възраст и завършва на 18 - 20 години, като за всеки организъм той е много индивидуален и протича по характерен неповторим начин. Това е процес на голям скок във физиологичното, психологичното, емоционално, сексуално и социално развитие, при което се съчетават количествени и качествени преобразувания в дейността на отделните системи.

В този период има много интензивно нарастване на височина (понякога до 10 - 15 см. годишно), усилено се развива и вкостява

костната система. Мускулатурата рязко увеличава своята маса, например при 8-годишните тя е едва 27.2 % от общото тегло, на 14 години става 32.3 %, а на 18 години - 44.2 %. Увеличават се мускулната сила и издръжливост. Функционално съзрява дихателната система, сърцето се увеличава по обем, неговата дейност става по-ефективна, кръвното налягане се покачва и стабилизира. Започва развитието на вторичните полови белези - окосмяване под мишниците, около външните полови органи, промяна на конфигурацията на тялото - мъжки и женски тип, промяна на гласа, развиване на млечните жлези у жената, увеличаване на големината на пениса у момчето, поява на менархе у момичетата. Всичко това води до промяна в психологическото развитие - подрастващите стават раздразнителни, с резки промени в настроението, нарастване на чувството за независимост, стремеж за оригиналничене, освобождаване от родителската зависимост и контрол. В този период младият човек иска да опита всичко, проявява негативизъм, има проблеми със социалната адаптация. Това са годините, през които е нужна стабилна опора, било семейна, било социална, чрез която да се помогне на бурно развиващата се личност за нейното социално адаптиране. В противен случай се стига до ранно запознаване с наркотици, алкохолизъм, безразборни сексуални контакти, които днес в епохата на спин, са особено опасни. Хигиена на пубертета означава обучение в сексуална култура - механизми на социални контакти, предпазване от нежелано забременяване, профилактика от заболявания, предавани по сексуален път. Тъй като това засяга абсолютно всички - родители, учители, психолози, дефектолози - този процес на своевременна сексуална просвета трябва да започне от най-ранна възраст. Това означава подрастващите да получават достатъчно знания за една важна част от своя живот - подготовка за брака, за семейство, за правилно отглеждане на бъдещо поколение.

Според съвременните специалисти сексуалното образование трябва да започне още в предучилищна възраст - 4 - 5 години. По подходящ начин и с адекватни методи децата се запознават с различията между мъжа и жената, появата на бебетата и т. н. В средно училищна възраст в редица страни (а вече и в България) са включени задължителни часове по сексуално възпитание и хигиена.

АНАТОМИЯ   НА   НЕРВНАТА   СИСТЕМА

ОБЩИ ДАННИ И ПОДРАЗДЕЛЯНЕ НА НЕРВНАТА СИСТЕМА

Нервната система на човека управлява и координира дейността на всички останали телесни органи и системи, но преди всичко осигурява доставянето на необходима информация за състоянието и промените във външния свят и собственото тяло, както и командите за съответно двигателно поведение. За удобство тя се дели на централна нервна система и периферна нервна система.

Централната нервна система (ЦНС) включва главния мозък (церебрум) и гръбначния мозък (медула спиналис), където са разположени всички центрове за преработка на постъпилата сетивна информация и за изпращане на двигателни команди. Главният мозък е поместен в костна овална кутия, образувана от костите на черепа, а гръбначният мозък - в костния гръбначен канал, образуван от вертикално разположените един над друг прешлени, всеки от които има отвор между тялото и дъгата си. По такъв начин и двата отдела на ЦНС са защитени от травми и други въздействия. Освен това, както главният, така и гръбначният мозък са обвити и с три съединително-тъканни обвивки. Най-външната е дебела и плътна и се нарича твърда мозъчна обвивка (дура матер). Другите две обвивки се наричат меки, като средната е назована паяжиновидна (арахноидеа), а най-вътрешната - нежна (пиа матер). Между паяжиновидната и нежната обвивка, която е плътно срастнала с мозъчното вещество, се загражда т.нар. подпаяжиновидно простралство (кавум субарахноидале), изпълнено с бистра и безцветна гръбначномозъчна течност (ликвор цереброспиналис). Във вътрешността на главния мозък също има няколко кухини с неправилна форма, които се съобщават помежду си и се наричат мозъчни стомахчета (вентрикули церебри). Те също са изпълнени с гръбначномозъчна течност, комуницират чрез специални отвори с подпаяжиновидното пространство и продължават непосредствено в тесния централен канал (каналис централис) на гръбначния мозък.

Периферната нервна система (ПНС) се състои от нерви, възли (ганглии) и рецептори, разположени извън ЦНС. Нервите представляват

тънки дълги проводници, които достигат до всички участъци на кожата, лигавиците, мускулите и вътрешните органи. Възлите са образувания, в които се намират клетъчните тела на най-периферните сетивни неврони (ганглийни клетки), доставящи общата сетивност на тялото, или на периферните вегетативни двигателни неврони. Рецепторите пък са специални органели, които преобразуват физическата енергия на дразненето в нервен импулс.

Различаваме две части на ПНС. Едната е телесна (соматична), а другата вегетативна. В периферните нерви и на двете части има влакна, които носят сетивна информация от периферията към ЦНС, и влакна, които носят двигателни импулси от ЦНС към изпълнителните органи. Първите влакна се наричат центростремителни илиаферентни, а вторите - центробежни или еферентни. Телесните нерви доставят сетивни (аферентни) раздрази от външния свят и изпращат двигателни (еферентни) импулси към напречно набраздената мускулатура за придвижване на телесните части в пространството. Вегетативните нерви донасят аферентни дразнения от вътрешните органи и изпращат еферентни команди към гладката мускулатура на вътрешните органи, съдовете и жлезите с вътрешна секреция.

СТРОЕЖ НА МОЗЪЧНОТО ВЕЩЕСТВО И ПЕРИФЕРНИТЕ НЕРВИ

Главният и гръбначният мозък са изградени от сиво и бяло мозъчно вещество. Сивото вещество се състои от струпани клетъчни тела на функционалните (същинските) нервни клетки - неврони. Бялото вещество се състои от дългите израстъци на невроните, образуващи снопове от проводници, по които пътуват нервните импулси. Масата на мозъчното вещество обаче се изгражда не само от споменатите функционални клетки - неврони, но и от още по-голям брой клетки с вероятна опорна и трофична функция, наречени глиални клетки или глия. Невроните в различните отдели на ЦНС имат различни специфични функции, поради което показват значително разнообразие във формата и големината си. Те се състоят от клетъчно тяло, което подобно на всички клетки на организма има ядро, клетъчна мембрана, цитоплазма и пр. Характерно е обаче наличието на израстъци, които понякога са твърде дълги. Израстъците биват два вида. Има един единичен израстък, обикновено по-дълъг, който провежда импулси само от клетката навън към периферията. Той се нарича аксон, неврит или осев цилиндър. Освен

това има и няколко дървовидно разклонени израстъци, обикновено къси, които провеждат импулсите само от периферията навътре към клетката. Те се наричат дендрити. Предаването на импулсите от един неврон към друг става, като крайните разклонения на един невронален аксон се допират до дендритите или тялото на друг неврон. Мястото на допира се нарича синапс. Всъщност синапсът представлява тясна цепнатинка, в която се излива биологически активно химическо вещество, чрез което се осъществява препредаването на електрохимичния нервен импулс. За различните отдели на мозъка тези вещества-посредници са различни. Те се наричат медиатори или трансмитери.

Израстъците на нервните клетки, извън главния и гръбначния мозък, формират периферните нерви, които са съставени от множество влакна. Всяко нервно влакно е облечено от две обвивки. Вътрешната се състои от липопротеидни (мастно-белтъчни) комплекси, образуващи веществото миелин, затова се нарича миелинова обвивка. Тя служи за електроизолация на нервния импулс и от нейната дебелина зависи • скоростта на провеждането му. При някои вегетативни нерви миелиновата обвивка е толкова тънка, че те се приемат за безмиелинови и затова имат най-ниска скорост на провеждане. По протежение на влакното миелиновата обвивка има отстоящи на-еднакви разстояния периодични пръстеновидни прекъсвания (прищъпвания на Ранвие). Те обуславят скокообразното провеждане на нервния импулс от едно до друго прищъпване. Над миелиновата обвивка има втора по-тънка обвивка, наречена Шванова. Израстъците на невроните в главния и гръбначния мозък също се групират във влакна, обвити с миелин, и тъкмо той е, който придава светлия цвят на бялото мозъчно вещество. А залягащите над тях специален вид глиални мозъчни клетки с малко израстъци (олигодендроглия) са аналог на Швановите клетки на периферните нерви.

ГРЪБНАЧЕН МОЗЪК

Гръбначният мозък е разположен в гръбначния канал, но изостава в растежа си в сравнение с прешлените на гръбначния стълб, затова у възрастния човек долният му край достига до равнището на втория пояеен прешлен. Сивото вещество на гръбначния мозък е разположено срединно, а бялото вещество го обгръща от всички страни. При напречен срез сивото вещество прилича на пеперуда и се представя от два задни рога, в които се намират сетивни неврони, два предни рога, съдържащи

фиг. 54: Гръбначен мозък в напречен разрез

1. Преден рог на сивото вещество

2. Страничен рог на сивото вещество

3. Заден рог на сивото вещество

4. Заден стълб на бялото вещество

5. Страничен стълб на бялото вещество

6. Преден стълб на бялото вещество

двигателни неврони, и централно сиво вещество, от което изпъкват два

малки странични рога (главна в гръдната област), където се намират

вегетативни неврони. Бялото вещество на среза

показва напречно прекъснати двигателни и

сетивни  проводници,   които съединяват

невроните на гръбначния мозък със структури

от главния мозък. Оформят се три чифтни

стълбове (фуникули) от бялото вещество -

задни, странични и предни. (фиг. 54)

От задните рога на гръбначния мозък излизат задни коренчета, носещи сетивни влакна, а от предните рога - предни коренчета, носещи двигателни влакна. В между-прешленните отвори от всяка страна предното и задното коренче се съединяват, образувайки смесен гръбначномозъчен нерв. На мястото на

съединяването задното коренче завършва      с гръбначно-мозъчен ме-ждупрешле-нен    възел. Тук се намират ган-глийни сетивни клетки, които представляват най-периферните, първи неврони на всички видове обща телес-

фиг. 56: Разположение на гръбначномозъчните сегменти и нерви спрямо нивата на гръбначните прешлен

фиг.55: Сегментарен строеж   на гръбначния мозък

1. Предно коренче

2. Задно коренче

3. Гръбначномозъчен възел

4. Гръбначномозъчен нерв

фиг. 57: Изместване на гръбначно-мозъчните нерви и възли спрямо гръбначномозъчните сегменти:

Вляво - обозначение и номерация на гръбначните

прешлени Вдясно - обозначение и номерация на

гръбначномозъчните нерви

1. Продълговат мозък

2. Гръбначномозъчно коренче на добавъчния нерв

3. Шийно задебеление

4. Поясно задебеление

5. Гръбначномозъчен конус

6. Конска опашка

7. Крайна нишка (филум терминале)

8. Гръбначномозъчен възел

9. Гръбначномозъчен нерв

на сетивност повърхностна (кожно-лигавична), дълбока (ставно-мускулна) и вегетативна (от вътрешните органи). По този начин се образуват 31 чифта гръбначномозъчни нерви и се оформя сегментният строеж на гръбначния мозък.

Това значи, че на отделните равнища в задните и предните рога на гръбначния мозък има групи от сетивни и двигателни клетки, на които отговаря по един чифт задни и предни коренчета, гръбначномозъчни възли и гръбначномозъчни нерви. Те излизат през съответстващите отляво и отдясно междупрешленни отвори, но понеже гръбначният мозък е по-къс от гръбначния стълб, в долните сегменти коренчетата се спускат косо надолу на все по-голямо разстояние, преди да се съединят и да излязат през отвора. След изчерпване на последните сегменти на гръбначния мозък, излизащите от поясната и кръстцовата му част коренчета продължават да се спускат вертикално надолу, преди да напуснат гръбначния канал, образувайки общ сноп, наречен конска опашка (кауда еквина). (фиг. 55 и 56)

На всеки сегмент отговаря определен отрязък от кожата, наречен дерматом, и определени мускулни групи, образуващи миотом.

Увреждането на клетките в задните и предните рога или задните и предните коренчета от определен сегмент довеждат до сетивни и двигателни нарушения само в съответния дерматом и миотом. В областта на шийните и поясните си сегменти гръбначният мозък разширява силно напречния си диаметър, понеже там са струпани по-голям брой неврони, чиито аксони образуват нервите за горните и долните крайници, Тези разширения се означават съответно като шийно задебеление и поясно задебеление (интумесценция цервикалис и лумбалис). (фиг. 57)

ГЛАВЕН МОЗЪК - ОСНОВНО ПОДРАЗДЕЛЯНЕ

Отделните части на главния мозък са се развили последователно с усложняването на функциите му и са йерархично надстроени една над друга. Най-старата му част е т.нар. мозъчен ствол (трункус церебри). Той има срединно разположение като сърцевина на главния мозък и представлява пряко продължение на гръбначния мозък, запазвайки до известна степен неговата сегментна структура. В него са разположени двигателните и сетивните ядра на черепномозъчните периферни нерви, аналогично на клетъчните струпвания в предните и задните рога на гръбначния мозък, от който изхождат гръбначномозъчните периферни

нерви. Мозъчният ствол се състои от три структури. Най-долния етаж заема продълговатият мозък (медула облонгата), който граничи непосредствено с гръбначния мозък. Следва средният етаж, заеман от моста (понс), и накрая - най-горният етаж, изграден от средния мозък | (мезенцефалон). В задните отдели на главния мозък е разположен малкият мозък (церебелум). Мостът и малкият мозък се означават като заден мозък (метенцефалон), а заедно с продълговатия мозък образуват т. нар. ромбичен мозък (ромбенцефалон). Трите

1. Продълговат мозък

2. Мост

3. Среден мозък

4. Междинен мозък

5. Преден мозък

6. Малък мозък

фиг. 58: Топографско разположение на съставните части на главния мозък при срединен сагитален срез

структури произхождат ембрионално от общо задно мозъчно мехурче.

От предното мозъчно мехурче произлизат филогенетично по-нови структури, които се обединяват в преден мозък или голям мозък (прозенцефалон). Той включва междинния мозък (диенцефалон) и крайния мозък (теленцефалон). От своя страна междинният мозък се състои от два зрителни хълма (таламус) и от подхълмие (хипоталамус). Крайният мозък е най-нов и най-развит у човека. Той се състои от две големомозъчни полукълба (хемисфериа церебри), които се съединяват помежду си с голяма напречна греда от бяло мозъчно вещество, наречена мазолесто тяло (корпус калозум). (фиг. 58)

Сега ще разгледаме по-подробно структурните и функционалните характеристики на споменатите отдели на главния мозък.

МОЗЪЧЕН СТВОЛ

Мозъчният ствол включва продълговатия мозък, моста и средния мозък, (фиг.59 и 60)

Продълговат мозък

Продълговатият мозък е най-ниско разположената част на главния мозък и представлява най-долния етаж на мозъчния ствол. Той е непосредствено продължение на гръбначния мозък, като за граница между тях се приема нивото, от което излиза първият чифт гръбначномо-зъчни нерви. В горната си част продълговатият мозък постепенно се разширява, придобивайки форма на луковица, заради което е наричан още булбус. Поради своето гранично местоположение продълговатият мозък е свързващо звено между гръбначния мозък и другите части на главния мозък. През него преминават редица проводни пътища, носещи възходящи и низходящи импулси.

Предната му част, наречена основа (базис), се заема от два срединно разположени масивни надлъжни снопа от проводници, които поради своя вид на успоредни тристенни призми са наречени пирамиди. Те съдържат пътищата за волеви движения, започващи от моторната кора на лявото и дясното мозъчно полукълбо, които се наричат още пирамидни пътища и се кръстосват на границата с гръбначния мозък. След това те достигат до преднороговите моторни неврони на различни равнища от гръбначния мозък. Странично от пирамидите в предната част на булбуса изпъкват и две овални продълговати сиви ядра, наречени маслини (олива). Те получават влакна от редица екстрапирамидни (т.е.

1. Странично мозъчно стомахче

2. Трето мозъчно стомахче

3. Пинеална жлеза

4. Горно хълмче на четирихълмието

5. Долно хълмче на четерихълмието

6. Мозъчно краче в средния мозък

7. Четвърто мозъчно стомахче

8. Възвишение на клиновидното ядро на Бурдах

9. Възвишение на нежното ядро на Гол

10. Страничен стълб на гръбначния мозък

11. Клиновиден сноп на Бурдах

12. Нежен сноп на Гол

13. Възглавница (пулвинар) на зрителния хълм

14. Средно коленчато тяло

15. Странично коленчато тяло

16. Макаровиден нерв

17. Троичен нерв

18. Горно малкомозъчно краче

19. Средно малкомозъчно краче

20. Долно малкомозъчно краче

21. Странично джобче на четвъртото мозъчно стомахче

22. Страничен отвор на четвъртото мозъчно стомахче (на Лушка)

23. Добавъчен нерв

24. Среден отвор на четвъртото

мозъчно стомахче (на Мажанди)

25. Задно коренче на шиен гръбначномозъчен нерв

фиг.59: Изглед на задната (гръбната) повърхност на мозъчния ствол и междинния мозък след отстраняване на структурите окръжаващи зрителния хълм

извън пирамидната система) двигателни структури и имат двустранни връзки с малкия мозък. Следователно маслините подпомагат автоматичната координация на двигателните функции.

Задната част на продълговатия мозък, наречена покривало (тегментум), заема долната половина на ромбовидната ямка, която служи за дъно на четвъртото мозъчно стомахче. В мозъчното вещество под ромбовидната ямка протичат пътищата на общата телесна сетивност

1. Зрителен хълм

2. Междухълмово срастване

3. Кръстовище (хиазма) на зрителните нерви

4. Зрителен нерв

5. Зрителен път (тракт)

6. Странично коленчато тяло

7. Очедвигателен нерв

8. Макаровиден нерв

9. Троичен нерв, двигателно коренче

10. Троичен нерв, сетивно коренче

11. Отвеждащ нерв

12. Лицев нерв

13. Междинен нерв

14. Преддверно-охлювен

(равновесно-слухов) нерв

15. Езикогълтачен нерв

16. Блуждаещ нерв

17. Добавъчен нерв

18. Подезичен нерв

19. Предни коренчета на шийни гръбначномозъчни нерви

20. Странично мозъчно стомахче

21. Трето мозъчно стомахче

22. Цицковидни (мамиларни) телца на подхълмието

23. Мозъчно краче на средния мозък

24. Мост

25. Срединна бразда на моста

26. Средно малко мозъчно краче 27. Маслина (олива)

28. Пирамида (в основата на продълговатия мозък - пирамиден път)

29. Пирамидно кръстовище (декусацио)

30. Страничен стълб на гръбначния мозък

31. Преден стълб на гръбначния мозък

фиг. 60: Изглед на предната (коремната) повърхност на мозъчния ствол и междинния мозък след отстраняване на структурите окръжаващи зрителния хълм

и екстрапирамидните (извънпирамидни) двигателни пътища към гръбначния мозък. Тук се намират и ядрата на редица черепномозъчни нерви. Това са следните ядра:

а) на троичния нерв (нервус тригеминус) (V): т.нар, "ядро на гръбначномозъчния път" (нуклеус трактус спиналис), което е сетивно ядро на усета за болка и температура на лицето и околните лигавици;

б) на езикогълтачния нерв (нервус глософарингеус) (IX): има 4 ядра - т.нар. "ядро на самотния път" (нуклеус трактус солитарии), което е сетивно ядро на вкусовия усет (общо с междинния нерв - нервус интермедиус); ядрото за телесна сетивност на гълтача и гръкляна (общо с блуждаещия нерв - нервус вагус); т.нар. "двойнствено ядро" (нуклеус амбигуус), което е двигателно ядро за движенията на гълтача (фаринкс) и гръкляна (ларинкс) - гълтане, повръщане, кашляне, гласообразуване (общо с блуждаещия нерв); вегетативно "долно слюноотделително ядро" (нуклеус саливаториус инфериор), доставящо парасимпатикови команди за околоушната жлеза (гландула паротис);

в) на блуждаещия нерв (Х): освен описаните обши с езикогълтачния нерв телесни (сетивно и моторно) ядро, той има вегетативно (задно) ядро за парасимпатикова регулация на вътрешните органи;

г) на добавъчния нерв (нервус акцесориус) (XI): двигателно ядро за повдигане на раменете и въртене на главата;

д) на подезичния нерв (нервус хипоглосус) (XII): двигателно ядро за движенията на езика.

Чрез продълговатия мозък достига разнообразна сетивна информация до малкия мозък и преди всичко ставно-мускулна и равновесна информация за движенията на собственото тяло. Процесите в продълговатия мозък от най-различен произход, когато увредят споменатите ядра на черепномозъчни нерви водят до тежко и опасно за живота състояние, наречено булбарна парализа. Тя се характеризира с нарушаване на гласообразуването и говорната артикулация, гълтането и изкашлянето, дихателните и сърдечните функции. Например смъртта при развитие на бяс след ухапване от заразено животно се дължи на булбарна парализа (фиг. 61)

Мост

Мостът е средният етаж на мозъчния ствол. В предната си част -основа (базис), той е разграничен чрез дълбоки бразди отдолу от продълговатия мозък, а отгоре от средния мозък. В основата протичат надлъжните двигателни влакна на пирамидния път, които се пресичат от корово-мостово-малкомозъчните пътища. Последните се прекъсват в разположените в основата на моста мостови ядра (нуклеи понтис) и продължават към кората на малкомозъчните полукълба, където доставят импулси от голямомозъчните полукълба за осигуряване координацията на движенията.

1. Ядро на подезичния нерв

2. Ядро на блуждаещия нерв

3. Клиновидно ядро на Бурдах

4. Ядро на гръбначномозъчния път на троичния нерв

5. Двойнствено ядро (сомато-моторно ядро на н.н. IX и Х)

6. Маслина (олива)

7. Пирамидни пътища

8. Кръстовище на средната бримка (среден лемнискус)

9. Надлъжно срединно снопче

10. Долно малкомозъчно краче

11. Самотен път

12. Спиноталамичен път

13. Вътрешни дъговидни влакна

14. Външни дъговидни влакна

фиг. 61: Топографсхо разположение на ядра и пътища в продълговатия мозък при напречен срез (схема)

Задната част на моста, наречена покривало (тегмен-тум), се заема от горната половина на споменатата ромбовидна ямка (дъно на четвъртото мозъчно стомахче). В дълбочината й, както е и при продълговатия мозък, преминават сетивни и екстрапи-рамидни двигателни проводници и се намират ядрата на някои черепномозъчни нерви. Това са следните ядра:

а) на троичния нерв (нервус тригеминус) (V): сетивно ядро за допир на лицето и двигателно ядро за командване на дъвкателните мускули;

б) на отвеждащия нерв (нервус абдуценс) (VI): двигателно ядро за отвеждане на очната ябълка встрани;

в) на лицевия нерв (нервус фациалис) (VII); двигателно ядро за мимичес-ките мускули на лицето; към лицевия нерв се присъединяват и влакната на междинния нерв (нервус интермедиус (XIII), чиито ядра са вегетативното "горно слюноотделително ядро" (нуклеус саливатириус супериор) със сълзоотдели-

телни и слюнооделителни

функции и споменатото вкусово сетивно "ядро на самотния път", общо с езикогълтачния нерв (IX) (към това ядро IX нерв доставя вкусовите усещания от задната трета на езика, а XIII нерв - от предните две-трети); г) на равновеснослуховия (преддверно-охлювния) нерв (нервус статоакустикус или вестибулокохлеарис) (VIII): слуховата му част има

две ядра - предно и задно, а равновесната му част има четири ядра - странично, срединно, горно и долно. Равновесните (преддверни) ядра изпращат влакна към малкия мозък, чрез които подпомагат двигателните коррдинационни функции, а също и влакна към ядрата на очедвигателните нерви (III, IV и VI) посредством т.нар, срединно надлъжно снопче (фасцикулус лонгитудиналис медиалис), чрез което се осъществяват равновес-но-очните рефлекси и двигателните очни координации. От латералното равновесно ядро изхожда и важен екстрапи-рамиден път към гръбначния мозък преддверно-гръбначно-мозъчен път, който участвува в регулацията на мускулния тонус и двигателната координация на тялото и крайниците.

В горните отдели на ромбовидната ямка се намира и ядрено образувание, в което са струпани

вегетативни неврони, особено чувствителни към медиатора адреналин (адренергични неврони). Това е т.нар. синкаво място (локус церулеус), което има многобройни връзки с много други мозъчни структури и участва в регулацията на множество жизнено важни вегетативни функции (фиг. 62)

Среден мозък

Средният мозък представлява най-горния етаж на мозъчния ствол, разположен над моста и под междинния мозък. Неговата предна част -основа (базис), се състои от два дебели полуцилиндрични снопа от бяло вещество, наречени мозъчни крачета (крура церебри). Както е при

1. Трапецовидно тяло (кръстосване на слухови пътища)

2. Ядро на трапецовидното тяло

3. Покривало (тегментум) на моста

4. Средна бримка (медиален лемнйскус)

5. Коремна част (основа) на моста

6. Основни (базални) ядра на моста

7. Напречни влакна на моста, изхождащи от базалните мостови ядра и образуващи средното малкомозъчно краче

8. Пирамиден път

9. Средно малкомозъчно краче

фиг. 62: Топографско разположение на ядра и пътища в моста при напречен срез (схема)

основите на моста и продълговатия мозък, мозъчните крачета също се заемат от влакната на пирамидните пътища. Само през най-страничните и средните части на крачетата преминават коровомостовите координационни пътища, които след прекъсване в моста продължават към малкия мозък. В напречна посока на мозъчните крачета средният мозък има още два етажа. Средният етаж е най-масивният и се нарича покривало (тегментум). Бялото му вещество се състои от множество е страпирамидни проводници за регулиране на двигателните функции. Тук преминават и сетивни пътища - слухови и на телесната сетивност, под формата на дебели дъговидни ленти, наречени съответно странична и средна бримка (лемнйскус латералис и медиалис). Трябва да изтъкнем, че всички филогенетично млади, добре миелинизирани влакна на телесната сетивност, пътуващи главно в задните стълбци на гръбначния мозък (за допир, положение и движение) и отчасти в страничните стълбци (за допир, и фини температурни и болкови разлики), образуват споменатата средна бримка (среден лемнйскус). Бримката преминава последователно през покривалата на продълговатия мозък, на моста и средния мозък и доставя прецизната телесно-сетивна информация до коремнозадното ядро на зрителния хълм. В покривалото на средния мозък има и ядра от сиво вещество. Всред тях особено важни са екстрапирамидните двигателни ядра, наречени черна субстанция (субстанция нигра) и червено ядро (нуклеус рубер). В горната част на покривалото преминава и т.нар. мозъчен водопровод (акведуктус церебри), който съединява третото и четвъртото мозъчно стомахче. Около този водопровод са разположени ядрата на още два черепномозъчни нерва, които са свързани с очните движения. Тук са ядрата на очедвигателния нерв (нервус окуломоториус) (III), които са две на брой - едно телесно двигателно ядро, което командува мускула повдигач на клепача, отварящ окото (мускулус леватор палпебре супериор), както и още четири от всичките шест волеви мускула, които движат очната ябълка и едно вегетативно парасимпатиково ядро, което командва гладкия мускул свивач на зеницата (мускулус сфинктер пупиле) и ресничестия мускул, осигуряващ акомодацията за близко и далечно гледане (чрез издуване и сплескване на лещата). Макаровидният нерв (нервус трохлеарис) (IV) има едно телесно двигателно ядро. То командва един от волевите мускули на очната ябълка, който я завърта надолу и навън.

Най-горният етаж на средния мозък, който се намира над покривалото, се нарича покрив (тектум). Той представлява квадратна

фиг. 63: Топографско разположение на ядра и пътища в средния мозък при

напречен срез (схема)

п

1. Горно хьлмче на четирихълмието

2. Тектоспинален път

3. Кръстовище на тектоспиналния път

4. Червено ядро

5. Руброспинален път

6. Кръстовище на руброспиналния път

7. Средна бримка (медиален лемнискус)

8. Странична бримка (латерален лемнискус)

9. Мрежесто образувание (ретикуларна формация)

10. Надлъжно средно снопче

11. Средномозъчно ядро на троичния нерв

(проприоцептивен ганглий от дъвкателни аферентации)

12. Ядро на очедвигателния нерв

13. Черна субстанция I, II, III, IV и V. Мозъчно краче (основа на средния мозьк) I. Челно-мостов (фронто-понтинен) път

ІІ.Корово-ядрен (кортиконуклеарен или кортикобулбарен) път III и IV. Корово-гръбначномозъчен (кортикоспинален или пирамиден) път V. Теменно-слепоочно-тилно-мостов (парието-темпоро-окципито-понтинен) пьт

плочка с четири симетрично разположени възвишения, затова се нарича четирихълмие (ламина квадригемина). Хълмчетата съдържат клетъчни ядра, които са първични зрителни и слухови центрове. Предните две хълмчета са зрителни и имат непосредствена връзка със споменатото чифтно парасимпатиково ядро на очедвигателния нерв. Така се осъществява зеничната реакция на светлина - свиване на зеницата при осветяване на окото. Задните две хълмчмчета са слухови. Чрез четирихълмието се осъществяват някои зрително-моторни и слухово-моторни рефлекси - например при внезапна ярка светлина или силен звук настъпва потрепване със стягане на мускулите и обръщане към посоката на дразнителя ("старт-рефлекс"). По цялото протежение на мозъчния ствол, т. е. в продълговатия мозък, моста и средния мозък, предимно в срединните им отдели, има струпвания на нервни клетки, образуващи сиви ядра. Невроните им са разнообразни по форма и големина, имат къси аксони и се прекъсват в множество синапен. Това им придава мрежовиден характер, поради което се обединяват анатомично в т. нар, мрежесто образувание (ретикупарна формация). (По-подробно за ретикуларната формация виж в раздела за физиология на H. C.), (фиг. 63 и 64).

фиг. 64: Проекции на ядрата на черепномозъчните нерви в мозъчния ствол

В ляво: двигателни ядра; в дясно: сетивни ядра Двигателни ядра (соматомоторни и висцермоторни)

1. Ядро на очедвигателния нерв

2. Ядро на макаровидния нерв

3. Ядро на отвеждащия нерв

4. Ядро на подезичния нерв

5. Вегетативно (парасимпатиково) ядро на очедвигателния нерв ( на Вестфал-Едингер)

6. Горно слюноотделително ядро (на лицевия нерв)

7. Долно слюноотделително ядро (на езикогълтачния нерв)

8. Гръбно (парасимпатиково) ядро на блуждаещия нерв

9. Двигателно ядро на троичния нерв

10. Ядро на лицевия нерв

11. Двойствено ядро (соматомоторно ядро на езикогълтачния и блуждаещия нерв)

12. Ядро на добавъчния нерв

Сетивни ядра (соматосензорни и висцеросензорни)

13. Средномозъчно ядро на троичния нерв (проприоцептивен дъвкателен ганглий)

14. Главно сетивно ядро на троичния нерв

15. Ядро на гръбначномозъчния път на троичния нерв

16. Ядра на слуховия нерв (гръбно и коремно)

17. Ядра на равновесния нерв (странично - на Дайтерс, предно, средно и задно)

18. Ядро на самотния път (долна вегетативна част)

19. Ядро на самотния път (горна вкусова част)

МАЛЪК МОЗЪК

Малкият мозък се разполага в задната част на черепната кухина, зад моста и продълговатия мозък, като отгоре е покрит от тилния дял на големомозъчните полукълба. Той се свързва с трите етажа на мозъчния ствол чрез три чифтни малкомозъчни крачета (педункули церебели). Чрез долното краче се свързва с продълговатия мозък, чрез средното - с моста, и чрез горното - със средния мозък. Малкият мозък се състои от две малкомозъчни полукълба (хемисфериа церебели), съединени в средата с издължена мозъчна структура, наречена червей

(вермис). Както полукълбата, така и червеят имат малкомозъчна кора от сиво вещество, в която има различни видове неврони, а в дълбочината има бяло вещество от миелинизирани проводници. Всред бялото вещество са централно разположени и четири чифта малкомозъчни ядра - зъбчато, шатрово, кълбовидно и запушалковидно (нуклеус дентатус, фастигии, глобозус и емболиформис). Малкият мозък получава богата сетивна информация, особено от телесния ставно-мускулен усет и от преддверния (равновесния) нерв. Към него идват и импулси от кората на големите полукълба (чрез корово-мостово-малкомозъчните пътища) (трактус кортико-понто-церебеларис). Така той има непрекъснат поток от информация за изпратените моторни команди от кората, но същевременно и постоянна обратна връзка за точността на тяхното изпълнение, чрез получаваните сетивни данни за положението на тялото и крайниците в пространството, за мускулното напрежение, както и за скоростта и посоката на извършваните движения. Благодарение на това непрекъснато съпоставяне на заплануваните и реализираните движения малкият мозък постига своевременен

неволев автоматичен контрол, съгласуваност на движенията и подходящ мускулен тонус.

От гледна точка на еволюцията на мозъка в животинската стълбица (филогенезата) червеят е по-стара структура. Той регулира равновесието на правия стоеж и походката, като изпраща своите команди чрез по-старото шатрово ядро. Малкомо-зъчните полукълба са по- млади структури. Те реализират изпълне-нието на по-фините и сръчни движения, особено на ръцете, като изпращат своите команди чрез по-новото зъбчато ядро. Чрез шатровото ядро "старият" малък мозък (палеоцеребелум) изпраща своите еферентни (центробежни) импулси главно към страничното ядро на равновесния нерв, и към мрежестото образувание (ретику-ларна формация), откъдето изхождат пътища към преднороговите двигателни клетки (мотоневрони) на гръбначния мозък. Чрез зъбча-

фиг. 65: Хоризонтален срез на малкия мозък

1. Червей (вермис)

2. Малкомозъчни полукълба

3. Шатровидно ядро

4. Кълбовидно ядро

5. Запушалковидно ядро

6. Зъбчато ядро

фиг.   6: Четвърто мозъчно стомахче

1. Кухина на четвъртото мозъчно стомахче

2. Гръбна повърхност на моста

3. Гръбна повърхност на продълговатия мозък

4. Горно мозъчно платно

5. Шатра

6. Долно мозъчно платно

7. Съдова база

8. Покривен джоб на кухината на четвъртото мозъчно стомахче

9. Страничен джоб на четвъртото мозъчно стомахче

10. Срединен отвор на четвъртото мозъчно стомахче

11. Страничен отвор на четвъртото мозъчно стомахче

12. Малък мозък

13. Паяжиновидна обвивка

14. Подпаяжиновидно пространство

тото ядро еферент-ните импулси на "новия" малък мозък (неоцеребелум) достигат до червеното ядро и зрителния хълм, а оттам отново към големо-мозъчната кора. От червеното ядро обаче изхожда също и път към мотоневроните на гръбначния мозък. Всички споменати пътища, влияещи върху дейността на двигателните клетки (мотоневрони) на гръбначния мозък, са главните двигателни пътища извън волевата пирамидна система ("екстрапира-мидни" пътища). Тъкмо чрез тях се осъществяват неволевите, автоматизирани команди на малкия мозък, осигуряващи координацията на движенията и регулацията на мускулния тонус. (фиг. 65 и 66).

МЕЖДИНЕН МОЗЪК Зрителен хълм

Зрителният хълм е чифтно

образувание и е разположен над средния мозък като продължение на мозъчния ствол. Двата зрителни хълма ограждат третото мозъчно стомахче, но прекъсват кухината му, като се съединяват помежду си чрез мостче, наречено междухълмово срастване (адхезио интерталамика). Зрителният хълм е съставен от масивно струпване на сиво вещество, в което се оформят няколко групи ядра - странични, средни, предни и задни. Той е важна станция, в която се събират сетивните импулси на общата телесна сетивност (повърхностна и дълбока) и на специализираната сетивност (зрителна, слухова). Преди развиването на крайномозъчната кора тук е завършвала крайната

фиг. 67: Коронален срез на мозъчните полукълба през зрителния хълм, мозъчните крачета и моста

1. Странична (Силвиева бразда)

2. Остров

3. Извивка на морския кон

4. Долна слепоочна извивка

5. Надлъжна бразда, разделяща мозъчните полукълба

6. Странично мозъчно стомахче (централна част)

7. Свод

8. Задно-странично ядро (на зрителния хълм)

9. Средно ядро (на З.Х.)

10. Коремно-странично ядро - VI (на З.Х.)

11. Ретикуларно ядро (на З.Х.)

12. Вътрешна капсула (задно бедро)

13. Външна капсула

14. Черупка

15. Бледо кълбо 16 Задно-коремно ядро -VP (на З.Х.)

17. Центросрединно ядро (на З.Х.)

18. Трето мозъчно стомахче

19. Червено ядро

20. Субталамично ядро (тяло на Луис)

21. Зрителен тракт

22. Вътрешна капсула (подлещовидна част)

23. Мозъчно краче (на средния мозък)

24. Черна субстанция

25. Мост

сетивна преработка и са се организирали двигателните рефлексни отговори. У човека обаче зрителният хълм е междинна превключвател-на станции за всички сетивни импулси, които продължават пътя си към кората, а също и за връзките на кората с редица екстрапи-рамидни двигателни структури. Други ядра на зрителния хълм са свързани с функциите на предната рети-куларна формация, която активира мозъчната кора и поддържа будното състояние и вниманието, както и с функциите на лимбичната кора, която посредством зрителния хълм се

фиг. 68: Подхълмие (хипоталамус) и окръжаващи съседни структури

свързва с подхълмието и участва в регулацията на вегетативните функции. (фиг, 67) (виж и фиг. 59).

Подхълмие

Подхълмието е разположено под зрителните хълмове и се състои от множество чифт-ни ядра. То е най-висшето

равнище на вегетативната нервна система и регулира водносолевия обмен, будността и съня, глада и ситостта, терморегулацията, дишането, сърдечната дейност, кръвното налягане. Участва и в ендокринната регулация чрез тесните си връзки с хипофизната жлеза. Подхълмието има връзки също със зрителния хълм, лимбичната кора и ретикуларната формация, (фиг.68) (виж и фиг. 60).

КРАЕН МОЗЪК

Състои се от две големомозъчни полукълба. Те са покрити от тънък слой сиво вещество, наречено мозъчна кора (кортекс церебри), в която са разположени няколко слоя от редуващи се пирамидни и зърнести клетки, съответно с двигателни и сетивни функции. Под кората се намира подкоровото бяло вещество, съставено от аксони, изхождащи от или пристигащи към коровите неврони. В дълбочината на подкоровото бяло вещество, в централните части близо до основата на всяко полукълбо, са разположени чифтни струпвания от сиво вещество, което се означава като подкорови сиви ядра или основни възли (базални ганглии). Ще ги разгледаме по-подробно поотделно.

Мозъчна кора

Двете мозъчни полукълба са разделени от дълбока надлъжна бразда, но в дълбочината й са свързани чрез дебел слой от бяло вещество, наречено мазолесто тяло (корпус калозум). Чрез него става обмен на получената сетивна информация и на придобитото двигателно обучение между двете полукълба. Повърхността на полукълбата не е гладка, а е набраздена от множество бразди (сулкус, мн. ч. - сулци), между които се оформят изпъкнали мозъчни извивки (гънки) (гирус, мн. ч. - гири). По този начин общата повърхност на кората силно се увеличава, като невидимите скрити участъци силно надвишават видимите. Функционално в кората се оформят три вида зони:

а) първични или проекционни, до които достига директна сетивна информация от периферните рецептори през превключвателните ядра на зрителния хълм или от които се изпращат директни волеви двигателни импулси към мотоневроните в гръбначния мозък и мозъчния ствол;

б) вторични, в непосредствено съседство с първичните, които нямат пряка връзка с периферията и извършват по-висша и сложна преработка на сетивната информация или организация на двигателния акт (гнозис и праксис);

в) третични, които нямат отношение към никаква определена сетивна или двигателна функция, а извършват общомозъчна интеграционна дейност. (фиг. 69).

Всяко полукълбо се представя с три свои повърхности - странична (или латерална - изпъкнала и видима отгоре и отстрани), средна (или медиална - видима от вътрешната страна, след надлъжно разрязване на мазолестото тяло) и основна (или базална - видима при гледане на мозъчната основа отдолу). Кората се подразделя топографски главно на четири основни дяла (лобус, мн. ч. лоби); челен (фронтален), теменен (париетален), слепоочен (темпорален) и тилен (окципитален). Към тях можем да прибавим лимбичния дял и острова (инсула).

Страничната повърхност се разделя от две главни бразди. Страничната бразда (Силвиева - сулкус латералис) е най-дълбока и отделя слепоочния дял (отдолу) от челния и теменния дял (отгоре). В предния край на браздата, където се събират челният, теменният и слепоочният дял, техните части образуват т. нар. похлупак (оперкулум). В дълбочината на страничната бразда под похлупака се намира покрита част от мозъчната кора, наречена остров (инсула). Втората главна бразда се нарича централна (Роландова - сулкус централис). Тя отделя челния от теменния дял. Централната бразда разделя до голяма степен

фиг. 69: Изглед на главния мозък гледан отгоре

1. Надлъжна бразда между полукълбата

2. Горна челна извивка

3. Горна челна бразда

4. Средна челна извивка

5. Долна челна бразда

6. Долна челна извивка

7. Предна централна бразда

8. Предна централна извивка

9. Централна (Роландова) бразда

10. Околоцентрално делче

11. Задна централна извивка

12. Задна централна бразда

13. Междутеменна бразда

14. Горно теменно делче

15. Долно теменно делче

16. Теменно-тилна бразда

17. Тилни извивки

18. Тилни бразди

и функционално полукълбото. Разположените зад нея теменен, слепоочен и тилен дял оформят т. нар. задроландова област, която е свързана главно с преработката на сетивната информация и познавателните функции на кората. Разположеният пред централната бразда челен дял представлява предроландовата област, която организира двигателното поведение и планирането на всички действия и операции, вклкючително мисловни и речеви.

Челният дял е най-силно развит у човека, при когото заема почти половината от цялата корова повърхност. Една бразда, разположена пред централната и успоредно на нея, се нарича предцентрална бразда (сулкус прецентралис). Тя огражда предната централна извивка (гирус прецентралис), която е първичната двигателна зона на кората. По-напред челната кора има две хоризонтални бразди - горна челна бразда и долна челна бразда (сулкус фронталис супериор и инфериор), които я разделят на горна, средна и долна челна извивка (гирус фронталис супериор, медиус и инфериор). Задните части на тези три челни извивки оформят т. нар. премоторна зона (т. е. пред двигателната). Тя е вторична корова зона и служи за по-висша интеграция на двигателните функции,

за организиране и автоматизиране на двигателните навици (праксис). Задната част на долната челна извивка, т. е. долната част на премоторната зона, е в съседство с двигателната кора, командуваща волевите движения на устата, езика, гълтача и гръкляна. Тази област от кората в лявото полукълбо се нарича зона на Брока и организира двигателния праксис на артикулаторните (речевите) движения. Още но-напред от премоторната кора е т. нар. префронтална (т. е. предно-челна) кора. Тя е третична корова зона и няма непосредствени двигателни функции. Тук се оформя управлението на волевите инициативи и планирането на целенасочените действия, свързани с логическото мислене.

В теменния дял също има една бразда, разположена успоредно на централната, но зад нея. Тя се нарича задцентрална бразда (сулкус постцентралис) и огражда задната централна извивка (гирус постцентралис), която е първичната корова зона на общата телесна сетивност. По-назад теменната кора има една хоризонтална бразда, наречена вътретеменна бразда (супкус интрапариеталис), която я разделя на горно и долно теменно делче (лобулус париеталис супериор и инфериор). Горното теменно делче е вторична телесно-сетивна зона, свързана с познавателните функции на допирните (тактилни) раздрази и схемата на собственото тяло (телесен гнозис). Долното теменно делче се състои от две извивки - надкраева извивка (гирус супрамаргиналис) и зад нея ъглова извивка (гирус ангуларис). Те са третични корови зони, свързани с висши пространствено-праксисни и езикови функции (в лявото полукълбо).

Тилният дял по страничната повърхност не е много добре отграничен от теменния и слепоочния дял. Все пак тук се вижда началото на разграничителната теменно-тилна бразда (сулкус парието-окципиталис), която продължава по средната (вътрешната) повърхност на полукълбото и ясно отделя теменния и тилния дял. Видимите части от тилния дял по страничната повърхност са предимно вторични зони на зрителната кора и преходни зони с теменната и слепоочната кора (зона на трите дяла), която се счита за третична зона.

Слепоочният дял се простира под страничната бразда. Две бразди, разположени почти успоредно под нея, наречени горна и долна слепоочна бразда (сулкус темпоралис супериор и инфериор), разделят страничната част на този дял на горна, средна и долна слепоочна извивка (гирус темпоралис супериор, медиус и инфериор). В скритата част на горната слепоочна извивка (във вътрешността на страничната

бразда) се намира първичната слухова зона, а във видимата задна част на горната слепоочна извивка, в близост със слуховата кора, на ляваото полукълбо се намира т. нар. зона на Вернике, която е свързана с гнозисното разпознаване на речевите звукове - фонеми (фонематичен слух), (фиг. 70).

фиг. 70: Изглед на главния мозък гледан отстрани (дясно полукълбо)

1. Централна (Роландова) бразда

2. Задна централна извивка

3. Задна централна бразда

4. Горно теменна делче

5. Теменно-тилна бразда

6. Долно теменно делче

7. Вътретеменна бразда

8. Ъглова извивка

9. Надкраева извивка

10. Странична (Силвиева) бразда - задна част

11. Тилни извивки

13. Предна тилна бразда

14. Тилни бразди

15. Предтилна изрезка

16. Малкомозъчно полукълбо

17. Предна централна извивка

18. Предна централна бразда

19. Горна челна бразда

20. Горна челна извивка

21. Средна челна извивка

22. Долна челна бразда

23. Похлупачна част на долната челна извивка

24. Триъгълна част на долната челна извивка

25. Очнична част на

долната челна извивка

26. Странична (Силвиева) бразда - възходящ клон

27. Странична (Силвиева) бразда - преден клон

28. Очнични бразди

29. Очнични извивки

30. Обонятелна луковица

31. Обонятелен тракт

32. Странична (Силвиева) бразда

33. Горна слепоочна извивка

34. Горна слепоочна бразда

35. Средна слепоочна извивка

36. Долна слепоочна бразда

37. Долна слепоочна извивка

38. Мост

39. Цветче (флокулус) на малкия мозък

40. Продълговат мозък

фиг. 71: Изглед на дясното голямомозьчно сагитален срединен срез

1. Горна челна извивка

2. Поясна бразда

3. Поясна извивка

4. Бразда на мазолестото тяло

9. Права извивка

10. 11 и 12. Кука (Ункус)

15. Изрезка на куката

16. Извивка на морския кон

18. Горна слепоочна извивка

19. Централна (Роландова) бразда

20. Парацентрално делче

полукълбо отвътре след

22. Горно теменно делче

23. Предклин (Прекунеус)

24. Подтеменна бразда

26. Теменно-тилна бразда

27. Клин (Кунеус)

28. Бразда на птичата шпора
Я

33. Средна тилно-слепоочна извивка

34. Колатерална бразда

35. Странична тилно-слепоочна извивка

36. Тилно-слепоочна бразда

37. Долна слепоочна извивка

Средната (вътрешната) повърхност на полукълбото се заема от части на четирите описани дялове. Тук е значителна част от тилния дял, който се разделя на горна и долна половина от браздата на птичата шпора (сулкус калкаринус). Извивките от двете страни на тази бразда са първичната зрителна зона. (фиг. 71).

В най-средновътрешната област, около мазолестото тяло и части от междинния мозък, като ореол (лимб) обикаля корова зона, заемаща

фиг. 72: Лимбична кора на вътрешната повърхност на дясното полукълбо (означена в сиво) след срединен сагитален срез на мозъка

1. Околокраева (паратерминална) бразда

2. Сива пластинка ,

3. Свързочна извивка

4. Зъбчата извивка

5. Подмазолесто поле

6. Поясна извивка

7. Стеснение на поясната извивка

8. Извивка на морския кон

9. Коляно на мазолестото тяло

10. Задебеление (сплениум) на мазолестото тяло

части от челния, теменния и слепоочния дял, която е наречена лимбична кора. В челния и теменния дял тя е представена от поясната извивка (гирус цингули), а в слепоочния - от извивката на морския кон (гирус парахипокампалис). Лимбичната кора спада към най-старата и примитивна кора, но е свързана с важни биологични регулации на нервната система, които ще бъдат по-подробно разгледани във физиологичния раздел. Към лимбичната система се числят и други важни сиви структури в полукълбото, Това са: а) морският кон (хипокамп), който представлява втлачване на част от слепоочната кора в кухината на страничното мозъчно стомахче. Неговата набраздена повърхност е оприличена от старите анатоми на лапата на митично чудовище - морски кон; б) бадемовидното тяло (корпус амигдалоидеум), което представлява клетъчно струпване в дълбочината на бялото вещество в предно-срединните части на слепоочния дял. (фиг.72).

Основната (долната) повърхност на полукълбото разкрива части от челния, слепоочния и тилния дял, както и от лимбичиия дял, като

фиг. 73: Изглед на основата на главния мозък. (Предната част на левия слепоочен дял е отстранена за разкриване на подлежащите структури).

1. Надлъжна бразда между мозъчните • полукълба

2. Зрително кръстовище (хиазма)

3. Зрителен тракт

4. фунийка (инфундибулум)

5. Сива подутина (Тубер цинереум)

6. Цицковидно телце

8. Обонятелна луковица

9. Обонятелен нерв

10. Остров

12. Обонятелен триъгълник

16, 17 и 18. Остров

19. Мозъчно краче (на средния мозък)

20. Мост

21. Пирамида (на продълговатия мозък)

22. Маслина

23. Цветче (флокулус) на малкия мозък

25. Малкомозъчно полукълбо

26. Червей (на малкия мозък)

доста от браздите и извивките се виждат отчасти и върху разгледаните   странична  и средна повърхност. Тук в срединните челни облас и се виждат обо-нятелният път (трактус олфакториус), завършващ с  обонятелната луковица (булбус олфакториус), и малко по-назад - кръстовището (хиазма) на зрителните нерви. Централно разположени между двата слепоочни дяла, откъм основата се виждат мозъчният ствол и части на подхълмието, което се свързва с хипофизната жлеза. (фиг. 73 и 74).

Основни възли

Подкоровите сиви ядра във вътрешността на всяко полукълбо се означават като централни или основни възли (базални ганглии). Тук спадат бадемовидното тяло, което е част от лимбичната система, и ивичестото тяло (корпус стриатум), което е важна съставка на екстра-пирамидната система. Ивичестото   тяло  се състои от опашатото ядро (нуклеус каудатус) и

фиг. 74: Изглед на главния мозък от вътрешната страна след сагитален срединен срез

1. Мазолесто тяло

2. Прозрачна преграда

3. Свод

4. Коляно на мазолестото тяло

5. Човка на мазолестото тяло

6. Отвор между страничните .,   мозъчни стомахчета

7. Предна свръзка (комисура)

8. Крайна пластинка

9. Подхълмие

10. Зрително кръстовище (хиазма)

11. Зрителен нерв

12. Обонятелна луковица

13. Очедвигателен нерв

14. Мост

15. Продълговат мозък

16. Гръбначен мозък

17. Задебеление на мазолестото тяло

18. Зрителен хълм

20. Пинеално тяло

21. Четирихълмие

22. Мозъчен водопровод

23. Горно мозъчно платно

24. Четвърто мозъчно стомахче

25. Долно мозъчно платно

26. Червей (на малкия мозък)

27. Полукълбо (на малкия мозък)

29. Срединен отвор на четвъртото мозъчно стомахче

30. Централен канал

лещовидното ядро (нуклеус лентиформис), между които се разполага дебела плоча от бяло вещество, наречена вътрешна капсула (капсула интерна). През нея минават събрани в компактни снопове множества важни двигателни и сетивни пътища на кората. Лещовидното ядро се състои от две части - странична, по-тъмна, наречена черупка (путамен),

фиг. 75: Основни възли и съдържание на вътрешната капсула при хоризонтален срез на дясното голямомозъчно полукълбо

10

9

1. Главичка на опашатото ядро

2. Коляно на вътрешната капсула (корово-ядрен път)

3. Предни две третини на задното бедро на

вътрешната капсула (корово-•    гръбначномозъчен път)

4. Зрителен хълм

5. Зрително излъчване (коленчато-коров път)

6. Бразда на птичата шпора (зрителна кора)

7. Задна третина на вътрешната капсула (таламо-корови пътища на общата сетивност)

8. Външна капсула

9. Предстение (клауструм)

10. Лещовидно ядро

11. Предно бедро на вътрешната капсула (челно-мостов път)

и срединна, по-светла - т. нар. бледо кълбо (глобус палидус). Бледото кълбо е филогенетично по-стара структура, която понякога наричат старо ивичесто тяло (палео-стриатум) и е функционално свързана с черната субстанция на средния мозък. Пута-менът и опашатото ядро са филогенетично по-нови структури и са функционално обединени. Те се обозначават като ново ивичесто тяло (неостриатум) и са върховният двигателен център, определяш поведението на животните с неразвита кора (например птиците). У бозайниците и особено у човека ивичестото тяло е подчинено и контролирано от двигателните импулси на мозъчната кора, но продължава да

фиг. 76: Соматотопично представителство на общата сетивност в задната централна извивка на теменния дял

фиг. 77: Соматотопично представителство на волевите двигателни проекции в предната централна извивка на челния дял

играе важна роля в настройването на подходящ мускулен тонус и автоматизацията на волевите движения при формирането на праксисните двигателни навици, (фиг. 75, 76 и 77).

ПЕРИФЕРНИ НЕРВИ НА ТУЛОВИЩЕТО И КРАЙНИЦИТЕ

Както бе изтъкнато при описанието на гръбначния мозък, изхождащите от него задно и предно коренче се съединяват в общ гръбначномозъчен нерв, който излиза през междупрешленния отвор. След това гръбначномозъчният нерв се дели на два клона - по-малък заден клон и по-голям преден клон. Задните клонове носят двигателни и сетивни влакна, които достигат на съответните равнища до мускулатурата на тила, задната част на шията и гърба, както и кожната повърхност на същите области. Предните клонове също ра смесени, с двигателни и сетивни влакна, но те преминават по-сложни трансформации. Само предните клонове на десетте гръдни гръбначномозъчни нерви (от III до XII вкл. гръден сегмент) продължават без изменения да опасват гръдния кош, като се разпространяват в съответните междуребрени мускули и мускулите на коремната стена, както и по кожата на гърдите и корема. Всички останали предни клонове на гръбначномозъчните нерви се преплитат и смесват влакната си в образувания, наречени сплитове (плексуси). От тези сплитове изхождат перифернонервни стволове или периферни нерви, в които влакната на гръбначномозъчните нерви са преразпределени по съвсем различен начин. Във всеки периферен нерв има части от влакната на няколко съседни гръбначномозъчни нерви, но останалите части от влакната на същите гръбначномозъчни нерви образуват други периферни нерви. Ето

фиг. 78: Схема на сегментното разпределение на гръбначномозъчните коренчета и нерви, и на техните разклонения

1. Заден рог

2. Страничен рог

3. Преден рог

4. Предно коренче

5. Задно коренче

6. Гръбначномозъчен възел

7. Ствол на гръбначномозьчния нерв

8. Коремен (преден) клон

9. Гръбен (заден) клон

10. Менингеален клон (за мозъчните обвивки)

11. Сив съединителен клон

12. Бял съединителен клон

13. Симпатиков вегетативен възел

14. Соматосензорни (на телесната сетивност) нервни влакна

15. Висцеросензорни (на вегетативната сетивност) нервни влакна

16. Соматомоторни (за скелетните мускули) нервни влакна

17. Предвъзлови вегетативни (за гладките мускули) нервни влакна

18. Следвъзлови вегетативни (за гладките мускули) нервни влакна

защо    мускулните групи и кожните участъци, снабдявани от един периферен нерв, са съвсем различни от сег-ментните двигателни и сетивни зони,   отговарящи на съответните коренчета,  възли  и гръбначномо-зъчни нерви - т. нар. миотоми и дерматоми (вж. гръбначен мозък). Това преразпределение става в четири сплита, (фиг. 78,79 и 80).

Шийният сплит (пле-ксус цервикалис) се образува от предните клонове на I, II, III и IV шиен гръб-начномозъчен нерв. Излизащите от сплита нерви снабдяват сетивно кожата в предната част на шията, ушната мида и горната част на раменете и гърдите, а двигателно - дълбоките мускули на шията и най-важния дихателен мускул - диафрагмата, която като хоризонтална плоска преграда разделя гръдната кухина от коремната.

горния крайник. Поясният сплит (плексус лумбалис)  се  образува  от предните клонове на I, II, III и горната част на  IV поясен гръбначномозъчен нерв. Изхождащите от сплита периферни нерви снабдяват сетивно кожата

фиг. 80: Територии на сегментната (отляво) и на перпериферно-нервната (отдясно) инервация на задната телесна повърхност

фиг. 79: Територии на сегментната (отляво) и на перифернонервната (отдясно) инервация на предната телесна повърхност

Мишничният сплит (плексус брахиалис) се образува от предните клонове на V, VI, VII, VIII шиен и І и II гръден гръбначномозъчен нерв. Изхождащите от сплита периферни нерви снабдяват сетивно и двигателно кожната повърхност и всички мускули на раменния пояс и

(н. олфакториус). Сетивен нерв за •. Разпространява се в горните отдели

АНАТОМИЯ И ФИЗИОЛОГИЯ НА ЧОВЕКА

на носната лигавица.

II чифт - зрителен нерв (н. оптикус). Сетивен нерв за специализирана зрителна сетивност. Достига задните отдели на мрежестата обвивка на окото - ретина.

III чифт - очедвигателен нерв (н. окуломоториус). Двигателен нерв с телесни и парасимпатикови моторни функции. Достига напречно набраздените мускули, движещи очната ябълка и повдигача на клепача, както и гладките мускули за свиване на зеницата и акомодация на лещата.

IV чифт - макаровиден нерв (н. трохлеарис). Телесно-двигателен нерв, командуващ само горния кос мускул на окото, който го завърта надолу и навън.

V чифт - троичен нерв (н. тригеминус), Смесен нерв с телесно-сетивни и телесно-двигателни функции. Снабдява сетивно кожата и лигавиците на лицето и устната кухина, мимическата и дъвкателната мускулатура, а двигателно - само дъвкателните мускули.

VI чифт - отвеждащ нерв (н. абдуценс). Телесно-двигателен нерв, команудващ само външния прав мускул на окото, който го завърта навън.

VII чифт - лицев нерв (н. фациалис). Смесен нерв с телесно-двигателни, сетивно-вкусови и парасимпатикови секреторни функции. Снабдява двигателно мимическите мускули на лицето. Сетивно-вкусовите и парасимпатиковите влакна присъединяващи се към лицевия нерв, принадлежат на т.нар.междинен нерв (н. интермедиус), който понякога бива отделян като XIII чифт. Тези влакна снабдяват вкусово предните две трети на езика и секреторно - сълзоотделителните жлези и слюноотделителните подчелюстни и подезични жлези.

VIII чифт - равновесно-слухов (преддверно-охлювен) нерв (н. стато-акустикус или вестибуло-кохлеарис). Сетивен нерв за специализирана равновесна и слухова сетивност, който всъщност обединява два отделни нерва. Те навлизат заедно в пирамидата на слепоочната кост и достигат ципестия лабиринт, като равновесният се разпространява в преддверието, където има две торбички, съдържащи кристалчета и три полуокръжни канала, а слуховият - в охлювния, канал, където се разполага спиралният (Кортиев) орган.

IX чифт - езикогьлтачен нерв (н. глософарингеус). Смесен нерв с телесно-сетивни, телесно-двигателни, сетивно-вкусови и парасимпатиково-секреторни функции. Снабдява сетивно лигавицата на гълтача и гръкляна (заедно с Х нерв), вкусово - задната третина на езика, двигателно - мускулите на гълтача (заедно с Х нерв), и секреторно

141

- слюноотделителната околоушна жлеза.

X чифт - блуждаещ нерв (н. вагус). Смесен нерв с телесно-сетивни, двигателни и парасимпатикови вегетативно-висцерални функции. Снабдява сетивно лигавицата на гълтача и гръкляна (заедно с IX нерв), двигателно - мускулите на гълтача (заедно с IX нерв) и на гръкляна, и парасимпатиково - белите дробове, сърдечносъдовата система и храносмилателния път.

XI чифт - добавъчен нерв (н. акцесориус). Телесно-двигателен нерв, командуващ гръдно-ключично-брадавицовидния мускул, който завърта главата настрани и нагоре, и трапецовидния мускул, който повдига рамото нагоре.

XII чифт - подезичен нерв (н. хипоглосус). Телесно-двигателен нерв, който командува голяма част от мускулите на езика, (виж фиг. 60 и 64).

п

ВЕГЕТАТИВНА НЕРВНА СИСТЕМА

Докато разгледаната дотук телесна част на нервната система служи за получаване на сетивна информация и за двигателни действия или придвижване във външната среда, то вегетативната нервна система доставя сетивна информация и изпраща двигателни команди от и към вътрешните органи на човека.

Сетивните усещания от вътрешните органи обикновено не достигат до сферата на съзнанието. Те са най-често болкови и с неприятна емоционална оцветка. Когато достигнат до нивото на съзнанието, сигнализират физиологично неблагополучие в даден орган или са израз на силно снижен вегетативносетивен праг вследствие на невроза и самонаблюдение. От рецепторите, разположени във вътрешните органи, вегетативните сетивни раздрази достигат до клетките на първия неврон на вегетативната сетивност, който заедно с първите неврони на телесните сетивности се намира в междупрешленните гръбначномозъчни възли, След това през задните коренчета аферентната вегетативна информация достига сивото вещество на гръбначния мозък и продължава пътя си към главния мозък заедно с пътя на повърхностната телесна сетивност за болка и температура.

Еферентните команди към гладката мускулатура на вътрешните органи и кръвоносните съдове и към секретиращите жлези имат специфична организация. Те се осъществяват от два неврона. Първият неврон се намира в ЦНС - в гръбначния мозък или в мозъчния ствол. Неговите аксони са миелинизирани и след като излязат от ЦНС, достигат

до периферно разположени вегетативни възли (ганглии). Затова влакната, образувани от аксоните на първия еферентен неврон, се наричат предвъзлови влакна (преганглионарни) и съставят т. нар. бели съединителни клонове (рами комуникантес алби), Клетките във вегетативните възли представляват вторият еферентен неврон. Влакната, образувани от аксоните на възловите клетки, са немиелинизирани и достигат до съответните вътрешни органи, като преди това много от тях образуват вегетативни сплитове. Те се наричат следвъзлови влакна (постганглионарни) и съставят т. нар. сиви съединителны клонове (рами комуникантес гризеи).

Еферентните вегетативни импулси се осъществяват от два антагонистични дяла на вегетативната нервна система - симпатиков и парасимпатикоа Те имат противоположно действие върху вътрешните органи, Симпатиковите импулси разширяват зеницата, ускоряват сърдечната дейност, свиват кръвоносните съдове и повишават кръвното налягане, разширяват бронхите и намаляват слузната им секреция, намаляват движенията и секрецията на храносмилателния път и задържат урината в пикочния мехур. Парасимпатиковите импулси, обратно - свиват зеницата, забавят сърдечната дейност, разширяват кръвоносните съдове и понижават кръвното налягане, свиват бронхите и увеличават слузната им секреция, увеличават движенията и секрецията на храносмилателния път и изпразват пикочния мехур. Двата вегетативни дяла предават импулсите си чрез различни синаптични медиатори - симпатиковият с посредничеството на адреналина, а парасимпатиховият - на ацетилхолина.

Клетките на първия еферентен неврон на симпатиковия дял са разположени в гръбначния мозък в сивото вещество на страничния рог от I до XII гръден сегмент и в I и II поясен сегмент. Вторият неврон се намира в симпатикови възли. Около 20-25 от тях образуват чифтния симпатиков ствол (трункус симпатикус), разположен от двете страни на гръбначния стълб (паравертебално). Към неговите възли се отправят предвъзловите миелинизирани влакна на първия неврон, като излизат от гръбначния мозък в състава на предните коренчета, но скоро се отделят като самостоятелни бели съединителни клонове. Самите възли на ствола също са свързани помежду си чрез отвесни междувъзлови влакна (интерганглионарни). Така се образуват два кордонак които се простират от нивото на I шиен прешлен, до I опашен прешлен, като пред него се съединяват в последния нечифтен възел, Не всички предвъзлови симпатикови влакна завършват във възлите на

симпатиковия ствол. Някои от тях достигат до по-отдалечени предгръбнач-ни възли, намиращи се пред гръбначния стълб (превертебрално). Клетките на по-близките окологръбначни възли на симпатиковия ствол и на по-далечните предгръб-начни възли представляват вторите еферентни неврони, като техните аксони образуват след-възловите немиелинизирани влакна, достигащи вътрешните органи, (фиг. 81).

Клетките на първия еферентен неврон на парасимпатиковия дял са разположени в няколко сегмента на гръбначния мозък и във вегетативни ядра на мозъчния ствол. Гръбначномозъчните парасимпатикови неврони заемат сивото вещество в страничния рог на II, III и IV кръстцов сегмент. Техните аксони излизат чрез предните коренчета и като предвъзлови миелинизирани парасимпатикови нерви достигат възли, намираши се в близост до тазовите органи. Следвъзловите немиелинизирани влакна се разпространяват непосредствено в стената на пикочния мехур, края на дебелите черва и половите органи.

Стволовите парасимпатикови неврони се намират във вегетативните ядра на III, IX, Х и XIII черепномозъчни нерви (вж. мозъчен ствол). Както видяхме, III нерв командува свиването на зеницата, IX и XIII нерв - слюноотделянето, а Х нерв - цялото останало парасимпатиково управление на вътрешните органи - съдове, сърце, бял дроб и храносмилателна система: Техните предвъзлови влакна влизат в състава на

фиг. 81 Симпатикова нервна система

1. Гръбначен мозък

2. Окологръбначен погранично-стволов възел

3. Предгръбначен симпатиков възел

4. Изпълнителен орган

5. Еферентни симпатикови неврони в мозък

6. Предно коренче (коремен клон)

7. Бял съединителен клон (предвъзлов)

8. Сив съединителен клон (следвъзлов)

9. Вътрешностен (спланхников) нерв

10. Околосъдово следвъзлово влакно

А) . Симпатикус.

1. Еферентни симпатикови неврони в страничните рога

на гръбначния мозък (от 8

шиен до 2 поясен сегмент) . 2. Възли на пограничния

симпатиков ствол

3. Горен шиен възел

4. Среден шиен възел

5. Звездовиден възел

6. Гръдни вътрешностни нерви

7. Коремен възел (целиаков)

8. Булов (мезентериален) възел

9. Тазов сплит

В). Парасимпатикус

10. Парасимпатикови неврони на очедвигателния нерв

11. Ресничест възел

12. Парасимпатикови неврони на междинния нерв (влакната му вървят с лицевия нерв)

13. Криловидно-небцов възел

14. Подчелюстен възел 15. Парасимпатикови неврони

на езикогълтачния нерв

16. Ушен възел

17. Парасимпатикови неврони на блуждаещия нерв

18. Еферентни парасимпатикови неврони в страничните рога на гръбначния мозък (от 2 до 5 кръстцов сегмент)

фиг. 82: Симпатикова и парасимпатикова нервна система

съответните черепномозъчни нерви, от които се отделят, за да достигнат своите парасимпатикови възли в близост с органите, където се разклоняват. От тези възли следвъзловите влакна на втория неврон веднага навлизат в гладко-мускулната стена на съответния орган. (фиг. 82 и 83).

Както се вижда, възлите на двата вегетативни дяла имат различно разположение. Вследствие на това симпатиковите еферентни команди се предават чрез къс предвъзлов и дълъг следвъзлов неврон, докато

при парасимпатиковите по-дълъг е предвъзловият неврон а следвъзловият е твърде къс. Разгледаната гръбначномозъчна и стволова сегментна регулация на вегетативните функции се намира под контрола на по-високи структури в междинния и крайния мозък - подхълмието и лимбичната система.

фиг. 83: Черепномозъчен парасимпатикус и парасимпатикови възли на главата

1. Парасимпатикови неврони на очедвигателния нерв

2. Ресничест вьзел

3. Парасимпатикови неврони на междинния нерв (присъединява се към лицевия

4. Криловидно-небцов вьзел (инервира слъзни и небцови слюнчени жлези) 5; Подчелюстен или подезичен възел (инервира едноименни слюнчени жлези)

6. Парасимпатикови неврони на езикогълтачния нерв.

7. Ушен възел (инервира околоушната слюнчена жлеза)

ФИЗИОЛОГИЯ НА НЕРВНАТА СИСТЕМА

Сложният строеж на функционалните нервни клетки - невроните, и на образуваните от тях и техните взаимовръзки мозъчни структури (които изучава анатомията на нервната система) обуславят и сложна функционална организация. Тя се изучава от физиологията на нервната система. Тук ще бъдат разгледани някои основни нейни аспекти.

ФИЗИОЛОГИЧНИ ПРОЦЕСИ НА НЕВРОНАЛНО РАВНИЩЕ

На изследователите е известно твърде отдавна, че въздействието на електрическия ток може да се предава по нервните проводници и да предизвиква мускулни съкращения. Затова се е допускало, че предаването на нервните импулси между невроните става чрез протичане на електрически ток, аналогично на металните жични проводници. Съвременните проучвания показаха, че възбуждането на нервната клетка, зараждането и провеждането на нейните импулси става по електрохимичен път. Невроните се състоят преимуществено от вода, която не е най-подходящото вещество за генериране на електрични потенциали. Въпреки това тя опосредства всички йонни електрични процеси. Клетъчната мембрана на неврона разделя два водни разтвора, намиращи се вътре и извън клетката. Положително и отрицателно заредените йони се стремят да преминат през порите на мембраната и да изравнят съществуващите разлики в концентрацията си. Мембраната е полупроницаема и редица йони и йонни комплекси не могат да преминават през нея, което създава различие в йонните концентрации и потенциални разлики. В мембраната обаче протичат и активни химични процеси с разход на енергия, благодарение на които йоните се придвижват и в обратно направление, така че увеличават концентрационните си разлики. Всъщност това е главната причина за възникването на електричните потенциални разлики от двете страни на мембраната. Този механизъм е прието да се нарича "йонна помпа". Чрез подобен активен транспорт в спокойно състояние клетката натрупва излишък от калиеви катийони (К+) във вътрешността си и така увеличава положителните пълнежи ("калиева йонна помпа"). В същото време натриевите катийони (Na+) активно се изнасят извън клетката, и то в количества, превишаващи вкарването на калия ("натриева йонна

помпа"). Така в крайна сметка вътрешната повърхност на мембраната се оказва отрицателно заредена до -70 мВ. Това е т. нар, потенциал на покой, а клетъчната мембрана се намира в състояние на поляризация. Едно важно свойство на неврона е неговата възбудимост. Раздразите (чрез промени в окръжаващата клетката среда) водят до временни промени на мембраната - изменение на йонната проницаемост и мембранния потенциал. Това се причинява от аферентните импулсации, пристигащи от други неврони. Всеки един неврон е свързан чрез отделни синаптични контакти с хиляди други неврони, които го бомбардират с импулсации. На мястото на даден синапс импулсиращият (еферентен) неврон завършва с предсинаптична мембрана, през която освобождава в синаптичната цепка активно химическо вещество -медиатор. Той предизвиква отваряне на порите на следсинаптичната мембрана на аферентния неврон в областта на съшия синапс. Отрицателният заряд вътре в клетката задържа калиевите катийони, но натриевите, които са отвън, се привличат навътре и донякъде намаляват стойността на отрицателния потенциал на покой. Възникващият при това заряд се нарича възбудителен следсинаптичен потенциал. След отстраняване на медиатора (разрушаван от ензими) мембраната става отново непроницаема, възстановява за няколко милисекунди потенциала на покой и извежда натрия навън чрез натриевата помпа. Ако обаче пристигнат импулси в няколко синапса едновременно или един след друг в интервал от няколко милисекунди, ефектите им се сумират и възбудата нараства. За аферентния неврон е безразлично откъде точно идват отделните импулси, но когато възбудата му надхвърли определен критичен праг (това става, когато вътрешният му отрицателен заряд спадне с 20 мВ, т. е. до към -50 мВ), тогава той се разтоварва бързо и докрай по закона за "всичко или нищо". В този критичен момент началният сегмент на аксона става изведнъж силно проницаем за натриевите йони, които унищожават напълно вътреклетъчния отрицателен заряд - процес на деполяризация, но продължават да преминават навътре, предизвиквайки обратна поляризация (с положителен заряд от вътрешната страна на мембраната). Този бурен поток от натриеви йони навътре в аксона предизвиква т. нар. потенциал на действие (акционен потенциал) от НО-120 мВ, а внезапното изменение на електричното състояние на мембраната, поради своята кратковременност, се нарича "пиков" потенциал ("спайк"). Следователно аксонът на клетката или отговаря на раздразата с пораждане на пълен потенциал на действие, или въобще

не реагира.

Когато началото на аксона стане проницаемо, клетъчното му тяло се деполяризира мигновено, но проникването на натриевите йони в дългия тънък аксон по дължината му става по-бавно. То протича от точка в точка по съседство, подобно на запален фитил, чрез последователно деполяризиране на зарядите до критичния праг. Така "пробойната" на мембраната се придвижва по дължината на единствения невронен аксон само в една посока, като се самозапалва от собствения ток, без да затихва силата му. Този непрекъснат начин обаче е характерен за немиелинизираните аксони. При миелинизираните аксони миелиновата обвивка е надежден изолатор и проницаемостта може да бъде "пробита" само в участъците, в които тази обвивка липсва. Това са микроскопичните "прищъпвания на Ранвие", отстоящи на 1,5-2 мм едно от друго. Тогава импулсите "скачат" от едно прищъпване до друго, осъществявайки т. нар, салтаторно провеждане (т. е. скокообразно). По този начин в миелинизираните влакна скоростта на провеждане е 20-25 пъти по-висока отколкото в немиелинизираните и достига 120 м/сек., като не се променя независимо от дължината на пътя. След разтоварването ("разряда") на неврона "йонните помпи" възстановяват нормалния потенциал на покой. През този рефрактерен период мембраната на неврона е абсолютно нечувствителна към каквито и да било раздрази.

Картината на физиологичните взаимодействия на неврона става още по-сложна и интересна, тъй като се оказа, че освен възбудни синапси клетката има и потискащи синапси. Тяхната активация повишава вътрешния отрицателен заряд и предизвиква хиперполяризация, с което намалява възбудимостта на клетката, предизвикана от деполяризиращите импулси на възбудните синапен. Тази реакция се обуславя от излизане на калиеви катийони навън под въздействието на специфични потискащи медиатори и се нарича потискащ следсинаптичен потенциал. Доказано е съществуването и на предсинаптично потискане, при което еферентните терминали търпят продължителна частична деполяризация, имаща за резултат отслабване на възбудните импулси и намалено освобождаване на медиатора.

Всъщност в основата на всички нервни и психични функции лежат комбинации от такива еднотипни електрохимични взаимодействия между голям брой клетки, организирани във функционални системи. Един отделен неврон има синапси, чрез които получава импулси от хиляди неврони, а самият той при всяко свое разтоварване изпраща

импулсации чрез стотици и хиляди крайни разклонения на аксона си до множество различни други неврони. Така функционалните системи имат по-скоро мрежовиден характер, а не са вериги от линейно свързани неврони.

МЕТОДИ ЗА ФИЗИОЛОГИЧНИ ИЗСЛЕДВАНИЯ

Увреждане на мозъчни структури

Това е един от най-старите способи за изучаване на функционалните характеристики на мозъка. Оперативно отстраняване на отделни по-големи или по-малки участъци от мозъчното вещество се извършва главно у животни с експериментална цел, а понякога и у хора с лечебна цел. Освен това различни локални патологични процеси в човешкия мозък - тумори, съдови инсулти, травми могат да разрушат изолирани мозъчни области и да представят полезни модели за неговото изучаване.

Съвременните оперативни техники позволяват да се отстраняват много малки участъци, без да се травматизират съседните области. В мозъчната кора това се прави чрез вакуумно изсмукване на определени ограничени зони, било на експериментални животни, било на хора, особено за премахване на епилептични огнища. Отстраняването на структури от дълбочината на мозъка е по-трудно, тъй като трябва да се проникне до тях без непосредствен зрителен контрол и без да се повредят надлежащите структури. Това се постига чрез вкарване на тънки електроди в дадената област, като се използува пространствена координатна система, насочвана от специален стереотаксичен апарат. След достигане на целта от върха на електрода, там се провежда разрушаване на тъканта в ограничено пространство чрез електрокоагулация, електролиза или замразяване.

Стимулации (дразнене) на мозъчни структури

Едва през втората половина на миналия век, чрез дразнене с електричен ток на моторната кора у животни, изследователите са могли да предизвикат двигателни ефекти в противоположната телесна половина. Понастоящем има богати данни за получаваните двигателни реакции и сетивни усещания в отделни телесни части при дразнене на определени точки от мозъчната кора. Много от тези опити са извършвани върху хора по време на неврохирургична операция, при която мозъчната

кора е открита, а пациентът е в ясно съзнание с местна анестезия. Така са създадени картите с точните моторни и сетивни представителства върху мозъчната кора на отделните мускули и точки от кожата. Трябва да отбележим, че мозъчната кора не може да изпитва болка при никакви манипулации върху нея.

За стимулиране на дълбоки мозъчни структури се прилагат същите дълбоки електроди, използвани и при стереотаксичните операции, като се пропускат слаби електрични импулси. Разбира се, да се изучава поведението на анестезирано и неподвижно закрепено към стереотаксичния апарат животно е невъзможно. В днешно време се прилагат трайно закрепени към черепа хронично вживени електроди, въведени в точно определена структура. Животното (или пациентът) след операцията се движи свободно, а електродите остават в течение на седмици. Към тях при нужда се присъединяват тънки и дълги проводници, чрез които се предават електрични стимулации. В някои експерименти на животни вместо чрез жични проводници импулсите се предават от голямо разстояние чрез радиовълни. Посредством такива радиоимпулси ефектно е демонстрирано внезапно спиране на разярен бик, тичащ по арената.

Регистрация на мозъчната биоелектрична активност

Електричните изменения, възникващи в нервната тъкан, са извънредно слаби и бързопреходни. Ето защо, за да се измерят потенциалите и промените им, се налага да се използуват усилватели.

Електроенцефалограмата (ЕЕГ) регистрира глобалната електрична активност на мозъка чрез повърхностни електроди, закрепени върху кожата на главата. Черепът и тъканите над него действуват като усреднители и чрез ЕЕГ се представя сумарната дейност на голям брой синхронно активирани неврони. В такъв случай промените в електрическото напрежение не са толкова бързи и на изхода на усилвателя може да се подключи галванометър, чрез който се провежда непрекъснат запис на процеса с мастилени писци върху хартиена лента. По този електромеханичен начин с ЕЕГ се регистрират до 100 колебания в секунда.

Спонтанната ЕЕГ активност се представя по правило с неравномерни колебания. В отделни периоди обаче се наблюдават краткотрайни участъци с почти синусоидални равномерни вълни. При спокойно състояние и затворени очи се проявяват колебания с честота 8-14 в сек., най- изразени в тилните отвеждания. Това е т. нар, алфа-

ритъм. При отваряне на очите, решаване на умствена

задача или психич-

но напрежение алфа-ритъмът бър-

зо се прекъсва

(блокада на алфа-ритъма). Тогава той се сменя с по-високочестотен и нискоамплитуден ритъм от 15-30 в сек., наречен бета-ритъм. В ЕЕГ се срещат и по-бавни вълни с честота 5-7 в сек., наречени тета-ритъм, и още по-бавни - 2-4 в сек., наречени делта-ритъм. Те се проявяват главно по време на сън, а

в будно състояние - при някои патологични процеси в мозъка, (фиг. 84). Макар че на спонтанната ЕЕГ активност влияят множество външни и вътрешни фактори, специално се изучават промените, настъпващи при прилагане на внезапни краткотрайни сетивни раздрази. Прибавеният потенциал върху фона на спонтанната ЕЕГ от въздействието на сетивния стимул се нарича предизвикан отговор (евокиран потенциал). Той не е много ясен и характерен при единично записване, защото се наслагва върху случайно проявената в момента спонтанна вълнова активност. Затова по правило се записват няколко десетки предизвикани отговори при еднотипна стимулация и след това се сумират и усредняват от електронноизчислителна машина.

Спонтанната глобална електрична активност може да се регистрира чрез специални електроди и направо от повърхността на определен коров участък при отворен череп и оголен мозък (електрокортикография) или от подкорови структури чрез описаните

фиг. 84: Електроенцефалографски записи при различни състояния и степени на яснота на съзнанието

вече стереотаксично въвеждани дълбоки електроди.

Функционалната специфичност на дадена мозъчна структура, нейните анатомични взаимовръзки и функционални взаимодействия с други структури могат да бъдат по-пълно и точно проучени чрез регистрации на електричната активност на отделни клетки. Разбира се, такива чисто експериментални научни изследвания се провеждат само върху животни. За изследване на невроналната активност и регистриране на извънредно бързите и краткотрайни потенциали на действие на отделните клетки не е пригоден електромеханичният запис на ЕЕГ. За клетъчни (целуларни) отвеждания се прилагат много тънки микроелектроди - стъклени тръбички с връх, чийто диаметър е под 1 микрон (мкм), а електричният сигнал се подава на електронно-лъчев осцилограф. Този уред е допринесъл изключителни много за развитието на съвременната неврофизиология, защото чрез движението на електронен лъч позволява съвсем точно да бъдат възпроизведени и най-бързите електрични процеси в нервните проводници. Чрез микроелектродната техника и катодната регистрация могат да се изследват отговорите на отделни изолирани неврони от различни области след сетивна стимулация върху определени периферни рецептори или други вътремозъчни структури.

РЕФЛЕКСНИ ФУНКЦИИ,  ВИСША НЕРВНА ДЕЙНОСТ И ВИСШИ КОРОВИ ФУНКЦИИ

Рефлексът представлява стереотипен и закономерен отговор, обикновено двигателен и по-рядко секреторен, в резултат на определена сетивна раздраза. Пътят от възприемането на сетивния дразнител до органа, изпълняващ реакцията, се нарича рефлексна дъга. Тя има следните компоненти: 1. Рецептор, който възприема някакво сетивно дразнене (светлина, звук, допир и пр.) и преобразува физическата енергия в нервен импулс. 2. Аферентно рамо - центростремителният път, който провежда импулса от рецептора през тялото на сетивния неврон до ЦНС. 3. Централно превключване, при което става предаване на импулса от аферентното рамо към еферентния неврон; то може да стане непосредствено, с един синапс или чрез междинни неврони през няколко синапса. 4. Еферентно рамо - центробежният път, който провежда импулса чрез аксона на еферентния неврон до изпълнителния орган. 5. Изпълнителен (ефекторен) орган (напречно-набразден или гладък мускул или секреторна жлеза), осъществяващ дадената

еднотипна и постоянна р е а к ц и я. фактически ефектите са винаги двигателни, защото изхвърлянето на някакъв секрет също изисква съкращаване на гладко-м ускул н и влакна. Предаването на н е р в н и я импулс от к р а й н и я еферентен двигателен неврон върху съкращаващия се напречно набразден или гладък

мускул става чрез специален мускулно-нервен синапс, наричан още моторна плочица. (фиг. 85).

Всъщност всеки рефлекс представлява елементарно действие чрез което се постига някакво адаптивно поведение спрямо измененията във външната среда. Класифицирането на рефлексите може да се прави въз основа на различни принципи. Една класификация ги разделя според мястото на централното превключване. Така рефлексите се делят на гръбначномозъчни, стволови и корови. Към гръбначномозъчните рефлекси спадат: защитният сгъвателен рефлекс - при силно (увреждащо) дразнене на периферните части на крайника той се придръпва към тялото; рефлексите на разтягане, които биват два вида:

фиг. 85: Схема на гръбначномозъчен сухожилен рефлекс с еднократно превключване (синапс)

1. Мускулно вретено (рецептор в мускула, който се дразни при неговото разтягане)

2. Соматосензорно влакно (аферентно рамо провеждано от телесната сетивност)

3. Клетъчно тяло на соматосензорен неврон (на телесната сетивност) в гръбначномозъчния възел

4. Двигателен (соматомоторен) неврон в предния рог на гръбначния мозък (в синапс с аксона на соматосензорния неврон)

5. Соматомоторно влакно (еферентно рамо, провеждано от телеснодвигателния аксон)

6. Изпълнителен орган (скелетен напречнонабразден мускул) в синапс с аксона на телесния двигателен неврон.

фазичен - при бързо краткотрайно разтягане на даден мускул настъпва също такава мигновена и кратка реакция на съкращение на разтегнатия мускул, и тоничен - при бавно и продължително разтягане на един мускул той отговаря с дълготрайно съкращение, траещо десетки секунди. Стволовите рефлекси се осигуряват от черепномозъчните нерви. Такъв е роговичният рефлекс, при който докосването до роговицата води до мигателна реакция, гълтачният рефлекс, при който дразненето на гълтача води до съкращаване на мускулатурата му с реципрочно подтискане на дишането, и редица други рефлекси. В ствола се превключват и по-сложни рефлекси за запазване на равновесието чрез реципрочни реакции на сгъване и разгъване в отделните крайници. В кората също се превключват някои рефлекси, като например познатият постановъчно-отскачащ рефлекс у котката.

За целите на клиничното изследване е удобно рефлексите да се делят според местоположението и начина на дразнене на рецепторите, а именно - кожно-лигавични - получавани чрез докосване или линейно драскаме, и сухожилни - чрез почукване с чукче върху сухожилието на даден мускул, което бързо го разтяга (споменатият фазичен рефлекс на разтягане).

Всички споменати рефлекси и много други са вродени и рефлексните им дъги са генетично кодирани в готов вид. Съществуват обаче и рефлекси, които са придобити в индивидуалния живот и изграждат новообразувани и нестабилни рефлексни дъги. Тяхното изучаване е същината на учението за висшата нервна дейност, разработено от И. П. Павлов и неговата школа. Павлов нарича вродените рефлекси безусловни, а откритите от него придобити рефлекси -условни. Класическите условни рефлекси се формират по следния начин. На животното се предявява дразнител, който предизвиква безусловен рефлекс (това е безусловен дразнител). Например вкарва се в устата храна и тя предизвиква отделяне на слюнка. Едновременно с безусловния дразнител или малко преди него се предявява и друг индиферентен дразнител, който няма биологично значение и не предизвиква определена реакция, например звън на звънец. След многократни повторения, при които безусловният и индиферентният дразнител (храната и звънецът) съвпадат по време, настъпва момент, когато само звънът на звънеца вече предизвиква отделяне на слюнка. Това означава, че индиферентният дразнител се е превърнал в условен дразнител, а предизвиканата от него реакция е условен рефлекс. Както видяхме, създаването и поддържането на условния рефлекс изисква

изкуственият, условен дразнител да се съчетава с естествения, безусловен дразнител, предизвикващ реакцията. Това се нарича подкрепление. Ако условният дразнител (например звънецът) се прилага няколко пъти без подкрепление (храна), отделянето на слюнка намалява и накрая напълно се прекратява. Това се нарича угасяване. Ако условният дразнител (например звънецът) се съчетава с някакъв нов индиферентен дразнител (светване на лампичка), този нов дразнител може също да се превърне в условен и да предизвиква слюноотделяне. Това е условен рефлекс от втори порядък. Според Павлов, разпознаването на предметите както от животните, така и от човека е набор от условни рефлекси, съставящи първата сигнална система. Същевременно той счита че у човека названията на предметите предизвикват същата условна реакция, каквато и реалните предмети, затова те представляват сигнали на сигналите. Така речта и езикът формират втората сигнална система, надстроена над първата сигнална система. Павлов допуска, че условните рефлекси могат да се навързват в дълги вериги, като изпълнената реакция от един рефлекс служи като сетивен мускулен дразнител за запускане на следващия условен рефлекс. Така той обяснява всички сложни двигателни навици, сръчности и поведенчески действия у човека и животните.

Създадените и утвърдени чрез обучение и многократни повторения двигателни и поведенчески навици Павлов нарича динамични стереотипи. Освен това в своето учение за висшата нервна дейност Павлов обосновава и определени типологични личностни качества, като изхожда от физиологичните си концепции. Така той постулира, че в нервните клетки протичат два основни нервни процеса - възбуждане и потискане. Възниквайки в различни зони на кората, възбуждането и потискането могат да се разпространяват към околните корови зони -ирадиация, или да се отдръпват, прибирайки се в тясно ограничена зона - концентрация. На двата основни процеса Павлов приписва три независими качества - сила, подвижност и уравновесеност. Всеки индивид има вродена постоянна и неизменна характеристика за всяко едно от тези три качества и от тяхното съчетаване се определя неговият темперамент. Павлов възприема разделянето на темпераментите на четири типа, въведено още в древността от Хипократ, но ги обяснява чрез различни комбинации на силата, подвижността и уравновесеността на нервните процеси. Така темпераментите се оформят по следния начин: сангвиничен - силен, подвижен и уравновесен; флегматичен -силен, неподвижен и уравновесен; холеричен - силен, подвижен и

неуравновесен; меланхоличен - слаб тип. Както се вижда, комбинаторика се прави между висока или ниска подвижност и уравновесеност само с висока сила на процесите. Ниската сила оформя недиференциран слаб тип, в който подвижността и уравновесеността не играят разграничителна роля. Описаната типология на темпераментите според Павлов е еднаква у животните и хората и той я извежда от опитите си с кучета, като отчита бързината на образуване и угасяване на условните рефлекси. Същевременно Павлов разделя хората на два типа, считайки, че в тяхната познавателна дейност може да преобладава образуването на условни рефлекси било от първата, било от втората сигнална система. Ако преобладава първата сигнална система (изградена от непосредствените образи на предметите), човекът принадлежи към художествения тип, а ако е по-развита втората сигнална система (в която условни дразнители са словесните названия на предметите, т. е. речта), човекът спада към мислителния тип. Ако двете сигнални системи са еднакво развити, касае се за среден тип.

Описахме така подробно условно-рефлекторната теория, защото в течение на десетилетия всички висши нервни функции - от двигателните сръчности и познавателната дейност до мисловните и езикови функции, бяха свеждани единствено и изцяло до условни рефлекси, И досега това заблуждение се застъпва широко в педагогическата литература. Самият Павлов няма никаква вина за превръщането на условно-рефлекторната теория в догма. Тя бе създадена от него в началото на нашия век, когато в невронауките господствуваха локализационизмът и асоцианизмът (механистични концепции, разглеждащи мозъка като сбор от самостоятелни центрове-органи, свързвани чрез връзки-асоциации), а обективните електрофизиологични методи за изследване на мозъка още не съществуваха. След смъртта на Павлов негови епигонски последователи догматизираха, генерализираха и вулгаризираха постиженията на големия учен, нанасяйки голяма вреда на съветската и цялата източноевропейска наука.

Какво е всъщност мястото и значението на условния рефлекс в приспсобителната дейност на нервната система? Първо, като всеки рефлекс и условният рефлекс е задължителна, неволева, пасивна реакция спрямо съответен подходящ дразнител. Тук няма избор измежду алтернативи, няма волева команда, няма предначертана цел. Второ, условният рефлекс се формира върху ефекторния отговор на някакъв безусловен рефлекс; с който се съчетава по време. В условния

рефлекс само е заменен естественият аферентен дразнител (напр. храна, болкова стимулация и пр. ) с изкуствено аферентно рамо в рефлексната дъга (звън, светкане, фигура и т.н. ). Еферентното рамо обаче остава същото както и на безусловния рефлекс. А ефекторните отговори на безусловните рефлекси са с твърде беден, ограничен репертоар и с твърде елементарни реакции (напр. слюноотделяне, защитно отдръпване). За да обясни сложните двигателни навици и умения ("динамични стереотипи" по условно-рефлекторната теория), тази теория прави допускане, че условните рефлекси се навързват във вериги и така се получават по-сложни двигателни актове. Изпълненото предходно рефлексно движение дразни сетивните проприорецептори в мускулите (,двигателен анализатор") и така се запуска следващото звено от веригата. Съвременните електрофизиологични изследвания опровергаха възможността да става такова верижно навързване на условни рефлекси. Но особено несъстоятелна и вредна за научното развитие съставка на тази теория е учението за наличие на първа и втора сигнална система. Тук езиковата знакова система, оръдието на абстрактното човешко мислене, надмогващо времето и пространството е сведена до вербалните названия ("втора сигнална система"), на непосредствено възприеманите и разпознавани предметни образи ("първа сигнална система"). Следователно езикът представлявал "сигнали на сигналите", г. е. вербални етикети на реалните предмети. За щастие, езикът не се състои само от конкретни предметни съществителни и затова е много по-богат и могъщ инструмент за изразяване на идеи, намерения, отношения, логически изводи и др.

В крайна сметка, този критичен анализ бе необходим за да се разбере, че условните рефлекси играят твърде ограничена роля в приспособяването на човека към околната среда, а изгражданите в индивидуалния живот висши корови функции нямат въобще рефлексна природа и не са условни рефлекси. Под висши корови функции разбираме; а) Сложната мозъчна преработка на сензорната информация, чрез която става разпознаване и идентифициране на обектите (гнозис); б) формирането и управлението на сложни двигателни програми, чрез които се постига предварително планиран краен ефект (праксис); в) Изграждането и функционирането на система от знаци (кодове), която позволява да се борави с абстрактни понятия (език). Нарушенията на висшите корови функции - гнозисни, праксисни и езикови се наричат съответно - агнозии, апраксии и афазии, и се изучават от една нова интердисциплинарна наука - невропсихология.

Сега накратко ще разгледаме съвременните неврофизиологични концепции за обяснение на същността на двигателните умения и сръчности и изграждането на двигателните навици в процеса на обучението и тренинга.

Редица данни от психофизиологични, целуларни електрофизиологични и невропсихологични изследвания доказват, че както гнозисното разпознаване, така и праксисното действие са активни избирателни процеси. Изпълнението на един сложен двигателен акт се извършва по предварителна цялостна пространствено-времева програма, която цели постигането на определен желан и прогнозиран краден резултат. От такава модерна и продуктивна позиция изхождат и неврофизиологичните теории на големите съветски учени Н.А.Бернщейн и П.К.Анохин, предложени още през 40-те години на нашия век. За жалост те бяха дълго време премълчавани и игнорирани. В разработените от Бернщейн "физиология на активността" и от Анохин "теория на функционалните системи", се застъпват еднопосочни възгледи, че двигателните команди са звена от цялостна програма за получаването на очакван полезен ефект. Те въвеждат термини като "двигателна задача", "изпреварващо възбуждане", "модел на полезното бъдеще". От тук съвсем различно се оценява и ролята на проприоцептивните аферентни импулси, които се възбуждат в хода на изпълнявания двигателен акт ("двигателният анализатор" по Павлов). Според Бернщейн и Анохин проприоцептивните дразнения от извършените движения не служат за запускане на следващото рефлексно звено от веригата, а доставят информация дали изпълняваният двигателен акт съвпада с предварително планирания. Всяко разсъгласуване, несъвпадение между планираното и реализираното движение, предизвиква незабавно включване на коригиращи двигателни импулси, които да осигурят изпълнението на програмата по предвидения план. Този механизъм обяснява защо при изключително огромния брой степени на свобода за движения в различни посоки на ставномускулните апарати, двигателните актове с такава точност постигат пространствените и скоростните си траектории и параметри, както и желания краен резултат. Това би било невъзможно ако се касаеше за задължително последователно отключване на фиксирани и зависещи един от друг рефлекси. Вижда се, че фактически управлението на движенията не е само отговори на дразненията от външната среда, а активно изпълнение на вътрешния план. Външните дразнения само информират за настъпило отклонение, което веднага

се поправя. Това е принципът на действие, който имат по късно създадените върху биологичните принципи технически сервомеханизми, т. е. принципът на обратната връзка. Заслужава да споменем в тази връзка адекватните термини на Анохин "акцептор на действието" и "обратна аферентация", а на Бернщейн "контролно-корекционна аферентация". Те отразяват продуктивния подход на създадените от тях неврофизиологични модели, чрез които успешно се обясняват едновременно гъвкавостта и точността на моторните функции на мозъка, от една страна, и хармоничното взаимодействие между центъра и периферията при управлението на движенията - от друга.

Накрая ще добавим, че при изграждането на един двигателен навик чрез обучение и тренировка не става "прокарване" на облекчен нервен път поради многократното възбуждане на едни и същи нервни клетки, както постулира условно-рефлекторната теория. Схемата и структурата на един формиран и автоматизиран двигателен акт се запазва дори когато се извършва от съвсем нови мускули, командвани от съвсем различни двигателни неврони. Това бе убедително показано още от Бернщейн с експерименти върху двигателните навици за човешкия почерк. Тренировката създава автоматизиран комплекс от команди, които образуват цялостната "топологична" схема на целенасоченото двигателно действие. Автоматизацията се постига, когато корекциите от проприоцептивната аферентна информация започнат да се осъществяват от по-ниски двигателни равнища и структури, които вече не се нуждаят от постоянен съзнателен контрол. Създадената структура ("патерн") на двигателния комплекс може да бъде изпълнявана и прехвърляна към различни мускулни групи, командвани от различни неврони и дори от различни мозъчни полукълба.

ДВИГАТЕЛНИ ФУНКЦИИ

Двигателните функции позволявзт на по-висшите организми все по-адекватно да се приспособяват към външната среда - да се приближават към желани и полезни обекти, да се отдалечават от опасни и вредни обекти, както и да изменят материалната среда в полезна за себе си насока. В еволюцията на животните двигателните функции непрекъснато се усложняват и усъвършенстват чрез надстрояване на филогенетично по-нови мозъчни структури. По-старите структури обаче не изчезват, а продължават да функционират и да подпомагат двигателната дейност под контрола на по-новите структури. У човека

най-висшата и силно развита мозъчна част е кората и от нея изхождат най-важните двигателни импулси.

Прието е двигателната система на мозъка да се подразделя на пирамидна и екстрапирамидна. Пирамидната система е наречена така по името на двете пирамиди от бяло вещество в продълговатия мозък. Отначало се мислело, че тя обединява всички аксони на невроните от моторната кора и ги доставя до мотоневроните в предните рога на гръбначния мозък. Клиничните случаи показвали, че поражението на моторната кора или пирамидния път води до парализи, което потвърждавало тяхната роля за управлението на двигателните команди. По-късно се установило, че и други мозъчни структури регулират двигателните функции и те били обединени в обща екстрапирамидна (извънпирамидна) система. Днес се знае, че това разделяне е твърде условно и не отговаря на действителното положение. Много влакна от пирамидната система (т. е. от клетки в моторната кора) не отиват до мотоневроните, а завършват в различни екстрапирамидни двигателни ядра, а редица влакна от екстрапирамидни структури се присъединяват към пирамидния път. При все това деленето е запазено, защото е полезно за отличаване на добре обособени клинични синдроми.

Пирамидният път започва главно от невроните на т. е. областта на предната централна извивка. Към него се присъединяват и влакна от други "екстрапирамидни" корови зони, които имат предимно потискащо влияние върху мускулния тонус. Пътят се спуска през вътрешната капсула и след това протича през основата на мозъчния ствол. Потискащите екстрапирамидни влакна се отделят чак в мозъчния ствол, затова увредите в моторната кора и вътрешната капсула предизвикват едновременно с парализите и увеличен мускулен тонус (еластичност), обусловен от прекъснатото потискане. Увредите в моста и продълговатия мозък предизвикват вяли парализи, т. е. съпроводени от намален мускулен тонус. Една част от влакната достигат до мотоневроните в двигателните ядра на черепномозъчните нерви. Те формират корово-ядрения (кортико-нуклеарен или кортико-булбарен) път, командуващ движенията на мускулите в областта на главата. Останалите влакна навлизат в гръбначния мозък, образувайки корово-гръбначномозъчния (кортико-спинален) път, командуващ движенията на туловището и крайниците. И двата пътя от пирамидната система се кръстосват ненапълно. Поради това мотоневроните, които командуват мускулите в областта на главата (но без долната част на лицето и езика), както и мускулите на туловището получават влакна и от двата пирамидни

фиг. 86: Корово-гръбначномозъчен (пирамиден) път

1. Предна централна извивка (зона на крака)

2. Предна централна извивка (зона на ръката)

3. Вътрешна капсула

4. Основа ни средния мозък (мозъчно краче)

5. Разбити на снопчета влакна на коровогръб-начномозъчния път (в основата на моста)

6. Пирамиди (в основата на продълговатия мозък)

7. Кръстовище (декусация) на двата пирамидни пътя

8. Влакна на кръстосания пирамиден път в страничния стълб на гръбначния мозък

9. Влакна на некръстосания пирамиден път в предния стълб на гръбначния мозък

10. Превключващ междинен неврон в гръбначния мозък

11. Аксони на преднороговите (периферни) двигателни неврони

пътя (левия и десния). При едностранна пирамидна увреда тези мускулни групи не се засягат. Всички неврони на пирамидната система, които достигат до мотоневроните в ствола и гръбначния мозък, се обединяват с термина • централен двигателен неврон, а мотоневроните, получаващи от тях импулси, се означават като периферен двигателен неврон. В гръбначния мозък кръстосаният пирамиден път (85% от влакната) протича в страничните стълбове на бялото вещество и на всеки сегмент дава разклонения в

сивото вещество, завършващи в преднороговите мотоневрони. (Сега се знае, че в повечето случаи това става чрез посредничеството на къс междинен неврон в гръбначномозъчното вещество). Некръстосаният пирамиден път (15% от влакната) пътува в предните стълбове на гръбначномозъчното бяло вещество и се изчерпва още в шийните сегменти. (фиг. 86).

Екстрапирамидните структури продължават да играят важна роля в двигателната дейност дори у човека. Те командуват предимно мощните

мускули в началото на раменния и тазовия пояс и управляват по-грубите волеви движения, поддържането на изправения телостоеж, статичните пози и поддържането на подходящ мускулен тонус. Само фините сръчни движения на отделните пръсти на ръцете имат чисто корово (пирамидно) управление. Затова дори у бозайниците увредата на пирамидния път не дава тежки последици. У котката се наблюдава понижение на мускулния тонус, но след няколко дни вече липсват двигателни дефекти. Маймуните могат да се хващат за прътове след 4-5 дни, а след две седмици свободно събират храна от пода, макар да не движат поотделно пръстите. У човека след няколко седмици частично се възстановяват движенията в големите стави, но пръстите на ръцете остават трайно парализирани.

Подкоровите екстрапирамидни структури включват основните сиви възли на полукълбата, редица ядра на мозъчния ствол - червеното ядро, черната субстанция, ретикуларната формация и др. , някои ядра на зрителния хълм, малкия мозък. Импулсите, изхождащи от тях, достигат както до мозъчната кора, така и до мотоневроните, затова периферният двигателен неврон е наричан "общ краен път" на двигателните функции.

Увредите на екстрапирамидни структури не предизвикват парализи, но нарушават двигателните функции, като причиняват патологично повишение или понижение на мускулния тонус, загуба на съгласуваността на движенията, треперене и редица неволеви насилствени движения.

За двигателните регулации има голямо значение и дейността на по-предните челни отдели на кората ( префронтална кора ), които осъществяват целенасочено планиране, инициативност и последователност в операциите на волевите двигателни действия. Но това влиза вече в сферата на висшите корови функции, които се изучават от невропсихологията.

СЕТИВНИ ФУНКЦИИ

Сетивните функции на живите същества доставят информация за качествата и местоположението на обектите от външния свят и за състоянието на вътрешната среда на организма. За тази цел е необходима прецизна и специфична преработка на получаваните чрез физическите енергии раздрази. Това е предпоставка за натрупване на полезен опит и знания за света (познавателна дейност) и за адекватни двигателни действия и манипулиране с обектите (поведенческа дейност).

Във филогенетичната еволюция на животните върховната крайна преработка на сетивните импулси се е измествала в по-нови структури, които се надстрояват над по-старите. Подобно на двигателната система по-старите сетивни структури продължават да функционират под контрола на новите и да осъществяват по-елементарните преработки. В много случаи получените от тях сензорни данни се използуват непосредствено за изпълняване на адекватни моторни отговори също от по-ниски двигателни структури. Така се осъществяват множество по-прости или по сложни рефлексни отговори на различени равнища, без волев избор и участие на съзнанието - на гръбначномозъчно равнище (от заднорогови и преднорогови неврони), на мозъчно-стволово равнище (ат ретикуларна формация, четирихълмие и червено ядро), или на таламо-стриарно равнище (от зрителен хълм и основни възли). У най-висшите бозайници и особено у човека мозъчната кора извършва най-важната и съвършена преработка, но това не се отнася за всички видове сетивни импулси.

С оглед на типа на физическата енергия, която се възприема, и рецепторите, които я преобразуват, сетивността се дели на специализирана и обща (телесна и вегетативна). Към специализираните сетивности спадат зрителната, слуховата, равновесната, вкусовата и обонятелната. Всички те имат специзлизирани органи с ограничени рецептивни полета в областта на главата. Към общата телесна сетивност спадат усетът за допир и натиск, за вибрация, за движение и положение на крайниците (кинестезичен усет), за мускулно напрежение, за топло и студено (температурен усет) и за болка. Рецепторите на телесната сетивност са дифузно разпространени по всички покривки на тялото, имащи досег с външната среда, и в органите, изпълняващи двигателната дейност.

Ще разгледаме някои по-важни моменти от невроналните пътиша и функционирането на сетивните системи, свързани с по-висшите познавателни дейности.

Зрителната система започва пътя си от рецепторите на ретината на окото, където последователно се свързват с къси аксони първите й три неврона. Аксоните на третия неврон (ганглийните клетки на ретината) имат по-дълъг и сложен път. Най-напред те образуват зрителните нерви на лявото и дясното око, които през орбитите навлизат в черепа и пътуват извън мозъка, долепени до неговата основа. Двата зрителни нерва се приближават и в т.нар. хиазма, частично се кръстосват. Влакната от вътрешните половини отиват на

противоположната страна, а от външните - остават на същата страна. Така след кръстосването се образуват два зрителни тракта (трактус оптикус), като левият носи импулси от левите половини и на двете очи, а десният - от десните им половини. Двата зрителни тракта достигат до неврони на първичните подкорови зрителни центрове, а именно -предните хълмове на четирихълмието (коликули супериорес) и страничното коленчато тяло на зрителния хълм (корпус геникулатум латерале). Само от зрителния хълм импулсите продължават към кората, достигайки зрителната й част, разположена по вътрешната повърхност на тилния дял. Поради тази организация едностранното повреждане преди кръстовището води до слепота на едното око, а след кръстовището - до слепота на половината от зрителните полета и на двете очи, която се нарича хемианопсия. При двустранна увреда винаги има пълна слепота, но ако увредата е след първичните зрителни центрове, въпреки слепотата зеничната реакция на светлина е запазена, (фиг. 87 и фиг. 88).

Слуховата система започва пътя си от рецепторите в Кортиевия орган, които се намират по дендритните окончания на биполарните клетки в спиралния възел. Техните аксони формират слуховия нерв, който достига невроните на двете слухови ядра - горно и долно - на границата между моста и продълговатия мозък. Аксоните на невроните

от двете ядра пътуват нагоре през ствола, като повечето се

фиг. 87: Зрителни пътища

1. Външна половина на ретината

2. Вътрешна половина на ретината

3. Зрителен нерв

4. Кръстовище на зрителните нерви (хиазма)

5. Зрителен тракт

6. Странично коленчато тяло

7. Зрително излъчване (коленчато-коров път)

8. Зрителна кора (областта на браздата на птичата шпора)

9. Влакна на зрителния тракт към предхълмовата област на средния мозък

10. Среден мозък

11. Ресничест възел

прекъсват в невроните на т.нар. горна маслина (олива супериор). След нея малко повече от половината влакна се кръстосват, а останалите

остават от същата страна.

Така от двете страни се смесват кръстосани и некръстосани влакна и образуват лявата и дясната странична бримка (лемнискус латералис), която достига до невроните на първичните подко-рови слухови центрове -задните хълмове на чети-рихълмието (коликули инфериорес) и средното коленчато тяло на зрителния хълм (корпус геникулатум медиале). Само импулси от зрителния хълм продължават към кората, завършвайки в слуховата зона на слепоочния дял във вътрешността на задния край на страничната (Силвиева) бразда. Едностранната увреда на слуховия нерв води до глухота на съответното ухо, но едностранната увреда на слуховите пътища след стволовите ядра, включително и до кората, не дава видими прояви. Това е така, защото има частично кръстосване, а слуховите раздра-зи не са пространствено разпределени точка по

фиг. 88: Ефекти от увреждането на зрителните пътища на различни равнища.

(А. вляво - Защриховани са зрителните пътища пренасящи информация от левите зрителни полета на двете очи;

В. Вдясно - Защриховани са слепите части от зрителните полета)

А. Увреждането на десния зрителен нерв

предизвиква слепота на дясното око

В. Увреждането на зрителното кръстовище

(кръстосаните влакна) предизвиква хемианопсия

за двете външни зрителни полета

С. Увреждането на десния зрителен тракт

предизвиква хемианопсия за двете леви зрителни

полета

D. Увреждането на бримката на Майер (зрителни

влакна за зрителната кора/в долната й част - под

браздата на птичата шпора) предизвиква слепота

само в горните квадранти на двете срещуположни

зрителни полета (квадрантанопсия).

Е. Увреждането на цялата зрителна кора в

дясното полукълбо предизвиква хемианопсия за

двете леви зрителни полета, но при запазване на

централното зрение.

166

АНАТОМИЯ И ФИЗИОЛОГИЯ НА  ЧОВЕКА

точка, както е при зрителните рецептори. Тук рецепторите си "избират" стимула според височината на тона и запазват това "тонотопично" разпределение и сред клетките на по-горните центрове. (фиг. 89).

Преддверната (равновесна) система не е свързана с висшата познавателна дейност на човека и няма да я разглеждаме. Ще споменем само, че основната й функция е да помага на зрението да поддържа очите в постоянно положение при различните премествания на главата. Преддверните раздрази регистрират данни за ориентацията на главата в пространството и спрямо земното притегляне, както и за всяко нейно

отклонение (на-

ПрИМвр  При  бя-

гане), като същевременно незабавно изпра-

ща информация

до очедвигател-

ните нерви, а

също и до малкия мозък.

Вкусовата и обонятелната сетивна сис-, тема също не обслужват висшата познавателна дейност на човека. Те са свързани с емоционалните, ве-

ГетаТИВНИТв    И

инстинктивните регулации, които ще бъдат разисквани в главата за лимбичната система. Освен това обонятелната система, която е силно развита и изключително важна у другите животни, е слабо развита у човека и е загубила в значителна степен от своето биологично значение.

Доставянето на информация чрез общата телесна сетивност е задължително условие за адекватното осъществяване и регулиране на двигателната дейност, затова тези две функции са се развивали винаги

Кора

успоредно и съгласувано. Ето защо развитието на планомерната и целенасочена трудова дейност на човека е довело едновременно с изграждането на коровата пирамидна система и до формиране на корови проекции на телесната сетивност. Те се провеждат чрез т. нар. система на средната бримка {лемнискова система). Тя съдържа предимно добре миелинизирани невронални аксони.

Първият, основен път на тази система има своя периферен първи неврон в гръбначномозъчния възел (ганглион спинале), където са първите неврони на всички видове телесна сетивност. Аксоните на

първия неврон навлизат през задните коренчета направо в задните стълбове на гръбначномозъчното бяло вещество, без да се кръстосват. Пътувайки от същата страна, те достигат в продълговатия мозък двете си ядра (нежно и клиновидно ядро -нуклеус грацилис и кунеатус). Тук са клетките на втория неврон, чиито акеони се кръстосват напълно и образуват на противоположната страна средната бримка (пемнискус медиалис). Средната бримка минава през покривалото на мозъчния ствол и достига долно-задното ядро на зрителния хълм (нуклеус вентралис постериор талами), където са

фиг. 90: Лемнискова система (основен път, пътуващ в задните стълбци на гръбначния мозък

1. Гръбначномозъчен възел

2. Задно коренче

3. Нежно снопче (път на Гол)

4. Клиновидно снопче (път на Бурдах) 3. Нежно ядро

6. Клиновидно ядро

7. Кръстовище на средната бримка (лемнискова декусация)

8. Средна бримка (медиален лемнискус)

9. Коремно-задно (долно-задно) ядро на таламуса - VP

10. Задна централна извивка (зона на крака)

11. Задна централна извивка (зона на ръката)

Кора

клетките на третия неврон. Неговите аксони достигат телесно-сетивната кора в задната централна извивка на теменния дял, непосредствено зад централната (Роландова) бразда. Този път носи преди всичко усета за точния локализиран допир, за натиск и за вибрация (чрез рецептори, разположени на различна дълбочина в кожата) и усета за движение и положение на крайниците (чрез специални сухожилни рецептори). Усетът за мускулно напрежение (чрез рецепторите - мускулни вретена) е доста по-слабо представен, а усетът за болка и за температура тук липсва, (фиг. 90).

Вторият сетивен път от лемнисковата система също има първи неврон в гръбначномозъчния възел. Неговите аксони обаче са къси - те навлизат през задните коренчета в сивото вещество на задния рог на гръбначния мозък и тук завършват. Приелите импулса заднорого-ви клетки са вторият неврон на пътя. Аксоните им се кръстосват веднага в предната бяла спойка на гръбначния мозък и отиват в бялото вещество на страничния стълб от противоположната страна, като пътуват нагоре в състава на

1. Гръбначномозъчен възел

2. Желатинозна субстанция (с междинен неврон)

3. Сетивен неврон в задния рог

4. Предна бяла спойка

5. Предно-страничен (антеролатерален) сноп

6. Разклонения на екстралемнисковата система към стволови структури

7. Нов спиноталамичен път, присъединен към средната бримка (лемнисковата система)

8. Коремно-задно (долно-задно) ядро на таламуса - VP

9. Задна централна извивка (зона на крака)

10. Задна централна извивка (зона на ръката)

фиг. 91: Допълнителен лемнисков път (нов спиноталамичен път), пътуващ заедно с екстралемнисковата система (стар спиноталамичен път) в предно-страничните снопове на гръбначния мозък

т, нар. предно-страничен път (трактус антеролатералис). Дебелите влакна, принадлежащи на лемнисковата съставка на този път, в горните части на мозъчния ствол се присъединяват към средната бримка. Оттук вървежът им е същият като на първия (главен) път до долно-задното ядро на зрителния хълм. Този втори път на лемнисковата система носи също усет за повърхностен допир и отчасти за фини температурни и може би болкови дразнения, които не са вредоносни и неприятни. Той е филогенетично по-младата част на предно-страничния сноп и се означава като нов спиноталамичен път. Съвременните данни сочат, че температурният усет е слабо представен в кората, а болковите проекции са несигурни.

Телесните сетивни импулси, които не достигат кората, отчасти се превключват от заднороговите към преднороговите неврони. Други аксони на заднороговите клетки пътуват нагоре до главния мозък и формират (по аналогия с екстрапирамидната система) т.нар. екстралемнискова система (т. е извън средната бримка, която е свързана с кората). Повечето от тях пътуват в споменатия предно-страничен път, като включват неговите слабо миелинизирани и немиелинизирани влакна. Импулсите на тези влакна дават множество разклонения, правят редица прекъсвания по пътя си в междинни неврони и повечето завършват в стволовите ядра - главно на ретикуларната формация и четирихълмието. Някои влакна след редица прекъсвания достигат до ядра на зрителния хълм - в средните и горно-задните му части. Те се наричат неспецифични ядра, защото не са свързани със специфичните сетивни области на кората. Някои от тях имат дифузни проекции към цялата кора и служат само за нейното активиране. Достигащите до зрителния хълм влакна от тази филогенетично по-стара част на предно-страничния сноп се означава като стар спиноталамичен път. (фиг. 91).

Трябва да изтъкнем, че ядрата на зрителния хълм, които разгледахме като междинни станции по пътя към кората на специфичните сетивни системи - зрителна, слухова и телесна, а именно - страничното и средното коленчато тяло и долно-задното ядро, се наричат специфични, проекционни или релейни (превключвателни) ядра. Сетивните импулси по екстралемнисковия предно-страничен път са бавни и с висок праг, като провеждат по-груби болкови раздрази и температурни разлики, които са вредни и опасни за организма. Техните усети са дифузни, недобре локализирани, разливат се в широки области и са емоционално особено неприятно оцветени. Допуска се, че тяхната крайна преработка завършва в зрителния хълм. Механизмът им обаче

е сложен и недобре изяснен, защото те се разтормозват при увреждане на лемнисковата система и тогава възникват силни и неприятни болки при допир или дори спонтанно.

Други екстралемнискови пътища, които заслужават да се споменат започват пак от заднорогови неврони и вървят в два съседни снопа (единия - кръстосан, а другия - не), в страничните стълбове на бялото гръбначномозъчно вещество. Те достигат до малкия мозък (т. е. гръбначномозъчно-малкомозъчни пътища - трактус спино-церебеларес) и са с дебело миелинизирани влакна. Чрез тях малкият мозък получава обратна връзка от екстеро- и проприорецепторите за извършваните движения и осигурява своите регулиращи координационни корекции.

РЕТИКУЛАРНА ФОРМАЦИЯ И РЕГУЛАЦИЯ НА СЪНЯ, БОДЪРСТВАНЕТО И ВНИМАНИЕТО

Ретикуларната формация е филогенетично доста древно образувание, известно отдавна на анатомите, но нейните функции бяха разкрити едва с въвеждането на електрофизиологичните изследвания на мозъка. Тя се състои от множество клетки с различна форма и големина, предимно с къси аксони, които се разклоняват и образуват много синапси помежду си. Това е обусловило и названието ретикуларна формация (мрежесто образувание). Тя се простира по цялото протежение на мозъчния ствол и продължава в гръбначния мозък, като заема техните централни, срединни отдели. Всички специфични сетивни пътища от тялото и главата, включително и на специализираната сетивност, отделят разклонения към ядрените струпвания на стволовата ретикуларна формация. Както вече видяхме, сетивните пътища изпращат информации до съответните специализирани (проекционни) зони на кората чрез вериги само от няколко неврона с добре миелинизирани влакна, като се превключват в специфичните ядра на зрителния хълм. Те провеждат импулсите си с голяма скорост и се обединяват с термина специфични сетивни системи. Сетивните импулси, които достигат до неврони в ретикуларни ядра, след това се провеждат чрез техните слабо миелинизирани влакна, правят голям брой синапси и някои достигат до неспецифичните ядра на зрителния хълм. От най-горните отдели на ретикуларната формация и неспецифичните ядра те достигат и до кората, но не носят специфична сетивна информация, затова се обозначават като неспецифична сетивна система. Тя провежда импулсите си с ниска скорост и ги разпространява дифузно по цялата кора, като повишава

общото ниво на нейния тонус. Тези горни отдели на ретикуларната формация и някои срединни ядра на зрителния хълм, които имат двустранни симетрични връзки с кората на двете мозъчни полукълба, се обединяват в т. нар, възходяща ретикуларна активираща система (ВРАС).

Електроенцефалографските (ЕЕГ) изследвания показаха, че ако ВРАС се стимулира у спящо животно, веднага се появяват биоелектрични потенциали на събуждане. След това бе установено, че чрез импулсите на ВРАС се поддържа различна степен на активация на кората и съответно различни поведенчески степени на будност, яснота на съзнанието и изостреност на вниманието.

ЕЕГ изследванията показват характерни картини при будното състояние, дрямката, повърхностния и дълбокия сън. Освен това се оказа, че когато настъпи дълбокият сън, той преминава циклично през сменящи се фази неколкократно през нощта. Обикновеният дълбок сън се характеризира с бавни делта-вълни с голяма амплитуда. Подобна е картината и на болестното безсъзнание (кома), но тогава човек не може да бъде събуден. Този обикновен "бавновълнов" сън заема около 80% от целия нощен сън и трае около 70-80 минути в един отделен цикъл, като след това се сменя от т.нар. "парадоксален" или "бързовълнов" сън, който заема около 20% от нощния сън и трае 15-20 минути в отделен цикъл. Тази фаза на съня е "парадоксална", защото през нея ЕЕГ записът е с бързи вълни, аналогичен на будното състояние. Същевременно се активизират вегетативните функции - учестяват се дишането и сърдечната дейност, повишава се кръвното налягане, а очните ябълки извършват "бързи очни движения" наляво и надясно при затворени клепачи. Мускулният тонус обаче през тази фаза е напълно отпуснат. Това е периодът, когато човек сънува. Въпреки активното състояние на кората и жизнените процеси, сънят през парадоксалната фаза е твърде дълбок и е трудно спящият да бъде събуден. Освен това, ако човек бъде лишен от парадоксален сън, той получава халюцинации и възбудено състояние и оставен да спи нормално, прекарва повечетр от нощта в парадоксален сън. Това показва, че макар сънят да е необходим за отмората, той е активен процес, а не просто потискане на мозъчната клетъчна дейност. Става ясно също така, че всяка от фазите му има определена своя физиологична и биологична роля за нормалното функциониране на нервната система. Трябва да прибавим, че в механизмите на съня се намесват и структури на задното подхълмие и моста, като се включват и биохимични медиаторни влияния.

172

АНАТОМИЯ И ФИЗИОЛОГИЯ НА ЧОВЕКА

физиологичната основа на вниманието, като психологично състояние, също е свързана с ретикуларната активация на кората. Селективно насочените тонизиращи влияния филтрират сетивния поток в процеса на възприятието и преработват само съществените и необходими за момента данни. Изтъква се също, че между конкуриращите се поведенчески отговори само един бива реализиран, при което се блокира ненужната за целта информация. Цялото това избирателно активиране на важните сетивни входове се регулира чрез съответни импулсации на ретикуларната формация и по този начин се поддържа автоматичното неволево внимание при всяко насочване на рецепторната дейност към някакъв обект. Трябва обаче да подчертаем, че активното волево внимание при решаването на определена задача или определено интелектуално занимание се регулира от импулси, изхождащи от предно-челните отдели на кората, които се насочват към горно-ретикуларните отдели (ВРАС). Така, чрез подобни корово-ретикуларно-корови връзки, кората може да изисква за себе си необходимата активация, когато това й е нужно и мотивирано.

ЛИМБИЧНА СИСТЕМА И РЕГУЛАЦИЯ НА МОТИВАЦИОННИТЕ, ЕМОЦИОНАЛНИТЕ И ВЕГЕТАТИВНИТЕ ФУНКЦИИ

Човекът, подобно на всички живи организми, за да оцелее като индивид и като вид, трябва да поддържа равновесието на вътрешно-телесната си среда, да утолява глада и жаждата си, да избягва прегряване и преохлаждане, да се размножава, да се грижи за потомството си и т.н. Тези жизнено важни функции се контролират от редица нервни структури на различни равнища, в съчетание с ендокринно хормонални влияния, предавани с посредничеството на телесните течности. С усложняването на нервната система във филогенезата се формират нови, по-съвършени мозъчни структури, които се надстрояват над по-старите и усъвършенстват управлението на всички функции, включително и на вегетативните. Така главният център, регулиращ телесните вегетативни функции - подхълмието (хипоталамус), у човека и бозайниците се оказва под контрола и влиянието на предно-мозъчни структури, обединявани в т.нар. лимбична система. Тя включва най-древната кора на мозъчните полукълба, заемаща срединните им вътрешни отдели (над и под мазолестото тяло), втлачената кора в страничното стомахче на слепоочния дял, наречена морски кон

(хипокамп), и някои сиви ядра като бадемовидното (амигдала), намиращо се в предно-срединните отдели на слепоочния дял, и ядрата на прозрачната преграда (септум пелуцидум), разположена между двете полукълба (под предната част на мазолестото тяло). Лимбичната система очевидно представлява най-висшият регулаторен център на вегетативните функции, затова някои я обозначават като висцерален мозък (т. е, управляващ вътрешните органи). (виж фиг. 72).

Включването в регулацията на жизнените дейности и на по-сложни познавателни процеси, осигуряващи целенасочените двигателни актове, отдалечава тези дейности от непосредствените и твърдо фиксирани рефлекторни реакции, като прибавя участието и на психични механизми при тяхната реализация. По този начин жизнено-вегетативните дейности, ръководени от лимбичната кора на предния мозък, са неразривно свързани с преживяването на определени емоционално-афективни състояния като страх, гняв, ярост, наслада и страдание. Емоционалната окраска на различните телесно-вегетативни състояния и промени очевидно предопределя и съответната вътрешна стимулация за избор на определени действия спрямо възприетите чрез сетивата обекти от външната среда или пък тяхното активно търсене. Така емоциите определят мотивационно-поведенческите страни на лимбичните регулации - отдалечаване или приближаване, бягство или нападение, полово чифтосване, ядене, пиене и пр. Както се вижда, у човека и по-висшите животни коровите поведенчески импулси влияят дори върху такива първични вродени реакции като инстинктивно-нагонните, свързани тясно с хормонални и биохимични въздействия. Но адекватното поведение изисква придобитите чрез обучение навици и познания да бъдат трайно съхранени - да се различават опасните от полезните обекти, своите и чуждите, местоположението в пространството на собственото жилище, източниците за водопой, храна и пр. Затова не е чудно, че лимбичната система е свързана с такива наглед по-висши мозъчни функции, каквито са паметовите.

Ще споменем една от най-важните функционални взаимовръзки на лимбичната кора с подкорови структури, известна като "кръг на Пейпец": импулсите започват от лимбичната кора на морския кон -достигат до цицковилните телца на подхълмието - оттам отиват до предните ядра на зрителния хълм - и оттук кръгът се затваря отново, достигайки лимбичната кора в областта на поясната извивка.

Макар всички лимбични влияния върху вегетативно-висцералните, мотивационно- поведенческите, емоционално-афективните,

инстиктивно-нагонните и паметовите функции да не са напълно уточнени и проучени, установени са редица интересни данни. Повечето от тях са получени чрез опити с електрическо дразнене или оперативно отстраняване на отделни лимбични структури. Един отдавна описан и твърде очебиен комплекс от поведенчески промени е получен у маймуни след двустранно отстраняване на предните слепоочни дялове и е известен като "синдром на Клювер-Бюси". Ефектите се дължат най-вече на увреждането на бадемовидните ядра. Маймуните стават кротки и дружелюбни; не се боят от никого, дори от змии (от които нормално имат вроден страх); не реагират на агресия, дори когато им се причинява болка; слагат в устата си всичко, дори остри предмети и след като ги захвърлят, без да помнят, че са неядливи и дори опасни, веднага ги налапват отново; имат и непрекъсната полова възбуда, онанират или се опитват да се сношават с всякакви обекти - от същия пол, от други видове и дори с неодушевени предмети. Описаният синдром е ярка илюстрация за съществените контролиращи и регулиращи влияния на лимбичните структури от предния мозък върху адекватните емоционални и поведенчески реакции при висшите бозайници и човека.

ВЪЗРАСТОВО    РАЗВИТИЕ   НА НЕРВНАТА   СИСТЕМА

ВЪТРЕУТРОБНО РАЗВИТИЕ

Нервната система се образува от ектодермата - най-външният от трите зародишеви листа, още в началния ембрионален период. Най-напред се появява надлъжно задебепяване на задната повърхност на ембриона - нервна тръба, която се вгъва навътре и се отделя от останалия ектодермален лист. В предния край на нервната тръба у едноседмичния ембрион вече се появява малко задебеляване, от което се формира главният мозък, докато останалата част образува гръбначния мозък. От споменатото предно задебеляване към третата седмица се оформят три мозъчни мехурчета - предно, средно и задно. От тях се образуват съответно предният, средният и ромбичният мозък. Към 4-5-та седмица на ембрионалното развитие предното и задното

мехурче се разделят на две, така че се оформят вече пет мозъчни мехурчета. (фиг. 92).

Всяко от тях впоследствие дава началото на основните подразделения на главния мозък (церебрум), които отпред назад вървят в следната последователност: 1. Краен мозък (теленцефа-лон); 2. Междинен мозък (диен-цефалон); 3. Среден мозък (ме-

фиг. 92: Стадии в развитието на трите първични мозъчни мехурчета

1. Задно мехурче, от което се образува ромбичният мозък

2. Средно мехурче, от което се образува средният мозък З и 4. Предно мехурче, от което се образува предният мозък

5. Надлъжна бразда между полукълбата на крайния мозък

6. Кора на крайния мозък

7. Основни възли в подкорието на крайния мозък

8. Междинен мозък

I и II - Странични мозъчни стомахчета

III - Трето мозъчно стомахче

IV - Четвърто мозъчно стомахче

зенцефалон); 4. Заден мозък (метенцефалон); 5. Продълговат мозък (миеленцефалон).

От кухините на мозъчните мехурчета по-късно се образуват мозъчните стомахчета (вентрикули), а от кухината на останалата част от нервната тръба тесният централен канал на гръбначния мозък. (виж фиг. 58).

Към третия месец от вътреутробното развитие са формирани главните раздели на нервната система - големите полукълба, мозъчният ствол, мозъчните стомахчета и гръбначният мозък. Към петия месец се оформят и основните бразди на големите полукълба, а на шест месеца у плода вече се проявява йерархичното функционално доминиране на по-горните етажи на нервната система над по-долните. Към края на седмия месец големите полукълба покриват целия мозък, а към края на утробното развитие върху тяхната кора се появяват повечето допълнителни второстепенни бразди.

ПОСТНАТАЛНО РАЗВИТИЕ

Главният мозък на новороденото тежи около 400 грама и съставлява около 1/8 от масата на тялото. Следователно относителната големина на детския мозък е значително по-голяма отколкото при възрастния човек. В края на първата година мозъкът вече съставя 1/11 до 1/12 от масата на тялото, а към петата година е 1/13 -1/14 от нея. За съпоставка ще посочим, че у възрастния човек главният мозък съставлява 1/40 от телесната маса и тежи около 1400 грама. Това максимално тегло детският мозък достига към 20-годишна възраст и то се задържа докъм 30 години.

Главният мозък на новородените и децата в предучилищна възраст е по-къс и по-широк. Той расте равномерно на ширина, дължина и височина до 4 годишна възраст, но от 4 до 7-годишна възраст неговата височина интензивно нараства. Уголемяването на отделните дялове е неравномерно, като най-бързо растат челните и теменните дялове, по-бавно - слепоочните, и най-слабо - тилните.

Мозъчната тъкан на новороденото е незряла. Сивото и бялото вещество на големите полукълба не са добре диференцирани и клетките се разполагат не само в коровия слой, но и в дълбочината на полукълбата, пръснати в бялото вещество. С развитието на коровите извивки и увеличаването на общата повърхност на главния мозък невроните постепенно се преместват в сивото вещество. Обаче общият

брой на невроните у новороденото е почти същият както и при възрастния човек, а строежът на повечето от тях към 3-годишна възраст се отличава незначително от невроните на възрастния. При все това тяхното структурно усложняване продължава до 40-годишна възраст и дори след нея.

Кората на големите полукълба у новороденото в по-голямата си част има 6-слоен строеж както у възрастните. Налице са всички първични, вторични и третични бразди, но те продължават да се развиват и задълбочават след раждането, особено до 1-2 години и почти завършват развитието си към 7-12-годишна възраст. Проекционните полета на кората показват неимоверно развитие. Соматосензорната и моторната кора съзряват рано и към 2-годишна възраст са почти като у възрастните, достигайки окончателното си развитие към 7-годишна възраст. Зрителната кора се развива бързо през първите две години след раждането, но после забавя растежа си. Нейното развитие продължава и след 7-годишна възраст. В първите години на живота се образува и нараства подкоровата зрителна радиация, донасяща зрителните импулси от страничните коленчати тела на зрителния хълм. Самите коленчати тела достигат почти завършено, но все пак не окончателно развитие към 7- годишна възраст. Слуховата кора също се развива бързо в първите две години от живота и по това време първичното слухово поле е като при възрастния човек. Цялата слухова зона завършва развитието си към 7~годишна възраст. Общо взето първичните проекционни полета на моториката и сетивните системи се развиват рано - докъм 2-годишна възраст, вторичните полета, изпълняващи по-сложни сетивни и двигателни функции, съзряват докъм 7-годишна възраст, а третичните, асоциационни зони с интегративна функция (например предната челна кора) завършват развитието си към 12-годишна възраст.

Подкоровите сиви ядра на полукълбата (базални ганглии), свързани с двигателните функции и тяхната автоматизация, имат размери у новороденото 3 до 5 пъти по-малки отколкото у възрастния човек. През първите две години те увеличават размера си два до три пъти, а към 7-годишна възраст се приближават до големината у възрастния. Аналогични са темповете на растеж и при другите екстрапирамидни двигателни сиви ядра в междинния и средния мозък, субталамичното ядро (тяло на Луис), червеното ядро и черната субстанция.
1

Зрителният хълм отначало расте бавно, като ядрата му се развиват

неравномерно. У новороденото са добре развити срединните ретикуларни ядра, но след раждането бързо се развиват соматосензорните задно-долни ядра. Към 13-годишна възраст зрителният хълм удвоява сагитапния си размер и достига големината на възрастните.

Подхълмието се формира още преди раждането, но след това ядрата му се развиват в различна възраст. Така цицковидните телца (корпора мамилариа) съзряват към 3-годишна възраст, но цялата хипоталамусна област завършва развитието си едва през пубертета.

Малкият мозък у новороденото е твърде недоразвит, като червеят е по-развит, отколкото полукълбата му. Коровите му бразди са плитки и той е разположен по-високо отколкото при възрастния. Отначало сивото вещество преобладава над бялото. Малкият мозък нараства интензивно в първите години.на живота и към 7-годишна възраст е вече добре развит с преобладаване на бялото вещество както у възрастните. Горните, средните и долните малкомозьчни крачета също са добре оформени към училищната възраст, успоредно с пълното развитие на малкомозъчните координационни функции,

Мостът у новороденото е разположен високо, а продълговатият мозък има почти хоризонтално разположение. С възрастта те се отпускат надолу. При тях отначало преобладава сивото вещество, но с интензивното развитие и миелинизацията на проводните пътища -двигателни и сетивни, бялото вещество заема все по-голяма част от обема им.

Като цяло развитието на мозъчните структури е най-силно в първите 6 години от живота. Анатомичните съотношения на отделните структури и тяхната зрялост, характерни за възрастния човек, се установяват към 15-16 години, като са окончателно завършени едва към 20-годишна възраст.

Гръбначният мозък у новороденото е с по-зряла структура от главния мозък, което определя и по-съвършеното му функциониране. Непосредствено след раждането са налице вече относително оформени спинални автоматизми. При все това дебелината на гръбначния мозък докъм 12 години се увеличава два пъти и повече не се променя, а общият му обем от раждането до зряла възраст се увеличава 8-9 пъти. С растежа на детето гръбначният мозък изостава от удължаващия се гръбначен стълб и долния му край се измества все по-високо в гръбначния канал на прешлените. Окончателното съотношение между гръбначния мозък и гръбначния стълб се установява към 5-6 годишна възраст.

Периферните нерви у новороденото са още слабо миелинизирани, като черепномозъчните се миелинизират по-бързо от гръбначномозьчните, а двигателните по-рано от сетивните. Дори в пределите на един и същи периферен нерв отделните влакна се Миелинизират в различни срокове. У новороденото влакната на лицевия нерв, осъществяващи сукането, са функционално готови, а влакната, осигуряващи мимическите движения на лицето, съзряват по-късно. Двигателните гръбначномозъчни неврони, осъществяващи хватателния рефлекс, и техните аксони в предните коренчета и в периферните нерви, свиващи пръстите, също са функционално съзрели при раждането. Налице са и връзките им с по-високите двигателни структури.

Вегетативната нервна система у новороденото е в най-зряло състояние и веднага започва да функционира. Тя осигурява жизнено необходими, вродено кодирани реакции, каквито са хранителните, дихателните, отделителните, защитните. Периферните вегетативни нерви поначало функционират чрез слабомиелинизирани или немиелинизирани влакна дори у възрастните.

МОЗЪЧНА БИОЕЛЕКТРИЧНА АКТИВНОСТ У ДЕТЕТО

Морфологичната незрелост на мозъка в ранната детска възраст се отразява и на мозъчната му биоелектрична активност.

Спонтанната електроенцефалограма (ЕЕГ) в различни етапи на детската възраст показва различни и постепенно променящи се честотни, амплитудни и ритмични характеристики. Най-съществената закономерност на възрастовата динамика е, че колкото по-незрял е мозъкът, толкова по-бавни вълни преобладават в ЕЕГ. У новороденото се установяват нискоамплитудни извънредно бавни делта-въпни (1-3 в сек.). В следващите месеци делта-вълните продължават да доминират, но леко се ускоряват (2-4 в сек.). Между 1-3 годишна възраст все още преобладават бавни вълни, но с относително по-висока честота - т.нар. тета-вълни (5-7 в сек.). Наблюдават се и характерните за възрастните при спокойно състояние алфа-вълни, но в по-ниските им честотни диапазони (8-9 в сек. ). Този по-бавен алфа-ритъм става вече доминиращ към 5-6 годишна възраст. Десинхронизацията на алфа-ритъма от различни стимулации с проявяване на добре изразен нисковолтажен и бърз ритъм от т.нар. бета-вълни (15-30 в сек.) настъпва след 10-годишна възраст. Напълно завършен зрял вид, с преобладаване на алфа-ритъм от 11-12 в сек., с добра организираност и кохерентност между челните

и тилните отвеждания, както и отчетливо проявена десинхронизация и бета-ритъм ЕЕГ придобива едва след 18-19-годишна възраст.

Освен спонтанната ЕЕГ значителна информативност за характера на сетивната преработка от мозъка имат и т.нар. предизвикани отговори (евокирани потенциали). Това са вълни, които се надстрояват върху спонтанната "фонова" ЕЕГ. в резултат на рязко краткотрайно сетивно дразнене - зрително, слухово или соматосензорно. У новороденото сетивната стимулация предизвиква коров отговор строго локално, само в първичната проекционна корова зона на съответния анализатор, След 3-годишна възраст се установява ясно въвличане и на асоциативните корови полета, а след 6-годишна възраст става диференциране на предизвиканите отговори (евокирани потенциали), които се отличават в зависимост от вида и сложността на стимула.

ИНВОЛУЦИЯ НА МОЗЪКА В НАПРЕДНАЛА ВЪЗРАСТ

Редица изследвания показват, че в старческата възраст общият обем на мозъка намалява, а за сметка на това се увеличава обемът на гръбначномозъчната течност. Следователно, атрофията на мозъка води до разширяване на ликворното пространство, което го обгражда отвън (подпаяжиновидното пространство), както и до разширяване на ликворните кухини във вътрешността му (мозъчните стомахчета). Тези разширения се виждат при изследване с пневмоенцефалография или компютърна томография и се означават съответно като външна и вътрешна хидроцефалия.

Цялостната атрофия на мозъка по обем и тегло несъмнено е свързана и със загуба на количеството на нервните клетки - невроните. Съвременни проучвания обаче показват, че това намаление не е глобално, а твърде селективно. Значителна невронна загуба търпи малкомозъчната кора. Забележимо намаляват и невроните на мозъчната кора в горните челни и слепоочни области. Клетките в стволовите ядра на черепномозъчните нерви, обратно, са напълно незасегнати. Особено фрапиращо намаление на нервни клетки е установено и в т. нар. синьо място (локус церулеус). Това е ядро в моста свързано с невровегетативните функции и с ретикуларната активация на мозъчната кора, като от него изхождат повечето норадреналин-съдържащи аксони, които достигат до кората.

От специален интерес е и загубата на синапси в старостта, предвид очакваното нарушение на междуневронните взаимодействия. Така

например, докато броят на клетките в зъбчатото ядро на малкия мозък не показва видимо намаление, то броят на техните синапси е силно редуциран. Намаляване на синапсите е установено и в някои ядра на подхълмието, в сетивните ядра на Гол и Бурдах в продълговатия мозък, а също и в зрителната част на мозъчната кора.

Атрофични промени са намирани и в следсинапсни структури като дендритите, особено в челната и слепоочната кора, както и в някои лимбични отдели.

Описаните морфологични промени се съпътствуват и от определени метаболитни смущения в невроналния транспорт, в продукцията на невротрансмитери, в синтеза на гликопротеините и в мембранните функции на клетките. Специално внимание се обръща на промените и дисфункциите в невроендокринните, невровегетативните и невроимунните регулации.

В крайна сметка невроморфологичните, неврохимичните и неврофизиологичните промени се отразяват на мозъчното функциониране и ефективността на неговата умствено-паметова дейност, регулацията на двигателните актове, сензорно-познавателните процеси и емоционално-личностовите реакции.

Все пак, накрая трябва да подчертаем, че много от намираните мозъчни промени в старческа възраст, всъщност не се дължат на първична дегенерация свързана със стареенето, а са вторична последица на други заболявания и вредности, които са въздействували върху мозъчната тъкан - артериосклероза на съдовете предизвикала огнища на кръвоизливи или безкръвие; хронични интоксикации от алкохолна употреба, тютюнопушене или професионални отрови; сърдечно-белодробни заболявания; диабет; кръвно налягане и пр. Така в мозъка на стария човек, както и в другите му органи се отразяват комплексно всички хронични заболявания и вредоносни фактори, които са го съпътствували през живота му, и техните индивидуални приноси не могат да бъдат отделени и точно преценени.

СЕТИВНИ ОРГАНИ

Сетивните функции са съществен аспект от дейността на нервната система, чрез която се извършва преработка на различни стимулации от външната среда и от собствения организъм и се осъществяват познавателни дейности. Ето защо тези функции бяха разгледани в раздела "Анатомия и физиология на нервната система". Обаче преди да се трансформират в нервен импулс, различните видове физическа енергия преминават през периферни прибори на организма, съдържащи специфичните преобразуватели на физическите дразнения, т.нар. рецептори. Тъкмо тези периферни анатомични структури, заедно с включените в тях рецептори, представляват сетивните органи. Сетивните органи на специализираните сетивности - зрителна, слухова, обонятелна и вкусова - са съсредоточени в областта на главата. Техните специфични рецептори са пригодени да улавят и преобразуват определени честотни диапазони от светлинните електромагнитни трептения и от звуковите въздушни трептения, както й въздействията на определени химически вещества. Сетивните органи на общата сетивност са разпространени по цялото тяло - в кожата и лигавиците, подлагани на външни въздействия чрез непосредствен досег; в мускулите, сухожилията и ставите, улавящи дразненията от провежданите движения и пози на телесни части; и накрая - във вътрешните органи, откъдето постъпват информации за физиологичните процеси и състоянието на организма и най-вече за отклоненията от неговата хомеостаза.

Ще разгледаме поотделно сетивните органи на човешкото тяло.

ОРГАНИ НА ОБЩАТА (ТЕЛЕСНА) СЕТИВНОСТ

Рецепторите, които възприемат раздрази от непосредственото съприкосновение с външните обвивки на тялото, се наричат общо екстерорецептори. Те са разположени на различна дълбочина в кожата и подкожната съединителна тъкан. Функционално са свързани с преобразуване на механичната енергия - допир, натиск, вибрация (механорецептори), или температурните въздействия - по-топло или по-студено (терморецептори), както и с усета за болка (ноцирецептори).

Морфологично екстерорецепторите показват значително многообразие. Делят се главно на две групи -свободни (некапсулирани) и капсулирани рецептори . От свободните рецептори особен тип представляват т.нар. дискове на Меркел (главно в устните и външните

полови органи), а от капсулираните са описани телца на Майснер, колби на Краузе, телца на Пачини и др. В миналото се смяташе, че изразените структурни различия на екстерорецепторите отразяват тяхната специфична специализация за провеждане на строго определен усет. Днес се знае, че повечето от тях не са строго специфични и могат да възприемат и трансформират по-широк кръг дразнения. Все пак някои рецептори показват явно по-нисък праг, т. е. по-висока чувствителност към определен вид стимулация, например пластинчатите телца на Пачини са най-чувствителни към вибрациите. От друга страна допускането, че свободните нервни окончания възприемат само болка, бе опровергано. Участъци от тялото, притежаващи единствено свободни нервни окончания, без разнообразни рецепторни телца, могат да възприемат и допир, и топло, и студено. Очевидно специфичността на отделните типове кожни рецептори е твърде относителна и въпреки морфологичното им многообразие техните функции се покриват в значителна степен.

Заслужава да се кажат няколко думи за рецепторите, които доставят информация за движенията и позата на собствените телесни части, т.нар. проприорецептори. Тук спадат телцата на Голджи, разположени в мускулните сухожилия, които се дразнят при разтягането на сухожилието и ни осведомяват за движенията на крайниците и тяхното положение в пространството. Проприоцептивни импулси за степента на напрежение на самите съкратени мускули доставят т.нар. мускулни вретена. Проприоцептивната (кинестезична) сетивност не е много силно представена на корово равнище. По-голямата част от аферентните й импулси достигат до малкия мозък като обратна връзка, осигуряваща автоматичната регулация и координация на двигателните актове.

ОРГАНИ НА ЗРЕНИЕТО

За познавателната дейност на зрителната сетивност е необходимо отразените от предметите светлинни лъчи да бъдат насочвани в необходимото количество и направление към зрителните рецептори. Това се извършва от очната ябълка (булбус окули), която може да се движи в различни посоки и да променя постъпването на отразените лъчи от различни обекти. Същевременно и дебелината на пропускания светлинен сноп може да се регулира чрез изменяне на диаметъра на кръглия отвор в предната част на очната ябълка - зеница (пупила).

Очната ябълка има форма на кълбо и е обвита от три обвивки.

Най-външната обвивка се нарича фиброзна (съединителнотъканна) обвивка и се състои от две части, по-голямата част (около 4/5) е бяла, непрозрачна плътна ципа, наречена еклера. Тя е покрита с лигавица, наречена конюнктива. За склерата се залавят външните очни мускули, въртящи очната ябълка. Външната обвивка в предната си част образува като непосредствено продължение на склерата една кръгла изпъкнала прозрачна плочка, наречена роговица (корнеа).

Средната обвивка на очната ябълка се обозначава като съдова обвивка и е богато кръвоснабдена. Тя има три отдела: заден - съдовица (хориридеа), срединен - ресничесто тяло (корпус цилиаре), и преден -дъговица (ирис). Хориоидеята е тънка кафеникава ципа, богата на кръвоносни съдове и свързана с надлежащата еклера. Ресничестото тяло е пръстеновидно образувание, като продължение на хориоидеята, съставено от външна съединителнотъканна част и вътрешна мускулна част (ресничест мускул). Съкращаването на ресничестия мускул предизвиква разхлабване на нишките, с които лещата е прикрепена за ресничестото тяло. Той има форма на диск, като в центъра му има отвор - зеница (пупила). Ирисът е разположен непосредствено зад роговицата, но е отдалечен от нея, като между тях се загражда предната очна камера. Зад ириса, между него, ресничестото тяло и лещата се загражда задната очна камера. И двете камери са изпълнени с течност - воднист сок (хумор аквозус). Вътрешността на ирисния диск е с богато кръвоснабдена съединителна тъкан, сред която има гладкомускулни влакна и клетъчни елементи, някои от които са натоварени с пигмента меланин (меланоцити). От дебелината на този слой се определя цветът на ириса - когато слоят е тънък и съдържа по-малък брой меланоцити, очите са сини, а увеличаването на дебелината му прави очите кафяви и черни. Гладките мускули на ириса са два. Чрез тях се променя и регулира ширината на зеничния отвор. Единият мускул е свивач на зеницата (сфинктер пупиле) и се командва от очния парасимпатикус, а другият е разширител на зеницата (дипататор пупиле) и се командува от очния симпатикус.

Вътрешната обвивка на окото се нарича мрежеста обвивка (ретина) и се състои от две части. Задната част е светлочувствителна (парс оптика), а предната е сляпа (парс цека), Двете части са разделени от назъбена линия (ора серата), която съответства на границата между хориоидеята и ресничестото тяло. Сляпата част на ретината покрива от вътрешната страна ресничестото тяло и ириса и достига до ръба на

зеницата. Светлочувствителната част на ретината може да се наблюдава чрез специален уред - офталмоскоп, който я осветява и увеличава. Тогава тя има тъмночервен цвят (от прозиращата съдова обвивка) и на очното дъно се виждат две кръгли поленца. Срединно от задния полюс на очната ябълка има белезникаво поленце с диаметър около 1,5 мм и с леко хлътване в центъра. Оттук се формира зрителният нерв, чиито влакна напускат очната ябълка - папила на зрителния нерв (папила нерви оптици), Странично от задния полюс се разполага кръгло поленце с диаметър 2 мм, което се нарича жълто петно (макула лутеа). В центъра му има малка ямичка, наречена централна ямка (фовеа централис). Това е областта на ретината с най-голяма зрителна острота. (фиг. 93 и 94). Цялата светлочувствителна (оптична) ретина се състои от два основни слоя - пигментен и мозъчен (нервен). Клетките в пигментния слой съдържат зрънца с кафяв пигмент - фусцин, който при силно осветяване на ретината се натрупва в клетъчните израстъци, навлизащи дълбоко в мозъчния слой, и предпазва фоторецепторните клетки от свръхвъзбуждане. Мозъчният слой съдържа три вида клетки -невроепителни, биополарни и ганглийни. От тях тъкмо първите -невроепителните клетки - са рецепторите на зрителния орган (фоторецептори). Те се делят на два вида - пръчици, които са над 100 милиона, и конусчета - около 7 милиона. Пръчиците съдържат фоточувствителното вещество родопсин, активни са само при гледане в тъмнина и осигуряват само черно-бяло зрение. Те са разположени

фиг. 93: Надлъжен срез на очната ябълка

1. Роговица

2. Склера

3. Дъговица (ирис)

4. Ресничесто тяло с влакна, залавящи се за лещата

5. Съдовица (хориоидея)

6. Мрежовица (ретина)

7. Папила на зрителния нерв

8. Жълто петно с централната ямка

9. Зрителен нерв

10. Предна очна камера

11. Леща

12. Задна очна камера

13. Стъкловидно тяло

14. Зеница

15. Ъгъл между ириса и роговицата, важен оттичането на камерните течности

за

повече в периферните отдели на ретината. Конусчетата съдържат веществото йодопсин (фотопсин), активни са при ярко осветление и осигуряват цветното зрение. Те са особено гъсти в областта на централното зрение - жълтото петно. Механизмите на цветното зрение все още не са добре уточнени. Изследователите обаче са съгласни, че конусчетата по своите цвето-чувствителни реакции се делят на три типа. Затова се търсят конусчета, чувствителни за трите основни цвята, които не са намирани еднакви при различните изследвания. Напоследък доста автори приемат, че основните цветове са 4, разделени на антагонистични двойки, а трите типа конусчета възприемат съответно антагонистичните двойки цветове - червено-зелено, синьо-жълто и черно-бяло. Биполарните клетки в ретината са междинен неврон с къси аксони, свързващ фоторецепторните с ганглийните клетки. Ганглийните клетки на ретината имат дълги аксони, които образуват зрителните нерви и правят синаптични връзки чак в първичните зрителни центрове в средния мозък и таламуса.

Вътрешното ядро на окото се състои от стъкловидното тяло (корпус витреум), лещата (ленс кристалина) и воднистия сок (хумор аквозус), изпълващ споменатите предна и задна очна камера. Стъкловидното тяло е безструктурна и безцветна пихтиеста маса с прозрачността на стъклото. Лещата е прозрачно изпъкнало тяло, разположено непосредствено зад ириса. Тя е елипсовидна при напречен разрез, като диаметърът по зрителната ос (между предния и задния полюс) е към 4 мм, а диаметърът на широката хоризонтална и вертикална ос е около 10 мм. Периферните й зони са по-меки и пихтиести, а централното й ядро е с по-твърда консистенция. Лещата се прикрепва за вътрешната

фиг. 94: Очно дъно, на което се вижда задната (зрителната) стена на ретината (дясно око)

1. Папила на зрителния нерв с централната артерия и централната вена на ретината 2. Жълто петно с централната ямка    ,

повърхност на ресничестото тяло чрез множество тънки съединителнотъканни нишки. Когато ресничестият мускул е отпуснат, нишките са опънати и поддържат лещата по-приплесната, т. е. с акомодация за далечно виждане. Когато ресничестият мускул се съкрати, нишките се разхлабват, а лещата издува предно-задния си диаметър, т. е. акомодира за близко виждане.

Стъкловидното тяло, лещата и воднистият сок, заедно с роговицата, осигуряват пречупването (рефракцията) на светлинните лъчи, така че тяхното фокусиране да става върху жълтото петйо на ретината. Воднистият сок същевременно доставя и хранителни вещества за лещата и роговицата, които нямат собствени кръвоносни съдове.

Към спомагателните органи на окото трябва да споменем външните очни мускули, които въртят синхронно очните ябълки в различни посоки, насочвайки погледа и повдигат горния клепач, с което отварят окото. Те се инервират от очедвигателните нерви (III, IV и VI нерв - вж. ЧМН). Тук спадат и двата клепача, които затварят очите чрез кръговидни мускули, инервирани от лицевия нерв (VII нерв - вж. ЧМН), както и слъзният апарат - слъзни жлези и слъзни пътища, които осигуряват овлажняването на конюнктивата и особено на роговицата.

Нарушения на различни структури на зрителния сетивен орган могат да смутят зрителното усещане дори при запазени зрително-нервни структури. Така помътняването на роговицата или лещата (наричано перде или катаракта) може напълно да увреди зрителната острота и само оперативното им отстраняване и заменяне може да възстанови зрението. Неправилното пречупване на светлинните пъчи води до т.нар. рефракционни аномалии, които нарушават зрителната острота. Удължаването на очната ябълка по зрителната й ос води до късогледство (миопия), което се коригира чрез вдлъбнати, разсейващи стъклени лещи. Скъсената очна ябълка води до далекогледство (хиперметропия), което се коригира чрез изпъкнали, събирателни лещи. За разлика от късогледството, което настъпва в училищна възраст и може да нараства, младежкото далекогледство е вродено и не нараства, защото очната ябълка не се скъсява. С напредване на възрастта лещата загубва своята еластичност и не може да се издува и акомодира при гледане на близки обекти. Това е старческо далекогледство (пресбиопия), което също се коригира чрез изпъкнали, събирателни лещи. То настъпва по-рано при индивиди с младежко далекогледство и по-късно у късогледите. Друга вродена рефракционна аномалия се дължи на неправилна, изкривена сферичност на роговицата. Това

нарушение се нарича астигматизъм и се коригира чрез цилиндрични лещи.

Нарушаването на успоредността на зрителните оси на двете очи разстройва съгласуваното двуочно (бинокуларно) зрение. То се причинява от различни увреждания в моториката на външните очни мускули - парализи, мускулни дистрофии, миастенна уморяемост и др. Резултатът е поява на кривогледство (страбизъм) с двойно виждане (диплопия), и разбира се, нарушаване и на дълбочинното, стереоскопично зрение, което изисква бинокуларно зрение.

Недостатъчност на витамин А причинява смущения в синтезирането на родопсина в пръчиците и невъзможност да се вижда при мрак, която се означава като кокоша слепота (хемералопия). От друга страна, увреждания в химичната структура на конусчетата (вродени или придобити) имат за резултат нарушения на цветното зрение - цветова слепота (ахроматопсия) или далтонизъм.

Зрението може да се наруши и при затруднена циркулация на воднистия сок в очните камери. Получава се повишено очно налягане (глаукома), което води постепенно до атрофия на зрителните нерви.

ОРГАНИ НА СЛУХА И РАВНОВЕСИЕТО

Органът на слуха и равновесието се подразделя на три отдела -външно, средно и вътрешно ухо.

Външното ухо приема и насочва звуковите вълни към тъпанчевата ципа. То се състои от две части - ушна мида (аурикула) и ушен канал или външен слухов проход (меатус акустикус екстернус). Ушната мида представлява приплесната фуния, обърната настрани и малко напред. По-голямата й част е съставена от еластичен хрущял, покрит с кожа. Долната й част виси свободно, не съдържа хрущял и е съставена от съединителна и мастна тъкан. Ушният канал е дълъг около 2,5 см и се дели на хрущялна и костна част. Костната част навлиза в слепоочната (темпорална) кост. Целият канал е постлан с кожа, която съдържа жлези, отделящи ушна кал (церумен). Каналът завършва с преграда -тъпанчевата ципа.

Средното ухо се състои от тъпанчева ципа (мембрана тимпани), тъпанчева кухина (кавум тимпани), слухова тръба (туба аудитива) и слухови костици. Тъпанчевата мембрана разделя ушния канал от тъпанчевата кухина. Тя се състои от по-малка горна част, която е хлабава, и по-голяма долна част, която е опъната. Външната стена на

мембраната е покрита с кожа, а вътрешната - с лигавица, като между двете има слой от съединителна тъкан. За вътрешната стена се прикрепва първата ушна костица - чукчето. Тъпанчевата кухина е разположена в пирамидата на слепоочната кост, изпълнена е с въздух и е постлана с лигавица. Външната стена се затваря от тъпанчевата мембрана, а вътрешната я отделя от костния и ципестия лабиринт, образуващи вътрешното ухо. В тъпанчевата кухина се разполагат трите слухови костици, които са подвижно свързани една с друга. Първата от тях - чукче (малеус) е срасната с тъпанчевата ципа, втората - наковалня (инкус), се залавя навън за чукчето, а навътре за третата костица -стреме (стапес). Стремето заляга по вътрешната стена на тъпанчевата кухина, върху преддверното (овално) прозорче (фенестра вестибули или овале), под което се намира охлювното (кръгло) прозорче (фенестра кохлее или ротундум). Двете прозорчета са затворени с еластични мембрани, които отделят изпълненото с въздух средно ухо от перилимфното пространство на вътрешното ухо. Слуховата (Евстахиева) тръба свързва тъпанчевата кухина с носната част на гълтача (фаринкс). Състои се от хрущялна и костна (слепоочна) част и е покрита с лигавица съдържаша слузни жлези. Тръбата служи за изравняване на въздушното налягане в тъпанчевата кухина с атмосферното налягане. Тя се отваря при гълтане или натиск върху вдишания въздух при предварително запушени ноздри и уста.

Вътрешното ухо е разположено във вътрешността на слепоочната кост и се състои от костен лабиринт и вложен в него ципест лабиринт, където на определени места се намират равновесните и слуховите рецептори, (фиг. 95).

Костният лабиринт се състои от две части - преддверие (вестибулум), свързано с три полуокръжни канала (каналес семициркуларес), и охлюв (кохлеа). Преддверието представлява неправилна кръгловата костна кухина, чиято външна стена я отделя от тъпанчевата кухина, а вътрешната й стене е дъно на вътрешния слухов проход. По повърхността на преддверието се намират пет отвора, чрез които с него се съединяват три полуокръжни канала, разположени в три перпендикулярни една спрямо друга равнини. Всеки полуокръжен канал изхожда от преддверието с разширена част - ампула, а навлиза в него чрез по-тънко краче. Два от полуокръжните канали се съединяват и имат едно общо краче. Охлювът представлява спираловиден костен канал, който се намира във вътрешността на пирамидата на слепоочната кост, Той започва от долно-предната част на преддверието и прави 2 и

фиг. 95: Слухов и равновесен орган

А. Външно ухо

1. Ушна мида

2. Хрущялен външен слухов проход

3. Костен външен слухов проход

4. Извивка на ушната мида (хеликс)

5. Противоизвивка (антхеликс)

6. Хлътване (конха)

7. Делче на ушната мида

8. Тъпанчева ципа

8. Средно ухо

9. Слухови костици (чукче, наковалня и стреме)

10. Слухова тръба

11. Мускул опъвач на тъпанчевата ципа С. Вътрешно ухо

12. Три полуокръжни канала

13. Преддверие

14. Охлюв

15. Слуховоравновесен нерв

1/2 завивки, като завършва със сляп връх.

Ципестият лабиринт, разположен в кухината на костния лабиринт, повтаря неговото устройство, но с усложняване на отделните детайли. Ципестият лабиринт се състои от образувания, разположени в преддверието и трите костни полуокръжни канала, които представляват равновесния му отдел, и от образувания, намиращи се в охлюва, които съставят слуховия му отдел. В преддверието се намират две ципести торбички. Едната е по- кръгла и се нарича утрикулус, а другата е по-продълговата и се нарича сакулус. В торбичките има ограничени затворени повърхности, наречени макули, покрити с желатинозно вещество, което се обозначава като отолитова мембрана. В желатинозната мембрана

плуват дребни кристалчета - отолити. Макулите са рецепторните области на равновесния орган и в

основата им са разположени ресничести клетки с власинки, насочени към отолитовата мембрана. Това са рецепторите на равновесната (вестибуларна) сетивност, които се дразнят при движението на желатинозната мембрана и утежняващите я отолити. От утрикулуса излизат и навлизат три ципести полуокръжни канала, вложени в съответните костни канали. Рецепторните им зони са разположени само в ципестите разширения - ампулите, в които се вдават гребенчета (кристи), покрити с желатинозни мембрани. Към желатинозното вещество са потопени власинките на ампуларните вестибуларни рецептори. Те реагират само на ъглово, а не на линейно ускорение и са предназначени да компенсират движенията на главата чрез обратни движения на очите. Така се осигурява стабилно, неразмазано зрително възприятие при движения на главата, ходене и тичане. Рецепторните области в макулите на двете торбички и в гребенчетата на ципестите ампули се означават като вестибуларен апарат. Вътрешността на ципестия лабиринт е изпълнена с течност, наричана ендолимфа, а пространството извън ципестия лабиринт, между него и костния лабиринт, е изпълнено с течност, която се нарича перилимфа. Двете течности имат различен химически състав. Перилимфата съдържа много натрий, подобно на извънклетъчните (екстрацелуларни) течности, а ендолимфата е богата на калий, както вътреклетъчните (интрацелуларни) течности. Следователно утрикулусът, сакулусът и трите полуокръжни канали са изпълнени с ендолимфа. (фиг. 96).

Ципестият охлюв, наричан и охлювен проток (дуктус кохлеарис), е спираловидна тристенна тръбичка, протичаща във вътрешността на костния охлюв. Тя завършва сляпо в двата си края - единият откъм преддверието, а другият - към охлювния връх. Тъй като една ципеста пластинка разделя пространството на костния охлювен канал, оставащо извън ципестия охлюв, на още две половини, то в костния охлюв фактически се образуват три паралелни спирални канала. Двата канала извън ципестия охлюв са: един горен канал откъм върха на охлюва, който се нарича преддверна стълба (скала в'естибули) и започва от преддверието в областта на преддвериото или овално прозорче (срещу стремето на средното ухо); и един долен канал откъм основата на охлюва, който се нарича тъпанчева стълба (скала тимпани) и започва от охлювното (или кръгло) прозорче. Тези две стълби са изпълнени с перилимфа и не са напълно отделени една от друга, защото към слепия връх на костния лабиринт се съединяват около слепия завършек на ципестия лабиринт в съвместно пространство, наречено хеликотрема.

фиг. 96: Костен лабиринт изпълнен с перилимфа (А - Е) и ципест лабиринт (в сиво) изпълнен с ендолимфа

А. Охлюв

1. Охлювен проток

2. Тъпанчева стълба

3. Преддверна стълба

4. Съединение между тъпанчевата и преддверната стълба (хеликотрема) В. Преддверие

5. Сакулус

6. Съединителен проток
/

7. Проток между утрикулус и сакулус

8. Ендолимфен проток

9. Ендолимфена торбичка

10. Утрикулус

С. Полуокръжни канали

11. Преден полуокръжен проток

12. Ампуларно краче

13. Общо краче

14. Заден полуокръжен проток

15. Страничен полуокръжен проток D. Преддверно прозорче Е. Охпювно прозорче

Двете мембрани, затварящи съответно овалното и кръглото прозорче, отделят двата канала от кухината на средното ухо и не позволяват на перилим-фата да проникне в него. Самият ципест охлюв (охлювният проток) понякога е наричан средна стълба и за разлика от другите два канала е част от вътрешността на ципестия лабиринт и е изпълнен с ендолимфа. Ципестият охлюв има мембранна стена, която го разграничава от преддверната стълба. Тя се нарича преддверна (вестибуларна) мембрана или Райснерова мембрана. Стената, която отграничава ципестия охлюв от тъпанчевата стълба, пък се нарича базиларна (основна) мембрана. В тази мембрана са поместени рецепто-рните клетки на слуховата сетивност, които в съвкупност формират спиралния орган, известен повече като Кортиев орган. Рецепторните слухови клетки също са ресничести и техните фини власинки проникват в лежащата над Кортиевия орган желатинозна маса, наречена покривна мембрана (текториална

фиг. 97: Напречен срез на охлюва

1. Тъпанчева стълба

2. Преддверна стълба

3. Охлювен проток

4. Вретено (модиолус)

5. Спирален (Кортиев) орган 6. Покривна мембрана •
7. Основна мембрана |         8. Спирална свръзка I         9. Съдова ивица 10. Преддверна мембрана

мембрана), (фиг. 97);

Звуковата рецепция се осъществява, като звуковите вибрации налягат върху тъпанчевата мембрана и слуховите кости-

ци, от които механичният импулс се предава през мембраната на овалното прозорче върху перилимфата на преддверната стълба. Оттук чрез хеликотремата вълновите тласъци се предават върху перилимфата

фиг. 98: Разпространение на звуковите вълни от овалното прозорче по перилимфата на преддверната и тъпанчевата стълба, която раздвижва ендолим-фата на средната стълба (охлювния проток) и деформира основната мембрана

на тъпанчевата стълба и се уравновесяват чрез адекватни вибрации на мембраната на кръглото прозорче. Тласъчните трептения на перилимфата се отразяват и върху двете мембрани (покривна и базиларна), отграничаващи ципестия лабиринт (средната стълба). Така се раздвижва и ендолимфата и се дразнят власинките на слуховите рецептори от разположения върху базиларната мембрана Кортиев орган. Тези рецепторни клетки се дразнят селективно в зависимост от височината на тона, т. е. по протежение на спиралната базиларна мембрана те са подредени тонотопично. (фиг. 98).

Слуховите рецепторни клетки обаче не са неврони и нямат аксони. Те предават възбудата върху първия неврон от слуховия път. Това са нервни клетки, разположени в т. нар. спирален възел на охлюва (ганглион спирале кохлее), който се намира в костния охлюв, завивайки по протежение на неговата ос заедно с трите канала (стълбите), Аксоните на невроните от спиралния ганглий образуват слуховите нерви, които навлизат в мозъчния ствол и достигат до слуховите ядра в моста.

ОРГАНИ НА ВКУСА

Вкусовият усет се основава на възприемчивостта на определени рецептори към химически вещества, намиращи се разтворени в течности. Вкусът е тясно свързан с обонянието, което у животните с въздушно дишане зависи от химическата възприемчивост на газообразни вещества и твърди вещества, разпрашени във въздуха. Затова вкусовите усещания се повлияват силно от едновременните мирисни възприятия. Тези два вида химическа чувствителност се развиват за регулиране на хранителното и половото поведение, и за избягване на хищниците и вредните вещества в околната среда. Обонянието е по-чувствително към летливите вещества и дава предварителна информация, насочвайки организма или към източника на миризма, или надалеч от него. Вкусът представлява контактна сетивност, която предизвиква рефлекторни реакции за хранително поведение и поглъщане на определени обекти или изхвърляне на потенциално вредни вещества от устната кухина.

Вкусовите рецепторни клетки са разположени на групи в образувания, наречени вкусови луковици. Самите луковици се намират по повърхността на изпъкнали гънки от лигавицата на езика, наречени папили. Според формата си папилите се означават като гъбовидни, листовидни, жлебовидни. Вкусовите луковици са на брой около 2000 и

всяка от тях съдържа 40-60 отделни клетки. Клетките в луковицата са два вида - вкусови и подпорни. Вкусовите рецептори представляват вторични сетивни клетки без аксони. Техният брой варира от 4 до 20 в една луковица. Върхът на рецепторната клетка е снабден с тънки микровласинки, увеличаващи възприемащата повърхност. Импулсите на вкусовите клетки се предават в централно направление върху аферентните периферни израстъци на вкусовите неврони, разположени в сетивните ганглии на лицевия и езикогълтачния нерв. До всяка луковица достигат и се разклоняват около 50 такива вкусови влакна. Сетивните рецепторни клетки обаче имат кратък живот. След няколкодневно функциониране клетката загубва връзките си с аферентните влакна и дегенерира, като след десетина дни вече се заменя с нова, изходяща от по-дъл.боко разположени базални клетки. При тази смяна възникват нови различни синапси, които могат да променят актуалния вкусов профил.

Различават се четири основни вкусови усещания - сладко, горчиво, кисело й солено. Отделни специфични рецептори за тях не са установени. Счита се обаче, че в рецепторните клетки има специфични молекули, които с нееднаквата си чувствителност към отделните химически дразнители кодират вкусовото усещане като комплексен отговор на голям брой рецепторни клетки. Същевременно, коренът на езика е с по-висока чувствителност за горчиво, върхът на езика за сладко, а страничните му повърхности за кисело и солено. Зависимостта на вкуса от химическата структура не е ясно определена. Знае се по-определено, че киселият вкус зависи от водородните катийони (H+). Вещества с различна химическа структура могат да имат сходен вкус, а структурно еднакви оптични изомери имат съвсем различен вкус. Всъщност това, което наричаме "вкус", е твърде комплексно усещане, съчетаващо едновременно и рецепции за мирис, топло, студено, допир, натиск и понякога дори болка.

ОРГАНИ НА ОБОНЯНИЕТО

Чувствителността на обонянието е значително по-висока, отколкото вкусовата. Дори у човека, у когото този усет е твърде слабо развит, само няколкостотин молекули от миризливото вещество са достатъчни за да предизвикат обонятелно възприятие, а миризмите, които могат да се различават, са хиляди. Обонятелният нерв е единственият сетивен нерв, който директно навлиза в крайния мозък,

без да се превключва в зрителния хълм (таламуса). Това показва, че най-съвършената част на мозъка - крайният мозък (теленцефалон), се е развил от първичния обонятелен ганглии, въпреки че обонянието е най-древната дистантна сетивност, предхождаща зрението и слуха. Наистина, без обонянието повечето животински видове не биха могли да оцелеят, защото няма да могат ефективно да си открият храна, полов партньор или да се предпазят от врагове.

У човека обонятелните рецептори са разположени в ограничена повърхност от носната лигавица. Въздухопроводният път на носната кухина е разделен на две половини от носна преграда (септум нази), а лигавицата от двете страни на преградата образува по три успоредни изпъкнали гънки - конхи. Тъкмо лигавицата, покриваща горната носна конха и отделни малки участъци от средната конха, както и прилежащите части от лигавицата на носната преграда съдържат обонятелни рецептори. В тези участъци лигавицата има жълто-кафеникав цвят. Останалата носна лигавица е розова и няма обонятелни функции. В обонятелната лигавица има, подобно на вкусовата, два типа клетки -обонятелни и подпорни. Тук също има по-дълбоко в основата незрели базални клетки, от които се развиват обонятелни сетивни клетки. Самите обонятелни рецепторни клетки обаче, за разлика от вкусовите, представляват истински неврони със собствен аксон. Тези клетки имат издължена двуполюсна форма, като към периферията достигат повърхността на лигавицата с пръчковиден израстък, снабден с десетина стърчащи обонятелни власинки. Те са своеобразни антени, които увеличават многократно обонятелната повърхност и улавят молекулите на миризливите вещества. Обонятелните жлези на Бауман в дъното на лигавицата произвеждат слузен секрет, който я поддържа влажна и разтваря мирисните вещества от въздуха, за да могат да въздействат химически върху рецепторите. Новообразуваният секрет непрекъснато отмива тези вещества и освобождава лигавицата за нови дразнители. От централния край на неврорецепторните обонятелни клетки излизат техните аксони, които се съединяват в отделни снопчета - обонятелни връвчици (фила олфакториа). Те навлизат към основата на мозъка през малките дупчици на т, нар. надупчена пластинка (ламина криброза) на решетъчната кост на черепа. Всъщност тези снопчета, образувани от аксоните на обонятелните рецептори, се обозначават като обонятелен нерв (I чифт ЧМН). Както бе отбелязано в анатомията на нервната система, тези аксони завършват върху митралните клетки от обонятелната луковица (булбус олфакториус) в предната част на

мозъчната основа.

Аналогично на вкуса обонянието няма специфични рецепторни клетки за различните миризми. И тук комбинациите от раздразнени рецепторни молекули на множество рецепторни клетки формират специфични възбудни съчетания (патерни), които определят качеството на възприетата миризма. Също както при вкуса химически сходни вещества предизвикват различни мирисни възприятия , а миризми от един и същи клас се предизвикват от съединения, които се различават по химическата си структура. Но и миризми, които се означават като "първични" класове - от цветя, от пот, гнилостна, камфорна и др., като правило представляват смеси от миризми, с преобладаване на определени компоненти.

ВЪЗРАСТОВО РАЗВИТИЕ НА СЕТИВНИТЕ ОРГАНИ

Органи на общата сетивност

Кожната (екстероцептивна) сетивност е добре развита у новороденото, но точната локализация на нанесените върху кожата раздрази е невъзможна през първите месеци от живота и се подобрява по-определено към края на първата година.

Тактилната сетивност е твърде висока веднага след раждането, особено при допир в областта на устата, но също така доста чувствителна е и кожата на очите, челото, дланите и ходилата. Двигателната реакция от допир в областта на устата е налице още в ембрионалния период през втория месец от вътреутробното развитие на плода. Кожата на гърба, раменете, бедрата е с по-слаба тактилна сетивност у кърмачето, както е и при възрастните. Точна локализация през първата година след раждането липсва, което е свързано с недоразвитие както на кожните механорецептори, така и на проводните сетивни пътища. Възбудимостта на тактилните рецептори нараства подчертано в училищната възраст на детето и достига своето максимално развитие към 17-27 години. Умствената умора видимо понижава тактилната сетивност и след петчасов учебен ден тя може да стане два пъти по-ниска.

При температурни раздрази новороденото реагира след доста по-дълъг латентен период от възрастния човек. Най-чувствителна на температурни дразнения е кожата на лицето, като кърмачетата реагират повече на студено, отколкото на топло.

Новороденото има усет за болка, без да я локализира точно, а латентният период на двигателната реакция е твърде дълъг. Кожата на лицето обаче е високо чувствителна към болка дори у новороденото и латентният период до двигателната реакция е почти както у възрастния човек. Локализирането на болка, изхождаща от вътрешни органи липсва у децата до 2-3-годишна възраст.

Органи на зрителната сетивност

Зрителните органи у децата след раждането са недоразвити в много отношения. Върху зрителните функции се отразява незрелостта на очните ябълки, външните и вътрешните очни мускули и моторната инервация на окото, а също и непълното развитие на зрителните нервни пътища и структури.

У новороденото очедвигателните функции на двете очи са несъгласувани. Често отварянето и затварянето на окото и въртенето на очната ябълка се извършва поотделно и независимо от всяко око. Защитното мигане от ярка светлина, както и мигането при рязък звук (ауропалпебрален рефлекс) се наблюдават още веднага след раждането. Роговичният рефлекс (мигане от докосване върху роговицата) е по-слабо изразен непосредствено след раждането, а отделянето на сълзи при плач се появява към 1,5-2 месеца. Следенето на движещ се предмет се установява към 3-4-та седмица, а след З месеца детето може да търси предметите с очи и започва да фиксира погледа си върху тях, макар и нетрайно с доста безразборни движения. С появата на фиксирането на погледа започва да се изгражда и способността да се координират съвместните очни движения.

Зениците на новороденото са тесни и трудно се разширяват. Затова и зеничните реакции при осветяване и затъмняване на окото са по-слаби и при това синхронни за двете очи, които са с еднакви зеници при всички условия.

Очните ябълки са относително по-големи у децата в сравнение с възрастните, склерата и съдовата обвивка са по-тънки, а роговицата по-дебела. Теглото на окото се увеличава докъм 20-годишна възраст, успоредно с нарастването на мозъка. Същевременно предно-задният диаметър на очните ябълки у новороденото и малките деца е по-къс, отколкото у възрастните, което ги прави далекогледи. С растежа на детето предно-задната ос постепенно се удължава, окото става сферично и рефракцията нормална. Ако очната ябълка остане по-къса, индивидът остава с младежко далекогледство (хиперметропия) и постига

нормална рефракция чрез пренапрягане на акомодацията. Ако обаче окото продължи да се удължава прекомерно, тогава се развива късогледство (миопия), което може да се увеличава през целия период на растеж. То не може да се компенсира чрез акомодацията, а само чрез очила с разсейващи лещи. Лещата у децата е много еластична и те имат много по-висока способност за акомодация. Още към 10-годишна възраст тя започва да намалява и у възрастните поради нееластичността на лещата се развива старческо далекогледство (пресбиопия).

Светлоусещането е налице веднага след раждането. Периферното зрение, осъществявано от пръчиците и пригодено за гледане на тъмно, се усилва с възрастта докъм 25 години, след което започва да намалява.

Цветоусещането също е налице след раждането, но отначало е ниско. То се развива и увеличава докъм 27-30 години, а след това постепенно намалява. Идентифицирането на цветове, форми и предмети зависи от допълнителното развитие на гнозисните висши корови функции, което се извършва в индивидуалния живот след раждането, под влияние на обучението от социалната среда.

Органи на слуховата и равновесната сетивност

Слуховите органи, подобно на зрителните, притежават редица структури, насочващи, провеждащи и усилващи звуковите стимули, преди да достигнат до съответните рецептори. Ето защо новороденото чува по-слабо, въпреки че вътрешното му ухо е добре развито и почти не се променя с възрастта. Обаче стените на външния слухов проход са сближени, костната част на слуховия канал е недоразвита, средното ухо още не е изпълнено с въздух, а със слуз и ембрионална съединителна тъкан. Същевременно нервномозъчните слухови пътища и структури са също незрели. При все това слухови дразнения се възприемат още във вътреутробния живот и в последните месеци на бременността плодът реагира с движения при резки звуци. Новородените реагират на силни звуци с потрепване и лицеви гримаси. Към 2- 3-тия месец след раждането децата обръщат главата и очите си по посока на звука и долавят усилването на интензитета му. След третия месец започват да се долавят големите честотни различия и този праг бързо се понижава, като към 6-7 месеца вече почти достига диференциалния праг на възрастния човек. Във възрастта между 14 и

19 години остротата на слуха е най-висока и обхваща честотни диапазони до 22 000 и дори до 32 000 херца. Редица инфекциозни агенти могат да увредят звукопроводните структури на средното ухо (отити) или звукоприемните рецепторни отдели и изхождащите от тях слухови нерви (лабиринтити и неврити). Увреждане на слуховите нерви настъпва и от токсичното въздействие на някои медикаменти (особено стрептомицин) и хронични шумови въздействия (гръмка музика). Всички тези вредоносни фактори са особено чести тъкмо в детско-юношеската възраст.

Равновесните органи се развиват по-рано от другите сетивни органи и вестибуларният апарат към шестия месец от вътреутробното развитие е вече почти като у възрастния. Новороденото усеща веднага люлеенето, но не може да определя положението на тялото си в пространството. Възбудимостта на равновесните рецептори е по-висока, отколкото у възрастните, но нистагмените движения на очите при вестибуларна раздраза са по-слабо изразени у малките деца.

Органи на вкусовата сетивност

Вкусът у новородените обхваща и четирите основни вкусови усещания солено, кисело, сладко и горчиво. Особено ясно се предизвикват вродените двигателни реакции при въздействие на сладки и горчиви разтвори, макар латентните периоди между дразненето и реакцията да са много по-дълги. При нормални хигиенни, хранителни и възпитателни условия вкусът се развива и подобрява, като към 6-годишна възраст достига равнището на възрастните. Болестите и нарушенията на храненето разстройват вкусовите усещания на децата.

Органи на обонятелната сетивност

Обонятелен усет имат повечето новородени, но неговата острота е около 10 пъти по-слаба, отколкото при възрастните. Новородените реагират с гримаси при силни миризми, но не различават приятните от неприятните. Различаване на миризмите се проявява към 2-3-я месец, но обонянието е още слабо. Обонятелната острота се увеличава постепенно до 6-10 - годишна възраст, след което постепенно намалява. Ето защо този усет е по-чувствителен у децата и юношите, отколкото при възрастните.

Инволуция на сетивните органи в напреднала възраст

Общо взето всички сетивни функции намаляват своята острота у старите хора. Деградацията обаче е много по-изразена в

специализираните сетивности, отколкото в общата сетивност, при която болковите усещания са твърде честа и характерна проява за старческата възраст. Намалената сетивна острота при най-важните за познавателните дейности специализирани сетивности - зрителната и слуховата, има твърде комплексна генеза. Тя се дължи отчасти на промени в самите сетивни органи, провеждащи и насочващи специфичната физическа енергия към съответните рецептори, но същевременно и на промени в самите мозъчни структури и пътища на сетивните системи.

Редовна причина за отслабване на зрението в напреднала възраст е смущението на рефракцията от намалената еластичност на лещата -старческо далекогледство (пресбиопия). Нерядко се проявява и потъмняване на пречупващите прозрачни среди на окото, било на роговицата или по-често на лещата - перде (катаракта), с прогресиращо отслабване на зрителната острота. Разбира се, зрението у старите хора се намалява и от дегенеративни или съдови промени в ретината, зрителните пътища и ядра, както и от споменатата селективна загуба на синапси в зрителната кора.

Намалението на слуха у старите хора се дължи в по-малка степен на звукопроводни смущения в средното ухо и то повече от допълнителни заболявания в тази област (отити, синуити, мастоидити, отосклероза). По правило старческото недочуване (пресбиакузис) се дължи на дистрофия на слуховия нерв и слуховите мозъчни структури, като засяга най-вече долавянето на високочестотни звуци.

Обонянието и вкусът са тясно взаимосвързани вегетативни специализирани сетивности, които имат най-голяма острота в детството и още в юношеската възраст започват постепенно да намаляват. В старостта значителното притъпяване на обонянието и вкуса може да доведе до упорито безапетитие.

ХИГИЕНА   НА НЕРВНАТА СИСТЕМА И  СЕТИВНИТЕ ОРГАНИ

ХИГИЕНА НА НЕРВНАТА СИСТЕМА

Нервната система е основния регулатор на всички жизнени (физиологически и психологически) процеси в организма. Хигиенна оценка на нейните функции се извършват чрез много методи -инструментални, неврологични, психофизиологични, психологични и др. Много популярни и лесно приложими в педагогическата практика са т. нар. коректурни тестове, при който се изследва способността на индивида за концентрация, преразпределяне на вниманието и работоспособност за определен период от време. За да се установи до колко определена дейност, например учене, занимания с чужд език, спортни натоварвания, работа с компютър и др., се отразява на умствената работоспособност на индивида, обикновено се прави изследване в началото на периода и след завършване на определената дейност. При сравняване на броя на направените грешки и пропуснати стимули в началото и в края на изследвания период се поставя хигиенна оценка на прояви на умора и преумора. Проблемът за умората и нейната психофизиологична природа е твърде сложен и все още неясен, несъмнено е обаче значението на нервната система за нейната поява.

Умора е състояние, при което се наблюдава намаление на работоспособността и се влошава качеството на извършената работа, независимо от нейния характер. Умората е физиологично, нормално състояние и след определен период на подходяща почивка, функциите на организма и неговата работоспособност се възстановяват напълно. Умората има няколко фази на поява. В първата фаза се наблюдава възбуждане, намалена концентрация, немотивирано отклонение, от основната задача. В училище обикновено тези ученици пречат на останалите, създават условия за конфликти с учителите и др. Появата на такива прояви е сигнал, че учителят трябва да промени нещо в преподаването си. Втората фаза на поява на умора е апатичност, сънливост, дезинтересираност към всичко, което става наоколо.

Хронично повтарящи се моменти на умора, невъзможност за пълноценно възстановяване водят до преумора. Преумората е патологично състояние, болестно състояние, при което намаляването на работоспособността е трайно, настъпват нарушения в паметта,

мисленето, усвояването, вниманието и др. Появяват се оплаквания от главоболие, а често като краен резултат се развиват невротични състояния или невроза. Според редица изследвания неврозата се среща при около 10 % от децата в начална училищна, а при 25 - 30 % от учениците в горната училищна възраст имат невротични прояви. Има професии, рискови за поява на невроза. Една от тях е учителската професия. Повята на умора и преумора става в резултат на комплексно въздействащи фактори - интензивност на натоварването, условия на околната среда (запрашеност, влажност, осветление) както и комфорта на комуникация между учител - ученик, работодател - работник, вътре в работния колектив, семейна атмосфера и др.

, Профилактика на тези опасни за нервната система състояния се осъществява чрез:

- добре планиран дневен режим;

- хигиенизиране на обучението чрез правилна дневна и седмична учебна програма;

- хигиенизиране на методите за учебно-възпитателна работа;

- организация на урочната работа и урока съобразно съвременните хигиенни изисквания;

- намиране на оптималния психологически климат за комуникация между ученици и учители;

- активна работа и взаимодействие между училище и семейство, между училище и други правителствени и неправителствени организации, занимаващи се с отглеждането и възпитанието на децата и подрастващите.

Дневен режим

Това е научно обосновано редуване на отдих и работа, съобразени с възрастовите особености на лицата.

Чрез дневния режим се съобразяваме с природните и биологични режими на смяна на деня с нощ, един сезон с друг и т. н. Установено е, че работоспособността на организма е ритмичен процес на спадове (през 1 до 4 часа сутрин и 13 - 15 часа след обяд) и пикове (от 9 - 11 и от 16 - 19 часа) в денонощието. В тези периоди работи най-добре сърдечнр-съдовата система, нервната система и др. Чрез структуриране и планиране на човешките дейности в денонощието се използват тези естествени биологични особености, като се изгражда динамичен стереотип за някои основни дейности например сън, хранене и т. н. По

този начин се създават условия за по-ефективна работа и почивка. Основните моменти в дневния режим на децата и подрастващите са: хранене, сън, учебни и извън учебни занимания, игри, спортуване, лична хигиена, закаляване, културни занимания.

На следващата таблица е представена примерна схема на добре структуриран дневен режим на ученици от първи до четвърти клас (по Хигиена, Мед. и физк., С., 1991):

Примерна схема за дневен режим на ученици от 6 до 10-годишна възраст, които посещават училище в първа смяна

Момент от дневния режим
I клас (часове)
II клас (часове)
III клас (часове)
IV клас (часове)

Ставане от сън
6.30
6.30
6.30
6.30

Утринна гимнастика,
6.30-7.00
6.30-7.00
6.30-7.00
6.30-7.00

тоалет, закаляване





Сутрешна закуска
7.00-7.30
7.00-7.30
7.00-7.30
7.00-7.30

Път до училище
7.30-7.45
7.30-7.45
7.30-7.45
7.30-7.45

Учебни занятия
8.00-11.40
8.00-11.40
8.00-11.40
8.00-12.35

Връщане от училище
11.40-12.00
11.40-12.00
11.40-12.00
12.35-13.00

Обяд
12.00-12.30
12.00-12.30
12.00-12.30
13.00-13.30

Следобедна почивка, сън,
12.30-15.00
12.30-15.00
12.30-15.00
13.30-15.00

подвижни игри





Подготовка на уроците
15.00-16.00
15.00-16.00
15.00-16.00
15.00-17.00

Игри на открито,
16.00-18.30
16.00-18.30
16.00-18.30
17.00-18.30

свободни занимания





Вечеря
18.30-19.00
18.30-19.00
18.30-19.00
18.30-19.00

Свободни занимания, тихи
игри 19.00-20.00
19.00-20.00
19.00-20.00
19.00-20.00

Тоалет, подготовка за сън
20.00-20.30
20.00-20.30
20.00-20.30
20.00-20.30

Сън   .
20.30
20.30
20.30
20.30

Примерна схема за дневен режим на ученици от 11 -17-годишна възраст, които посещават училище във втора смяна

Момент от дневния режим
I клас (часове)
II клас (часове)
III клас (часове)
IV клас (часове)

Ставане от сън
7.00
7.00
7.00
6.30

Утринна гимнастика,
7.00-7.30
7.00-7.30
7.00-7.30
6.30-7.00

тоалет, закаляване





Сутрешна закуска Подготовка на уроците Спортуване, свободни занимания
7.30-7.45 7.45-10.00 10.00-12.30
7.30-7.45 7.45-10.00 10.00-12.30
7.30-7.45 7.45-10.00 10.00-12.30
7.00-7.15 7.15-11.00 11.00-12.30

АНАТОМИЯ И ФИЗИОЛОГИЯ НА  ЧОВЕКА

205

Обяд                                                12.30-13.00
12.30-13.00
12.30-13.00
12.30-13.00

Учебни занятия                             13.30-18.00
13.30-18.00
13.30-18.30
13.30-18.30

Свободни занимания, спорт,        18.00-21.30
18.00-21.30
18.30-21.30
18.30-22.00

обществена дейност, помощ в




семейството, вечеря, телевизия,




тоалет




Сън                                                     21.30
21.30
21.30
22.00

Особено важен за нормалното развитие на детето е денонощният сън. Хигиенните норми изискват учениците от началните класове да спят не по-малко от 10 - 10.5 часа в денонощие, в средните - около 9 часа, а в горните класове - 8 - 8.5 часа. При възрастните тази норма е много вариативна и зависи както от индивидуалните особености, така и от възрастта и от естеството на работа.

Хигиенизиране на обучението се постига чрез правилна дневна и седмична учебна програма. Това означава подреждане на учебните предмети не на основата на заниманията на учителите (както обикновено става, а според физиологичната крива на денонощната и седмична работоспособност на учениците и специфичната трудност на учебните предмети.

Според съвременни хигиенни проучвания учебните предмети се групират в три групи:

1. Такива, с КТ (коефициент на трудност) = 1. Това са математика, физика, химия, биология, информатика, обществознание, електроника, български език, чужд език.

2. Такива с КТ = 0.8 - родинознание, география, история, психология, морал и право, машинознание, икономика.

3. Такива с КТ = 0.6 - трудово-политехническо и производствено обучение, физическо обучение, пеене и музика, изобразително изкуство.

При съставяне на учебната програма трябва да спазват няколко основни изисквания - предмети с КТ = 1 трябва да са втория и трети час в разписанието, което съответства на максималната работоспособност на децата. Тези с КТ = 0.8 трябва да са обикновено за вработване в началото и в края на учебния ден, а останалите се препоръчва да бъдат непосредствено след времето на оптимална работоспособност, например след третия час или четвъртия и петия час при шестчасов учебен ден.

Седмичната програма трябва да отговаря на следните условия -най-трудните учебни дисциплини се поставят във вторник и сряда, тъй като това са дните с най-висока работоспособност за учениците.

Хигиенизиране на методите на обучение и възпитание означава разнообразие на подходите, включване на различни нови интересни учебно-технически средства (например компютри, видеофилми, телевизионни програми и др.) както и честа смяна на отделните средства за обучение и комуникация - лекция, беседа, дискусия, тестуване и др.

- хигиенни изисквания има и към провеждане на урочната работа. В този смисъл беше дискусията за продължителността на учебния час и междучасието. Днес се въведе като най-адекватна системата от 35 мин. час в началното училище и 45 мин. в средния и горен курс. Препоръчва се междучасията да бъдат от 10 мин. с едно голямо от 30 мин. между третия и четвърти час.

Активното натоварване в час продължава повече от 15 мин. за малките и 25 - 30 мин. за големите ученици. Всеки урок трябва да започне с 5 - 10 мин. встъпителни моменти, около 15-25 мин. активна концентрация и накрая още 5 - 10 мин. релаксиране с подходящи елементи. - анекдот, филм или нещо друго подходящо.

Непрекъснатото напрежение, както и вълнообразното засилване и намаляване на натоварването са неефективни.

Оптимизирането на социалните контакти - семейство-училище, учител-ученици и др. е много актуален и сложен процес. Той е изключително важен и училищния психолог трябва да заеме полагащото му се място при неговото решаване.

В цивилизования свят това е най-важният и съществен фактор за хигиенизиране на нервната система и нейното оптимално развитие.

ХИГИЕНА НА СЕТИВНИТЕ ОРГАНИ

Хигиена на зрението. Натоварването на зрителния орган при съвременните форми на обучение и труд е значително. Знае се, че около 70 % от информацията за света около нас се получава и обработва чрез зрителната сензорна модалност. Това определя и голямото значение на ранната профилактика на болестните изменения.

Хигиенна оценка на функциите на зрителната система се извършва чрез няколко метода. Най-напред това е изследване на зрителната острота. Това е основен зрителен параметър и чрез него се определя способността на окото да различи като отделни две точки отдалечени една от друга на определен зрителен ъгъл. Нормална зрителна острота е прието да се счита когато окото различава две точки под зрителен ъгъл от 1Т. Изследването се извършва в специализирани кабинети, като

лекар специалист по офталмология трябва да интерпретира получените резултати. Зрителната острота зависи от много фактори - осветеност на обекта, посока на светлинните лъчи, отблясък, умора на акомодационния мускул, възраст и др. Важно е да се знае, че нормално малките деца са далекогледи и едва към 12 - 13-годишна възраст стават като възрастните. След 40-годишна възраст обаче зрителната острота намалява.

Друг метод за хигиенна оценка на функциите на зрителната система е устойчивост на ясно виждане. На изследваното лице се предлага непрекъснато да наблюдава определен обект (напр. кръг на Пандо) в продължение на 3 мин. Тъй като в този обект има малък детайл, който ту се вижда ясно, ту изчезва, се фиксират моментите на ясно виждане и се изчислява относителната им стойност от общото време за наблюдение. Намаляването на времето за ясно виждане, както и увеличаването броя на смените са показатели за умора. Освен това могат да се използват и т. нар. акомодометрия, праг на електрическа чувствителност на окото, критична честота на сливане на трептенията и др., но те изискват специална апаратура и се прилагат при някои специализирани ергономични проучвания.

Хигиената на зрителната система е свързана с няколко основни компонента:

- недопускане на зрителна умора и особено преумора. Учителят е първият, който може да забележи силното навеждане на ученика над писалищната маса при четене и писане, поява на грешки при писане и др. Понякога диагнозата "дислексия" се поставя при деца с нарушена зрителна острота, нямащи увреждане на висшите корови функции. Освен това не бива да се допуска продължително четене на лоша светлина. Важно значение имат интензитетът на осветеност (нормативът е 350 - 600 !х/m2), видът на светлинните лъчи и др. Най-добре се чете на дневна светлина или жълта светлина с дължина на вълната 560 - 570 пт.Установено е, че при осветления с живачни лампи интензитетът на осветеност е с 21 % по-голям от такива с нажежаема жичка, а при осветление с натриева лампа - с 123 % по-голям.

- важен компонент в хигиената на зрението е спазване на държавните нормативи за печатните издания за ученици. Най-добра за учебниците е бялата нехромирана хартия, с лек матов оттенък, понеже няма отблясък. Овен това тя трябва да бъде непрозрачна, гладка и чиста, без петна и оттенъци на оцветяването. Шрифтът трябва да е достатъчно ясен, голям и със стандартен контраст за да не затруднява

допълнително окото. Разстоянието между буквите, тяхната дебелина и височина са величини, за които също има създадени държавни стандарти.

- модерното обучение обуславя продължителна работа с компютри, телевизионна апаратура и др. Те увличат младите хора и умората и преумората идват неусетно. Счита се, че подрастващите не бива да работят с компютър повече от 60-65 мин. без прекъсване. От една страна самият екран има вредни излъчвания, а от друга - бързо сменящите се зрителни обекти натоварват функционално акомодационните и адаптационни механизми на окото.

- друго важно хигиенно изискване е правилното хранене. Необходим за зрението е вит. А, който стои в основата на възстановяването на родопсина и йодопсина в зрителните рецептори.

Хигиена на слуха. Хигиенна оценка на слуховата система се извършва чрез няколко метода, като най-широко разпространена и лесно приложима е тоналната аудиометрия. Тя е психофизиологична по своя характер и изисква активно съзнателно участие на индивида по време на изследването. Не е подходяща за деца под 5-годишна възраст. Чрез нея се установява слуховата острота на лявото и дясното ухо, костната и въздушна слухова проводимост, като резултатите се представят графично чрез аудиограма. Говорната аудиометрия е друг метод, чрез който се измерва способността за разбиране на говора в зависимост от нарастване на интензитета на звуковия сигнал. По този начин не се изследва разбирането на говора в неговия лингвистичен смисъл, а разбирането на говора при различни акустични условия. Съвременен метод за обективно изследване на слуха, както при деца, така и при възрастни е методът на слуховите евокирани потенциали. Извършва се със специална компютърна апаратура и е безценен при установяване на ранна диагноза глухота.

Основните хигиенни изисквания за правилното развитие на слуховата система започват от най-ранна възраст. Необходимо е да се знае, че почистването на ушния канал трябва да се извършва още в кърмаческа възраст - с меко фитилче от памук след всяко къпане. Използването на твърди предмети може да нарани тъпанчевата мембрана, а непочистването да доведе до натрупване на ушна кал (церумен). Малките деца обичат да слагат в ушите си най-различни дребни предмети, камъчета и дори понякога малки бръмбари, мухи и др. Това са елементарни неща, но тяхното непознаване понякога може да доведе до тежки последици. Важно е подрастващите да се предпазват

от удари по външното ухо и в областта на главата. Освен това възпалителните заболявания на небните сливици много често се съчетават с възпаление на средното ухо, а това може да бъде фактор за поява на глухота. Ето защо честите и продължителни ангини трябва да се лекуват навреме, с оглед профилактика на слуховите нарушения.

Друг важен момент в профилактиката на увреждането на слуховата система е правилното лечение на детето при интеркурентни възпалителни заболявания. Много от съвременните мощни антибиотици и химиотерапевтични средства имат изразен ототоксичен ефект и по този начин при продължително приемане водят до увреждане на слуха.

Особено внимание трябва да обръща на условията на труд, почивка и развлечение на учениците и възрастните. У нас са установени следните пределно допустими нива на шума в някои сгради и др.(бр. 87 на ДВ / 1972 год.):

Вид помещения

Стаи в болници и санаториуми

Жилищни сгради, спални помещения, детски заведения Класни стаи, аудито*рии, учебни заведения Помещения за управление, административни служби Производствени помещения

Шум в dB/A

30

35

40

60

85

В дискотеките, като място за развлечение и почивка, тези нормативи са многократно надвишени, а като прибавим към това и непрекъснатото слушане на музика от индивидуални уокмени става ясно на какво изпитание са подложени сетивните слухови системи главно на младите хора. Всичко това е част от бъдещето ни и обществото трябва да се погрижи за психическия и сензорен комфорт на неговите членове.

РАСТЕЖ И  РАЗВИТИЕ  НА ДЕТСКИЯ  ОРГАНИЗЪМ

ПОНЯТИЕ ЗА РАСТЕЖ И РАЗВИТИЕ

Растежът е количествен процес, при който се увеличават прогресивно броят на телесните клетки, телесната маса и различните телесни измерения. Растежът е анаболен феномен на интензивно изграждане и синтез на белтъчните структури, чрез които организмът нараства. Основните показатели на растежа са ръстът, теглото, дължината на отделните части на тялото, обиколката на главата, обиколката на гърдите, дебелината на подкожната мастна тъкан и др.

Нормален растеж има тогава, когато измеренията на показателите на растежа у детето се движат в границите на ±2 стандартни отклонения (вж. вариационен анализ); когато скоростта на растежа е нормална и растежът - хармоничен. Скоростта на растежа е увеличаването на ръста за определен период от време. Това е важен показател за хармонично развитие на детето и има различен ритъм през отделните възрастови периоди. Растежът на различните органи и системи върви неравномерно (хетерохронно).

Развитието е качествен процес на съзряване, диференциране и функционално специализиране на отделните структури в организма. Основните показатели на развитието са вкостяване на скелета, израстване и подмяна на зъбите, развитие на половата система в пубертета, развитие на моториката, речта, интелекта и др. Нормално развитие има тогава, когато костното, зъбното, половото, интелектуалното развитие настъпват в определени срокове. В хода на индивидуалното развитие се наблюдават варианти в границите на нормата.

Процесите на растеж и развитие са тясно свързани помежду си. Едновременно с количественото нарастване в организма се извършват и процеси на диференциране и специализиране. В някои възрастови периоди превес имат количествените натрупвания, т, е. растежът (например от 1 до 3 години), в други преобладават процесите на качествените изменения на функциите. Растежът и развитието на организма на детето са два процеса взаимно и закономерно зависими.

РЕГУЛАЦИЯ  НА ПРОЦЕСИТЕ НА РАСТЕЖ И РАЗВИТИЕ

Растежът и развитието са процеси, регулирани от ендогенни (вътрешни) и екзогенни (външни) фактори. От тяхното непрекъснато взаимодействие зависи правилното оформяне на детския организъм в зрял индивид. Ендогенните фактори са генетични, нервни, хормонални, обменни и др. Екзогенни са факторите на околната среда - хранене, двигателна активност, заболявания, климат, условия на живот и др,

Възможностите за растеж и развитие са заложени в човека още при неговото зачатие. Генетичните фактори детерминират темповете на развитие чрез два механизма: от една страна, чрез кодиране данните за растежа в ДНК, и от друга, чрез осигуряване на наследствените особености на нервнохормоналната регулация. Така например засега се счита, че фамилното предаване на ръста става на базата на комплекс от гени, т. е. полигенна система, а не единствен ген. Грешка в съчетаването на хромозомите понякога може да наруши растежа и развитието на организма.

Освен аномалиите при оформяне на хромозомния набор, появата на генетично нарушение на метаболитната (обменната) функция също има отражение върху растежа и развитието. Отклоненията в обмяната на аминокиселините, мукополизахаридите, хормоните и други метаболитни разстройства водят по наследствено обусловен нанизъм (ненормално нисък ръст), който е сравнително често срещащо се явление сред децата с аномалии.

Нервната система е главен регулатор на всички жизнени дейности, включително и на процесите на растеж и развитие. Влиянието на нервната система се проявява директно - чрез регулация на основните функции (движения, дишане, обмяна на вещества и др.), и индиректно - чрез контрол върху дейността на жлезите с вътрешна секреция. Освен това нервната система оказва влияние върху процесите на растеж и развитие и чрез висшите корови функции. Това се доказва чрез изучаване на индивиди с олигофрения, при които умствената недостатъчност обикновено се съчетава със забавяне на растежа и развитието.

Силно влияние върху тези два основни процеса на детекия организъм оказват ендокринните (хормонални), фактори. Хормоните влияят върху нарастването комплексно, като една група ускорява растежа, а друга го възпира. Стимулиращи растежа и развитието

хормони са соматотропният (растежен) хормон, инсулинът, тиреоидните (от щитовидната жлеза), андрогенните (мъжки) хормони от надбъбречните и половите жлези и др. Инхибиращи (възпираши) са глюкокортикостероидите от надбъбречната жлеза и женските полови хормони.

От екзогенните регулаторни фактори най-голямо значение има храненето. Недостатъчното количество храна и особено бедната на животински белтъчини храна водят до изоставане в растежа и развитието. В колкото по-ранен етап от онтргенезата се появи белтъчният недоимък, толкова по-силно е неговото влияние върху организма, дотолкова, че може да се приеме като причина за умствена изостаналост.

Освен белтъчини за растящия детски организъм са абсолютно необходими и основните енергетични източници - масти и въглехидрати. Ако те липсват, белтъците могат да бъдат използвани за енергия, а не за растеж на тъканите. Важно значение за растежа и развитието имат и минералните вещества и витамините: витамин А, витамин Д и др.

Двигателната активност на детето е биологически и социално детерминирана форма на дейност. Мускулната активност подобрява тонуса на нервната система, жлезите с вътрешна секреция, кръвоснабдяването на органите и системите и т, н., като с всичко това влияе активиращо върху процесите на растеж и развитие. Разбира се, тук трябва да се търси оптималният вариант на натоварване, защото прекалено тежката, продължителна и несъобразена с възрастта двигателна активност може да окаже обратно въздействие.

Заболяванията са фактор, който оказва влияние на растежа и развитието по два механизма: от една страна, това е директната интоксикация (отравяне) на детето, при която се изменят болестно клетъчните, тъканните, органните функции; от друга - особено при хроничните заболявяния, чрез недохранването, вследствие намаляване на апетита и общата двигателна активност.

Значението на климата за растежа и развитието все още е в сферата на дискусиите. Ритъмът на двата процеса при детето зависи от годишните сезони - през пролетта обикновено се нараства на височина, а през есента и зимата - на тегло. Механизмите на този феномен са явно комплексни и не зависят само от особеностите на климата, а още от типа на хранене, хормонални изменения и др.

ПЕРИОДИЗАЦИЯ НА ИНДИВИДУАЛНОТО РАЗВИТИЕ

В развитието на човека има обособени закономерности -хетерохронно нарастване на органите и системите, различна скорост на растежа, характерни изменения в морфологичното, физиологичното и интелектуалното развитие през отделните възрасти. Всичко това изисква периодизация на онтогенезата.

Създаването на възрастовите периоди е вълнувало морфолозите и физиолозите отдавна. Така например известна е формулировката на Мюлер - Хексли За това, че онтогенезата е кратко повторение на филогенезата. Хътчинсон счита, че развитието на човека преминава през пет периода: дивачество, лов, пастирство, земеделие и търговско-промишлен, т. е. детето в своето развитие преминава всички етапи на историческото развитие на човечеството. Нагорни и Никитин различават два периода в жизнения цикъл на индивида: пренатален (прели раждането) и постнатален (след раждането), като постнаталния период разделят на: период на растеж, зрелост и стареене.

Важен момент в периодизацията на човешкото индивидуално развитие е подборът на критерии. Показатели като скорост на растежа, диференциация на тъканите и органите, преобладаващият тип обмяна на веществата и др. явно разглеждат проблема едностранчиво. Ето защо се използуват и допълнителни категории: тип взаимоотношения на организма със средата, изменения в молекулярната биохимия на клетката, хомеостазата (постоянството на обема и солевия състав на телесните течности) и др. В резюме може да се обобщи: критериите за възрастовата периодизация са морфологически, физиологически, биохимически и социални.

Сега у нас се използва следната схема на възрастовата периодизация на човека, предложена от Института по възрастова физиология в Москва:

1. Период на новороденото 1-10 дни

2. Кърмаческа възраст 10 дена-1 година

3. Ранно детство 1-3 години

4. Първо детство 4-7 години

5. Второ детство 8-12 години (момчета) 8-11 години (момичета)

6. Възраст на подрастващи 13-16 години (момчета)

12-15 години (момичета)

7. Юношеска възраст 17-21 години(юноши) 16-20 години(девойки)

8. Зряла възраст I период 22-35 години (мъже)

21-35 години(жени) II период 36-60 години(мъже) 36-55 години (жени)

9. Възрастни 61-74 години (мъже) 56-74 години (жени)

10. Старческа възраст 75-90 години (мъже и жени)

11. Дълголетници над 90 години

В тази периодизация липсва пренаталният период на онтогенезата. Това е важен етап от живота на всеки организъм, който се отразява решаващо върху по-нататъшното му развитие.

Пренаталният (или антенатален) живот се дели на няколко периода:

1. Зародишев период до 1 -та седмица

2. Ембрионален период до 5-та седмица ембриофетален 5-7 седмица

3. фетален период до 32-та седмица (фетус - плод)

КРАТКА ХАРАКТЕРИСТИКА НА ВЪЗРАСТОВИТЕ ПЕРИОДИ

Пренатален период. Характеризира се с изключително интензивен растеж и развитие. Дължината на ембриона в първите три месеца достига до 9 см, а в 10-я лунарен месец плодът вече е дълъг около 50 см. През ембрионалния период се образуват всички органи и системи. Това е критичен период, тъй като множество нокси (увреждащи фактори) могат да доведат до неправилно развитие. Между тях особен интерес представляват недоимъкът на хранителни вещества, намаленото количество кислород и др. Някои болести на майката като рубеола, грип, недостиг на витамини, както и рентгеновото облъчване, приемане на хормонални препарати и други, могат да доведат до груби отклонения в растежа и развитието. Много често те са свързани с поява на аномалии в умственото, речевото и емоционалното развитие, засягат се тотално някои сензорни системи, уврежда се двигателната активност. В по-късните стадии на интраутеринния (вътрематочен) живот - фетален период, започва диференцирането и специализирането на тъканите и органите. Започват да функционират някои жлези с вътрешна секреция, развива се нервната система. Главният мозък нараства значително. Дихателната система не функционира, плодът получава кислород,

хранителни вещества, минерални соли и др. чрез плацентата от майката.

Период на новороденото. Критичен, адаптационен възрастов период. Той настъпва от момента на раждането и прерязването на пъпната връв. През този период влизат за първи път в действие процеси като дишането, терморегулаиията, кръвообращението, храносмилането и др. Неговата физиологична характеристика са високите енергитични загуби на 1 кг. тегло. Това се дължи на относително по-голямата повърхност на новороденото, големите енергетични нужди за поддържане на постоянната телесна температура и постоянна тонична активност на флексорната (сгъваща) скелетна мускулатура. Ръстът и теглото са най-важните показатели за зрелостта на новороденото. Средните стойности на ръста са от 50-53 см за момчета и 49-52 см за момичета, а за теглото съответно - 3100-3800 и 2970-3710 г. Пропорциите на тялото имат някои особености - относително голяма глава и къси крайници. Костни ядра има само в някои кости, главният мозък е несъвършен, сензорните системи са относително готови за функция. Движенията са бавни, атетозоподобни (червеобразни), няма все още волеви двигателни реакции. Имунната система е недостатъчно зряла, поради което новороденото лесно заболява от различни вирусни и бактериални инфекции. Най-високата детска смъртност е регистрирана в този възрастов период.

При новороденото се появяват някои състояния, гранични между физиология и патология, като прояви на т. н. адаптационен синдром (устойчива съвкупност от редица прояви с еднаква генеза). Това са широко разпространените жълтеница на новороденото, оток на новороденото, физиологично спадане на теглото, подуване на млечните жлези и др. В този период адаптацията води до ретардация (задръжка, забавяне) на растежа и развитието, след което те продължават отново с голям интензитет.

Кърмачески период. Характеризира се с интензивно нарастване на детето на дължина (около 20-25 см), но скоростта на растежа е вече по-малка. Теглото се утроява, подкожната мастна тъкан намалява прогресивно. През този период има най-интензивно нарастване на обиколката на главата (12 см), тъй като главният мозък нараства от 330 гр при новороденото до 930 гр на 1-годишна възраст. В този период се развиват сетивните органи, развива се моториката. Проявяват се трите антигравитационни реакции, тясно свързани с развитието на волевите движения. Първата - повдигане и волево задържане на главичката около 2-3 месечна възраст; сядането - около 6-8 месечна възраст, и

1

изправянето - на 10-12 месечна възраст. Това е периодът на подготовката на детето за говор - на 2-4 месеца гука, на 1-8 месечна възраст се появяват първите случаи на артикулирани срички, а на около 12 месеца се появяват и първите думи. Контактите с околната среда се разширяват, общуването с възрастните обогатява неговото развитие. На 6-месечна възраст се появяват първите млечни зъби, развиват се нови костни ядра. Все още имунната система не функционира пълноценно и кърмачето остава уязвимо на вирусни, бактериални, токсични влияния.

Ранно детство (яслена възраст). Периодът на яслената възраст е преломен, критичен за детския организъм. Два са факторите, които го определят като такъв - новият начин на хранене и новият тип енергообмен. След около 2-годишна възраст на детето се включват към млечното меню много и разнообразни по своя състав храни. Всичко това предполага промяна в дейността на храносмилателните органи и всичко свързано с процесите на хранене и обмяна на веществата. Освен това се появяват нови взаимоотношения не само с новата храна, но и с разнообразните условия, при които се поднася и поема тя.

Установено е, че на 1-годишна възраст има най-интензивни енергетични загуби от организма на кг/тегло. Едва след това започва намаляване на загубата на енергия, което е в тясна зависимост с особеностите на скелетната мускулатура, обезпечаваща изправеното положение на тялото, ходенето, бягането и др. В този период продължава нарастването на организма на ръст и тегло. Развива се общата моторика, но все още трудно се диференцира ходенето от бягането. Развиват се фините движения на пръстите на ръцете. Развива се говорът - в края на периода се появяват първите фрази.

Ранната възраст се характеризира с още една особеност, свързана с обмяната на веществата и консумацията. Докато в предишния период преобладава адренергичен тип хомеостаза, сега в яслена възраст приоритет има холинергичен тип. Това е свързано с известна промяна на кислородното съдържание на тъканите в посока на променената мускулно-волева активност.

Първо детство (предучилищна възраст). Биологическата и социалната задача на този възрастов период е по-нататъшно обезпечаване на растежа и развитието и подготовка на елементарни форми и навици за трудова и обществена дейност. Във физиологичен аспект се наблюдава по-нататъшно увеличаване на двигателната издръжливост и възможност на организма. Развива се общата моторика, в частност се усъвършенстват функциите на ръката. Детето може да

изпълнява сравнително сложни и фини двигателни операции с ръцете, като се формира представата за ляво и дясно. Успоредно с това се развива и говорът речниковият фонд се увеличава, започва развитието на правилно граматически построена фраза. Това е периодът, през който се проявяват или появяват речевите нарушения, някои нарушения на сензорните системи (глухота и др.), известно изоставане в умственото развитие, поради което той е от особено значение за дефектологичната практика. Доброто познаване характеристиката на нормалния детски организъм в предучилищна възраст е теоретико-практическа основа за диагностика на установените нарушения.

Важна особеност на този възрастов период е доминиращата дейност - играта. Физиологичното значение на игровата дейност не се изчерпва само с развитието на интелекта и емоциите, но е важен динамичен компонент за развитие на движенията и скелетната мускулатура. В хода на играта и взаимодействията с околните се проявява преценката за "аз", половото диференциране на отделните функции и др.

Второ детство (начална училищна възраст). Детският организъм продължава да нараства, но вече със значително забавен интензитет, Ръстът се увеличава предимно за сметка на долните крайници, засилват се относителните възможности за двигателно натоварване на скелетната мускулатура. Продължава намаляването на енергетичните загуби поради усъвършенстване на терморегупационните механизми. Локомоцията се развива, като тичането вече е с добре изразена "фаза на полет", както при възрастните. Усъвършенства се точността и бързината на движенията на пръстите на ръцете. Появяват се ядра на вкостяване във всички кости на скелета, започва подмяната на млечните зъби с постоянни.

Важен проблем на този възрастов период е определянето на училищната зрелост. В света, а и у нас се правят успешни опити за оптимално диагнрстициране на възможностите на 6-7 годишното дете за новия вид дейност - обучение в училище. Най-адекватни са комплексните методи за диагноза - биологични (физическо развитие, физическа дееспособност, костна и зъбна възраст и др.), психофизиологични (време на реакция, тремометрия, развитие на психомоториката и др.), психологически и педагогически (определяне степента на интелектуално развитие, възприятия, обучаемост и др.). На основата на данните от такова комплексно медицинско-педагогическо проучване се установи, че около % 20 от шест годишните

деца у нас не са готови за обучение в училище, а около 5-8% от 7-годишните също не би трябвало да започват на тази възраст.

Възраст на подрастващите (пубертет). С този възрастов периой завършва детството. Характеризира се с големи промени във физическото и сексуалното развитие.

През пубертета се наблюдава бързо увеличаване на ръста. Скоростта на растежа превишава тази от предучилищната и началната възраст - момчетата порастват средно по 9,5 см годишно, а момичетата - по 8 см годишно. Този процес е най-интензивен на 14-годишна възраст у момчетата и на 12 години - у момичетата.

Аналогични са измененията в тялото. Променят се телесните пропорции - увеличава се диаметърът на мускулите, дължината на долните крайници, при момичетата има постепенно увеличаване на общотелесната мазнина. След този период се проявява половият диморфизъм по отношение структурата на тялото - по-големия ръст, по-широк раменен пояс и тесен таз у момчетата в сравнение с момичетата. Други характерни особености на пубертета е нарастването на гениталиите и оформянето на вторичните полови белези - промяна в окосмяването, гласа, развитие на млечните жлези у момичетата. Всичко това е функция на жлезите с вътрешна секреция и половите жлези, които активизират своята дейност и увеличават концентрацията на половите хормони в кръвта. Половата диференцирана продукция на гонадотропни (хипофизарни, регулиращи полови жлези) и полови хормони съществува още в най-ранния интраутеринен живот и продължава в следващите етапи на онтогенезата. Пубертетът не представлява внезапно започнала дейност на ендокринните жлези. Пубертетното съзряване е непрекъснат динамичен процес, който започва от ранните стадии на ембрионалното развитие и завършва в края на второто десетилетие от развитието на човека в пълно развитие на първичните и вторичните полови белези и установяване на репродуктивна способност.

Пубертетното развитие се характеризира и с много психологически особености на подрастващите - функционално-емоционална лабилност, самоутвърждаване в обществото, ориентация към ценностни системи и др. Преломният характер на този период води до напрежение в адаптационните механизми на растящия организъм, поради което някои речеви нарушения и други могат да се засилят, да доведат до затваряне в себе си, страх от говорене (логофобия) и др.

ФИЗИЧЕСКО РАЗВИТИЕ В ДЕТСКА ВЪЗРАСТ

физическото развитие е процес на формиране съвкупност от морфологични и функционални признаци на организма, позволяващи определянето на физическите сили, неговата издръжливост и работоспособност. Тази съвкупност от признаци се оформя под влияние на генетичните дадености и под влияние на съответните биосоциални условия на средата.

Правилната оценка на физическото развитие дава информация за здравното състояние на детето, физическите му възможности и др., може да бъде ценен допълнителен критерий за прогнозиране изхода на появили се заболявания, нарушения и аномалии в хода на цялостното развитие.

Основни показатели за определяне и оценка на физическото развитие са: ръст, тегло, гръдна обиколка, обиколка на главата, дължина и диаметри на отделни части на тялото. При измерването на тези показатели се използуват унифицирани методики на антропометрични измервания, широко прилагани в практиката. На основата на проучване върху голям контингент от населението в различни възрастово-полови групи за нашата страна (а в някои случаи за отделните региони) са изработени и стандартизирани нормативи за всяка възраст. В последно време получи разпространение методът на оценка чрез величината на сигмалните отклонения - показателите на индивида се сравняват със

средните

стойности на възрастово-половата група. Недостатъкът на този метод е изоли-рана оценка на всеки показател извън корелацион-ните му взаимозависимости с другите данни. Например показа-

телите ръст в право положение и ръст седнал са тясно свързани помежду си и тяхната съвместна оценка би позволила да се направи извод за хармоничността в развитието на детето. Чрез комплексно измерване и оценка на ръст, седяща височина, обиколка на глават оа, биколка на гърдите, биакромиален (между крайните точки на рамената), биингвинален (между крайните точки на тазовите кости) диаметри се изработва морфограма, която дава представа за хармоничността във физическото развитие. (фиг. 99)

ПОКАЗАТЕЛИ НА ФИЗИЧЕСКОТО РАЗВИТИЕ

Ръстът е консервативен показател на физическото развитие. Установяване на отклонения в стойностите на ръста в сравнение със стандартите за страната са признак на сериозни неблагополучия в развитието на детето. Ръстът зависи от много биосоциални фактори. Най- напред той е наследствено детерминиран от комплекс гени. На второ място ръстът зависи от хормонални фактори. Хиперпродукция (свръх производство) на растежен хормон от хипофизната жлеза в детска възраст може да доведе до неимоверно израстване на височина. Общоприетият биологически предел е 192-198 см. Обратно -хипопродукция (под нормалното ниво) води до изоставане в стойностите на ръста, състояние, известно като хипофизарен нанизъм. Хормоните на щитовидната жлеза, половите жлези и др. също участват в регулация на ръста. Храненето е друг важен фактор, отразяващ се върху нарастването на индивида, и то не толкова в неговата количествена, колкото в неговата качествена страна. Когато детето поема белтъчини с храната, в храносмилателната му система те се разграждат до алфа аминокиселини и като такива преминават чрез власинките на тънкото черво в кръвта. Посредством кръвоносната система и редица сложни регулаторни механизми алфа аминокиселините достигат до клетките на организма и тук участват като пластичен материал за изграждане на собствени, специфични белтъчни вещества. Ако в храната липсват белтъчини, то процесът на синтез се нарушава и това обикновено се отразява върху ръста. Колкото по-малко е детето, толкова по-голяма нужда има от белтък. Така например едногодишните трябва да получават по 3 грама на килограм тегло чист белтък, 20-годишните 1,5 гр на кг тегло, за да се осигурят оптимални темпове на растеж на организма.

Друг фактор, оказващ влияние на стойностите на ръста в детска

възраст, са заболяванията. Разбира се, остри, интеркурентни (бързо преходни) заболявания няма да се отразят на този стабилен показател на физическото развитие. Хроничните заболявания обаче, протичащи тежко и продължително, много често свързани със сериозни нарушения на обмяната, се отразяват неблагоприятно. Върху ръста оказват влияние и редица социални фактори като доход на семейството, образование и културна среда, обуславящи определен начин на живот, състояние на медицинско обслужване, урбанизация с всички произтичащи от нея положителни и отрицателни страни на въздействие и други. Показателят за физическо развитие ръст има важно значение за дефектологичната теория и практика. Установено е например, че децата с олигофрения (умствено изоставане) имат по-малки стойности на ръста в сравнение със своите нормални връстници. Много често децата с различни аномалии и нарушения на сензорните системи, речта, интелекта имат комплекс от отклонения от нормата, включително и в ръста.

Теглото е вторият по информативност и популярност показател за физическо развитие. Той е по-лабилен и лесно изменчив в сравнение с ръста, обиколката на главата и др. Теглото е в зависимост от същите фактори, но тяхното подреждане по значимост ще бъде в малко по-друг ред. Най-напред то зависи от начина на хранене, като решаващо значение има както количеството на приетата храна, така и нейното въглехидратно съдържание. От хормоналната регулация по-важни са хормоните на надбъбречната жлеза (глюкокортикоиди), инсулинът , половите хормони и др. Заболяванията се отразяват върху стойностите на теглото. Върху телесната маса влияят както остро протичащите краткотрайни заболявания (ангина, грип, морбили и др.) така и хроничните, тежко и продължително протичащи (туберкулоза, хронична пневмония и др.). В кърмаческа възраст дори хремата може да попречи на сученето и да доведе до намаляване на теглото.

Стойностите на теглото са в пряка зависимост от начина на живот, занимания с физическа култура и спорт, т. е. целия комплекс от социално-икономически и култур унисловия, които обуславят процесите на хранене, трудова дейност, динамика на жизнените функции и т. н.

По отношение на генетичните фактори и тяхното влияние върху регулацията на теглото все още има много дискусии. Напоследък все повече се налага мнението, че наследствеността играе съществена роля в този процес. Всеки човек, на всеки възрастов етап има оптимално тегло, при което най-добре се извършват основните жизнени функции и това тегло е детерминирано в ДНК веригата. Най-вероятно теглото е

фиг. 100: Скорост на растежа (см. за година) през различните периоди на детството

в зависимост От наследствения материал, но влиянието на външните фактори е толкова силно и комплексно въздействащо, че е трудно да се направи строго диференциране.

Динамика на ръста и теглото. В своята динамика през различните възрастови периоди ръстът и теглото показват някои особености. (фиг. 100) На нулева възраст момчетата са по-високи от момичетата. Към 8-9 годишна възраст скоростта на нарастване при момичетата се увеличава и те изпреварват момчетата. Появява се първото кръстосване на кривата на ръста.

Около 13-годишна възраст започва намаляване на темповете на нарастване при момичетата и на 15-16 години растежът спира. При момчетата този процес е малко по-късно - забавянето на нарастването е на 15-годишна възраст, а спирането на растежа - на 18 години. Второто кръстосване на кривата е около 13- 14-годишна възраст.

Динамиката на теглото е аналогична и характерна с две кръстосвания на кривите от графичното изобразяване. Крайното тегло при младежите е в по-голяма степен в зависимост от мускулната маса, а при девойките - от по-силно изразената обща мастна тъкан.

Обиколката на главата е важен показател. Той е конституционално обусловен, но понякога се променя под влияние на нокси от ембрио и фетогенезата - вирусни заболявания, хромозомни аберации и др. Обиколката на главата е показател, задължителен за изследване и интерпретиране в различните видове дефектологични кабинети. Данните от всяко изследвано дете се сравняват с нормативите за възрастово половата група и по метода на стандартните отклонения се прави оценка.

Стойности на обиколката на главата, по-ниски от - 2(5, показват, че се касае за микроцефалия (микро - малък, цефал - глава). Честотата на микроцефалията на 10000 раждания е около 0,6-1,6. Сред децата с

умствена изостаналост микроцефалията се среща при 20%. Обикновено намаляване обиколката на главата под норматива е показател за груби нарушения в дейността на НС, тъй като тя се съчетава с намалени размери на главния мозък,

Макроцефалията (макро - голям) е състояние, при което има

увеличена над нормативите +20 обиколка на главата. Обикновено това се дължи на уголемяване на вътремозъчните стомахчета и е свързано с разтройство във функциите на НС. Обиколката на главата е консервативен показател за физическо развитие. Скоростта на нарастване е голяма до 7-8 годишна възраст, след като има по-спокойни темпове на увеличаване с 1-2 см годишно.

В зависимост от нуждите на практиката или някои специфични антропологични проучвания, показатели за физическо развитие могат да бъдат още дължина на горен крайник, дължина на долен крайник, дължина на мишница, предмишница и т. н. Преценката на развитието на детето изисква комплексно изследване и комплексна оценка, тъй като всички показатели за физическо развитие са тясно свързани помежду си и дават представа за хода на растежа и развитието на организма в хода на онтогенезата.

Акцелерация е явление на ускоряване темповете на растеж и развитие в сравнение с предшестващите поколения. Тя се съпътства от абсолютното увеличаване размерите на тялото на възрастните и представлява част от общата тенденция на века за промяна биологията на човешкото развитие (например улължаване продължителността на живота, по-късно настъпване менопаузата у жената и др.).

Същността на акцелерацията се изразява в по-интензивното нарастване и по-ранното съзряване на съвременните деца в сравнение с връстниците им преди няколко десетилетия, Този процес се проявява още във вътреутробното развитие - днешните новородени са с 0,5-1 см по-дълги и с 50-100 гр по-тежки от новородените деца преди 30-40 години. Тези различия се наблюдават и в следващите възрастови периоди. Така например сравнението на ръста при 13-годишни момчета от 1925 година и техните връстници през 1967 година показва разлика във височината 11,6 см. Променени са и пропорциите на тялото, което показва, че се касае не само за процес на бурен растеж, но и бързи темпове на съзряване. Заедно с увеличаване размерите на тялото се установява по-ранно вкостяване на скелета, настъпва по-рано половата зрелост. Всичко това довежда до по-ранно спиране на растежа, като абсолютната дължина при възрастните се увеличава . Акцелерацията

е свързана с повишаване функционалните възможности на организма. Развитието на моториката изпреварва с 1,5-3 години нормите от 1925 година - увеличени са стойностите от изследване на показателите за физическа дееспособност (сила на ръката, бягане, скачане и т, н.).

Акцелерацията се съпътства от ускоряване на психическото развитие. Поради липса на данни от изследвания в това отношение в миналото, а и поради трудностите за обективно измерване нивото на психическо развитие все още няма реални доказателства за паралелната динамика на двата процеса. Някои считат, че не може да се говори за акцелерация на психическото развитие, а по-скоро за по-голяма осведоменост на съвременните деца. Въпреки това редица фактори доказват положителната корелация между физическото и психическото развитие. Така например от децата с ускорено физическо развитие 88% имат и високо интелектуално ниво, докато у тези с известно изоставане на физическото развитие процентът е 43%. Твърде трудно е обаче да се установи кое е първичното - акцелерацията във физическото или психическото развитие. Тъй като това са два взаимно свързани процеса, най-вероятно те имат обща причина - преждевременна хормонална стимулация.

Причините за акцелерацията са разнообразни и действат едновременно и комплексно. Хипотезите за обяснение появата на този феномен, характерен (или условен) за нашия век, могат да се обединят в три групи:

- физико-химични хипотези - обясняващи появата на акцелерацията с увеличено електромагнитно излъчване от радио и телевизионни емисии; повишената радиоактивност на земята и в атмосферата; подобреното слънчево облъчване в резултат на подобряване хигиената на живот, спортуване и т. н

- биосоциални - обясняващи ускореното развитие с подобреното хранене на децата (особено увеличеното количество белтък в храната), подобряване витаминно-солевия състав на хранителните продукти и промишлено произвеждани витаминни препарати, успехите на педиатрията, социалната медицина, подобряване условията на живот и др., урбанизацията - като фактор за непрекъснат стимул на НС чрез радио и телевизия, ранно запознаване и започване на сексуален живот и др.

- циклични хипотези, според които в развитието на човечеството протичат циклични изменения вследствие развитие на транспорт, концентрация на населението в градове, премахване на религиозни,

етнически и други забрани. В резултат на това се създават много бракове между различни раси, т. е. увеличава се хетерозиготността в различните популации.

Проблемите на акцелерацията са от медицинско, психологическо, педагогическо и социално естество. Променят се: структурата на заболеваемостта през различните възрастови периоди на детството, хигиенните изисквания към облеклото, обувките, големината на училищната мебел и т. н. по отношение обслужването на подрастващите; нормативите за хранителни потребности. Увеличава се както физическото, така и психическото натоварване на децата, снижава се възрастта за постъпване в началната училищна степен на обучение. Правят се опити за снижаване разрешената възраст за встъпване в брак, правна отговорност за извършени престъпни деяния и много други,

Акцелерацията е сложен социално-биологически проблем, изискващ всестранно и детайлно проучване с оглед актуализиране подходите при оценка на физическото и психическото развитие на младото поколение.

Перспективи на акцелерацията. В последните няколко години се забелязва спадане на темпото на акцелерация във високо развитите в икономическо отношение страни. Процесът на ускоряване развитието е в разгара си в развиващите се страни и може би след известно време и там ще се установят сравнително по-спокойни темпове на ускоряване на физическото развитие.

